
Quaestio  praecipua , in  hoc  studio  tractata,  est  utrum  et 
sub  quibus  conditionibus  Ordinarius  loci  possit  aliquando  con- 
cedere subiecto  suo,  legitime  ac  licite  a coniuge  separato,  licen- 
tiam tribunal  civile  adeundi,  ut  decretum  divortii  pleni  ad  iura 
sua  civilia  protegenda  obtineat , cum  mente  vero  explicita  ne  ad 
novas  nuptias  umquam  transeat.  Quae  quaestio  tractatur,  prae 
oculis  peculiariter  habitis  conditionibus,  quae  apud  St.F.Am.  ho- 
die vigent,  ubi  malum  divortii  latius  patet.  Re  vera , numerus  di- 
vortiorum per  annum  in  St.F.Am.  est  hodie  maior  quam  in  quali- 
bet alia  natione.  Singulis  annis  plus  quam  quinquies  centena 
millia  decretorum  divortiorum i a tribunalibus  civilibus  St.F.Am. 
conceduntur;  et  anno  1946  numerus  decretorum  concessorum 
usque  ad  613.000  pervenit,  numerus  maximus  nempe  in  historia 
cuiuslibet  nationis  totius  orbis.  Quod  denotat  esse  ut  quasi  tam- 
quam usus  necessarius  vitae  quotidianae  nunc,  malo  fato,  acci- 
piatur ab  hominibus  viatoribus. 

Praeterea,  nimis  delendum  est , quod  haud  pauci,  qui  talia 
decreta  divortii  sollicitant  et  obtinent,  fidem  Catholicam  confi- 
tentur. Insuper  plurimi  divortium  obtinent  sine  praevia  permis- 
sione auctoritatis  ecclesiasticae  talem  processum  divortii  insti- 
tuendi, vel  etiam  sine  ulla  permissione  petendi  separationem 
secundum  normas  iuris  canonici.  Fateri  autem  debet  legislatio- 
nem Ecclesiae  super  separationem  et  divortium  non  bene  intel- 
ligi  ab  omnibus  fidelibus  in  St.  F.  Am.  Omnes  quidem  intelligunt 
ad  novas  nuptias  post  divortium  transire  prohibitum  esse;  sed 
plurimi  falso  credunt  se  posse  divortium  a tribunali  civili  solli- 
citare absque  necessitate  permissionem  praeviam  auctoritatis 
ecclesiasticae  obtinendi.  In  genere  ipsi  sunt  in  bona  fide  et  non 
sunt  culpabiles,  quia  in  nonnullis  dioecesibus  St.  F . Am.  legis- 
latio super  quaestionem  coniugum  separationis  nondum  bene  et 
clare  populo  proposita  est.  Quapropter  plurimi  non  solum  lai- 


rorum  sed  etiam  clericorum  separationem  coniugum,  ut  infeli- 
cem sed  non  ut  culpabilem , hebent.  Ratio  est  quia  in  quibusdam 
dioecesibus  haec  salebrosa  quaestio  ab  auctoritate  dioecesana 
vitata  est ; et  officium  difficile  et  ingratum  edocendi  coniuges 
infelices  in  hac  materia  fastidiosa  parochis  et  confessoribus  so- 
lum incumbit.  IS  ulla  norma  generalis  ad  has  difficultates  solven- 
das ab  auctoritate  legitima  condita  fuit,  ita  ut  singuli  sacerdotes 
solutionem  quaestionis  in  operibus  iuris  canonici  et  theologiae 
moralis  quaerere  conantur.  Ideo  existunt  multae  discrepationes 
et  magna  varietas  opinionum  et  procedurarum , quae  nimiam 
efficiunt  confusionem  non  solum  apud  clerum  sed  etiam  apud 
fideles  et  advocatos  Catholicos.  Cum  animo  et  spe  firma  hanc 
confusionem  aliquantulum  dissipandi  et  normas  generales,  in 
hac  materia , pro  dioecesibus  St.  F.  Am.  recte  proponendi,  liben- 
ter perfecimus  dissertationem,  de  qua  agitur. 

Quae  dissertatio  in  quatuor  partibus  praecipuis  dividitur. 
In  prima  parte  exponitur  lex  Ecclesiae  de  separatione  coniugum 
uti  in  can.  1128-1132  C.l.C.  invenitur.  Hanc  autem  primam  par- 
tem fuse  tractavimus,  quia  ipsa  est  fundamentum  necessarium 
quaestionis  praecipuae,  quae  in  parte  secunda  tractatur.  Prop - 
terea  in  hac  prima  parte  exponimus  legem  Ecclesiae  cum  com- 
mentario fundato  in  studio  illorum  auctorum,  qui  ante  et  post 
Codicem  in  hac  materia  scripserunt.  Commentarium  nostrum 
etiam  a sententiis  S.  R.  Rotae  profluit,  quarum  auctoritas  ubique 
recognoscitur,  ut  fons  primaria  et  perutilis  iuris  prudentiae  ec- 
clesiasticae. 

In  parte  secunda  disputamus  punctum  supremum  contro- 
versum, scilicet  utrum  Ordinarius  loci  possit  an  non  licentiam 
concedere , ut  aliquando  processus  divortii  coram  tribunali  ci- 
vili tractetur.  Interim  examinamus  quaestionem  tolerantiae 
sollicitationis  ac  pronuntiationis  divortii  in  casibus  peculiaribus. 
Quod  non  solum  ex  parte  coniugum,  sed  etiam  ex  parte  iudicum, 
advocatorum  necnon  testum  ad  trutinam  revocamus.  Hac  in 
parte  opiniones  duarum  scholarum  exploramus  quae  sunt:  illa, 
dicta  rigida,  quae  negat  licentiam  umquam  concedi  posse,  et  illa, 
dicta  benigna,  quae  tolerantiam  sub  quibusdam  conditionibus 
ultro  admittit.  Opinionem  scholae  strictioris  interpretationis 
omnino  reiicimus;  dum  illam  scholae  benignae  cum  certis  cau- 
telis accipimus.  Quapropter  in  fine  huius  secundae  partis,  no- 


stram  sententiam  ad  rem  exponimus,  demonstrando  quod  Ordi- 
narius talem,  licentiam  concedere  non  debet,  nisi  ratius  et  forsan 
tantum  quando  omnino  necessarium  est  ad  mala  peiora  impe- 
dienda vel  corrigenda,  quae  quidem  a sola  separatione  minime 
possunt  impediri  vel  corrigi. 

Cum  autem  hoc  studium  respiciat  particulares  conditiones 
legales,  quae  apud  St.  F.  Am.  existunt , necessarium  fuit  dedi- 
care partem  integram,  sc.  tertiam,  expositioni  legum  civilium 
circa  separationem  et  divortium,  uti  in  singulis  Statibus  St.  F. 
Am.  vigent.  Ex  hac  expositione  summaria,  facile  videtur  multi- 
plicitas et  varietas  legum  circa  separationem  et  divortium  in 
singulis  Statibus.  Leges  autem  in  plurimi s Statibus  inter  se  valde 
discrepant.  Ita  in  aliquibus  Statibus  lex  separationis  existit,  in 
aliis  non.  Insuper  in  certis  Statibus,  ubi  talis  lex  existit,  coniu- 
gem  innocentem  adequate  non  protegit . Sine  scientia  plena  ha- 
rum legum  civilium  in  St.  F.  Am.  vigentium,  impossibile  est  plane 
solvere  quaestionem  de  tolerantia  sollicitationis  separationis 
legalis  vel  divortii  pleni  ante  tribunal  civile. 

In  parte  quarta  et  ultima  proponimus  aliqua  consentanea 
ac  opportunia  media  ad  usum  perniciosum  divortii  in  dioece- 
sibus St.  F.  Am.  quam  maxime  minuendum.  Ad  hoc  attingen- 
dum quadruplex  propositum  innuimus,  scilicet: 

1 - ut  in  singulis  dioecesibus  moderatores  quoad  coniu- 

gum  separationem  peragendam  apte  constituantur ; 

2 - ut  normae  clarae  et  utpote  communes  in  sublecta 

materia  in  singulis  dioecesibus  rite  promulgentur, 
ita  ut  hodierna  ignorantia  et  nota  confusio  prorsus 
dissipentur; 

3 - ut  poenae  salutares  eis,  qui  auctoritatem  Ecclesiae 

in  hac  materia  spernunt,  opportune  infligantur; 

4 - ut  in  singulis  dioecesibus  ratio  educationis  praenup- 

tialis  firmiter  habeatur,  ita  ut  mala  separationis  et 
divortii  vitentur  et  proinde  maior  stabilitas  vitae 
familiaris  appareat  et  foveatur. 

Quibus  peractis  speramus  fore  ut  exemplar  seu  vulgo  99  idea- 
le  99  familiae  Christianae,  quod  magni  momenti  non  solum  pro 
Ecclesia  sed  etiam  pro  Statu  est,  ubique  terrarum  et  praesertim 

in  patria  nostra  iterum  vivat  ac  floreat.  Leges  civiles  populi  phi- 
losophiam vitae  eiusdem  populi  saepe  exprimunt.  Audemus  spe- 
rare quod  actiones  et  exempla  Catholicorum , clericorum  simul 
ac  laicorum , leges  civiles  circa  matrimonium  patriae  nostrae  ita 
afficiant , ut  doctrinae  catholicae  magis  ac  magis  sese  conforment. 

Reliquum  est  gratias  agere  omnibus , qui  nos  in  hoc  studio, 
adiutorium  ultro  citroque  praestiterunt:  Imprimis  E.  Henrico  J. 
0’Brien  D.D.,  Ordinario  Hartfordiensis , St.  F.  Am.,  qui  nobis 
opportunitatem  praebuit  iuri  canonico  in  Urbe  studenti,  item- 
que  clarissimis  professoribus  Pontificii  Athenaei  Lateranensis, 
Instituti  Utriusque  luris,  praecipue  vero  lU.mo  ac  Rev.mo  Jacobo 
Violardo,  huius  dissertationis  moderatori , pro  auxilio  et  consiliis 
nobis  libenter  datis.  Habeant  igitur  omnes,  a nobis  heic  publice 
actas,  debitas  grates.  . 

Auctor 

PARS  PRIMA 


De  personali  separatione  coniugum 


m mre  canonico 


PARS  PRIMA 

DE  PERSONALI  SEPARATIONE  CONIUGUM 


Caput  I 

NONNULLAE  PRAECIPUAE  PRAENOTIONES 
Art.  1.  — De  officio  cohabitationis  coniugum. 

Docet  Sancta  Mater  Ecclesia  matrimonium  esse  contrac- 
tum, quo  vir  et  mulier  tradunt  et  acceptant  ius  in  corpus, 
perpetuum  et  exclusivum,  in  ordine  ad  actus  per  se  aptos  ad 
prolis  generationem  \ Qui  contractus  bilateralis  non  est  huma- 
nae sed  divinae  originis 1  2.  Matrimonium  enim  institutum  fuit 
a Deo  et  semper  tamquam  quid  sacrum,  etiam  pro  non-baptizatis, 
habitum  est 3 ; imo  supra  modum  differt  ab  omnibus  aliis  con- 
tractibus humanis.  Est  quidem  contractus  sui  generis  4.  Dominus 
Noster  Jesus  Christus  hunc  contractum  inter  baptizatos  ad  di- 
gnitatem sacramenti  evexit;  quare  baptizati  nequeunt  validum 
contractum  matrimonialem  inire,  quin  eo  ipso  sacramentum  con- 
ficiant Propterea  validum  matrimonium  inter  duos  baptizatos, 
si  est  ratum  et  simul  consummatum,  ita  remanet  omnino  indis- 
solubile ut  a nulla  humana  auctoritate  vel  potestate  nullaque 
causa  dissolvi  possit (>. 


1 Cod.  iur.  can.,  c.  1081. 

2 Pius  XI,  encycl.  «Casti  connubii  »,  31  dec.  1930,  A.A.S.,  XII  (1930)  539-592; 
Leo  XIII,  encycl.  « Arcanum  »,  10  feb.  1880,  A.A XII  (1880)  385  402. 

3 loc.  cit. 

4 loc.  cit. 

'•  Cod.  iur.  can.,  c.  1012. 

Cod.  iur.  can.,  c.  1118. 


Nullum  dubium  est.  quin  consilium  Dei  Creatoris  in  ma- 
trimonio instituendo  fuerit  instituere  naturale  medium  pro  ge- 
neris humani  propagatione,  tum  pro  liac  vita  terrestri  tum  etiam 
et  principaliter  pro  vita  ipsa  aeterna  in  coelis.  En  ratio,  oh 
quam  Ecclesia  Christi  contra  adversarios  et  innovatores  semper 
tenuit  finem  primarium  matrimonii  esse  procreationem  et  edu- 
cationem prolis,  finem  secundarium  autem  mutuum  adjutorium 
et  remedium  concupiscentiae  \ Jamvero  medium  naturale  et 
commune  ad  hos  fines  prosequendos  est  cohabitatio  coniugum. 
Possumus  enim  dicere  quod  hoc  officium  cohabitationis  oritur 
ex  iustitia,  quia  secus  difficile  esset  coniuges  iure  coniugali  uti 
et  praesertim  quasi  impossibile  esset  coniuges  habere  oppor- 
tunitatem mutui  vitae  adiutorii. 

Officium  vitae  communionis  confirmatur  ex  Gen.  11.  24: 
« Relinquet  homo  patrem  suum  et  matrem  suam  et  adhaerebit 
uxori  suae  et  erunt  duo  in  carne  una  ».  In  ipso  veteri  iure  Ro- 
manorum vigebat  haec  obligatio  vitae  communis.  Romani  ma- 
trimonium definiebant:  <(  coniunctio  maris  et  feminae,  consor- 
tium omnis  vitae , divini  et  humani  iuris  communicatio  »  1  2 3.  In- 
dividua ergo  vitae  consuetudo  ius  coniugum  est  atque  obligatio; 
proprio  propterea  arbitrio  eam  abrumpere  ipsi  nequeunt,  sed 
servare  tenentur. 

Verum  cohabitatio  non  pertinet  quidem  ad  essentiam  sed 
tantum  ad  integritatem  matrimonii.  Essentia  contractus  matri- 
monialis reapse  consistit  in  mutuo  consensu  partium  4 5,  per  quem 
utraque  pars  tradit  alterae  ius  perpetuum  et  exclusivum  in 
corpus  suum  et,  in  eodem  tempore,  acceptat  idem  ius  in  corpus 
alterius.  Obiectum  ergo  formale  et  essentiale  matrimonii  est 
naturalis  vitae  consuetudo,  et  nominatim  ius  in  corpus  in  ordine 
ad  actus  per  se  aptos  ad  prolis  generationem  u. 

At,  quaeso,  etiamsi  non  pertineat  ad  essentiam  matrimonii. 


1 Cod.  iur.  can.,  c.  1013. 

2 Dig.  I,  XXIII  Tit.  II,  L.  I. 

3 Cod.  iur.  can.,  c.  1104-1 107. 

4 Gasparri,  De  matrimonio,  2 voll.  Typis  Polyglottis  Vaticanis,  1932,  II, 
n.  776.  - Cappello,  De  sacramentis,  III,  Taurinorum  Augustae,  1939,  n.  823. 

5 Gasparri,  op.  cit.,  I,  n.  7. 

nihilominus  cohabitatio  coniugum  est  omnino  necessaria  vel 
minus  opportuna  ac  perutilis  ad  matrimonii  integritatem  et  ple- 
nitudinem \ 

Etenim  sine  cohabitatione  coniuges,  uti  iam  dictum  supra, 
non  possunt  debito  coniugali  regulariter  et  convenienter  satis- 
facere 1 2.  Unde  merito  Ecclesia  pro  coniugibus  urget  gravem 
obligationem  ad  servandam  vitae  coniugalis  communionem,  nisi 
iusta  causa  eos  excuset 3.  Obligatio  autem  supponit  non  solum 
cohabitationem  thori,  sed  etiam  communionem  totius  vitae.  Ce- 
terum, nostris  diebus,  haec  mutua  participatio  vitae  coniugalis 
magni  momenti  est  ad  domum  stabilem  et  ad  vitam  familiarem 
felicem  reddendam  4 5 6. 

Quibus  positis,  cum  vitae  communio  solum  ad  integri- 
tatem et  non  ad  essentiam  matrimonii  spectet,  in  certis  casibus 
possibile  erit  ut  coniugum  cohabitatio  cesset  sine  iniuria  vin- 
culi matrimonialis.  Vita  communis  non  est  tam  essentialis  ut 
vinculum  matrimoniale  sine  ea  non  possit  existere.  In  certis 
casibus  possunt  adesse  peculiares  circumstantiae  abnormes  vel 
intolerabiles  ita  ut  necessarium  sit  remedium  extremum,  nempe 
separationem  coniugum,  vinculo  autem  manente  ac  sine  pos- 
sibilitate pro  ipsis  aliud  matrimonium  ineundi. 

Ut  iam  diximus,  vitae  communio  ad  integritatem  et  perfec- 
tionem, etsi  non  ad  essentiam,  matrimonii  spectat.  Sine  enim 
hac  vitae  communione  nequeunt  coniuges  tres  matrimonii  fines 
rite  consequi:  sc.  prolis  educationem,  mutuum  adiutorium  et 
remedium  concupiscentiae  ’.  Non  est  dubium  quod  matrimonium 
habendum  est  validum,  etiamsi  partes  ante  celebrationem  ma- 
trimonii pactum  numquam  cohabitandi  inter  se  fecerint  G.  Quod 
evenire  poterit:  ex.  gr.  in  matrimonio  conscientiae,  quod  semper 
tamquam  validum  habetur  '.  Sed  certum  est  quod  si,  in  tali 


1 Wernz-Vidal,  Ius  matrimoniale,  Romae,  1946,  n.  29. 

2 Lac.  cit.,  n.  600. 

3 Cod.  iur.  can.,  c.  1128. 

* Pius  XI,  encycl.  « Casti  connubii  »,  539-592. 

5 Payen,  De  matrimonio  in  missionibus  (3  voll.,  Zi-ka-wei,  1936).  II,  n.  2452, 
pp.  794-796;  De  Smet,  op.  cit.,  n.  251,  p.  222. 

6 Cappello,  op.  cit.,  vol.  V,  p.  818,  n.  823  bis. 

• C.LC.  can.  1104-1107. 


pacto  non  cohabitandi,  partes  apertam  et  probatam  intentionem 
habuerint  permanenter  excludendi  etiam  ipsum  ius  ad  actus 
per  se  aptos  ad  prolis  generationem,  matrimonium  censeri  po- 
terit invalidum,  quippe  quod  tale  pactum  est  contra  finem  pri- 
mariam matrimonii,  nempe  procreationem  et  educationem  pro- 
lis \ omnibus  pacifice  tamen  consentientibus  quod  matrimo- 
nium nullatenus  consistit  in  actuali  exercitio  supra  dicti  iuris. 

Separatio  tantum  a thoro  et  a mensa  cum  ad  forum  exter- 
num non  pertineat,  privata  auctoritate  semper  fieri  potest1  2. 
Talis  separatio,  certe  ad  tempus,  fieri  potest  aut  mutuo  con- 
sensu coniugum,  v.  g.  si  coniuges  vitam  magis  perfectam  sequi 
volunt  secundum  consilium  Apostoli  Pauli  3 aut  etiam  auctori- 
tate propria  unius  coniugis,  altero  coniuge  invito,  v.  g.  si  adul- 
terium alterius  partis  moraliter  certum  est,  vel  si  altera  pars 
morbo  contagioso  laboret. 

In  canonibus  Codicis  luris  Canonici  expresse  tractatur  sola 
separatio  habitationis,  etiamsi  in  titulo  uniantur  tres  modus 
separationis,  nempe  thori,  mensae  et  habitationis. 

Verum  duae  priores  separationes  ex  separatione  habitatio- 
nis proficiscuntur.  Separatio  tamen  habitationis  permittitur  so- 
lum in  determinatis  casibus;  et  peculiares  adsunt  leges  quae 
eiusdem  modos,  effectus  et  tempus  sedulo  statuunt. 

Separatio  habitationis  interest  insuper  ordinem  publicum; 
ac  proinde  sub  imperio  legis  subiaceat  oportet.  Auctoritas  pu- 
blica in  re  matrimoniali  rite  baptizatorum  hominum  est  Ecclesia 
tamquam  societas  visibilis.  Ideoque,  utrum  coniuges  cohabitent 
necne  est  cura  auctoritatis  publicae,  nempe  Ecclesiae.  Lex  ordi- 
nis publici  partes  regit  atque  imperium  seu  inspectionem  auc- 
toritatem postulat,  quia  status  matrimonialis  non  solum  ad 
coniuges  sed  etiam  ad  lotam  communitatem  spectat.  Re  vera, 
matrimonium  non  est  res  privata,  uti  quilibet  contractus  huma- 
nus, sed  res  publica,  id  est,  ad  bonum  publicum  et  sociale, 


1 Sanchez  I,  lib.  V,  disp.  10,  n.  3,  p.  416  — « ...  si  sit  pactum  de  non  cohabi- 
tando ad  tempus,  non  vitiare  matrimonium;  secus  si  sit  pactum,  numquam  coha- 
bitandi, quia  ad  essentiam  matrimonii  non  pertinet  ut  omni  tempore  cohabitent 
coniuges  bene  tamen  mutua  habitatio...». 

2 Vermeersch,  Epitome  iuris  canonici,  II.  n.  445. 

* I Cor.,  V,  10,  11. 

divino  et  humano  iure  destinata.  Item  dicendum  est  et  valet 
de  separatione  coniugum  1. 

((  Cum  fit  matrimonium,  fit  contractus  cum  Reipublica  », 
dicebant  iuristi  regni  Ludovici  XIY  in  Gallia  2 3. 

Finis  secundarius  matrimonii,  nempe  mutuum  adiutorium, 
tamquam  finis  primarius  saepe  habetur,  at  immerito.  Sane  do- 
lendum  est  quod  haec  proclivitas  ad  commodum  individui  plus 
quam  collectivitatis  valendum,  etiam  doctrinis  certorum  theo- 
logorum moralium  de  obligationibus  matrimonialibus  nocuit  '. 

Separatio  coniugum  est  saepe  causa  gravis  scandali  com- 
munitatis et  bonum  publicum  vulnerat.  Quando  vero  imitas 
familiae  frangitur,  fundamenta  totius  societatis  civilis  labefac- 
tantur. Quapropter,  bonum  particulare  coniugis  contra  bonum 
collectivitatis  praevalere  numquam  permitti  debet.  Quod  con- 
firmatur ab  exemplo  et  usu  saeculari  Ecclesiae.  Regulae  vigentes 
apud  S.  R.  Rotae  tribunal  hanc  notam  publicam  separationis 
coniugum  clare  demonstrant.  Nam  regulae  declarant  causas  se- 
parationis coniugum  enumerari  debere  inter  eas,  ubi  interventus 
promotoris  iustitiae,  defensoris  officialis  boni  publici,  « ex  na- 
tura rei  evidenter  necessaria  » est 4. 

Si  haec  doctrina,  nempe  quod  cohabitatio  coniugum  est 
obligatio  ordinis  publici,  quae  ex  iustilia  obligat,  semper  prae 
oculis  haberetur,  forte  eveniret  quod  institutio  separationis 
coniugum  cum  maiori  claritate  et  logica  in  theoria,  necnon 
maiori  sapientia  et  firmitate  in  usu.  revera  regeretur.  Insuper, 


1 Le  Picard,  La  Communaute  de  la  Vie  Conjugale , pp.  43-67,  et  praesertim 
p.  65 : « si  Punite  cFun  foyer  est  brisee,  il  en  resuite  secousse  qui  ne  peut  man- 
quer  dTebranler  quelque  peu  les  fondations  de  la  cite  ».  - Rosset,  De  Matrimonio , 
iib.  VI,  cap.  III,  art.  1,  n.  4013:  «Per  illud  (matrimonium)  Ecclesia  coniures 
constituit  in  munere  seu  functione  quasi  publica , a qua  non  possunt  propria 
auctoritate  recedere,  quin  agant  contra  externam  et  publicam  gubernationem... ». 

2 Blondeau  et  Everet,  Journal  du  Palais,  T.  I,  p.  179. 

3 Le  Picar»,  art.  Bien  Public,  Bien  Prive,  in  « Dictionnaire  de  Droit  Canoni- 
que», p.  836:  « Un  individualisme  excessif  et  insubordonne,  issu  de  la  Renais- 
sance,  avait  place  1’individu  au  premier  plan,  minant  les  assises  de  la  societe, 
et  il  avait  gagne  1’figlise  meme,  ou  il  contribua  notamment  a instaurer  une 
predominance  de  la  theologie  morale,  directrice  des  conscience'  individuelles, 
sur  le  droit  canonique,  conducteur  et  protecteur  de  la  collectivite ». 

4 Normae  S.  R.  Ro  ae  Tribunal  s,  Art.  27  § 1,  apud  Bernaroini,  Leges  Pro- 
cessuales  vigentes  apud  S.  Rotae  Tribumd,  Romae,  1947,  p.  18. 

si  casus  ferat,  haberi  possit  obligatio  seu  coercitio  cohabitationis 
coniugum,  etiam  iure  canonico,  si  et  quatenus  opportunum  sit, 
necnon  iure  quoque  civili,  iuxta  adiuncta  legum  ac  populorum 
mores  3. 


Art.  2.  — ■ De  competentia  sive  Ecclesiae  sive  Status 
in  causis  separationis  coniugum  decidendis 

Quis  valet  iudicare  in  causis  separationis  coniugum?  Exis- 
tunt  in  rerum  natura  duo  societates  perfectae,  quae  possunt 
actiones  hominum  iudicare:  Ecclesia  et  Status1 2. 

Statui  tamen  competit  tractare  res  temporales,  Ecclesiae 
res  spirituales.  Semper  fuit  doctrina  Ecclesiae  si  ambo  coniuges 
fuerint  haptizati,  aut  etiam  alteruter  solummodo  baptizatus, 
ipsam  habere  exclusivam  competentiam  iudicandi  causas  sepa- 
rationis vel  perpetuae  vel  ad  tempus  3.  Si  vero  neuter  coniux 
sit  baptizatus,  pertinet  ad  Statum  separationem  declarare,  ser- 
vatis servandisque  tamen  praescriptis  iuris  divini. 

Leges  Ecclesiae  de  competentia  huiusmodi  in  canonibus 
1016,  1960  et  1961  C.I.C.  inveniuntur. 

Ita  can.  1016:  <(  Baptizatorum  matrimonium  regitur  iure 
non  solum  divino,  sed  etiam  canonico,  salva  competentia  civilis 
potestatis  circa  mere  civiles  eiusdem  matrimonii  effectus  ». 

Ita  can.  1960:  « Causae  matrimoniales  inter  baptizatos  iure 
proprio  et  exclusive  ad  indicem  ecclesiasticum  spectant  ». 

Ita  can.  1961 : « Causae  de  effectibus  matrimonii  mere 
civilibus,  si  principaliter  agantur,  pertinent  ad  civilem  magistra- 
tum ad  normam  can.  1016;  sed  si  incidenter  et  accessorie,  pos- 
sunt etiam  a iudice  ecclesiastico  ex  propria  potestate  cognosci 
ac  definiri  ». 

Porro  effectus  mere  civiles  vinculi  matrimonialis  sunt  qui- 
dem ordinis  temporalis  et  sacro  vinculo  extrinseci  ab  eoque 


1 Le  Picaro,  La  Communaute  de  la  vie  conjugale , p.  257  ss.  - Schmalzgrue- 
ber,  Ius  Ecclesiasticum  universum,  IV,  Tit.  XIX,  p.  418,  n.  123. 

2 Leo  XIII,  encycl.  «Immortale  Dei»,  1 nov.  1885,  A.A.S.  XVIII  (1886),  16M80. 

3 Cod.  inr.  can.,  c.  1960.  - Conc.  Trident.,  sess.  XXIV,  de  matrimonio,  can.  5-12. 

separabiles;  uti  quaestiones  v.  g.  de  dole,  de  successione  here- 
ditaria, de  alimentis  et  de  rebus  aerarium  pertinentibus  in 
genere.  Hae  omnes  quaestiones  tantum  accidentaliter  matrimo- 
nio accedunt  et  in  se  temporales  manent.  Quapropter  iudex 
civilis  habet  super  eisdem  propriam  competentiam  et  potest  eas 
iudicare;  sed  notandum  quod  etiam  iudex  ecclesiasticus,  si  ef- 
fectus mere  civiles  non  sint  praecipui  sed  tantum  incidentales, 
potest  eos  iudicare  et  sententiam  rite  proferre  \ 

At  in  nationibus,  uti  v.  g.  in  Statibus  Foederatis  Americae 
Septentrionalis,  in  quibus  existit  separatio  completa  Ecclesiae 
et  Status,  valde  inutile  est  indicem  ecclesiasticum  tractare  has 
quaestiones  temporales,  quia  sententia  sua  ab  auctoritate  civili, 
minime  recognoscitur.  Quare  melius  est  ut  in  hisce  Nationibus 
tribunal  ecclesiasticum  de  effectibus  mere  civilibus  non  iudicet, 
sed  eos  tribunali  civili  plane  remittat 1  2. 

E contra  separatio  consortii  baptizatorum,  ut  supra  dixi- 
mus, omnino  competentiae  Ecclesiae  et  non  Status  civilis  per- 
tinet 3.  Quae  separatio  coniugum  habet  plures  quoque  effectus 
civiles  quoad  vinculum  matrimoniale,  qui  enumerari  non  pos- 
sunt, Obligatio  v.  g.  cohabitandi  pro  sponsis  directe  a vinculo 
matrimoniali  provenit  et  ad  eius  integritatem  confert.  In  causis 
autem  separationis  coniugum  quaestio  primaria  et  praecipua 
semper  est  quaestio  moralis,  nempe  utrum  existat  an  non  iusta 
causa,  quae  excuset  coniuges  a gravi  obligatione  servandi  vitam 
coniugalem  communem.  Proinde  Status  civilis  iurisdictione  caret 
tractandi  etiam  causas  tantum  incidentales  et  ipsos  effectus  mere 
civiles,  donec  Ecclesia  causam  praecipuam  non  iudicaverit  et 
simul  declaraverit  adesse  iustam  causam  pro  separatione  coniu- 
gum quoad  habitationem,  firmo  manente  vinculo  matrimoniali. 

In  statibus  Foederatis  Americae  Septentrionalis,  praeter  le- 
gislationem universalem  et  canonicam,  existit  etiam  legislatio 
ecclesiastica  particularis  de  separatione  coniugum.  Tertium  Con- 


1 Wernz-Vidal,  Ius  Matrimoniale , n.  687. 

2 Goldsmith,  The  Competence  of  Church  and  State  over  Marriage  - Disputed 
Points  (The  Catholic  University  of  America  Canon  Law  Studies,  n.  197,  Wash- 
ington, D.C.:  The  Catholic  University  of  America,  1944)  p.  101. 

3 Kay,  Competence  in  Malrimonial  procedure  ( C.U.A.  n.  53,  1929)  p.  4245. 


cilium  Plenarium  Baltimorensis  in  decretis  de  sacramento  ma- 
trimonii, anno  1884,  ita  declaravit: 

« Iis  omnibus,  qui  matrimonio  coniuncli  sUnl,  praecipi- 
mus, ne  inconsulte  auctoritate  ecclesiastica,  tribunalia  civilia 
adeant  ad  obtinendam  separationem  a thoro  et  a mense. 

Quod  si  quis  attentaverit,  sciat  se  gravem  reatum  incur- 
rere, et  pro  Episcopi  iudicio  puniendum  esse  » 1 2. 

Nostris  diebus  cum  ubique  locorum  et  in  quovis  coetu 
societatis  constet  vigere  modum  levem,  quo  matrimonia  ineuntur 
et  quam  cito  violantur,  cum  magis  et  magis  frequenter  apud 
omnes  facilior  appareat  proclivitas  ad  hanc  materiam  gravem 
separationis  coniugum  auctoritate  private  statuendam,  spreta 
qualibet  auctoritate  publica  Ecclesiae,  cum  malum  divortii  ci- 
vilis adhuc  regnet,  omnino  necessarium,  perutile  et  praeoppor- 
tunum  videtur  legem  Codicis  luris  Canonici  et  legislationem 
Conciliorum  Baltimorensis  ad  rem,  de  qua  agitur,  quam  maxime 
roborare  seduloque  tutari  \ 


Art.  3.  — Peropportunae  Responsiones  adversus  obiectiones 
Protestantium  atque  advocatorum  civilis  divortii 

Separatio  coniugum,  uti  concipitur  in  lege  canonica,  oppu- 
gnatur a Protestantibus  et  ab  advocatis  moderni  divortii,  qui 
fortiter  separationem  condemnant,  quam  dicunt  immoralem  in- 
sufficientemque  in  suo  proposito  et  infelicem  in  suis  effectibus. 

Protestantes,  qui  divortium  aperte  recognoscunt,  accusant 
quidem  Ecclesiam  Catholicam  introduxisse  novitatem  immora- 
lem doctrinae  Evangelii  plane  oppositam  3.  Quae  vero  accusatio 
Protestantium  a Concilio  Tridentino  aperte  damnata  est 4.  Con- 


1 Acta  ei  Decreta  Concilii  plenarii  Baltimorensis  TERTii,  1884,  Baltimore, 
John  Murphy,  1886,  n.  126. 

2 « The  American  Ecclesiastical  Review  »,  Dec.  1935,  pp.  553-565,  The  ChurcWs 
Power  in  the  Slrte,  Jerome  D.  Hannon,  D.D.,  JjC.D. 

3 Matt.  V,  32  et  XIX,  9. 

4 Conc.  Trident.  can.  VIII,  sess.  XXIV : « Si  quis  dixerit  Ecclesiam  errare, 
cum  ob  multas  causas,  separationem  inter  coniuges,  quoad  torum  seu  quoad  coha- 
bitationem,  ad  certum  incertumve  tempus  fieri  posse  decernit:  anathema  sit». 
In  canone  praecedenti,  negat  idem  Concilium  adulterium  esse  legitimam  solvendi 
vinculum  causam. 

cilium  enim  non  modo  indissolubilitatem  vinculi  matrimonii 
plene  affirmavit,  sed  etiam  doctrinam  de  usu  continuo  Ecclesiae 
permittendi  separationem  coniugum,  pro  causis  determinatis, 
defendit  \ Post  Concilium  Tridentinum  haec  doctrina  est  de 
fide  tenenda. 

Advocati  divortii  dicunt  separationem  non  esse  remedium 
sufficiens  pro  malis,  quae  existunt,  quando  vita  communis  ma- 
ritalis impossibilis  vel  intolerabilis  evadit.  Tenent  quidem  se- 
parationem esse  fontem  immoralitatis 1  2. 

Sed  illa  separatio  non  est  per  se,  ut  volunt  Protestantes, 
fons  incontinentiae.  Enixe  enim  petentibus,  Deus  gratiam  ten- 
tationes  et  pericula  incontinentiae  vitandi  non  denegat.  Insu- 
per unica  separationis  causa  perpetua  est  adulterium.  In  aliis 
casibus,  « causa  separationis  cessante,  vitae  consuetudo  restau- 
randa est  » (Can.  1131  § 2).  Potest  etiam  evenire,  ut  coniuges 
non  separati  possunt  ab  omni  matrimonii  usu  prohiberi.  Hoc 
evenit  in  casu  unius  coniugis  morbo  perpetuo  et  graviter  conta- 
gioso laborantis.  Etiam  Protestantes,  hoc  in  casu,  coniugi  sano 
non  concedunt  facultatem  solvendi  matrimonium  et,  ob  incon- 
tinentiae periculum,  ad  novas  interim  transeundi  nuptias. 

Equidem  verum  est  quod  separatio  coniugum  est  innovatio 
christiana,  quia  populis  antiquis,  qui  solum  divortium  comple- 
tum agnoscebant,  omnino  ignota  fuit.  Notio  merae  separationis 
quoad  thorum  et  habitationem  ab  antiquis  legibus  Romanorum 
est  aliena  praecise  propter  conceptum  matrimonii  Romanorum 
apud  quos  divortium  iam  vigebat,  ac  proinde  inutilis  erat  coniu- 
gum separatio  3.  In  legislatione  enim  antiqua  mentio  non  fit  de 
verbo  « separatio  )).  Ita  L.  I D.  de  divort.  XXIV,  2 : « Dirimitur 
divortio,  morte,  captivitate  vel  alia  contingente  servitute  utrius 
eorum  ». 


1 Esmein,  Le  mariage  en  droit  canonique,  II,  pag.  330  ss. 

2 Orazio  Sechi,  in  « Enciclo pedia  Giuridica  Italiana »,  vol.  XV,  parte  II,  v. 
Separazione  personale , n.  1,  pag.  S65  ss.:  «Esso  (Pistituto  della  separazione  per- 
sonale) non  e un  rimedio,  ma  solo  un  palliativo...  che  se  in  qualche  caso  arreca 
un  certo  soilievo,  in  molti  altri,  anzi  nella  maggioranza,  accresce  il  dolore.  Sem- 
pre  poi  pone  i coniugi  in  una  situazione  incerta  ed  anormale,  perfettamente 
contraria  ai  principi  di  una  sana  morale  s>. 

WF.RNZ-Vit)AL,  Ius  matrimoniale,  n.  620,  6. 

Attamen  contra  eos,  qui  condemnant,  tamquam  immoralem, 
separationem  ab  Ecclesia  institutam,  possumus  opponere  spec- 
taculum horribile  dissolutionis  moralitatis  et  vitae  familiaris 
a divortio  effectum,  praesertim  diebus  nostris,  quando  in  multis 
nationibus  concessio  divortii  tam  facilis  est,  ut  facta  est  obiec- 
tum  risus  et  scandali. 

Ecclesia  Catholica,  fidelis  exemplo  et  doctrinae  Christi,  dis- 
solutionem vinculi  matrimonialis  numquam  admisit  nec  admit- 
tere potest  iure  divino  sed  quia  est  vera  Mater  debuit  offerre 
remedium  opportunum,  si  et  quatenus  cohabitatio  maritalis  im- 
possibilis vel  saltem  intolerabilis  fieret.  Pro  hac  ratione  posuit 
institutionem  separationis  quatenus  ipsam  essentialem  matri- 
monii indissolubilitatem  minime  directe  afficientem.  Non  debe- 
mus oblivisci  quod  separatio  est  semper  remedium  extremum. 
Ergo  numquam  debet  peti  vel  concedi  leviter,  praesertim  si 
coniuges  adhuc  iuvenes  sunt,  quia  possunt  exponi  periculo  gravi 
incontinentiae.  Praeterea  sors  liberorum  maximi  momenti  est  et 
semper  considerari  debet  ante  concessionem  seu  permissionem 
separationis  \ 


1 Encycl.  «Arcanum»:  «Quod  si  res  eo  devenerint,  ut  convictus  ferri  diutius 
non  posse  videatur,  tum  vero  Ecclesia  sinit  alterum  ab  altera  seorsum  agere,  adhi- 
bendisque  curis  ac  remediis  ad  coniugum  conditionem  accomoditis,  lenire  studet 
successionis  incommoda;  nec  unquam  committit,  ut  de  reconcilianda  concordia 
aut  non  laboret  aut  desperet...  Verum  haec  extrema  sunt... » (Codicis  iuris  cano- 
nici fontes,  III,  pag.  166). 

Caput  II 


DE  CONIUGUM  SEPARATIONE 
IUXTA  PRAESCRIPTA  C.I.C. 

Art.  1.  — Notiones  Generaliores 

^ ■ De  coniugum  separatione  mutuo  consen- 
su peracta. 

Codex  in  canonibus  1128-1132  describit  institutum  separa- 
tionis personalis  coniugum  secundum  normas  traditionales  iam 
formulatos  in  iure  Decretalium  \ 

Verum  in  his  canonibus  non  fit  mentio,  quae  ab  omnibus 
admittitur,  de  separatione  mutuo  liberoque  consensu  peracta; 
uti  si  coniuges  v.  g.  eligunt  statum  superiorem  vitae,  scilicet 
religiosum  vel  sacerdotalem.  Haec  facultas  promovendi  sepa- 
rationem, in  ipso  Evangelio  fundata1 2,  non  est  a C.I.C.  sublata; 
sed  ob  iustas  causas  possibilis  ac  facilis  effecta  est  per  dispen- 
sationem Sanctae  Sedis  3. 

Separatio  temporanea,  mutuo  consensu  et  ex  iusta  causa, 
ab  auctoritate  ecclesiastica  iure  meritoque  permittitur,  quando 
existunt  aliqua  motiva  supernaturalia  e.  g.  desiderium  maioris 
perfectionis  vitae  spiritualis  4.  In  hoc  casu  necesse  est  ut  nullum 
adsit  periculum  incontinentiae,  neque  oriatur  scandalum.  Haec 
separatio  temporanea  reapse  permittitur  etiam  ex  motivis  natu- 


1 Decret.  Gregorii  IX,  IJV,  tit.  XIX,  De  divortiis,  caipp.  I-VI. 

2 Matt.  XXI,  29. 

3 Wernz-Vidal,  Ius  matrimoniale,  n.  646. 

* 1 Cor.,  VIII,  15. 

ralibus  et  materialibus,  dum  modo  sint  honesta  et  gravia,  e.  g. 
ratione  longi  itineris,  negotii,  studii,  servitii  militaris,  tempore 
belli  etc.  In  omnibus  his  casibus  persistit  unio  vera  cordium 
et  affectionis,  quae  manifestatur  in  desiderio  reconstituendi 
quam  primum  vitam  communem  1 . Notandum  quod  etiam  si 
hae  separationes  permittuntur  sine  necessitate  et  cum  permis- 
sione ecclesiastica,  prae  oculis  habendum  est  quod  separatio 
diuturna  potest  coniuges  magno  periculo  incontinentiae  expo- 
nere. Itaque  consulendum  est  ut  coniuges  non  sese  separent, 
nisi  ex  causa  vere  gravi  et  solummodo  ad  breve  tempus  2 3. 

In  aliis  casibus  non  licet  coniugibus  mutuo  consensu  aut 
privata  auctoritate  sese  separare  sive  permanenter  sive  ad  tem- 
pus. Una  exceptio  huius  regulae  existit,  quando  crimen  alterius 
coniugis  certum  est  et  periculum  sit  in  mora  . 

Aliae  separationes  consensuales,  perpetuae  aut  ad  tempus 
factae,  ob  merum  arbitrium  vel  ob  aliam  causam  levem,  om- 
nino illicitae  sunt  4. 

B - De  canonica  ((iusta  causa»,  quae  excuset 

coniuges  a communi  vita  servanda. 

Codex  luris  Canonici,  in  canone  1128,  dicit  explicite  quod 
coniuges  vitae  coniugalis  communitatem  servare  debent,  nisi 
iusta  causa  eos  excuset.  Quomodo  definitur  iusta  causa?  Ut  causa 
sit  iusta,  opus  est  ut  sit  legitima  seu  sufficiens  et  rationabilis 
(attentis  nempe  prudentia,  aequitate  et  circumstantiis),  habita 
ratione  gravitatis  legis,  a qua  excusatur.  Quo  enim  gravior  est 
lex,  gravior  requiritur  causa  5. 


1 Le  Picard,  La  Commiinaute  de  la  vie  conjugale,  pag.  156  ss. 

2 Cafpello,  De  Sacramentis,  II,  n.  825. 

3 C.IjC.,  c.  1131. 

4 S.  R.  Rotae  Decisiones,  vol.  II,  Decisio  XXIV  (5  iulii  1916),  pag.  238  ss., 
in  n.  13:  «Theologi  hodierni  aliquantisper  discesserunt  a rigore  antiquioris  iuris- 
prudentiae,  docenles  fas  esse  coniugibus  quacumque  ex  legitima  causa  se  ad  invicem 
separare...  Et  in  hoc  praecipue  discrepat  haec  sententia  a rigore  SS.  Canonum... 
quia  admittitur  sponsos  privato  consilio  et  ob  incompatibilitatem  characterum 
se  posse  separare  etiam  in  perpetuum ». 

5 Cicocnani-Staffa,  Commentar ium  ad  Lib.  1 CJ.C.,  Romae,  1942,  vol.  II, 
p.  617.  - L’Ami  du  Glerge,  XLV  (1928),  122:  « On  voit  ainsi  la  complexite  et  la 
comprehension  du  terme,  ’ iusta  causa  \ Cette  expression  designe  toutes  les  causes 
possibles,  depuis  le  simple  motif,  la  cause  raisonnable,  jusqu*a  la  necessite  ur- 
gente. C’est  a voir  (Fapres  la  grovite  de  la  loi ». 

Propterea,  gravitas  « iustae  causae  »,  quae  coniuges  ab  obli- 
gatione cohabitandi  excuset,  gravi  obligationi  a canone  1128 
imponita,  debet  esse  proportionata.  Separatio  quidem  paucorum 
dierum  non  requirit  causam  tam  gravem  quam  absentia  diu- 
turna. Ratio  autem  separationis  debet  esse  certa  et  a lege  cano- 
nica satis  gravis,  ut  separatio  permittatur,  recognita.  Notetur 
quod  canon  1128  interpretari  debet  secundum  regulam  cano- 
nis 6,  2°,  vi  cuius  canones,  qui  ius  vetus  ex  integro  referunt, 
ex  veteris  iuris  auctoritate,  atque  ideo  ex  receptis  apud  probatos 
auctores  interpretationibus,  esse  aestimandi.  Ut  porro  vis  iuris 
veteris  cognoscatur,  ad  auctores  qui  ante  Codicem  scripserunt 
nos  referre  debemus  \ Plurimi  auctores  ante  Codicem  legiti- 
mitatem  causarum  separationis  valde  severe  iudieaverunU 
Aliqui,  v.  g.  Sanguineti,  dicebant  causam  gravissimam  esse 
necessariam  pro  legitimitate  separationis 1  2.  Sanchez  iudices  ec- 
clesiastices  monuit,  ut  nullo  modo,  ob  incontinentiae  periculum, 
coniuges  iuvenes  separari  permittere  debeant 3. 

Alii  auctores  declarant  separationem  esse  semper  malam 
et  tantum  ad  maiorem  malum  avertendum  eam  permitti  debere. 
Quod  tenuit  etiam  iurisprudentia  constans  S.  R.  Rotae,  et  ante 
et  post  Codicem.  Optima  definitio  iustae  causae  ad  separationis 
legitimitatem  necessariae  et  gravitatis  causae,  quae  ab  obliga- 
tione cohabitandi  excuset,  apud  decisiones  S.  R.  Rotae  inve- 
nitur, ubi  declaratur:  «...separatio  tamen  tori,  mensae  et  ha- 
bitationis, etiam  temporanea,  est  res  gravis , utpote  publica. 


1 Le  iPicahd,  La  Communaute  de  la  vie  conjugale , p.  28 : « Faut-il  eonclure 
qu’on  peut  temperer  la  rigueur  de  1’enseignement  ancien  et  chercher  a spiri- 
tualiser  davantage  les  rapports  des  conjoints  pour  les  accommoder  aux  tendences 
des  generations  nouvelles?  Cette  conclusion  serait  erronee.  Les  auteurs  du  Code 
ont  pris  soin  de  marquer  que  leur  oenvre  est  plus  une  oeuvre  de  refonte  que  de 
reforme.  Entre  les  canons  rediges  par  eux  et  le  droit  procedent  il  y a continuite... 
Cette  regie  generale  (du  Canon  6,  2°),  nous  avons  le  droit  de  Pappliquer  au 
canon  1128  ». 

2 Sanguineti,  Iuris  Ecclesiastici  Institutiones , 3 ed.  Romae,  Ex  Typ.  Poly- 
glotto  S.  C.  de  Prop.  Fide,  18%,  p.  670. 

3 Sanchez,  De  Matrimonio , lib.  IX,  disp.  4,  n.  5,  p.  178:  «Quare  iudex  eccle- 
siasticus nullo  modo  permittere  debet  coniuges  iuvenes  separatos  esse  ob  incon- 
tinentiae periculum  ». 

obligationi  naturali  contraria,  ac  periculis  plena  pro  coniugibus, 
specietenus  de  continentia  servanda;  quapropter  separationis 
causa,  ut  sit  legitima,  debet  esse  proportionata,  id  est  continere 
periculum  sive  animae  sive  corporis  ita  grave,  ut  cedat  obligatio 
illa,  qua  coniuges  servare  vitae  coniugalis  communionem  iure 
tenentur  » \ 

Art.  2.  — De  coniugum  separatione  in  perpetuum 
necnon  de  causis  pro  ipsis  vitae  communis  solvendi 

A - De  adulterio  ei  usque  requisitis  condi- 
cionibus pro  separatione  etiam  in  perpe- 
tuum instituenda. 

Dignitatem  ac  sanctitatem  sacramenti  matrimonii  recte 
consideranti  facile  est  comprehendere  cur  lex  canonica  separa- 
tionem perpetuam  membrorum  Ecclesiae  ob  unam  causam,  scii, 
adulterium,  permittit  et  quidem  hanc  causam  cautionibus  bene 
et  clare  determinatis  probe  circumdat. 

Adulterium  est  contrarium  ipsae  naturae  contractus  ma- 
trimonialibus et  obligationem  fidelitatis  directe  violat 2. 

Haec  mutua  fidelitas  coniugum,  semel  violata,  numquam 
plene  restaurari  potest.  Peccatum  et  crimen  adulterii  absolvi 
possunt,  sed  factum  violationis  semper  remanet.  Pro  hac  ra- 
tione separatio  perpetua  ob  causam  adulterii  permittitur  coniugi 
innocenti,  etiam  invito  altero  coniuge,  ex  iure  divino  naturali 
et  positivo  cui  accedit  ius  ecclesiasticum. 

In  can.  1129  C.I.C.  statuitur  lex  Ecclesiae  de  coniugum 
separatione  ratione  adulterii  quae  in  § 1 sic  sonat:  « Propter 
coniugis  adulterium,  alter  coniux,  manente  vinculo,  ius  habet 
solvendi,  etiam  in  perpetuum,  vitae  communionem,  nisi  in  cri- 
men consenserit,  aut  eidem  causam  dederit,  vel  illud  expresse 
aut  tacite  condonaverit,  vel  ipse  quoque  idem  crimen  comise- 


1S.  R.  Rotae  Dec.  XXII  (1930),  Dec.  XLV1I,  p.  524,  n.  2. 
2 Sanchez,  De  Matrimonio,  I,  X,  disp.  XV,  n-  2,  p.  389. 

rit  » ; sed  in  § 2 opportune  definit  condonationem  tacitam,  refe- 
rens, uti  sequitur,  normam  iuridicam  iudicandi  hanc  condo- 
nationem: «Tacita  condonatio  habetur,  si  coniux  innocens, 
postquam  de  crimine  adulterii  certior  factus  est,  cum  altero 
coniuge  sponte,  maritali  affectu,  conversatus  fuerit;  praesu- 
mitur vero,  nisi  sex  intra  menses  coniugem  adulterum  expulerit 
vel  dereliquerit,  aut  legitimam  accusationem  fecerit ».  Canon 
1129  ex  integro  ius  ante  Codicem  refert.  Propterea,  interpretari 
secundum  auctorum  probatorum  opiniones  debet  \ 

Aliqui  auctores,  qui  ante  Codicem  scripserunt,  falso  puta- 
verunt separationem  ob  adulterium  tantum  viro  posse  concedi. 
Nunc  vero  ex  verbis  Codicis  clare  apparet  quod  uterque  coniux, 
uxor  sit  vel  sit  maritus,  habet  ius  ad  separationem  petendam, 
si  alter  coniux  adulterium,  dummodo  probari  possit,  commisit. 

Ergo,  secundum  canonem,  ante  declarationem  separationis 
perpetuae,  conditiones  sequentes  verificari  debent: 

A)  Adulterium  debet  esse  perfectum  et  consummatum ; 
ita  v.  g.  ad  adulterium  perfectum  requiritur  coitus  consum- 
matus per  effusionem  semini  intra  vas,  debitum  aut  indebitum, 
adeoque  copula  per  se  apta  ad  generationem 1  2. 

Propterea,  actus  mere  praeparatorius,  v.  g.  per  turpem 
amicitiam,  oscula,  amplexus,  tactus  turpes,  etc.  non  sufficit 3. 

Quid  dicendum  est  de  copula  mere  inchoata,  seu  habita 
sine  effusione  seminis?  Theoretice,  hoc  modum  copulae  non 
sufficit,  sed  practice,  quia  valde  difficile  est  probare  in  foro 
externo  defectus  effusionis  seminis,  illud  adulterium  mere 
inchoatum  fere  semper  habendum  est  tamquam  verum  et  per- 
fectum. In  dubio  consummatio  semper  praesumitur  4.  Praeterea, 
actus  carnalis  debet  committi  cum  tertia  persona.  Ratio  est  quia 
praecise  in  hoc  consistit  violatio  fidelitatis  coniugalis,  nempe  in 


1 S.  R.  Rotae  Dec.  voL  XXIV  (1932),  Dec.  XIX,  p.  169  n.  3:  « Citatus  canon 
ex  integro  ius  vetus  refert;  quapropter  aestimandus  est  ex  veteris  iuris  auctoritate 
atque  ideo  et  receptis  apud  probatos  auctores  interpretationibus  (can.  6,  2)». 

2 Payen,  op.  cit.  II,  p.  807,  n.  2467. 

3 Sch malzcrueber,  op.  cit.,  L.  I,  n.  99  ss.;  Paten,  loc.  cit. 

4 Capfeulo,  op.  cit.,  III,  p.  345*346,  n.  826;  Payen,  loc.  cit. 

abusu  proprii  corporis,  quod,  in  actu  consensus  matrimonialis, 
coniugi  proprio  perpetue  et  exclusive  traditum  est  \ 

Ita,  ob  eandem  rationem,  iuxta  sententiam  communem 
auctorum  adulterio  aequiparantur  sodomia,  bestialitas,  et  ona- 
nismus  cum  tertia  persona,  quae  delicta  sunt  legitimae  causae 
separationis  perpetuae 1  2. 

Sunt  aliqui  auctores  qui  huiusmodi  opinioni  non  con- 
gruunt. Ita  Cappello,  <(  at  revera  adulterium  proprie  dictum 
non  sint;  idcirco  applicatio  non  occurrit»3. 

Item,  Romani  ab  opinione  communi  differt  et  declarat 
quod  haec  peccata  ab  adulterio  toto  genere  suo  differunt.  Se- 
cundum Romani,  in  causis  separationis  propter  adulterium,  cum 
sint  res  odiosae,  obligemur  verba  non  solum  secundum  pro- 
priam significationem  intelligere  (canon  18),  sed  etiam  stricte 
ea  interpretare  (canon  19).  Ergo,  secundum  Romani,  peccatum 
sodomiae  seu  bestialitatis  non  est  causa  separationis  perpetuae 
sed  tantum  separationis  temporaneae,  quae  tamen  possit  esse 
etiam  ad  tempus  indefinitum  4, 

B ) Adulterium  debet  esse  formale  et  culpabile,  i.  e.  con- 
scienter  ex  libera  adulterandi  voluntate  factum. 

Non  adest  igitur  causa  separationis,  si  quidlibet  se  inter- 
ponit huic  libertati  vel  scientiae,  ut  v.  g.  bona  fides,  ignorantia 
invincibilis,  fraus,  oppressio,  etc.  Re  vera,  separatio  in  per- 
petuum est  poena  quae  nonnisi  propter  culpam,  comparti  gravi- 
ter iniuriosam,  imponi  potest.  Disputatur  inter  auctores  utrum 
metus  gravis  iniustus  sit  causa  separationis  5. 


1 Cod.  iur.  can.,  can.  1081  § 2. 

2 W[ernz*Vidal,  op.  cit.,  n.  639,  p.  781:  «Nam  matrimonium  eo  tendit,  ut 
coniuges  fiant  una  caro.  Quam  fidem  coniux  perfecte  frangit,  qui  bestialitatem 
vel  sodomiam  cum  tertia  persona  exercet;  nam  carnem  suam  dividit  cum  alio». 

3 Op.  cit.  III,  p.  345,  n.  826. 

4 Romani  Sylvius,  De  Matrimonio , Editiones  < Iustitia  »,  Romae,  1945,  p.  794- 
795,  n.  1165. 

5 Sanchez,  I-X.  di'p.  5,  n.  16;  iRosset,  VI,  n.  3881,  sq.;  Wernz-Vidal,  IV, 

n.  707,  not,  114. 

C)  Adulterium  debet  esse  moraiiter  certum,  quia  in  du- 
bio nemo  iure  suo  privatur;  sed  in  casu  adulterio  probatio 
generaliter  est  valde  difficilis,  quia  hoc  crimen  natura  sua  saepe 
occultum  est. 

Quare  probatio,  vel  saltem  certitudo  moralis  oritur  ex  cir- 
cumstantiis, ex  coniecturis  et  rumoribus,  vel  etiam  ex  praesump- 
tionibus aut  suspicionibus,  quas  auctores  solent  vocare  violentes, 
in  quantum  suspicionibus  levibus  vel  probabilibus  oppugnun- 
tur  \ Iurisprudentia  S.  R.  Rotae  valde  severa  est  in  hac  quae- 
stione probationum  in  causis  separationis  propter  adulterium 1  2. 

Praeter  autem  conditiones  iam  enuntiatas,  sunt  aliae,  quae 
definiunt  qualis  fuerit  conditio  seu  status  partis  innocentis  in 
adulterio  patrato,  ut  separatio  declaretur: 

A)  Si  coniux  innocens  nullum  consensum  adulterio  dedit 
nec  expresse  nec  tacite. 

Consensus  tacitus  praesumitur  si  coniux  innocens  sciebat 
periculum  criminis  adulterii  quod  suus  coniux  commissurus  erat, 
et  eum  facile  impedire  posset,  nihilominus  nihil  ad  illud  im- 
pediendum fecit.  Quo  in  casu  existit  indulgentia;  debetur  pro- 
inde applicare  principium:  «Consenti  non  fit  iniuria  ))  3. 

B)  Si  coniux  innocens  coniugem  culpabilem  ad  adulte- 
rium non  excitaverit . i.  e.  causam  delicto  non  dedit. 

Ius  obtinendi  separationem  amittit  coniux,  qui  proxime 
et  directe  est  causa  adulterii  coniugis  culpabilis.  Proxime  et 


1 Schmalzghueber,  op.  cit.,  in  h.  tit.,  n.  115  ss.;  p.  4-15  ss.  - Sanchez,  op.  cit. 
III,  lito.  X,  disp.  XII,  n.  45:  «Hinc  infertur  dici  praesumptionem  violentam, 
ut  dicatur  plene  protoatum  adulterium  quando  quis  solus  cum  sola  in  loco  atodito 
inventus  est ».  - C.  12,  X,  II,  23 : « ...  accusatores  matrimonii  produxerunt  testes 
firmiter  asserentes,  quod,  postquam  mulier  cum  praedicto  vero  contraxerat  matri- 
monium, consanguinem  viri  eiusdem  solum  cum  sola,  nudum  cum  nuda,  in  eodem 
lecto  iacentem,  ea,  ut  credebant,  intentione,  ut  eam  cognosceret  carnaliter,  vi- 
derunt ».  Cf.  etiam  S.  R.  Rotae  Dec.  XXIV  (1932),  Dec.  XIX,  p.  169,  n.  4. 

2 S.  R.  Rotae  Dec.  XXI  (1929),  p.  44,  n.  44;  et  p.  525-529,  n.  2-8. 

< Reg.  27,  R.I.,  in  VI°. 

directe  causa  est  adulterii,  coniux  qui  illud  mandat  vel  qui 
ponat  causam  per  se  ad  adulterium  impellentem.  Ita,  v.  g.,  vir, 
qui  praevidens  uxoris  culpam,  domi  recipit  pessimos  viros,  eos- 
que  solos  cum  sola  uxore  facile  et  libenter  relinquit.  Multo 
magis  qui  vendit  v.  g.  uxorem,  ut  fiat  alterius  mulier.  Coniux 
autem,  qui  remote  tantum  et  indirecte  est  causa  adulterii,  non 
amittit  hoc  ius  sese  separandi  post  adulterium  sui  coniugis. 
Remote,  seu  leviter,  et  indirecte  est  causa  adulterii  coniux,  qui 
aspera  indole,  continuis  iurgiis,  imo  duris  saevitiis,  etsi  allatis 
sine  animo  excitandi  coniugem  ad  peccatum  adulterii,  occasio 
quidem  est  et  qua  talis  intelligi  potest  ab  aliis. 

Disputatur  inter  auctores  utrum  coniux  innocens  causam 
adulterio  det  a frequenti  negatione  debiti  coniugalis  \ At  cum 
agitur  de  privatione  iuris,  lex  stricte  interpretari  debet 1  2.  Exinde 
videtur  quod  negatio  frequens  debiti  coniugalis  debet  conside- 
rari ut  provocatio  ad  adulterium  et  separatio,  ob  tale  adulterium 
petita,  negari  merito  debet. 

C ) Si  coniux  innocens  neque  expresse  neque  tacite  iniu- 
riam , sibi  factam  a coniuge  culpabili,  eidem  condonavit. 

Condonatio  iniuriam  abrogat.  Signa  autem  condonationis 
sunt:  usus  matrimonii,  affectus  maritalis  libere  et  sponte  posi- 
tus, a denuntiatione  sese  abstinere  postquam  de  adulterio  quis- 
que certior  factus  sit  etc.  Quae  condonatio,  vel  venia,  in  foro 
externo  praesumitur,  si  intra  sex  menses  coniux  innocens  coniu- 
gem adulterum  non  expulserit  vel  dereliquerit  vel  legitime 
accusaverit  3.  Sex  menses  sunt  tempus  utile  (can.  35)  et  ergo 
computantur  a die  cogniti,  non  commissi,  adulterii.  Si  autem 
coniux  innocens  impeditur  a denuntiatione  ex  vi  vel  metu  vel 
ex  ignorantia  sui  iuris,  non  tenetur  ad  denuntiationem  inter 
semestrem  4. 


1 Cappeulo,  De  Sacramentis,  III,  n.  826;  Payen,  op.  cit. ; Wehnz-Vioal,  op. 
cit.,  p.  113,  n.  639. 

2 Cod.  iur.  can.,  c.  19. 

3 Cod.  iur.  can.,  c.  1129  § 2. 

4 Cappello,  op.  cit.,  n.  826,  6°. 

D ) Si  adulterium  non  fuit  compensatum,  i.  e.  alter  con- 
iux  idem  crimen  non  commisit.  « Paria  delicta  mutua  compen- 
satione tolluntur  » \ ((  Mutua  iniuria  compensatur  »  1  2. 

Ergo  si  coniux  ob  adulterium  alterius  proprie  auctoritate 
se  separaverit  et  deinde  ipse  in  adulterio  lapsus  fuerit,  obligatur 
ad  reassumendam  vitae  consuetudinem.  Non  conveniunt  autem 
auctores  utrum  adulterium  etiam  post  separationem  a iudice 
ecclesiastico  declaratam  commissum  obliget  ad  vitam  matrimo- 
nialem restaurandam  3.  Sed  certum  est  quod  coniux  non  obli- 
gatur redire  antequam  alter  de  re  controversa  petat  sententiam 
iudicis  ecclesiastici. 

Notandum  quod  coniux  innocens  nunquam  tenetur  se  se- 
parationem petere.  Separatio  est  ius,  non  obligatio.  Nemo  cogi- 
tur uti  iure,  naturali  aut  positivo,  in  sui  dumtaxat  favorem 
concesso  (can.  69).  Fieri  potest  quod  obligatio  sese  separandi 
existat,  si  talis  separatio  ad  coniugem  reum  reformandum  con- 
tribuire  valeat  aut  si  cohabitatio  continua  cum  parte  rea  possit 
esse  aliquando  causa  scandali  4.  At  in  aliis  casibus,  praesertim 
quando  peccatum  adulterii  ob  fragilitatem  humanam  tantum 
semel  commissum  est  et  ubi  non  adest  periculum  infamiae 
aut  scandali,  coniux  innocens  potest  parti  culpabili,  quae  de 
signa  poenitentiae,  parcere;  et  propter  bonum  familiae  et  socie- 
tatis hoc  videtur  semper  consulendum  ac  promovendum  5. 

B - D e Accessu  ad  statum  religiosum. 

Tandem  quia  adulterium  est  causa  separationis  perpetuae, 
coniux  innocens  potest,  dispensatione  Sanctae  Sedis,  ad  vitam 


1 €.  7,  X,  V,  16. 

2 Cod.  iur.  can.,  c.  2218  § 3. 

3 Schmalzgrueber,  op.  cit.,  n.  107  affirmat;  S.  Alphonsus,  lib.  VI,  n.  967  et 
Recatiulo,  Ius  Sacramentarium,  Santander,  « Sal  Terrae »,  1946,  II,  p.  394,  n.  586, 
negant. 

4 Cappello,  op.  cit.  III,  p.  347,  n.  827. 

5 PP.  Pius  XII,  Discorsi  agli  sposi.  Pia  Soeieta  S.  Paolo,  Romae,  1942,  9 dec. 
1942,  p.  292 : « Senza  dubbio,  f ermo  restando  il  vincolo  matrimoniale,  il  diritto 
permette  in  determinati  casi  al  coniuge  innocente  la  separazione.  Ma,  salvo  quando 
il  pericolo  di  scandalo  o Pinteresse  superiore  dei  figli  o altra  grave  causa  vi  si 
opponga,  la  carita,  che  a tutto  s*accomoda  (1  Cor.  13,  7),  invita  e inclina  alia 
sopportazione  e al  silenzio,  che  riconquista  un  cuore  sviato...  Certo,  il  dovere 
non  obbliga...  ma  davanti  a tali  eroi  della  carita  e della  fedelta  non  si  puo  passare 
senza  ammirarli 

matrimonio  contrariam,  scii,  religiosam,  accedere,  sive  per  su- 
sceptionem sacrorum  ordinum,  sive  per  professionem  religio- 
sam. Coniux  reus  ad  hunc  statum  religiosum  accedere  nequit, 
nisi  cum  consensu  partis  innocentis  et  cum  licentia  Sanctae 
Sedis.  At  si  coniux  innocens,  post  separationis  perpetuae  decla- 
rationem, vitam  religiosam  suscepit  et  ita  alteri  coniugi  conti- 
nuationem vitae  coniugalis  impossibilem  reddit,  hic,  qui  adul- 
terium commisit,  potest  et  ipse  permissionem  petere  statum 
religiosum  assumendi.  In  talibus  casibus  haec  permissio  haud 
raro  conceditur  et  prudenter  consuli  potest. 

E contra  si  pars  innocens  separata,  sive  propria  auctoritate 
sive  post  sententiam  iudicis  ecclesiastici,  in  vita  laicali  remanet, 
habet  semper  ius  petendi  vitae  coniugalis  reassumptionem.  Viget 
enim  obligatio,  non  vere  legalis  seu  ex  iustitia,  sed  solum  ex 
aequitate  vel  caritate  vitam  coniugalem  restituendi,  maxime 
si  ex  reconciliatione  magnum  bonum  publicum  et  familiare  pro- 
movitur.  aut  malum  saltem  avertitur  . 

Art.  3.  — De  rnotivis  separationis  coniugum  ad  tempus 

Quamvis  adulterium  unica  sit  causa  separationis  de  iure 
perpetuae,  tamen  aliae  subsunt  causae  separationis  ad  certum 
incertumque  tempus. 

Causae  separationis  coniugum  ad  tempus  enumerantur  in 
can.  1131  § 1 C.I.C.:  <(  Si  alter  coniux  sectae  acatholicae  nomen 
dederit;  si  prolem  acatholice  educaverit;  si  vitam  criminosam 
et  ignominiosam  ducat;  si  grave  seu  animae  seu  corporis  pericu- 
lum alteri  facessat;  si  saevitiis  vitam  communem  nimis  diffici- 
lem reddat,  haec  aliqua  id  genus,  sunt  pro  alio  coniuge  totidem 
legitimae  causae  discedendi,  auctoritate  Ordinarii  loci,  et  etiam 
propria  auctoritate,  si  de  eis  certo  constet,  et  periculum  sit  in 
mora  ». 


1 Plus  PP.  XII,  ibid.,  p.  296:  « Qual  prova,  qual  ora  e questa?  E la  prova 
e 1’ora,  in  che  Pamore  coningale  si  confonde,  sublimandosi,  con  Pamore  dei 
prossimo  Verso  il  cadnto  ferito  sulla  via  di  Gerico,  per  soccorrerlo,  per  curarlo, 
per  consolarlo,  per  amarlo  come  se  stesso.  E qual  prossimo  pni  prossimo  che 
il  marito  alia  moglie,  Ia  moglie  al  marito?  Allora  Puno  verso  1’altra  diventa  il 
pio  samaritano  o la  pia  samaritana,  e la  scambievole  affettuosa  assistenza  e cura 
e preghiera  un  nuovo  suggello  della  fedelta  giurata  innanzi  a Dio  e nel  suo 
amoro 

Notandum  quod  hic  elenchus  causarum  non  est  profecto 
taxativus.  Referuntur  tantum  causae  praecipuae  et  magis  fre- 
quentes quae  dividuntur  in  tria  capita,  nempe: 

1.  - Adulterium  spirituale 

2.  - Periculum  animae 

3.  - Periculum  corporis  \ 

A)  Separatio  ob  haeresim , apostasiam,  vel  schisma . — Iam 
in  veteri  iure 1  2 3 negatio  verae  fidei  fuit  causa  separationis  etiam 
perpetuae,  quare,  si  separatio  declarabatur  ex  sententia  iudicis 
ecclesiastici,  coniux  innocens  non  tenebatur  cohabitare  cum 
coniuge  haeretico,  vel  apostato,  etiam  post  eius  conversionem. 

E contra  si  separatio  fiebat  ex  privata  tantum  auctoritate, 
ad  cohabitationem  cum  coniuge  converso  alter  omnino  tene- 
batur. 

Post  Codicem  I.  C.  separatio  propter  haeresim  aut  aposta- 
siam admittitur  tantum  ad  tempus.  Haeresis  vel  apostasia  ha- 
betur per  adscriptionem  formalem  sectae  acatholicae.  Non  suf- 
ficit ad  separationem  ex  hoc  capita,  si  coniux  reus  tantum  veri- 
tatem religionis  acatholicae  negat,  vel  onera  religiosa  non  ob- 
servat. Si  enim  tales  circumstantiae  existunt,  separatio  peti 
potest,  sed  ex  altero  capite,  nempe  ob  periculum  animae  pro- 
priae, aut  prolis. 

At  quando  haeresis,  apostasia  vel  schisma  verificatur,  co- 
niux innocens  habet  ius  separationem  petendi,  et  si,  in  talibus 
casibus,  cohabitatio  continuata  constituat  periculum  perversionis 
coniugis  innocentis  vel  prolis,  hoc  ius  fit  officium  \ 

Attamen  si  non  imminet  coniugi  innocenti  hoc  proximum 
periculum  perversionis,  ipse  potest,  etsi  non  tenetur,  disce- 
dere. Si  tamen  exinde  spes  conversionis  adest,  coniux  innocens, 
saltem  ex  caritate,  manere  teneri  videtur. 

In  matrimonio  mixtae  religionis,  si  pars  acatholica  ab  una 
secta  acatholica  ad  alteram  formaliter  transierit,  non  est  causa 


1 Aichnkr,  Compend.  hir.  Eccl.,  ed.  11,  p.  721,  n.  18:  «Omnes  separationis  cau- 
sae fluunt  ex  principio:  Ccniuges  ad  vitae  consortium  eatenus  tantum  obligantur, 
quatenus  id  absque  anim  ie,  vitae  vel  charitatis  periculo  continuare  poscunt  ». 

2 Sanchez,  I,  X,  disp.  16,  n.  3;  disp.  15,  n.  26;  Rosset,  VI,  n.  3970  sq. 

3 Gasparri,  op.  cit.,  II,  p.  246,  n.  1176. 

separationis  ex  hoc  capite,  nisi  adsit  periculum  grave  perver- 
sionis fidei  pro  coniuge  catholico  aut  filiis  1. 

Includuntur  etiam  sub  hoc  capite  isti  qui  sectae  atheisticae 
adscripti  sunt.  Ita,  ad  dubium,  « An  ad  normam  Codicis  Itir. 
Can.,  qui  sectae  atheisticae  adscripti  sunt  vel  fuerunt,  habendi 
sint  quoad  omnes  iuris  effectus  etiam  in  ordine  ad  sacram  ordi- 
nationem et  matrimonium,  ad  instar  eorum  qui  sectae  acatho- 
licae  adhaerent  vel  adhaeserunt?  ».  Pont.  Commiss.  die  30  Iui. 
1934  respondit:  « affirmative  ».  Notandum  est  quod  non  agitur 
de  mere  atheis,  sed  de  adscriptis  sectae  atheisticae.  Secta  autem 
atheistica  implicite  continetur  in  acatholica,  imo  a fortiori,  cum 
peior  sit,  imo  pessima  omnium;  cum  atheismus  sit  apostasia 
amplior  quam  haeresis,  quippe  quae  neget  ipsum  Deum,  funda- 
mentum universae  Fidei  2. 

B)  Separatio  ob  bonum  prolis.  — Educatio  acatholica  pro- 
lis per  se  opponitur  non  solum  bono  prolis,  sed  etiam  bono  fidei 
atque  evidenter  participat  de  natura  adulterii  spiritualis,  deci- 
piens ipsam  fidelitatem  coniugalem,  quae  consistit  non  tantum 
in  relationibus  physicis,  sed  respicit  etiam  perfectam  unionem 
animorum  coniugum 3.  lamvero  unio  animorum  perturbatur 
nimis  a differentia  coniugum  circa  prolis  educationem. 

Vitae  consuetudo  rumpitur;  et  datur  ius  — quod  si  impos- 
sibile sit  alio  modo  malum  evitare  — fit  officium  separationem 
ad  tempus  petendi. 

Sub  nomine  educationis  acatholicae  intelligitur  non  solum 
educatio  religiosa  in  secta  acatholica  sed  etiam  defectio  omnis 
educationis  religiosae  4. 

Si  vero  separatio  esset  unica  et  efficax  via,  qua  coniux 
acatholicus  posset  educationi  religiosae  in  vera  fide  tuto  provi- 
dere, cessatio  vitae  communis  licita  est.  Practice  raro  contingit 
ut  malum  hoc  modo  evitari  possit.  Melius  forsan  est  ut  pars 


1 Doheny,  Canonical  procedure  in  matrimonia l cases  (vol.  II,  Informa!  Pro- 
cedure,  Bruce  Piiblishing  Co.  Mjlwauke,  U.S.A.  1943),  p.  631-632. 

2 Aet.  Ap.  Sed.,  anno  1934,  p.  494;  Periodica,  a.  1934,  p.  145-147;  Ius  Pon- 
tificium, a.  1934,  p.  222  ss.;  Commentarium  pro  Religiosis,  a.  1934,  p.  337-346; 
Apollinaris,  a.  1935,  p.  54;  Clergy  Review,  a.  1934,  p.  491;  American  Ecclesiastical 
Review,  a.  1934,  p.  498;  Irish  Ecclesiastical  Review,  a.  1934,  p.  637. 

3 Cappello,  op.  cit.,  III,  p.  350,  n.  828. 

4 Romani,  op.  cit.,  p.  797,  n.  1169. 

catholica  ipsa  filios  in  religione  catholica  educat.  Non  tamen 
consulendum  est  coniugi  ut  separationem  ex  hoc  capite  petit, 
nisi  adest  magna  spes  ut  per  separationem  melius  catholicae 
prolis  educationi  consulat  \ 

C)  Separatio  ob  vitam  criminosam  et  ignominiosam.  — 
Uti  patet,  agitur  non  de  facto  particulari  criminoso  vel  ignomi- 
nioso, sed  de  statu  vel  conditione  habituali , quae  infamiam  co- 
niugi innocenti,  vel  familiae,  reddit 1  2. 

Ergo,  non  permittitur  coniugi  innocenti  se  separare  ab 
altero  coniuge  qui  unum  tantum  crimen  commiserit,  v.  g.  homi- 
cidium, furtum,  etc.  et  qui  ab  auctoritatibus  civilibus  ad  car- 
cerem condemnatus  est,  quod  familiae  infamiam  dederit.  Hoc 
in  se  non  est  causa  sufficiens  separationis.  Necesse  est  ut  vita 
per  modum  habitus  criminosa  et  ignominiosa  unius  coniugis 
in  alterum  revera  redundat 3. 

In  veteri  iure  ad  quaestionem:  « An  liceat  coniugi  divor- 
tium instituere  ob  delicta  alterius  coniugis  praeter  adulterium 
carnale  et  spirituale?  » respondebatur:  « Per  se  non  est  licitum, 
nisi  quando  talia  delicta  periculum  grave  pro  anima  vel  pro 
corpore  vel  pro  honore  constituunt  » 4. 

Quod  verificatur  quando  unus  coniux  vitam  criminosam 
vel  ignominiosam  ducit;  v.  g.  si  laboret  ebriositate  habituali; 
vel  latrociniis  vel  opio  palam  deditus  sit.  Eo  magis  separatio  est 
ei  licita,  quod  in  usu,  haec  causa  ((  variis  modis  et  animae 
et  corpori  alterius  coniugis  afferre  grave  nocumentum  potest,  seu 
damnum  simul  spirituale  et  temporale  )) 5. 

D)  Separatio  ob  periculum  grave  animae . — Periculum 
grave  animae  verificatur  quando  adest  continua  vel  frequens 
provocatio  ad  gravia  peccata;  e.  g.  ad  peccata  contra  fidem, 
contra  castitatem  coniugalem  etc.  Praxis  autem  constans  ona- 
nismi,  et  alia  vitia  immoralia  in  relationibus  coniugalibus  certe 
constituunt  periculum  grave  animae  et  sunt  causae  pro  separa- 
tione petenda  6. 


1 Payen,  op.  cit.,  II,  p.  824,  n.  2484. 

2 Cappello,  op.  cit.,  n.  828. 

3 Wernz-Vidal,  op.  cit.,  V,  p.  848,  n.  645. 

4 Sanchez,  op.  cit.,  I,  X,  disp.  XVII,  pag.  396  e». 

5 Wernz-Vidal,  V,  n.  645. 

o S.  R.  Rotae  Dec.,  vol.  XVII  (1925),  Dee.  VI. 

Praeterea  si  huiusmodi  periculum  aliis  modiis  removeri 
non  potest,  coniux  innocens  non  solum  potest,  sed  tenetur  sc 
separare  ab  altero  coniuge  \ Nam  plus  quam  obligatio  coha- 
bitandi. valet  ius  devitandi  proximam  graviter  peccandi  occa- 
sionem '. 

E)  Separatio  ob  periculum  grave  corporis.  — Ex  iure  na- 
turae fas  ac  licitum  est  providere  sanitati  suae.  Ius  enim  natu- 
rae unicuique  tribuit  facultatem  vitandi,  per  media  efficacia, 
mortem  et  gravia  valetudinis  nocumenta  \ Morbus  coniugis 
per  se  non  est  causa  legitima  separationis.  Coniux  sanus  officium 
caritatis  habet  curandi  et  adiuvandi  coniugem  aegrotum.  Sed 
quando,  iudicio  medici,  morbus  est  tam  graviter  contagiosus, 
tunc  melius  erit  coniugem  aegrotum  dimittere;  praesertim  si 
morbus  contagiosus  est  culpabilis,  uti  e.  g.  syphilis  aliaque  ve- 
neris lues 1 * 3  4. 

Insuper  morbus,  qui  grave  periculum  corporis  constituat, 
est  amentia  furiosa.  Periculum  urget  atque  ex  ipsa  cohabita- 
tione  sequi  potest.  Quod  si  non  verificatur,  non  datur  causa  sepa- 
rationis. Ita  v.  g.  in  casu  coniugis  affecti  lue  venerea  (morbus 
huius  generis  est  etiam  causa  sufficiens  separationis  ratione 
adulterii),  si  periculum  potest  caveri  denegando  debitum  coniu- 
gale,  coniux  innocens  non  habet  ius  separationis  promovendae, 
quia  non  adest  necessarium  et  imminens  periculum  corporis 

Nostris  diebus,  generatim  facile  est  periculum  evitare  di- 
mittendo coniugem  aegrotum  in  nosocomio,  vel  in  sanatorio. 


1 Paten,  op.  cit.,  II,  p.  825,  n.  2486. 

* Mt.,  18,  8,  sq.;  Lc.,  14,  26. 

3 ScHMALZGRUEBEit,  op.  cit.,  IV,  4,  19,  n.  142. 

4 Chelodi-Ciprotti,  Ius  Canonicum  de  Matrimonio , Societa  Anonima  Tipo- 
grafica  Edlrice,  Vicenza,  1947,  n.  162,  nota  6;  «In  iure  Decretalium  e at  integer 
titulus  (1.  IV,  T.  8)  ubi  agebatur  de  coniugiis  leprosorum.  Moderna  lepra  est 
syphilis,  aliaeque  venereae  lues,  malo  fato  latissime  diffusae,  et  plurimi  viri  tur- 
piter decipiunt  puellas  dum  eas  talibus  morbis  affecti  ducunt  et  contaminant. 
Ita  etiam  sterilizatio,  cui  quis  sponte  se  subiecerit,  inscia  et  invita  altera  parte ». 

«The  American  Ecclesiastical  Review»,  Oct.  1929,  p.  356:  «The  Pastor  and 
Health  Certificates  for  Marriages » by  Lawrence  F.  Frick : « The  report  of  a 
committee  on  the  prophylaxis  of  venereal  diseases  in  New  York  City  declares 
that  nearly  30  per  cent  of  ali  venereal  diseases  in  women  which  come  to  the 
attention  of  physicians  in  private  practise  in  that  city  are  contra cted  from  their 
husbands  ». 

3 Aertnys-Damen,  Theol.  rnor.  I,  II,  Taurini  1928,  n.  936,  pag.  624. 

ubi  ope  progressus  scientiae  medicinalis  ipse  sanari  valeat.  Se- 
paratio enim  permittitur  quando  est  sola  via  periculum  aver- 
tendi. Quapropter  cum  non  desint  opportuniora  media  pericu- 
lum avertendi,  videtur  omnino  rarus  huius  generis  casus,  in 
quo  licita  sit  causa  separationis  coniugum;  imo  nec  petitio  ipsa 
separationis  videtur  necessaria. 

F)  Separatio  ob  vitam  communem  nimis  difficilem . — Vita 
communis  difficilis  redditur  ob  saevam  et  duram  tractationem 
alterutrius  coniugis,  ob  iugia  et  rixas  continuas,  ob  inveteratam 
aversionem,  ob  odium  implacabile  etc.  Matrimonium  non  dat 
coniugi  auctoritatem  tyrannicam  in  alterum,  neque  ius  eum 
tamquam  servum  habendi.  In  veteri  iure  disputabatur  de  gra- 
vitate saevitiae  necessaria  ad  separationem  admittendam.  Codex 
nihil  dicit  de  hac  quaestione,  sed,  in  singulis  casibus,  decisionem 
relinquit  arbitrio  prudenti  iudicis,  cum  evidens  sit  quoad  gra- 
vitatem horum  actuum  sententiis  varietur  relate  ad  aetatem, 
indolem  et  conditionem  socialem  \ 

Ecclesia  si  ius  ad  separationem  ob  vitam  communem  nimis 
difficilem  uxori  praesertim  concedit,  ad  effectum  noxium  a con- 
tinuis iurgiis  erga  liberos  spectat.  Vita  enim  pacis  et  caritatis 
familialis  reapse  debet  pervadere  omnem  domum  christianam 1  2. 
Certum  est  autem  quod  priusquam  separatio  ex  hoc  capite 
declaretur,  gravitas  iurgiorum  debet  esse  talis  ut  perduratio 
cohabitationis  omnino  impossibilis  sit.  Declaratio  separationis 
potest  iustificari  tantum  si  est  unicum  et  extremum  remedium. 
In  aliis  verbis : saevitiae  graves  debent  constituere  signum 
verum  et  probatarium  dissidii  profundi  et  vere  insanabilis  inter 
coniuges. 

Re  vera,  haec  crudelis  tractatio  modum  certum  non  habet, 
sed  ex  comparatione  spectatur.  Iudicanda  est  non  solum  ex  ma- 


1 Sanchez,  op.  cit.,  I,  X,  disp.  XVIII,  pag.  399  ss.  - S.  Alphonsus,  lib.  VI, 
n.  971.  - Rivista  dei  Diritto  Matrimoniale  Italiano,  XXI,  n.  1-2-3,  p.  7:  Alibrandi: 
Sol  concetto  di  « ingiurie  gravi  » quali  causa  di  separazione  personale  dei  coningi: 
« Ed  o appunto  nella  valutazione  della  gravita  delTingiuria,  ’ verbali  ’ o * reali  * 
che  sia,  che  si  ravvisa  la  necessita  di  un  accurato  e ponderato  esame  da  parte 
dei  giudice  dei  merito.  Egli  deve  accertare  1’esistenza  di  nn  * animus  iniurandi  \ 
che  si  concreta  nel  deliberato  proposito  di  nno  dei  coniugi  di  recnre  offesA  «11» 
sU‘cettibilita  e sensihilita  morale  delFaltro  ». 

2 Doheny,  op.  cit.  II,  p.  635. 

lefactis  in  se,  sed  magis  ex  circumstantiis  et  praesertim  ex  per- 
sonarum attributionibus  et  adiunctis.  Verba  can.  1131  § 1 clare 
significant  non  agi  de  uno  alterove  actu,  sed  de  consueta  ratione 
se  gerendi. 

Non  solum  ex  iure  canonico,  sed  etiam  ex  iure  divino  natu- 
rali, licita  est  separatio  ob  hanc  rationem  vitae  communis  nimis 
difficilis.  Ius  autem  discedendi  non  cessat  ex  eo  quod  saevitiae 
sunt  mutuae,  nam  in  bis  non  datur  compensatio. 

Iudex  debet  decidere  utrum  ratio  ad  separationem  peten- 
dam sit  causa  iusta  et  proportionata  naturae  sacrae  et  obliga- 
tionibus mutuis  sacramenti  matrimonii. 

Quomodo  autem  iudex  ecclesiasticus  potest  iudicare  utrum 
causa  separationis  sit  iusta  a non? 

Optimum  et  authenticum  medium  inveniendi  mentem  Ec- 
clesiae in  hac  materia  est  prae  oculis  habere  casus  a Tribunali 
Sacrae  Romanae  Rotae  iam  adiucatos.  Iurisprudentia  S.  Rom. 
Rotae  videtur  nimis  severa  in  casibus  separationis  declarandae, 
cum  re  vera  separationem  raro  et  quasi  animo  invito  admittit. 
Ratio  huius  severitatis  est  reverentia  erga  sacramentum  cum  co- 
gnitione periculorum,  ad  quae  coniuges  propter  separationem 
exponuntur. 

Ita  in  S.  Rom.  Rotae  Dec.,  Vol.  II  (1910),  Dec.  XXIV,  n.  11 
legitur:  ((  Quare  constans  iurisprudentia  fuit  et  huius  S.  0.  et 
S.  C.  Concilii  caute  admodum  procedendum  esse  ad  indulgen- 
dam  thori  separationem,  quippe  quod  separatio  opponatur  di- 
recte fini  ipso  matrimonii...  scandalum  gignit  familiam  pessum- 
dat,  periculo  incontinentiae  coniuges  exponit,  prolemque  — si 
quae  sit  — damnis  afficit  ». 

Deinde  decisionem  in  casibus  particularibus  a S.  O.  et  a 
S.  C.  Concilii  adiucatis  refert  et  concludit:  « Cui  sapientissimae 
iurisprudentiae  tum  H.  S.  0.  tum  S.  C.  Concilii,  fortius  adhae- 
rendum esse  considerarunt  RR.  PP.  AA.  quo  hodierni  mores 
ad  facile  pessumdanda  coniugalia  iura  sive  per  divortium  ple- 
num, sive  per  divortium  semiplenum,  inclinant.  Et  nemo  non 
scit  quomodo,  per  divortii  semipleni  facilem  concessionem,  via 
sternatur  facilis  ei  veluti  necessaria  ad  divortium  plenum.  Nam 
matrimonium  datum  est  edam  in  remedium  concupiscentiae; 
dissolutio  autem  semiplene  maritali  consortio,  statim  irrepunt 
adulterini  amores  et  illiciti  amplexus  ». 

In  hac  sententia  S.  Rom.  Rotae  auditores  opiniones  laxiores 
theologorum  modernorum  merito  reprobant  \ Nostris  diebus 
quando  mores  fiunt  magis  et  magis  liberi  ac  depravati;  et  notio 
divortii  facta  est  communis  et  etiam  apud  populos  Christianos 
res  parvis  ponderis  et  grata;  imo  nec  videtur  causa  adhuc  scan- 
dali, Ecclesia  omnino  debet  esse  severa  in  hisce  causis  iudicandis, 
ut  dignitatem  ac  sanctitatem  firmitatemque  vinculi  matrimonia- 
lis mundo  manifestet  ac  tueatur. 

Tribunal  S.  Rom.  Rotae  suam  severitatem  anno  1928  aperte 
monstravit,  quando  separationem  ob  solas  rixas  frequentes  pe- 
titam denegavit,  declarando  has  rixas  frequentes  non  constitui 
odium  capitale,  ac  proinde  non  dari  iustam  causam  separationem 
admittendi 1  2 3 *. 

Ut  igitur  obligatio  cohabitalionis  cesset,  causa  separationis 
debet  constituere  grave  periculum  sive  animae  sice  corporis 
alterius  partis.  Ante  Codicem  talis  fuit  doctrina  communis  apud 
auctores;  videtur  S.  Rom.  Rotam  quoque  sequi  hanc  doctrinam8. 

Notandum  quod  in  eadem  sententia  S.  Rom.  Rotae  statui- 
tur quomodo  iudicari  debet  gravitas  rixarum  et  quomodo  deter- 
minari possit  utrum  adsit  periculum  animae  vel  corporis  in 
unoquoque  casu. 

Asseritur  enim  (S.  Rom.  Rotae  Dec.,  vol.  XXII  (1930), 
Dec.  XLVII,  n.  4):  « Quapropter  ad  aestimandam  gravitatem 
saevitiarum  et  aliorum  huiusmodi,  si  facte  utique  ponderanda 
sunt,  magis  tamen  considerare  oportet  animus  ex  quo  proce- 
dunt et  species  quam  exinde  recipiunt,  ratione  quoque  habita 
indolis  et  conditionis  coniugis  patientis.  Enimvero  separationem 
fieri  nefas  est  ob  laevia  quaedam  incommoda,  quamvis  repetita, 
puta  discrepantis  indolis  causa;  neque  ob  graviora  iurgia,  sed 
quae,  naja  ex  insolita  quadam  ira  et  inopinato  perturbationis 
motu,  non  excludunt  spem  proximae  reconciliationis ; nec  a for- 
tiori ob  iustam  reprehensionem  et  correctionem;  cuncta  huius- 
modi non  inferunt  gravem  offensionem  aut  metum  gravem  in 
animum  constantem.  Contra  vero,  iusta  est  dicenda  causa  sepa- 


1 Gennari,  iLehmkuhl,  Gury,  Scavini. 

2 S.  R.  Rotae  Dec.,  vol.  XX  (1928),  Dec.  XXIV.  , 

3 Wernz,  Ius  Decretalium,  IV,  n.  713.  • Schmalzgruebkr,  op.  cit.,  Lib.  IV, 

til.  XIX,  nn.  141-145.  - Gasparri,  op.  cit.,  II,  n.  1371. 

rationis,  ubi  detur  probatio  certae  malitiae  diuturnae,  certaeve 
propensionis  et  adsiduitatis  ad  grave  malum  inferendum,  aut  si 
difficultas  ad  servandam  vitae  communionem  probetur  nimia , 
iuxta  verbum  ((  nimis  » scriptum  in  can.  1131  § 1,  id  est  si  im- 
poneretur onus  diuturnum,  quod  viribus  personae  constantis 
imponi  recta  prudentia  vetat.  Si  res  per  viam  iudiciariam  defi- 
nienda est,  iudex  igitur  non  arbitrio,  sed  cunctis  remotis  cir- 
cumstantiis personarum,  temporis  loci,  aestimet  sitne  probatum 
iudicialiter  huiusmodi  periculum  grave  pro  persona,  de  qua 
agitur  ». 

G)  Separatio  ob  alias  causas  id  genus.  — In  can.  1131  § 1 
Codex  I.  C.  enumerationem  causarum  separationis  claudit  cum 
verbis:  <(  aliaque  id  genus  ».  Hoc  significat  quod  enumeratio 
causarum  in  Codice  non  est  taxativa;  quare  possunt  existere 
aliae  causae,  quae  in  distinctionibus  iam  explicatis  quodam 
modo  includuntur.  Hae  causae  sunt  e.  g.  grave  periculum  pro 
bonis  fortunae,  dummodo  hoc  periculum  alio  modo  removeri 
non  possit 1 ; derelictio  malitiosa  domus  coniugalis  sine  inten- 
tione et  sine  iusta  provocatione2;  denegatio  continua  debiti 
coniugalis,  et  ita  porro  3. 

At  severitas  disciplinae  S.  Rom.  Rotae  est  in  magna  discre- 
pantia cum  disciplina  tribunalium  civilium  modernorum,  qui 
divortium  ob  rationes  leves  saepe  concedunt. 

Ratio  tamen  S.  Rom.  Rotae,  ut  supra  diximus,  oritur  ex 
reverentia  sacramenti  et  ex  cura  vitae  coniugalis  et  familiaris. 
Nostris  diebus,  quando  notio  sacra  matrimonii  obliviscitur  et 


1 C appello,  op.  cit.,  III,  n.  829,  pag.  351;  Vermeersch-Creusen,  op.  cit., 
II,  n.  443,  pag.  307. 

2 S.  Rom.  Rotae  Dec.,  vol.  V (1913),  Dec.  XIX. 

3 Ibidem,  vol.  XXI  (1929),  pag.  526,  n.  4:  «Verba  autem  canonis:  ” aliaque  id 
genus  ”,  significant  alias  adesse  separationis  temporanea  causas,  quae  in  ipso 
canone  non  sunt  expressae.  Inter  has  causas  accensenda  est  malitiosa  desertio. 
quae  admittitur  cum  alter  coniux  ab  altero  discedit  vel  alterum  dimittit  cum  animo' 
deiciendi  obligationes  coniugales  et  absque  iusta  causa.  Ut  igitur  malitiosa  desertio 
habeatur,  requiruntur  tria  haec:  1°  discessus  ab  altero  coniuge  vel  eius  dimissis; 
2°  animus  deiciendi  obligationes  coniugales;  3°  defectus  iustae  causae.  Iustae 
autem  desertionis  causae  sunt  quae  ob  ipsos  citatos  canones  1129  et  1131  tribuunt 
coniugi  ius  separationis  perpetuae  vel  temporaneae  ».  - Ibidem,  vol.  XX  (1928), 
pag.  268,  n.  2:  «Non  omnes  sed  praecipuae  tantum  a Codice  enumerantur  causae, 
adeo  ut  aliae  quoque  causae  aequi  ponderis  dari  possint... ».  Doheny,  op.  eit., 
pag.  635-636. 


— 36  - 


quando  praesidia  domus  et  familiae  oppugnantur,  onus  ac  offi- 
cium solemne  Ecclesiae  et  praesertim  indicum  ecclesiasticorum 
est  unionem  mentium  et  cordium  coniugum,  quae  continuatione 
cohabitationis  optime  exprimitur,  sedulo  ac  fortiter  defendere  \ 


Art.  4.  — De  ordine  servando  in  causis , seu  processibus 
de  coniugum  separatione 

A)  De  separatione  propria  auctoritate  facta . — Separatio 
ob  adulterii  motivum  sive  propria  auctoritate  sive  post  senten- 
tiam in  iudicio  ecclesiastico  pronuntiatam,  fieri  potest.  Ut  autem 
separatio  perpetua  propria  auctoritate  declaretur,  necesse  est 
ut  adulterium  sit  factum  certum  et  notorium 1  2. 

Coniux  innocens  ad  separationem  ius  habet  ex  natura  con- 
tractus matrimonialis  et  ex  ipsa  Evangelii  lege. 

Ergo  in  hoc  casu,  declaratio  sententiae  iudicis  ecclesiastici 
necessaria  non  est 3. 

Aliquando  tamen  adest  periculum  exaggerandi  notorieta- 
tem  facti  adulterii.  Pro  hac  ratione  plures  auctores  consulunt, 
etiam  in  casu  adulterii,  evidenter  notorii,  sine  sententia  iudicis 
ecclesiastici  ad  separationem  definitivam  et  perpetuam  non  posse 
procedi 4. 

Quid  dicendum,  si  adulterium  sit  certum,  sed  occultum? 
Hoc  in  casu  videtur,  secundum  probabiliorem  opinionem  auc- 
torum, quqd  separatio,  saltem  pro  foro  conscientiae,  propria 
auctoritate  privata  permitti  possit,  si  non  existat  periculum 
scandali,  quamvis  in  casu  adulterii  certi,  sed  occulti,  lex  caritatis 
vel  periculum  scandali  et  diffamationis  alterius  partis  possit 
persuadere  coniugi  innocenti,  ut  separationi  renuntiet  et  veniam 
adulterino  coniugi  concedat. 

Sed  praeceptum  caritatis  non  obligat  cum  magno  incom- 
modo, quod  in  quibusdam  casibus  reapse  haberi  potest. 


1 Romani,  op.  cit.,  vol.  II,  n.  1169,  pag.  798:  «Alias  quoque  causas  canon 
idem  innuit  ” id  genus  ”,  quid  in  aestimantia  cautissime  est  procedendum,  ne 
quid  sancitas  coniugii,  bonum  familiae  ac  reipublicae,  morum  saceitas  capiant 
detrimenti  ». 

2 Cod.  iur.  can.,  c.  1747,  § 1. 

3 GaspahbI,  op.  cit.,  n.  1175. 

4 Wtvrnz-Vidal.  Ius  Matrimoniale,  n.  642. 

Hoc  in  casu  pars  innocens  habet  ius  se  separandi  propria 
auctoritate,  etiam  si  adulterium  sit  occultum  tanlum  \ 

Practice  sive  adulterium  sit  publicum  vel  occultum,  ad  com- 
plura mala  vitenda  consulendum  est,  ut  coniux  innocens  ne  pro- 
cedat in  foro  externo  ad  definitivam  et  perpetuam  separationem 
sine  sententia  auctoritatis  ecclesiasticae 1  2. 

Animadvertendum  oportet  quod  canones,  qui  ad  separa- 
tionem spectant,  aliquid  confuse  et  non  clare  dicunt  et  facile 
ad  falsam  interpretationem  ducunt. 

Re  vera  can.  1131  declarat  separationem  ad  tempus  per- 
mitti propria  auctoritate,  si  crimen  sit  certum  et  periculum  sit 
in  mora.  Can.  1129  autem,  ubi  quaestio  est  de  separatione  per- 
petua, nullam  mentionem  facit  de  hoc  iure  sese  separandi  pro- 
pria auctoritate.  Sed  in  can.  1130,  ubi  loquitur  de  reassumptione 
vitae  coniugalis,  post  declarationem  separationis  perpetuae  in- 
venimus verba  « sive  sententia  iu dicis  sive  propria  auctoritate  ». 

Iamvero  hoc  videtur  significare  quod  fas  est  instituere  se- 
parationem etiam  permanenter  propria  auctoritate,  quamvis 
verba  non  inveniantur  in  citato  canone. 

Perpensis  locutionibus  revera  necesse  non  est,  ut  verifi- 
centur  eaedem  conditiones,  quae  necessariae  sunt  pro  separa- 
tione ad  tempus  propria  auctoritate,  scii,  certitudo  criminis  et 
periculum  in  mora.  Sed  cum  verba  expressa  canonis  1131  ((  si 
de  eis  certo  constet  et  periculum  sit  in  mora  »,  non  inveniantur 
etiam  in  can.  1130,  estne  legitimum  concludere  quod  fas  sit 
se  separare  permanenter  propria  auctoritate  privata,  quando 


1 Sghmalzgrueber,  op.  cit.,  IV,  tit.  XIX,  p.  414,  n.  112:  «...ius  divertendi 
non  ex  publicitate,  sed  ex  delicto  nascitur...». 

2 Doheny,  op.  cit.  II,  p.  637-638:  «The  great  danger  that  lurks  in  the  exercise 
of  the  right  of  separation,  propria  auctoritate,  as  enunciated  in  Canons  1130 
and  1131  § 1 is  that  the  consorts  may  act  rashly,  bastily,  and  capriciously,  without 
due  deliberation  and  without  the  required  certainty.  Under  the  influence  of  anger 
and  passion,  there  is  a danger  that  a consort  may  accept  suspicious,  sunnises 
and  conjectures  as  facta,  and  that  the  judgement  may  be  entirely  subjective. 
Hence,  in  cases  involving  perpetual  separation,  the  aggrieved  consorts  should 
never  be  advised  to  separate  until  the  fact  of  adultery  is  duly  ascertained  and 
proved.  Moreover,  it  muet  be  clearly  established  that  the  adultery  was,  consum* 
mated,  formaL,  and  morally  certain;  and  that  the  sin  was  not  permitted,  nor 
caused,  nor  condoned  by  the  innocent  consort  nor  compensated  by  a similar 
crime...  From  all  this  it  can  be  easily  deduced  that  aggrieved  parties  should 
usually  be  counseled  to  present  their  cases  to  the  proper  ecclesiastica!  authorities 
for  adjudication,  before  they  sever  the  ties  of  conjugal  cohabitation ». 

crimen  certum  non  est  et  non  est  periculum  in  mora?  Respon- 
dendum prorsus  videtur: 

Negative , et  quidem  pro  motivis  quae  sequuntur: 

1)  verba  « propria  auctoritate  » in  can.  1130  tantum  in- 
nuuntur. Subiectum  enim  praecipuum  canonis  est  quaestio  reas- 
sumptionis  vitae  communis  post  sententiam  separationis  iam 
declaratam ; 

2)  cum  conditiones  de  certitudine  criminis  et  de  periculo 
in  mora  minori  malo  separationis  ad  tempus  applicentur,  vide- 
tur quod  debent  maiori  malo  separationis  perpetuae  a fortiori 
applicari; 

3)  ante  Codicem  separatio  perpetua  propria  auctoritate 
permittebatur  tantum  quando  adulterium  fuerat  non  solum  cer- 
tum, sed  etiam  notorium;  quia  tunc  temporis  separatio  propria 
auctoritate  facta,  semper  habita  fuit  uti  separatio  provisoria 
et  non  habuit  effectus  iuridicos  ante  latam  sententiam  iudicis 
ecclesiastici  \ 

Ergo  videtur  clare  prohibitum  coniugi  innocenti  se  sepa- 
rare propria  auctoritate  sive  permanenter  sive  ad  tempus,  nisi 
hae  duae  conditiones  verificentur;  nempe  quod  crimen  alterius 
partis  sit  certum  et  periculum  sit  in  mora.  Practice  ex  dictis 
scatet  quod  quasi  omnes  quaestiones  de  separatione  coniugum 
debent  apud  tribunal  ecclesiasticum  rite  tractari  ac  definiri. 

B)  De  separatione  post  sententiam  iudicis  ecclesiastici.  — 
Modus  procedendi  in  iudicio  ecclesiastico  de  causis  separationis 
est  uti  §equitur: 

1)  per  processum  stricte  iudicialem  secundum  normas 
communes  de  processibus  in  libro  IV  C.I.C.  propositas; 

2)  per  modum  mere  administrativum. 

Haec  secunda  forma  in  causis  separationis  ad  tempus  prae- 
ferenda est;  et  onyies  tales  causae  hoc  modo  definiri  possunt. 
Ita  questionem:  ab  Episcopo  Hispaniae  propositam:  «An  sepa- 
ratio coniugum  ob  causas,  de  quibus  in  can.  1131  § 1,  forma 
administrativa  decernenda  sit?  ».  Pontificia  Commissio  pro  in- 
terpretatione Codicis  die  25  iun.  1932  respondit:  « Affirma - 


1 Wkknz,  Ius  Decretalium,  IV,  n.  711-714.  - Gasparbi,  op.  cit.,  n.  1371.  • 
Sajnxhi.7,  op.  cit.,  LSb.  X,  Disp.  XII,  n.  42. 


tive , nisi  ab  Ordinario  aliter  statuatur  ex  officio  vel  ad  instan- 
tiam partium  ))  \ 

Forma  igitur  administrativa  in  causis  separationis  ad  tem- 
pus praeferenda  est  et  causae  separationis  ita  regulariter  defi- 
niri possunt  etiam  ob  minores  expensas  et  ob  celeriorem  trac- 
tationem earundem. 

Attamen  ad  instantiam  partium,  sive  unius  tantum  sive 
utriusque,  forma  stricte  iudicialis  exigi  potest1  2.  Index  tunc  for- 
mam iudicialem  partibus  nunquam  denegare  potest.  Item  si 
Ordinario  constat  quod,  datis  peculiaribus  circumstantiis  vel 
personis,  difficile  fuerit  causam  modo  administrativo  definire, 
potest  etiam  ex  officio  formam  iudicialem  praescribere.  Prae- 
sertim videtur  magis  idoneum,  ut  saltem  separatio  perpetua  non 
concedatur,  nisi  post  processum  iudicialem.  Separatio  perpetua 
multi  momenti  est  in  vita  coniugum  eorumque  filiorum  et  etiam 
communitatis  socialis.  Forma  iudicialis  habet  maiorem  digni- 
tatem; tali  decisioni  videtur  magis  idonea  atque  praestat  me- 
dium errorem  et  iudicium  citum  vitandi. 

Praeterea,  cum  apud  tribunal  civile  haec  forma  solemnis 
adamussim  observatur,  nullo  modo  apud  tribunal  Ecclesiae  for- 
ma minus  solemnis  observanda  est. 

Forma  vero  adhibita  in  primo  gradu  eadem  erit  tenenda 
etiam  in  secundo,  et  sic  fiet:  vel  appellatio  ad  iudicem  supe- 
riorem, vel  recursus  ad  S.  C.  de  Sacr.  (si  utrique  partes  bapti- 
zatae  sunt)  seu  ad  S.  C.  Sancti  Officii  (si  una  sola  pars  est  bap- 
tizata)  prout  forma  iudiciali  vel  administrativa  fuerit  res  in 
primo  gradu  decisa  3. 


Art.  5.  — De  iudicibus  causarum  separationis 

A)  In  forma  iudiciali.  — In  forma  iudiciali  possunt  tractare 
tum  Ordinarius  loci,  tum  Officialis,  qui  habet  potestatem  ordi- 
nariam indicandi 4,  nisi  tamen  Ordinarius  has  causas  sibi  reser- 


1 A.AJ5.,  XXIV,  pag.  284;  Sartori,  Enchiridion  Canonicum  (Cdit.  VII),  p.  304. 

2 S.  Rom.  Rotae  Dec.,  vol.  XVII  (1925)  4 feb.,  p.  41;  Bouscaren,  Canon  Law 
Digest,  vol.  II,  p.  344. 

3 A.A.S.  XXIV,  284;  Cappeulo,  De  Separatione  Coniugum , «Periodica», 
XXI,  286. 

4 Cod.  iur.  can.,  c.  1573.  § 1. 

vaverit  \ In  his  causis,  forma  iudiciali  tractatis,  Vicarius  Ge- 
neralis, qua  talis,  incompetens  est.  quia  caret  potestate  iudi- 
ciali 1 2. 

Si  vinculum  matrimoniale  non  sit  in  periculo,  videtur 
tantum  unum  iudicem  esse  necessarium  3.  Attamen  propter  gra- 
vitatem causae  et  secundum  consuetudinem  S.  Rom.  Rotae  in 
causis  separationis  perpetuae,  melius  est  quod  tribunal  saltem 
trium  iudicum  constet 4. 

Opus  non  est  ut  defensor  vinculi  citetur,  quia  non  agitur 
de  nullitate  matrimonii 5.  Quoad  vero  promotorem  iustitiae 
videtur  quod  debet  citari,  quia  separatio  est  quaestio  quae  ad 
bonum  publicum  pertinet  6. 

Appellatio  contra  sententiam  sive  a parte  rea  conventa  sive 
a promotore  iustitiae  fieri  potest.  Eadem  forma  iudieii  tum  in 
secundo  quam  in  primo  gradu  servari  debet  7. 

Normae  pro  appellatione,  quae  in  Codice,  praesertim  in 
canone  1891,  inveniuntur,  servari  quoque  debent. 

Appellatio  contra  sententiam  tribunalis  primae  instantiae 
ad  tribunale  appellationis  in  secunda  instantia  dirigi  debet. 
Appellatio  contra  sententiam  tribunalis  secundae  instantiae  ad 
tribunale  S.  R.  Rotae,  aut  S.  C.  Sancti  Officii,  si  una  pars  sit 
acatholica,  dirigitur  8. 

Causae  separationis  numquam  in  rem  indicatam  transeunt  fi. 


1 Cod.  iur.  can.,  c.  1573  § 2. 

2 S.  Congr.  de  Sac.,  Instr.  « Provida »,  15  aug.  1936,  Art.  3,  n.  2.  - A.AJ5., 
XXVIII  (1936),  314. 

8 Cod.  iuir.  can.,  c.  1576  § 1,  1°. 

4 S.  Rom.  Rotae  Dec„  vol.  XXI  (1929),  Dec.  I,  vol.  V (1913),  Dcc.  XIX. 

6 Cod.  iur.  can.,  cc.  1586  et  1967. 

8 Glynn,  The  Promotor  of  Justice,  Washington  1936,  pag.  200-201 : « Thus, 
while  the  practice  of  our  ordinary  diocesan  tribunals  doea  not  require  the  preaeuce 
of  the  promotor  of  justice  in  the  settlement  of  the  cauaea  for  separation  and  there 
is  no  express  requirement  of  the  sort  in  the  general  positive  law  of  the  Church, 
there  ia  a growing  tendency  in  the  canonical  jurisprudence  to  intersect  his 
presence  into  these  proceedinga  involving  separation.  Thia  tendency  is  in  perfect 
harmony  with  the  nature  of  the  cauae  and  the  nature  of  the  office  of  the  promotor 
of  justice  and  might  well  be  introduced  into  the  Church  as  a universal  practice 
in  a time  like  the  preaent  when  our  Catholic  people  are  being  infected  with 
the  pernicious  philosophies  of  modera  sociologists  and  aTe  being  influenced  by 
the  alarming  growth  in  the  laxity  of  civil  la/ws  on  marriage  and  divorce ».  - 
Vide  etiam  Picaro,  op.  cit.,  cap.  III,  § 7,  42-67. 

7 Responsum  Pontificiae  Commissionis  pro  Interpretatione  Codici»,  die  25 
iun.  1932.  - A AS.,  XXIV,  pag.  284. 

K S.  Concr.  de  Sac.,  Instr.  «Provida»,  15  aug.  1936,  Art.  12,  216. 

!)  Can.  1903  et  Pont.  Commissio  Codici»,  8 apr.  1941,  A.A.S.,  vol.  XXXIII 
(1941),  pag.  173.  - Antonif/iti,  Le  cause  di  separatione  dei  coniugi  in  Italia.  Lodi 
1939.  pag.  66-76. 

B)  In  forma  administrativa.  — I11  forma  administrativa 
habent  potestatem  iudicandi,  vi  officii.  Ordinarius  loci  et  Vi- 
carius Generalis  \ Officialis,  vi  officii  sui,  caret  hac  potestate, 
quia  tantum  iurisdictione  iudiciali  gaudet1  2.  Attamen  ad  has 
causas  iudicandas  Officialis  et  omnes  alii  sacerdotes  sive  ab 
Ordinario  loci  sive  a Vicario  Generali  delegari  possunt 3. 

Notandum  quod  Ordinarius  competens  in  his  causis  forma 
administrativa  tractatis  determinatur  secundum  praescriptiones 
non  can.  1964,  sed  can.  201. 

Ergo  Ordinarius  competens  non  est  Ordinarius  loci,  in  quo 
matrimonium  celebratum  fuit  nec  necessario  Ordinarius  loci,  in 
quo  reus  habet  domicilium,  sed  Ordinarius  loci,  in  quo  uterque 
habet  domicilium  vel  quasi-domicilium.  Item  Ordinarius  loci, 
in  quo  uterque  coniux  commoratur,  atque  causam  administra- 
tive iudicandam  consentit,  est  Ordinarius  competens.  Notandum 
quod  uxor,  a viro  suo  nondum  legitime  separata,  necessario  do- 
micilium viri  sui  retinet,  sed  proprium  quasi-domicilium  obti- 
nere potest  4. 

Codex  non  dat  regulas  ad  has  causas  forma  administrativa 
tractandas.  Bonum  est,  ut  coniux  reus  audiatur  et  ut  declara- 
tiones partium  et  testium  ad  invicem  compararentur.  Insuper 
curandam  est  ut  Ordinarius,  vel  Vicarius  Generalis,  vel  sacer- 
dos ab  alterutro  delegatus,  antequam  permissionem  separandi 
concedat,  habeat  certitudinem  moralem  de  existentia  et  de  no- 
titia causae  allegatae  separationis.  ludex,  ut  ad  veritatem  in 
causis  separationis  coniugum  perveniat,  non  debet  exercere  mi- 
norem diligentiam  quam  ipse  ex.  gr.  in  causis  privilegii  Paulini 
exercet;  quapropter  causae  separationis  peculiarem  diligentiam 
requirunt.  Nam  in  causis  privilegii  Paulini  matrimonium  etsi 
validum  numquam  ratum  existit;  in  causis  vero  separationis 
non  modo  validitas  matrimonii  sed  etiam  eiusdem  maior  firmi- 
tas, ratione  sacramenti,  semper  certa  est. 

Quando  causa  finita  est,  iudicium  Ordinarii  aut  eius  dele- 
gati in  decreto  formali,  quod  permissionem  separationis  dat  vel 
negat,  publicatur  atque  utrique  coniugi  rite  communicetur. 


1 Cod.  iur.  can.,  c.  196-198,  368. 

2 Cod.  iur.  can.,  c.  1573. 

3 Cod.  iur.  can.,  c.  199  § 1. 

4 Cod.  iur.  can.,  c.  93. 

Art.  6.  — De  effectibus  quoad  coniuges  peractae  separationis 
A - De  effecibus  separationis  in  perpetuum. 

Effectus  primarius  et  praecipuus  separationis  est  suspensio 
obligationum  et  iurium  vitae  coniugalis,  praesertim  suspensio 
obligatoris  et  iuris  debiti  coniugalis  (ean.  1131  § 2).  Post  sen- 
tentiam iudicis  ecclesiastici  vel  post  separationem  privata  auc- 
toritate legitime  factam,  licitum  est  communitatem  vitae  coniu- 
galis abrumpere  et  interim  discedere.  Separatio  autem  numquam 
vinculum  matrimoniale  inter  coniuges  rumpit  \ 

In  casu  separationis  perpetuae  ob  adulterium,  coniux  inno- 
cens nulla  unquam  obligatione  iustitiae  tenetur  coniugem  adul- 
terum rursum  admittendi  ad  vitae  consortium  (can.  1130).  Ali- 
quando potest  existere  forsan  obligatio  caritatis,  sed  in  isto 
canone  (1130)  de  sola  iustitiae  obligatione  sermo  est,  uti  par 
est.  Per  peccatum  suum  coniux,  adulteriis  ius  ad  vitae  commu- 
nionem in  perpetuum  amisit.  E contra,  coniux  innocens  potest 
coniugem  reum  ad  vitae  communionem  revocare,  si  pars  adul- 
tera emendata  sit  et  redintegratio  vitae  communis  urgeat  ad 
incontinentiam  avertandam  et  ad  scandala  vitanda1  2.  Quo  in 
casu  coniux  reus  ad  vitae  communionem  redire  tenetur  et 
quidem  ex  iustitia , quia  ius  ad  separationem  in  favorem  partis 
innocentis,  non  vero  partis  reae  concessum  est  3.  Separatio  parti 
innocenti  tamquam  gratia  semper  conceditur.  Ergo  non  decet 
ut  haec  separatio  sit  poena  aut  damnum  pro  ipsa  parte  inno- 
centi. Neque  oportet,  ut  sententia  iudicis  sit  in  favorem  partis 
reae.  Sententia  iudicialis  non  est  necessaria,  ut  pars  innocens 
coniugem  suum  ad  vitae  communitatem  advocet,  quia  ius 


1 S.  Thomas,  Summa  Theol.  Suppi.  Q.  62,  art.  2,  ad  4;  etiam  S.  Thomas, 
Commentarium  in  Matthaeum , c.  XIX,  vol.  X,  p.  176:  «Notandum  quod  per  nullum 
impedimentum  sequens  potest  dissolvi  vinculum  matrimonii,  quia  significat  unio- 
nem Christi  et  Ecclesiae;  unde  cum  unio  Christi  et  Ecclesiae  dissolvi  non  possit, 
nec  unio  matrimonii  ». 

2 S.  Thomas,  Suppi.,  q.  62,  a.  6,  ad  4:  « dicendum  quod  propter  adulterium, 
quod  vir  prius  innocens  post  divortium  committit,  secundum  rigorem  iuris,  non 
debet  cogi  ad  recipiendam  uxorem  adulteram.  Prius  tamen  secundum  aequitatem 
iuris,  iudex  ex  officio  9UO  debet  eum  monere,  ut  caveat  periculo  animae  eius  et 
scandalo  aliorum;  quamvis  uxor  non  possit  reconciliationem  petere».  - Gasparri, 
op.  cit.,  II,  p.  245,  n.  1173. 

3 A Coronata,  De  Sacramentis,  III.  p.  921,  n.  622. 


cohabitandi  partis  innocentis  numquam  amittitur.  Si  autem  pars 
rea  redire  recusat,  pei  vim  decreti  aut  sanctionis  ecclesiasticae 
cogi  potest  \ 

Post  separationem  perpetuam  uterque  coniux  potest,  dis- 
pensatione a Sede  Apostolica  obtenta,  statum  matrimonio  con- 
trario, scilicet  religiosum  vel  clericalem,  suscipere  et  acceptari. 
Coniux  innocens , qui  iudicis  sententia  aut  propria  auctoritate 
legitime  discessit,  potest,  consensu  coniugis  adulteri  non  requi- 
sito, ad  statum  perfectiorem  transire.  Prius  autem  ipse  debet 
petere  a Sede  Apostolica  dispensationem  a praescripto  cano- 
nis 542,  1°,  si  velit  ad  novitiatum  admitti  vel  ab  impedimento 
impediente  canonis  987,  2°,  si  velit  ordines  quoque  recipere. 

Coniux  autem  adulter  non  potest  statum  matrimonio  con- 
trarium suscipere,  nisi  ex  consensu  coniugis  innocentis.  Ratio 
est  quod  coniux  innocens  iure  suo  revocandi  coniugem  adul- 
terum privari  non  debet.  Attamen,  consensus  praesumitur  et 
est  implicitus,  si  coniux  innocens  in  sanctissimis  ordinibus  ini- 
tiatus vel  religionem  professus  sit,  vel  si  coniux  adulter  emen- 
datus saepius  reconciliationem  petat  et  coniux  innocens  imme- 
rito deneget. 


B - De  effectibus  separationis  ad  tempus. 

Separatio  temporanea  conceditur  vel  ad  certum  tempus  de- 
termniatum  vel  ad  tempus  indeterminatum:  puta  donec  coniux 
reus  animum  ad  officia  coniugalia  implenda  paratum  legitime 
probaverit.  Cessante  causa  separationis,  communitas  vitae  sem- 
per  iterum  restauranda  est 1  2.  Si  separatio  ab  auctoritate  eccle- 
siastica ad  certum  tempus  declarata  fuerit,  coniux  innocens 
redire  non  tenetur,  donec  tempus  statutum  elapsum  sit,  nisi 
auctoritas  ecclesiastica  regressum  novo  decreto  ordinaverit. 

Si  separatio  fui  declarata  ad  tempus  indeterminatum,  co- 
niux reus,  si  vult  restaurationem  vitae  consuetudinis,  tenetur 
probare  causam  separationis  iam  non  existere.  Qno  probato 


1 Schmalzgrijeber,  op.  cit..  IV,  tit.  XIX,  p.  118,  n.  123. 

3 Can.  1131  § 2:  S.  R.  Rotae  Dec.,  1940,,  vol.  XXXII,  pp.  114-118. 

iudex  potest  novam  sententiam  ferre,  qua  partes  cohabitatio- 
nem  restaurare  ordinat. 

Si  partes  tamen  sine  interventu  sententiae  iudicialis  se  se- 
paraverint, cessante  causa  separationis,  communionem  vitae 
coniugalis  statim  restituere  tenentur  \ 

Intelligendum  est  quod  coniuges  vitam  communem  aucto- 
ritate sua  ex  mero  reconciliationis  desiderio  et  sine  sententia 
iudicis  quovis  tempore  restaurare  possunt. 

Pars  innocens  non  prohibetur  vitae  communionem  restau- 
rare etiamsi  causa  separationis  non  cessaverit,  quia  ut  supra 
diximus,  coniux  innocens  nunquam  tenetur  se  separationem 
petere.  Altera  pars  autem,  si  ad  vitae  communionem  advocata, 
ad  eam  redire  tenetur,  etiamsi  agatur  de  separatione  auctoritate 
Ordinarii  loci  facta.  Hoc  in  casu,  pro  restauratione  vitae  com- 
munionis non  est  necessarius  interventus  auctoritatis  eccle- 
siasticae. 

Intelligitur  quod  separatio  vinculum  matrimoniale  non  tan- 
git. Ergo,  novum  matrimonium  cum  tertia  persona  attentatum 
est  nullum  seu  invalidum.  Adulterium  unius  coniugis  separatae 
ad  tempus  cum  tertia  persona  constituit  causam  separationis 
perpetuae  in  favorem  alterius  coniugis. 

C - De  filiorum  cura  et  educatione  tempore 

separationis. 

Canon  1132  Codicis  praescribit  quod  cura  filiorum,  insti- 
tuta separatione,  ab  Ordinario  loci  decerni  debet,  qui  semper 
tenetur  providere,  ut  eorumdem  educatio  catholica  salvetur 1  2. 
Generaliter  melius  est,  ut  filii  educentur  et  alantur  apud  coniu- 
gem  innocentem  expensis  alterius  rei.  Sed  quandoque,  praeser- 
tim si  coniux  innocens  sit  acatholicus,  melius  est  ut  filii  edu- 


1 Can.  1131  § 2:  «In  omnibus  his  casibus,  causa  separationis  cessante,  vitae 
consuetudo  restauranda  est;  sed  si  separatio  ab  Ordinario  pronuntiata  fuerit  ad 
certum  incertumve  tempus,  coniux  innocens  ad  id  non  obligatur,  nisi  ex  decreto 
Ordinarii  vel  exacto  tempore ». 

2 Can.  1132:  « Instituta  separatione,  filii  educandi  sunt  penes  coniugem  inno- 
centem, et  si  alter  coniugum  sit  acatholicus,  penes  coniugem  catholicum,  nisi 
in  utroque  casu  Ordinarius  pro  ipsorum  filiorum  bono,  salva  semper  eorumdem 
catholica  educatione,  aliud  decreverit ». 

candi  sint  apud  coniugem  catholicum,  etiamsi  is  fuerit,  culpa 
sua,  causa  separationis  \ 

Hic  maioris  momenti  est  ius  prolis  ad  educationem  catho- 
licam quam  ius  coniugis  innocentis  prolem  possidendi.  Ergo, 
in  casu,  coniux  innocens,  sed  acatholicus,  iure  suo  privatur 
ut  bonum  maius  habeat. 

Ordinarius  autem  semper  plena  libertate  iudicandi  gaudet, 
quare  in  circumstantiis  particularibus  causae  separationis,  po- 
test iure  meritoque  aliud  statuere.  Fieri  quippe  potest  ut  uter- 
que coniux  sit  in  culpa.  Quo  in  casu  Ordinarius  potest  decer- 
nere filios  apud  tertium  educari  et  ali,  vel  aliter.  Insuper  possi- 
bile est  ut  coniux  innocens  sit  pauper,  alter  autem  dives,  aut 
ut  coniux  innocens  sit  minus  idoneus,  alio  ex  capite,  ad  filio? 
educandos;  tunc  Ordinarius  potest  prae  oculis  habere  legem 
civilem  quae  in  multis  nationibus  generaliter  statuit,  ut  infantes 
et  filii  minores  custodiae  matris  relinquentur.  Hisce  in  casibus, 
aliisque  id  genus,  Ordinarius  debet  decernere  quid  omnibus 
perpensis,  ad  bonum  filiorum,  « salva  semper  eorundem  catho- 
lica educatione  » melius  conducat. 

De  quaestione  expensarum  pro  educatione  filiorum  Ordi- 
narius debet  leges  civiles  sequi;  et  si  lex  civilis,  de  hac  re,  non 
adsit,  aequitate  naturali  servata.  Ordinarius  loci  debet  definire 
cuius  expensis  curanda  sit  filiorum  educatio1  2.  Si  Ordinarius 
nihil  definit,  auctores  aestimant  filios  communibus  expensis  co- 
niugum  esse  alendos  et  instituendos  3. 

D - De  domicilio  uxoris  legitime  separatae. 

Secundum  instructionem,  ((  Provida  Mater  »,  uxor  a viro 
suo  perpetuo  aut  ad  tempus  indefinitum  legitime  separata  po- 
test domicilium  proprium  acquirere  4. 


1 Schmalzgrueber,  IV,  p.  IV,  tit.  19,  n.  182:  «Tunc  enim  in  favorem  fidei, 
ne  proles  in  infidelitate  educetur,  tradenda  est  alteri  coniugi  fedeh  »;  C.  2,  X 
de  conversione  infidelium,  III,  23 : « in  favorem  maxime  fidei  Christianae  res- 
pondemus ». 

2 A Coronata,  op.  cit.,  III,  p.  928,  n.  667. 

3 Genicot-Salsm.,  II,  n.  558 ; Aertnys-Damen,  II,  n.  934,  1°. 

4 Provida  Mater,  Art.  6,  § 2 - A.A.S.,  XXVIII  (1936),  316:  «Uxor  a viro 
perpetuo  aut  ad  tempus  indefinitum  separata  legitime,  i.  e.  per  sententiam  iudi- 
cialem  competentis  tribunalis  ecclesiastici,  vel  etiam  civilis  a S.  Sede,  vi  concor- 


— 46  — 


Ex  verbis  instructionis  clare  patet  quod  per  separationem 
ad  certum  tempus , uxor  domicilium  suum  proprium  non  acqui- 
rit sed  domicilium  viri  sui  adhuc  sequitur.  Tantummodo  si 
separatio  perpetua  ad  tempus  indefinitum  declaretur,  potest 
mulier  domicilium  proprium  acquirere.  Ex  stricta  interpreta- 
tione verborum  instructionis  videtur  quod  uxor  post  separa- 
tionem privata  auctoritate  facta  domicilium  proprium  acquirere 
non  potest,  sed  tantum  post  declarationem  iudicis  ecclesiastici. 
Verum,  secundum  quosdam  auctores,  mulier,  etiam  propria  auc- 
toritate ad  normam  cc.  1130  et  1131  a viro  suo  licite  ad  tempus 
indefinitum  separata,  potest  iam  certo  proprium  domicilium 
acquirere*  1.  Secundum  alios  autem,  mulier  in  hoc  casu  non 
potest  proprium  domicilium  acquirere,  quia  non  est  legitime 
separata,  etsi  legitime  discesserit  propria  tantum  auctoritate  2. 
Haec  secunda  opinio  mihi  melius  fundata  videtur.  Omissio  in 
articulo  instructionis  (Provida  Mater)  separationis  propria  auc- 
toritate factae,  videtur  esse  deliberata;  quod  congruit  cum  res- 
ponsione Comm.  Cod.  14  iul.  1922,  ubi  dicitur  uxorem  a viro 
malitiose  deserta  non  posse  obtinere  proprium  et  distinctum 
domicilium 3.  Instructio  merito  distinctionem  facit  inter  licei- 
tatem  et  legitimitatem  separationis. 

Cum  igitur  de  hac  materia  adsit  inter  auctores  nimia 
controversia,  ad  complures  difficultates  vitandae,  semper  melius 


dati,  recognitam,  aut  per  Ordinarii  decretum,  non  sequitur  domicilium  viri, 
ideoque  conveniri  debet  vel  coram  Ordinario  loci  in  quo  nuptiae  initae  sunt, 
vel  coram  Ordinario  sui  domicilii  vel  quasi-domicilii  ». 

1 Doheny,  op.  cit.,  II,  pp.  649-650;  A Coronata,  op.  cit.,  I,  p.  144,  n.  126; 
Costello,  Domicile  and  Quasi-Domicile,  The  Catholic  University  of  America  Canon 
Law  Studies,  n.  60,  Washington,  D.C.,  1930,  p.  163-164. 

2 Regatillo,  op.  cit.,  II,  p.  398,  n.  588:  «Haec  (separatio  propria  auctoritate 
facta)  habet  effectum  mere  moralem,  in  ordine  ad  quietem  conscientiae...  At 
valore  iuridico  caret,  nempe  quoad  effectus  luris. 

Sic  quamvis  uxor  innocens  ob  adulterium  mariti  se  separet  licite  in  perpetuum 
ab  eo  propria  auctoritate,  tamen  nequit  acquirere  domicilium  proprium;  sed  neces- 
sario retinet  mariti  domicilium.  Separatio  legitima,  qua  iuxta  c.  93  § 2 potest  uxor 
acquirere  domicilium  proprium,  definitur  a C.  Sacram,  loc.  cit.,  art.  6 § 2 quae 
fit  per  sententiam  iudicis  aut  per  Ordinarii  decretum  in  perpetuunm  vel  ad  tempus 
indefinitum  ». 

3 A.A.S.,  XIY,  526.  - « Utrum  uxor,  a viro  malitiose  deserta,  possit  ad 
normam  can.  93,  § 2,  obtinere  proprium  ac  distinctum  domicilium.  Resp.  Negative, 
nisi  a iudice  Ecclesiastico  obtinuent  separationem  perpetuam,  aut  ad  tempus 
indefinitum. 


et  consulendum  est,  ut  iam  supra  diximus,  ut  omnes  quaestio- 
nes sine  exceptione  de  separatione  coniugum  coram  indicem 
ecclesiasticum  rite  tractentur  ae  definiantur. 


Art.  7.  — Rationis  Conclusiones 

Ad  conclusionem  omnium  refero,  ut  tandem,  paucis  verbis, 
totum  eluceat  momentum  salebrosae  quaestionis.  Ex  dictis  me- 
rito patet  quod  non  Statum  sed  Ecclesia,  pro  fidelibus,  quoad 
separationem  coniugum  iurisdictionem  possidet.  Tribunal  eccle- 
siasticum enim  petitionem  partis  innocentis  recipit;  et,  in  forma 
iudiciali  seu  administrativa,  coniuges,  sua  sententia,  obstringit. 
Quod  magis  clarum  est,  quia  cohabitatio  coniugum  respicit 
etiam  ordinem  publicum  et  non  tantuin  privatum;  coniuges 
ergo  ius  separandi  auctoritate  privata  non  habent,  praeter  solum 
casum  adulterii  notorii.  Quapropter  si  unus  vel  uterque  coniux 
consortium  vitae,  a matrimonio  impositum,  propria  rnarte  dis- 
solvit, rite  iustificatur  interventus  Ecclesiae.  Doctrina  et  traditio 
multorum  saeculorum,  necnon  iurisprudentia  et  ipse  Codex 
I.  C.  cum  hac  opinione  plane  congruunt. 

Sed  dolendum  est  hanc  legislationem  de  separatione  coniu- 
gum eiusque  momentum  pro  societate,  etiam  inter  fideles,  igno- 
tam esse;  quare  officium  Ecclesiae  est,  et  praesertim  parocho- 
rum, fideles  in  hac  materia  probe  edocere.  Ita  regulae  disci- 
plinae et  clara  enuntiatio  sanctionum  contra  violationem  obli- 
gationis cohabitandi  promulgari  ac  servari  debent.  Ecclesia  sua 
potestate  coercitiva  uti  debet,  ut  momentum  quaestionis  in  ani- 
mo fidelium  valde  imprimatur  \ 

Notandum  autem  quod  necesse  esi  Ecclesiam  multa  cum 
prudentia  procedere  debere,  praesertim  hodie,  in  nostra  socie- 
tate fere  « paganizata  » et  « secolarizata  )>.  Nam  usus  sanctionum 
non  est  semper  optimum  medium  effectum  desideratum  obti- 


1 Rosset,  lib.  VI,  cap.  III,  art.  I,  n.  4014  (T.  VI,  p.  357):  «At  praesens 
temporum  conditio  est  adhuc  deterior,  praesertim  ob  invectum  matrimonium 
civile  et  divortii  quoad  vinculum  instaurationem  a lege  civili,  ideo  munus  est 
eorum  qui  praesunt  frenum  cohibere,  disciplinam  urgere,  et  inter  iuris  communis 
limites  divortia  concludere  ». 

nendi,  cum  ad  malum  secundarium  eliminandum  possit  oriri, 
ut  malum  peius  ac  maius  efficiatur. 

Ecclesia  maiorem  obligationem  habet  non  solum  causas 
separationis  coniugum  iudicandi  sed,  et  hoc  est  maioris  mo- 
menti, optatam  reconciliationem  inter  coniuges  sedulo  promo- 
vendi: ((  Bonum  animarum  suprema  lex  ».  Ita  Ioannes  Andreae 
dixit  quod  Ecclesia  non  solum  potest,  sed  debet  reconcilia- 
tionem inter  coniuges  promovere  \ 

Salutare  ac  optimum  medium  ad  mala  separationis  coniu- 
gum vitanda  est  fructuosa  educatio  fidelium  de  sanctitate  vinculi 
indissolubilis  matrimonialis  et  de  fideli  obligatione  cohabita- 
tionis.  « Oportet  igitur  ad  rectum  ordinem  in  re  coniugali  resti- 
tuendum, ut  omnes  divinam  de  matrimonio  rationem  contem- 
plentur ad  eamque  se  conformare  studeant  »  1  2.  Hodie,  in  non- 
nullis nationibus,  matrimonium  tamquam  res  sacra  et  religiosa 
iam  non  habetur,  sed  tantum  res  omnino  profana  mereque 
civilis;  imo,  pro  multis,  natura  sacramentalis  Christianarum 
nuptiarum  leviter  obliviscitur;  remanet  tantum,  pro  ipsis,  con- 
tractus civilis,  qui  facile  dirumpi  potest.  Hoc  verificatur  prae- 
sertim in  Statibus  Foederatis  Americae  Septentrionalis,  ubi  men- 
talitas  saecularis  et  materialistica  quasi  omnem  partem  vitae 
iam  invasit.  Contra  hoc  periculum  Episcopi  St.  F.  Am.  in  lit- 
teris collectivis  anni  1947  et  1948  fortiter  admonuerunt  suos 
fideles  et  alios  3.  Haec  mentalitas  saecularis  etiam  apud  Catho- 
licos non  raro  invenitur;  et  inde  nonnumquam  verificatur  co- 
niuges Catholicos  divortium  civile,  qui  in  Statibus  ubi  permit- 
titur, separationem  legalem  petere,  sine  ulla  licentia  tribunalis 
ecclesiastici. 

Quapropter,  cum  separatio  coniugum  secum  fert  plura  et 


1 Ioannes  Andreae,  in  c.  II,  X,  de  sponsalibus,  IV,  I,  n.  3,  v.  Compellas: 
'<  Nota  quod  Ecclesia  ex  officio  suo  reconciliare  debet  etiam  nullo  agente  matri- 
monial'ter  coniunctos  qui  rancore,  vel  odio  a cohabitatione  auctoritate  rro  ria 
recesserunt  ».  • Cfr.  etiam  Ioannes  Andreae,  in  c.  3,  X,  divortiis,  IV,  19,  n.  12: 

c ...  sicut  et  discordes  bene  coniunctos  ex  officio  suo  reconciliat  et  ad  cohabitan- 
dum compellit  ». 

2 Pius  XI,  «Casti  eonnubii  »,  A.A.S.,  XXII,  pag.  577. 

:i  The  Christian  in  Aetion,  Statement  of  the  Hierarchy  of  the  United  States, 
1948,  The  Jurist,  Jan.  1949,  p.  114-122:  «The  failure  to  center  life  in  God  is 
secularism  which...  is  the  niost  deudly  menaee  to  our  Christian  and  American 
way  of  living 


49 


magna  detrimenta,  eoniuges  ad  illam  recurrere  non  debent,  nisi 
quasi  ad  extremum  remedium,  quod  solum  in  maxima  necessi- 
tate adhibeatur  oportet.  Propterea  ante  separationem*  confes- 
sarii  aut  parochi  eam  rarissime  consulere  debent.  E contra  nisi 
sit  remedium  unicum  seu  necessarium,  eam  fortiter  et  sedulo 
dissuadere  debent  \ 

Super  quibus  omnibus  rationibus,  hodie  praesertim,  an 
igitur  punctum  saliens:  meliori,  quo  heri  potest,  modo  ac  vi 
oportet  catholicam  doctrinam  de  iuribus  et  de  iurisdictione  Ec- 
clesiae in  hac  materia  omnibus  clare  exponere  ac  semper  tutari, 
quibuslibet  non  obstantibus,  vel  aliter  opinantibus. 

Brevis  conspectus  sententiarum  de  coniugum  separatione 
a S.  R.  Rota  hucusque  prolatarum. 

Post  revocationem,  iuxta  novum  ordinem  S.  R.  Rotae  diei 
29  iunii  1908,  Apostolicum  Rotale  Tribunal  tantum  tredeeim 
causas  separationis  hucusque  tractavit.  Nec  mirandum  de  parvo 
numero  harum  causarum,  quia,  uti  iam  exposuimus,  causae 
separationis  generatim  modo  administrativo  potius  quam  iudi- 
ciario  tractantur.  Magni  tamen  momenti  est  notare  quod  in 
nulla  causa  permissio  ad  separationem  perpetuam  instituendam 
concessa  fuit.  In  illis  sex  causis,  in  quibus  separatio  in  perpe- 
tuum  propter  adulterium  petebatur,  permissio  semper  denegata 
fuit.  Ex  quo  satis  intelligitur  quam  difficile  sit  probare  factum 
adulterii  atque  qua  cura  tales  causae  separationis  perpetuae 
debent  indicari  et  tractari. 

E contra  separatio  ad  tempus  indefinitum  in  sex  causis  fuit 
concessa  et  in  quatuor  causis  denegata.  Ex  studio  harum  cau- 
sarum separationis  a S.  R.  Rota  indicatarum,  clare  notamus 


1 Rosset,  Constitutiones  Synodales , tit.  V,  cap.  VIII,  art.  VI,  n.  622 : « ...  unde 
sicut  amputatio  membrorum,  ita  divortii  remedium  in  extremis  tantum  opportune 
adhibetur  ».  - Henry  Davis,  SJ.,  Moral  and  Pastoral  Theology , 4 vol.,  Sheed  and 
Ward,  London  1936,  vol.  IV,  p.  227:  «There  is  no  doubt  that  tlie  pastor  will 
come  across  cases  in  which  be  should  dissuade  married  parties  from  separating, 
even  though  one  may  have  the  right  to  do  so...  It  is  common  knowledge  that  the 
most  uncompromising  cases  yield  to  treatment,  and  married  people  who  have 
been  influenced  by  love  to  contract  marriage  retain  their  love  for  their  partners 
to  a degree  which  the  unmarried  cannot  appreciate...  The  prudent  confessor,  in 
his  zeal  for  settling  disputes,  should  never  come  between  husband  and  wife, 
for  if  he  does,  lie  will  incur  the  hatred  of  both ». 

severitatem  iurisprudentiae  Rotalis  in  hac  materia.  Si  enim 
aliquando  S.  R.  Rota  concessit  permissionem  separationis  ad 
tempus  videtur  quod  quasi  animo  averso  id  fecerit.  Ipsa  con- 
siderat causas  separationis  esse  uti  par  est  graves  et  arduas; 
quare  semper  insistit  ut  separatio  in  iure  iustificetur  »...  omnia 
iura  clamant  ut  coniugale  consortium  non  disiungatur,  nisi  in- 
victe comprobatur,  adesse  causam  canonicam  separationis » 
(S.  R.  Rot.  Dec.  1910,  p.  244). 

Ad  adiuvandos  eos,  qui  tales  causas  separationis  tractare 
debent,  heic  summarie  exposuimus  causas  a S.  R.  Rota  hucusque 
prolatas. 

die  5 iulii  1910  — Separatio  ad  tempus  concessa  propter  odium 
acerrimum  inter  coniuges.  Haec  sententia  R.  Rotae 
confirmavit  sententiam  tribunalis  inferioris,  quod  iam 
separationem  perpetuam  propter  eandem  causam  con- 
cesserat. 

die  20  aprilis  1912  — Separatio  ad  tempus  concessa  propter 
odium  summum.  Haec  causa  notatu  digna  est  quia  ab 
undecim  auditoribus  indicata. 

die  17  martii  1913  — Separatio  ad  tempus  indefinitum  concessa 
propter  malitiosam  desertionem. 

die  4 febr.  1925  — Separatio  ad  tempus  indefinitum  concessa 
propter  animae  periculum,  signanter  ob  vitium  ona- 
nismi  ex  parte  coniugis. 

die  30  iunii  1928  — Separatio  ad  tempus,  ob  rixas  continuas 
petita,  denegata  fuit  quia  hae  rixae  odium  summum 
et  implacabile  non  constituebant. 

die  3 ian.  1929  — Separatio  perpetua , ob  adulterium  petita,  de- 
negata fuit  quia  adulterium  fuit  remissum  et  non  plene 
probatum. 

die  6 dec.  1929  — Separatio  perpetua,  ob  adulterium  petita, 
denegata  fuit  quia  adulterium  non  fuit  plene  pro- 
batum. 


In  eadem  causa  autem  separatio  ad  tempus  inde- 
finitum concessa  fuit  propter  malitiosam  desertionem 
mulieris  conventae. 

die  6 aug.  1930  — Separatio  ad  tempus  propter  iurgias  con- 
tinuas et  gravissimas  denegata  fuit. 

die  8 ian.  1937  — Separatio  perpetua  propter  adulterium  dene- 
gata fuit,  quia  adulterium  non  fuit  plene  probatum. 
Insuper  fuerat  remissum  et  probabiliter  compensatum. 

die  30  maii  1938  — Separatio  perpetua  propter  adulterium 
denegata  fuit,  quia  illud  non  probatum  fuit.  Adul- 
terium fuit  etiam  tacite  remissum  et  compensatum. 

In  eadem  causa  etiam  separatio  ad  tempus  prop- 
ter rixas  continuas  fuit  item  denegata. 

die  5 aug.  1938  — Separatio  perpetua  propter  adulterium  de- 
negata fuit,  quia  adulterium  non  fuit  probatum,  sed 
remissum  et  compensatum. 

die  16  febr.  1940  — Separatio  ad  tempus  propter  malitiosam 
desertionem  denegata  fuit. 

die  2 martii  1940  — Separatio  perpetua  propter  adulterium 
denegata  fuit,  quia  compensatum. 

E contra,  separatio  ad  tempus  indeterminatum 
fuit  concessa  propter  iniurias,  et  quidem  ob  culpam 
utriusque  coniugis. 


PARS  SECUNDA 


De  tolerantia  aliquando  permissa 
sollicitationis  coram  foro  civili  separationis 
corporum  et  divortii  civilis 


Art.  1.  — An  tolerare  possit  ut  coniux  catholicus  civile  tribunal 
adeat  a dlegalem  separationem  obtinendam. 

Ut  iam,  capite  primo,  articulo  secundo,  demonstravimus, 
causae  matrimoniales  inter  baptizatos  iure  proprio  et  exclusivo 
ad  iudicem  ecclesiasticum  spectant.  Item  separatio  consortii 
baptizatorum  omnino  competentiae  Ecclesiae  et  non  Status  ci- 
vilis pertinet.  Quando  solum  unus  coniux  est  baptizatus,  etiam 
tunc  causa  competentiae  Ecclesiae  pertinet,  quia  directe  tangit 
coniugem  baptizatum,  indirecte  partem  non-baptizatum  \ In 
casibus  separationis  corporum,  quando  ambo  coniuges  non  sunt 
baptizati,  tribunal  civile  competens  est,  salvo  iure  naturali  et 
divino  positivo 1  2 3.  Enimvero  Ecclesia  super  homines  non  bapti- 
zatos iurisdictione  caret  \ In  omnibus  vero  casibus,  recognosci- 
tur ab  Ecclesia  competentia  civilis  potestatis  circa  effectus  mere 
civiles  matrimonii 4 5. 

Hodie  adest  una  natio,  se.  Hispania,  ubi  separatio  corpo- 
rum ab  auctoritate  ecclesiastica  decreta  cum  omnibus  effectibus 
civilibus  agnoscitur.  Verum  est  quod  in  quibusdam  nationibus 
per  concordatum  Ecclesia  expresse  permisit  et  quidem  expresse 
conclusum  dedit  ut  causae  de  separatione  corporum  a tribuna- 
libus civilibus  tractentur  ’.  In  causis,  ubi  haec  peculiaris  dele- 
gatio potestati  civili  a Sancta  Sede  concessa  est,  coniuges  tribu- 


1 Cappello,  oip.  cit.,  III,  p.  352,  n.  830. 

2 Vermeersch-Creusen,  Epitome  luris  Canonici,  5.  ed.,  3 vols.,  Dessain,  Mechli- 
niae-Romae,  1933-1936,  III,  p.  144,  n.  278. 

3 Wernz-Vidal,  op.  cit.,  V,  p.  81,  n.  59  ss. 

* C.I.C.,  can.  1016,  1961. 

5 In  Italia,  Concordato  fra  la  Santa  Sede  e FItalia,  Airt.  34:  « Quanto  alie 
cause  di  separazione  personale,  la  Santa  Sede  consente  che  siano  giudicate  dal- 
1’autorita  giudiziaria  civile  »,  A.AjS.,  vol.  XXI,  1929,  pag.  291 ; Antoniettt,  Le 
cause  di  separazione  dei  conhigi  in  Italia,  pag.  111-143. 

In  Austria,  Konkordat  zAvischen  dem  Heiligen  Stuhle  und  der  Republik  Oester- 
reich,  Zusalzprotokoll,  zu  Artikel  7,  n.  2:  «Der  HfJlige  Stuhl  willigt  ein,  dass 
das  Verfahren  beziiglich  der  Trennung  der  Ehe  von  Tisch  und  Bett  den  staat- 
licben  Gerichten  zusteht »,  A.A.S.,  vol.  XXVI,  1934,  pag.  277. 


nal  civile  adire  valent,  et  etiam  tribunal  civile  valide  et  licite 
procedere  valet,  dummodo  nihil  fiat  contra  ius  divinum  aut  ec- 
clesiasticum. 

Auctoritas  et  competentia  autem  Ecclesiae  in  causis  ma- 
trimonialibus abhinc  saeculum  XVI  minime  agnoscuntur  et  ma- 
trimonii regimen  ad  civiles  status  penitus  tractatum  fuit;  ita  ut 
hodie,  quasi  ubique,  sententia  separationis  corporum  a iudice 
ecclesiastico  declarata  a potestate  civili  minime  recognoscatur  \ 

Plures  sunt  nationes,  quarum  legislatio  separationem  cor- 
porum non  permittit,  nisi  forte  per  aliquod  tempus  transfor- 
manda deinde  in  divortium  plenum.  Talis  sunt  Rumania,  Servia, 
Dania,  Norvegia  et  Suecia;  ita  etiam  plures  ex  Statibus  Foede- 
ratis Americae  Septentrionalis.  Aliae  nationes  tum  divortium 
plenum  tum  separationem  corporum  permittunt.  Ita  Gallia,  Bel- 
gica Natio,  Helvetia,  Germania,  Anglia  atque  nonnulli  ex  Sta- 
tibus Americae  Septentrionalis 1  2. 

In  nationibus,  ubi  existit  separatio  corporum  civilis,  sed 
ubi  separatio  ab  auctoritate  ecclesiastica  declarata  minime  agno- 
scitur, exurgit  quaestio  magni  momenti,  nempe  utrum  licitum 
sit  coniugem  innocentem  catholicum,  post  declarationem  eccle- 
siasticam separationis,  tribunal  civile  adire  posse  ut  obtineat 
effectus  civiles,  qui  a separatione  ecclesiastica  non  sortiuntur 
6ed  quibus  coniux  innocens  indiget,  ut  habeat  vi  legis  civilis 
protectionem  de  iure. 

A)  Ad  trutinam  revocatur  triplex  auctorum  sententia 
super  proposita  quaestione. 

De  hac  quaestione  triplex  est  apud  auctores  sententia.  Im- 
primis sunt  qui  dixerunt  Ecclesiam  numquam  permittere  posse, 
ut  coniuges  tribunalia  civilia  adeant  ad  separationem  corporum 
petendam.  Argumentum  fuit  legem  civilem  de  separatione  cor- 
porum esse  semper  malam,  ratione  usurpationis  iurisdictionis 
Ecclesiae,  quia  tribunal  civile  sibi  tamquam  potestatem  pro- 
priam ius  coniuges  separandi  immerito  vindicat. 


1 Ottaviani,  Institutiones  luris  Publici  Ecclesiastici,  Typis  Polvglottis  Vati- 
canis, 1946,  II,  pag.  203. 

2 W-ernz-Vidal.  op.  cit.,  n.  708. 

Alii  putant  licitum  esse  ad  tribunal  civile  recurrere  in  illis 
tantum  nationibus,  ubi  concessa  fuit  specialis  permissio  Sanctae 
Sedis,  sc.  in  Anglia  et  in  Gallia  \ Ita  Gasparri,  qui,  in  editione 
nova  post  C.I.C.  anno  1936  edita,  declaravit:  <(  Hae  declara- 
tiones ad  alias  nationes,  quae  in  iisdem  circumstantiis  reperiun- 
tur,  extendi  per  se  non  possunt,  quia  « quod  alicui  gratiose 
conceditur,  trahi  non  debet  aliis  in  exemplum»;  Reg.  74  R.I. 
in  VI0;  proinde  necesse  est  hanc  tolerantiae  gratiam  petere 
et  obtinere  »  1  2 3.  C1  Cappello  obiectionem  movet  ad  hanc  inter- 
pretationem cl.  Gasparri  et  declarat  se  nescire  cur  eminentissi- 
mus  auctor  illas  declarationes  tamquam  gratiosas  consideret, 
et  cur  tolerantia  quae,  ipso  iurc  naturali,  nititur  ad  mala  gra- 
viora vitanda,  censeatur  tantum  Angliam  et  Galliam  non  autem 
ceteras  nationes  respicere,  quamvis  ((  in  iisdem  circumstantiis 
reperiuntur  » 

Hodie  quasi  omnes  auctores  eiusdem  sententiae,  quam  cl. 
Cappello  sunt  et  retinent  quod  in  omnibus  nationibus,  ubi  exis- 
tit  haec  legislatio  separationis  coniugum  ex  gravi  causa  licet 
coniugi  catholici  sententiam  a tribunali  civili  quoque  petere  4. 
Hos  clare  enuntiat  Wernz-Vidal  (n.  711,  not.  11),  ubi  dicit: 
« Quae  responsa  S.  C.  Inq.  quamvis  universalia  non  sint,  tamen 
etiam  in  aliis  regionibus  ex  tacita  tolerantia  Sedis  Apostolicae 
videntur  essse  norma  tuta  in  praxi,  donec  expresis  et  speciali- 
bus declarationibus  provisum  sit )). 


B)  Requisitae  conditiones  honestatis  adeundi 
civilis  tribunalis  in  casu. 

Unde  apparet  ut  hodie  quod  Ecclesia  certis  conditionibus 
tolerat  separationem  corporum  a coniuge  catholico  peti,  ad  ad- 
vocato defendi,  et  a iudice  pronuntiari,  quin  ideo  veram  iuris- 
dictionem  hac  in  re,  tribunali  civili  tribuat. 


1 S.  C.  Inq.,  22  maii,  19  dee.  1860  (pro  Anglia);  S.  C.  Inq..  3 apr.  1878  (pro 
Helvetia);  S.  C.  Inq.,  25  iun.  1885  (ipro  Gallia). 

2 Gasparri,  op.  cit.,  n.  1237. 

3 Cappello,  op.  cit.,  pag.  356  not.  29. 

4 Prummer,  p.  646,  n.  892;  De  Smet,  n.  401;  Noldin-Schmidt,  n.  671;  Lehm- 
kuhl,  n.  922  nota;  Wernz-Vidal,  V.  p.  849,  n.  649:  A Coronata,  III.  p.  924.  n.  664. 


Hae  conditiones,  quae  ex  responso  S.  C.  Inq.  (19  dec.  1860) 
explendae  sunt,  enumerantur  hoc  modo: 

1 - ut  « adsint  iustae  separationis  causae  indicio  Epis- 

copi » ; 

2 - ut  ((  pars  catholica  nullum  aliud  tribunal  adire  pos- 

sit a quo  sententiam  obtineat  separationis  » ; 

3 - ut  ((  sententia  huius  tribunalis  nullum  alium  effec- 

tum habeat  quam  separationem  tori,  mensae  et  ha- 
bitationis ». 

Si  hae  tres  conditiones  verificantur,  potest  ergo  tolerari 
separationem  corporum  petere,  defendere  atque  pronuntiare 
in  omnibus  regionibus,  ubi  sententia  ecclesiastica  nullum  valo- 
rem  apud  potestatem  civilem  habet  et  ubi  institutio  separationis 
corporum  iam  existit  in  lege  civili.  Haec  sententia  apparet  prac- 
tice  tuta  in  praeferenda.  Enimvero  separatio  corporum  non  vi- 
detur esse  quid  intrinsece  malum,  secus  Sancta  Sedes  permis- 
sionem in  aliqua  regione  minime  dedisset,  immo  nec,  in  ullo 
casu,  dare  potuisset.  Integra  manet  etiam  doctrina  catholica 
Ecclesia  potestatem  et  auctoritatem  suam  protegit,  sed,  ob  gra- 
vem causam,  permittit  et  tolerat  ut,  ad  iura  fidelium  ope  legis 
civilis  tuenda,  ad  tribunal  civile  recurratur. 


Art.  2.  — - An  aliquando  tolerari  possit  ut  coniux  catholicus 
adeat  civile  tribunal  ad  plenam  separationem  petendam , quae 
« divortium  » nuncupatur. 

Remanet  maior  et  magis  aspera  difficultas ; nempe,  in  multis 
regionibus  institutio  separationis  iudicialis  lege  civili  non  existit; 
aut  si  existit,  ut  supra  diximus,  est  tantum  per  aliquod  tempus, 
transformanda  deinde  in  divortium  plenum.  Ita  existit  in  Ru- 
mania , Servia , Dania , Norvegia,  Suecia , et  in  nonnullis  Statibus 
Americae  Septentrionalis.  In  aliis  regionibus,  ubi  institutio  se- 
parationis corporum  existit,  non  confert  coniugibus  eandem 
protectionem  eademque  iura  quam  divortium  plenum.  Qua- 
propter, advocati  in  lege  civili  valde  periti  qui  sciunt  difficul- 

tates  necnon  perturbationes  huius  insfitutionis  civilis  separa- 
tionis corporum,  clientes  suos  edocent,  ne  hanc  separationem 
sed  potius  divortium  plenum  a tribunali  civili  petant.  Negari 
non  potest  quod  haec  opinio  est  communis  praesertim  apud 
advocatos  St.  F.  Am.,  etiam  Catholicos,  ubi  lex  civilis  de  sepa- 
ratione corporum  est  minus  clara  et  minus  tuta  quam  lex  di- 
vortii pleni,  ut  in  parte  tertia  huius  thesis  aperte  profitebimur. 

A)  De  iniquitate  legis  quoad  civile  divortium. 

Ex  hoc  quod  supra  diximus  surgit  difficultas,  nempe,  utrum 
coniux  Catholicus,  ad  divortium  plenum  potius  quam  ad  solam 
separationem  petendam,  possit  licite  tribunal  civile  adire.  Hodie 
nemo  est,  qui  non  sciat  qua  ratione  lex  civilis  divortium  per- 
mittens tota  iniqua  sit  et  gravissime  reprobanda,  ratione  occu- 
pationis, obiecti,  et  effectuum  \ Ratione  occupationis  quia  iura 
Dei  et  Ecclesiae  invadit;  nam  <(  matrimonium  validum  ratum 
et  consummatum  nulla  humana  potestate  nullaque  causa  prae- 
terquam morte,  dissolvi  potest  » (c.  1118).  Ratione  obiecti,  quia 
lex  civilis  divortii  declarat  solutum  quod  omnino  indissolubile 
est,  scilicet  vinculum  matrimoniale. 

Ratione  effectuum,  quia  haec  lex  magna  mala  in  societate 
domestica,  civili  ac  religiosa  per  se  affert  “.  Intra  pessimos  effec- 
tus enumerari  possunt  etiam  diminutio  amoris  coniugalis,  sus- 
piciones inter  coniuges,  damna  pro  educatione  prolis,  dissolutio 
familiae,  ignominia  praesertim  uxoris,  quae  post  optimos  annos 
vitae  suae  marito  datos,  se  videt  desertam.  Re  vera,  institutio 
divortii  pro  omnibus  est  res  nefasta  '. 


1 <Cf.  Const.  « Arcanum  ».  Etiam  « Casti  connubii  »,  p.  91 ; Instructio  S.  Officii 
d.  21  dec.  1901  monet  episcopos  Italiae,  ut  fortiter  obstent,  ne  introducatur 
divortium  in  Codice  civili. 

2 « La  seule  possibilite  du  divorce  desunit  beaucoup  de  menages  qui  sans 
elle  resteraient  unis  ou  tout  au  moins  resignes;  elle  fait  Poffice  d’une  cheminee 
d’appel  qui  cree  un  courant  factice ».  • Planiol,  Traite  elementaire  de  droit  civil, 
ed.  Ripert,  t.  1,  III,  ch.  I,  n.  1146,  p.  405. 

3 «(Le  divorce  civil  entraine  la  plupart  du  temps  des  consequences  mate- 
rielles  et  morales  lamentables,  ne  serait-ce  que  parce  qu’il  desumit  les  foyers, 
separe  les  epoux  qui  sont  tenus  de  cobabiter  ensemble,  sacrifie  1’education  des 
enfants  et  expose  les  divorces  a contracter  un  nouveau  mariage  qui  ne  saurait 
etre  qu’un  concubinage  sous  les  couvert  de  la  legalite ».  - « Ami  du  Clerge  »,  20 
avril  1939,  p.  255. 


B)  De  disceptatione  controversiarum  auctorem  super  sic  dicta 
« liceitate  ))  civilis  divortii  sollicitandi  vel  pronuntiandi. 

Sed  alia  est  ipsa  lex  divortii,  alia  sollicitatio  divortii.  Omnes 
auctores  de  iniquitate  legis  conveniunt.  De  liceitate  auteiu  sol- 
licitationis divortii  a coniuge  coram  tribunal  civile  valde  dispu- 
tatur. Alii  ex  veteris  auctoribus  contendebant  divortium  civile 
esse  rem  intrinsece  malam,  ideoque  numquam  licere,  sicut  ipsam 
legem  divortii,  quae  est  contra  ius  naturale  ac  divinum  \ Con- 
tendebant sententiam  divortii  esse  quasi  quamdam  particula- 
rem legem  in  aliquo  particulari  facto.  Hodie  autem  plurimi  auc- 
tores contendunt  sollicitationem  vel  pronuntiationem  divortii 
non  esse  intrinsice  malam;  ergo  ex  urgenti  necessitate  id  fieri 
posse 1  2.  Dicunt  quod  quaevis  sit  intentio  legislatoris  divortium 
civile  statuentis,  sententia  non  potest  obiective  verum  vinculum 
matrimoniale,  sive  Christianorum  sive  infidelium  attingere  quod 
ipso  iure  naturali  et  divino  est  indissolubile. 

Omnes  auctores  affirmant  quod  numquam  licet  Christianis 
divortium  civile  petere  alicuius  Matrimonii  validi,  eo  fine  ut 
ipsis  liceat  ad  alias  nuptias  transire.  Quod  huiusmodi  relatio 
sit  res  intrinsice  mala,  utpote  directe  indissolubilitati  matri- 
monii christiani  opposita,  et  iuri  naturali  divino  ac  ecclesiastico 
contraria  est  vere  pacificum  apud  auctores;  ergo  opus  non  esi 
id  demonstrandum  3. 

Similiter,  omnes  auctores  admittunt  quod  potest  tolerari  ut 
divortium  a coniuge  catholico  sollicitetur,  quando  solum  adest 
sic  dictum  matrimonium  civile,  non  autem  matrimonium  verum. 
Tunc  non  quaeritur  nisi  facultas  legalis  a legali  concubinatu 
desistendi.  Dicitur  « tolerari  »,  quia  ipse  recursus  ad  iudicem 


1 Ita  Buccekoni.  II,  n.  983,  Aertnys,  II,  n.  522,  Rosset,  n.  4085,  Gasparri 
(edit.  1904),  n.  1554,  et  Wernz-Vidal,  n.  712,  ubi  tamen  dicit:  «Cum  ipsa  Ecclesia 
generalem  decisionem  nondum  dederit  in  favorem  opinionis  rigidae,  etiam  doc- 
toribus  privatis  ab  absoluta  esse  abstinendum  ». 

2 'Cappelic,  n.  837;  A Coronata,  n.  718;  Gasparri  (edit.  1932),  n.  1324;  De 
Smet,  n.  401 ; Vermeersch-Creusen,  n.  278;  Prummir,  n.  892;  Lehmkuhi.,  n.  701 : 
De  Becker,  p.  410;  Tanquerey.  edit.  1936,  n.  780;  Noloi/l-Schmitt,  n.  671;  Davis, 
Moral  and  Pastoral  Thhology,  London,  Sbeed  and  Ward,  1936,  p.  234. 

3 A Coronata,  n.  713;  Tanquerey,  n.  774  ; Wernz-Vidal,  n.  712;  NoldinhSchmitt. 
n.  668;  Le  Picard,  Divorce  et  Bien  Public , p.  1;  Fourneret,  Le  Mariage  Ckre- 
tien.  Beauohesne.  Paris,  4e  edit..  1925. 

civilem,  pro  aliquo  negotio  matrimonium  christianum  spectante, 
contradicit,  ut  iam  exposuimus,  doctrinae  Catholicae  omnes  cau- 
sas matrimoniales  soli  iudici  ecclesiastico  reservanti.  Etiam 
quando  nullitas  matrimonii  regulariter  et  definitive  a tribunali 
ecclesiastico  declarata  est,  ita  ut  liceat  partibus  ad  alias  nuptias 
transire ; aut  si  matrimonium  postquam  valide  celebratum  fuerit, 
ante  consummationem,  a professione  solemni  religiosa  aut  a 
dispensatione  Romani  Pontificis  dissolutum  sit,  — in  omnibus 
his  casibus,  petitio  divortii  civili  tolerari  potest.  Ratio  est  quia 
in  his  casibus  non  existit  nihil  obiective  contra  ius  divinum, 
naturale,  aut  ecclesiasticum,  dummodo  sollicitatio  divortii  fiat 
non  animo  agnoscendi  potestatem  tribunalis  civilis  dissolvendi 
vinculum  matrimoniale,  sed  tantum  ut  acquiratur  in  foro  civili 
libertas  novum  matrimonium  ineundi  necnon  poenas  civiles 
effugiendi.  De  omnibus  hisce  casibus,  nulla  existit  controversia 
inter  auctores;  et  omnes  quidem  admittunt  non  solum  possibi- 
litatem sed  aliquando  obligationem  divortium  a tribunali  civili 
petendi  \ 

Sed  controversia  valde  salebrosa  existit  inter  auctores  de 
liceitate  civile  divortium  petendi  ac  pronuntiandi,  quando  inter 
partes  existit  coram  Deo  et  Ecclesia  verum  et  validum  matri- 
monium. Haec  est  quaestio  praecipua  quam  in  hac  tertia  parte 
thesis  solvendam  conabimur.  Quamquam  haec  quaestio  omnes 
homines  tangat  praesertim  Christianos  sed  etiam  non-baptizatos, 
qui  indissolubilitatem  matrimonii  fatentur,  nihilominus  heic 
solum  obligationem  Catholicorum  tractemus. 

Super  hanc  quaestionem  existunt  duae  scholae;  una  beni- 
gna, alia  severa.  Schola  severa  includit  complures  auctores, 
inter  quos  eminent  Bucceroni,  Aertnys-Damen,  et  Wernz-Vi- 
dal 1  2.  Cl.  Gasparri  membrum  huius  scholae  severae  oiim  ( edit. 
1904)  erat,  sed  in  nova  editione  (1932)  operis  sui  opinionem 
scholae  benignae  adoptavit.  Aliqui  ex  his  auctoribus  scholae 


1 A Coronata,  n.  711;  Tanquerey,  n.  773;  Pkummer,  n.  893;  De  Smet,  n.  391; 
V^ernz-Vidal,  n.  711;  Cappello,  n.  834;  Gasparri,  n.  1307;  Payen,  n.  2507;  Lf. 
Picard,  Divorce  et  Bien  Public,  p.  1. 

2 Bucceroni,  lnstiiuiiones  Theologiae  Moralis  secundum  Doctrinam  Sancti 
Thomae  et  Sancti  Alphonsi  (edit,  altera,  2 vol.,  Romae,  Ex  Typ.  Forzani  et  Socii, 
1893),  II,  n.  983:  Aertnys-Damen,  op.  cit.,  II,  n.  925;  Wernz-Vidal,  op.  cit.,  n.  712. 

severae  docent  sollicitationem  et  pronuntiationem  iudicialem 
divortii  alicuius  matrimonii  Christiani  esse  actum  intrinsice  ma- 
lum, ac  proinde  numquam  esse  licitam.  Auctores  hanc  quaestio- 
nem generatim  tractant  ex  parte  iudicis,  id  est,  de  liceitate 
senten*/ae  a iudice  prolata  vel  proferenda. 

Cl.  Wernz,  uti  omnes  auctores,  admittit  legem  divortii  po- 
sitive permittentem  divortium  plenum,  nonobstante  vinculo  ma- 
trimoniali, esse  legem  intrinsice  malam.  Et,  auctores  rigidae 
opinionis  citando,  ita  prosequitur : <(  iudex  sua  sententia  de 
divortio  pleno  practice  applicat  legem  intrinsice  malam;  hinc 
ponit  actum  intrinsice  malum  » (op.  cit.  n.  712).  Certum  tamen 
est  quod  Cl.  Wernz  admittit  doctrinam  de  lege  permissiva.  Ita 
declarat:  « certe  ex  natura  rei  nihil  obstat  quominus  ex  gra- 
vissimis causis  detur  aliqua  lex  negativa  permittens  divortium, 
qua  divortio  illicite  facto  solummodo  conceditur  immunitas  a 
poenis  » (op.  cit.  n.  712,  nota  17).  Ergo  ipse  videtur  admittere 
quod,  nonobstante  prava  intentione  legislatorum  in  positiva 
permissione  divortii  pleni,  lex  divortii,  per  iurisprudentiam  in 
praxi,  possit  paulatim  accipere  interpretationem,  ut  sententia 
iudicis  de  divortio  habeatur  mera  tolerantia,  seu  immunitas  a 
poenis. 

Cl.  Wernz  concedit  quod  usque  adhuc  Ecclesia  generalem 
decisionem  in  favorem  scholae  rigidae  nondum  dedit,  et  conse- 
quenter auctores  ab  absoluta  et  generali  prohibitione  abstinere 
debent.  Sed  immediate  addit  quod  ex  hoc  non  sequitur  opinio- 
nem scholae  benignae  esse  adoptandam;  quia  etiam  in  eius  favo- 
rem nullum  decretum  generale  allegari  potest.  Cl.  Wernz  con- 
cludit dicendo  quod  practice,  in  singulis  casibus,  iudex  Catho- 
licus, ante  sententiam  divortii  pronuntiationem,  conscientiam 
suam,  theologos  et  canonistas,  nec  non  auctoritatem  ecclesias- 
ticam consulat. 

Acerrimus  et  acutus  dux  scholae  rigidioris  est  Cl.  Bucce- 
roni.  Ita  declarat : « agitur  enim  de  re  intrinsice  mala,  iure 
naturali  et  divino,  et  non  tantum  iure  ecclesiastico.  Iudex  prae- 
terea, sententiam  ferens,  non  mere  legem  declarat,  ita  ut  ex  illa 
sententia  civilia  profluant  iura,  civilesque  obligationes,  quae 
per  se  loquendo,  vim  habent  etiam  in  foro  conscientiae;  quando 
nempe  legitima  et  iusta  sit  illa  sententia.  Cooperatio  igitur  iudi- 
cis ad  praedictum  divortium  mere  materialis  non  est,  sed 

formalis;  neque  remota  sed  proxima;  cum  ipsa  sit,  quae  faciat 
partibus  facultatem  divortii  » \ 

Et  pagina  sequenti  declarat:  « ...  falsissimum  omnino  est, 
quod  ea  sententia  non  nisi  civiles  effectus  matrimonii  respicit, 
cum  lex  devotii  secus  inutilis  omnino  fuisset;  nam  illi  effectus 
iam  lege  matrimonii  civilis  regebantur  » 2. 

Cl.  Bucceroni  asserit  quod  S.  Poenitentiaria  et  Sanctum 
Officium,  a quibus  id  saepe  saepius  petitum  est,  permissit  num- 
quam  illam  sententiam  civilis  divortii  invocari  in  casu  gravis- 
simi damni  vitandi.  Hanc  assertionem  in  nova  editione  sui 
operis  (a.  1908)  repetivit.  Evidens  est  quod  ignorabat  respon- 
sum a S.  Officio  anno  1906  datum  et  a cl.  Gasparri  postea  publi- 
catum. Ad  hoc  responsum  magni  momenti  serius  omnium  re- 
ferimus. 

Bucceroni  in  alio  opere  (a>  1898)  eandem  opinionem  rigi- 
dam quoad  coniuges  tenebat:  « coniuges  non  possunt,  ulla 
ratione,  indicis  sententiam  petere,  neque  eam  consequenter  pe- 
tere et  defendere  possunt  advocati,  neque  indices  ipsam  ferre 
ullo  modo  possunt,  sententiam  nempe  quae  naturali,  divino  et 
ecclesiastico  iuri  repugnet  de  indissolubili  matrimonii  vinculo. 
Agitur  enim  de  re  intrinsice  mala 3.  In  editione  posteriore 
(a.  1908)  opinionem  suam  in  eisdem  verbis  expressit. 

Haec  opinio  Bucceroni  bodie  quasi  ab  omnibus  reicitur. 
Opinio  communior  plurimorum  auctorum  est  sollicitationem 
et  pronuntiationem  divortii  non  esse  actionem  intrinsice  malam, 
ac  proinde  in  gravi  necessitate  esse  licitam.  Ita,  De  Smet,  n.  393 ; 
Noldin-Schmitt,  De  sacr.  n.  669;  Lehmkuhi,  Tbeol.  mor.  II, 
n.  921  nota;  Waffelaert,  Sur  la  cooperation,  66;  De  Becker, 
De  Matrim.  426  sq. ; Priimmer,  n.  893 

Omnes  isti  auctores  opinionem  suam  ponunt  praesertim  in 
responsis  Sacrarum  Congregationum  Romanarum  ad  hanc  quaes- 
tionem datis.  Ergo,  ad  rationes  opinionis  eorum  intelligenda, 


3 Bucceroni,  S.I.,  Casus  conscientiae , ed.  quarta,  Romae,  Ex  Typographia  Au- 
gustiana, 1901,  p.  338. 

2 L.  c.  p.  339. 

3 Bucceroni,  Institutiones  Theologiae  Moralis  secundum  Doctrinam  S.  Thomae 
et  S.  Alphonsi,  Editio  Tertia,  Romae,  Ex  Typ.  Delia  Pace,  1898,  Vol.  II,  p.  344, 
n.  983. 

examinanda  sunt  responsa  S.  C.  S.  Officii  et  S.  Poenitentiariae 
circa  hanc  quaestionem. 


C)  Probata  responsa  Sanctae  Sedis  circa  questionem 
de  qua  agitur. 

Quoad  coniugem,  qui  petit  civile  divortium,  haec  sunt  res- 
ponsa: Imprimis  est  responsum  S.  Poenitentiaria,  diei  5 ian. 
1887.  quod  spectat  casum  uxoris,  in  senlentiae  tribunalis  civilis 
in  Gallia,  iam  a marito  separata,  quoad  torum  et  habitationem. 
Ad  sustentationem  suam  necnon  liberorum  provedendam,  a 
confessore  petivit  permissionem  divortium  civile  sollicitandi, 
ut  publicum  munus  (<(  un  bureau  de  tabac  »)  suscipere  possit. 
Quod  munus  gubernium  eo  non  concederet,  si  coram  lege  nupta 
considerabatur,  quia  secundum  legem  Galliae  tale  munus  pu- 
blicum personis  non  nuptis  reservabatur.  Mulier  firmiter  pro- 
posuit ne  novas  nuptias,  vivente  marito,  iniret,  sed  nihilominus 
S.  Poenitentiaria  permissionem  sollicitatam  non  concessit  et 
iussit  a petendo  divortio  sub  gravi  mulierem  se  abstinendam 
esse. 

Post  annos  quatuor,  die  14  ian.  1891,  item  a S.  Poeniten- 
tiaria haec  permissio  denegata  fuit  mulieri,  quae  male  a marito 
tractata,  praesertim  in  rebus  pecuniariis,  petebat  permissionem 
divortium  civile  sollicitandi,  ut  ruinam  pecuniarem  vitaret  et 
servaret,  quae  supererant  bona  a marito  non  dilapidata,  lam- 
vero  illo  tempore,  in  patria  sua,  sc.  Gallia,  coram  lege  6 febr. 
1893  uxo  plena  capacitate  civili  non  gaudebat,  quia  consensus 
mariti  erat  semper  necessarius.  Quapropter,  divortium  civile 
videbatur  esse  solum  medium  quo  iura  legalia  poterant  defendi 
et  damna  evitari.  Sed  etiam,  in  hoc  casu,  evidenter  digniore 
quam  praecedente,  responsum  S.  Poenitentiariae  fuit  adhuc  bre- 
vius, sc.  ((  negative  ». 

Tertius  casus  fuit  ille  mulieris,  quae  petebat  permissio- 
nem divortium  civile  sollicitandi,  ut  provideret  educationi  et 
temporali  et  religiosae  neptis  suae  orphanae.  Secundum  legem 
civilem  patriae  suae  (sc.  Galliae)  eo  tempore  vigentem,  hoc  non 
facere  nequebat  nisi  post  obtentum  divortium  civile  a marito 
suo.  Hac  vice,  responsum  a S.  Poenitentiaria  die  3 iunii  1891 

datum  fuit  magis  explicitum:  « petitam  licentiam  concedi  non 
posse  ». 

Anno  sequenti,  sc.  1892,  S.  Poenitentiaria  eandem  permis- 
sionem denegavit  marito,  qui  volebat  processum  divortii  civilis 
contra  uxorem  adulteram  instituere,  ut  posset  paternitatem 
prolis  adulterinae  repudiare  et  ita  defendere  bona  sua  et  bonam 
famam  suam  et  trium  filiorum.  Solum  remedium  in  Gallia,  illo 
tempore,  ad  talia  mala  avertenda  fuit  divortium  plenum.  Sed, 
quibuslibet  nonobstantibus,  etiam,  in  hoc  casu,  responsum  nega- 
thivum,  nempe  ((  non  licere  )),  datum  fuit. 

Novissimus  casus  priori  similis  sc.  mariti,  qui  volebat  repu- 
diare uxorem  adulteram  et  prolem  adulterinam,  S.  Poeniten- 
tiaria die  30  iun.  1892  respondit  modo  differenti,  sed  remissivo: 
<(  Orator  consulat  probatos  auctores  )). 

Quid  quaeso  significant  haec  verba:  « orator  consulat  pro- 
batos auctores  »?  Secundum  quosdam,  haec  responsio,  quam- 
quam evasiva,  praeviis  responsis  non  contradicit,  sed  significat 
quod  S.  Poenitentiaria  non  vult  amplius  interrogari  super  quaes- 
tionibus huiusmodi  difficilis  simis  \ Secundum  alios,  e contrario, 
haec  verba  significant  plenam  approbationem,  quamquam  non 
claram  S.  Poenitentiariae  ad  divortium  civile  petendum.  Ita 
Priimmer  (op.  cit.  p.  647)  qui  asserit  ex  hoc  responso  sequi  ut 
potest  tolerari  non  solum  separationem  corporum,  verum  etiam 
divortium  perfectum  in  casu  gravissimae  necessitatis  a iudice 
civili  peti.  Ratio  est,  quia  probati  auctores  (secundum  Priim- 
mer)  docent  non  solum  divortium  semiplenum,  verum  etiam 
divortium  civile  plenum  esse  licitum,  si  aliud  medium  non  prae- 
sto sit  ad  gravia  damna  praecavenda.  Cum  hac  opinione  plene 
congruit  cl.  De  Smet  (op.  cit.,  p.  348). 

Neque  mirandum  quod  in  quatuor  primis  casibus  S.  Poe- 
nitentiaria permissionem  divortium  civile  petendi  denegavit.  In 
primo  casu,  sc.  mulieris,  quae  divortium  petere  volebat,  ut 
munus  publicum  («  un  bureau  de  tabac  »)  posset  suscipere,  ne- 
mo auderet  serio  affirmare  adesse  causam  gravissimam.  Difficile 


J Le  Picakd,  Divorce  et  Biea  Public,  p.  12:  « Rtponse  evasive,  qui  n’est  pas  le 
desaveu  de  eelles  qui  avaient  ete  donnees  peu  de  temps  auparavant,  inais  parait 
traduire  le  desir  de  ne  pas  voir  les  eonsultations  se  renouveler  sur  un  sujet 
aussi  epineux  5>. 

non  fuisset  mulieri  in  casu  aliud  munus  invenire,  quo  potuisset 
familiam  suam  sustinere.  Pro  hac  ratione,  mihi  videtur  non 
adesse  causam  cur  S.  Poenitentiaria  debebat  dispensare  a pro- 
hibitione omnium  Catholicorum  ad  tribunal  civile  adeundi  ut 
divortium  obtineretur;  praesertim  cum,  in  natione  gallica,  lex 
divortii  recenter  restituta  fuerat. 

Bonum  et  utile  et  necessarium  est  res  in  contextu  historico 
^examinare.  Iudicari  potest  quod  S.  P.  illos  casus  particulares 
consideratura,  historiam  legis  divortii  in  Gallia  prae  oculis  ha- 
bebat. Divortium  civile  in  Gallia  violenter  per  legem  20  sept. 
1792  introductum  fuit  simul  cum  matrimonio  civili.  Haec  lex, 
expresse  contra  doctrinam  et  disciplinam  Catholicam,  non 
agnoscebat  matrimonium,  nisi  ut  contractum  mere  civilem,  ad 
instar  aliorum  contractuum  civilium  solubilium.  Tanta  fuit  lati- 
tudo legis  de  divortio  in  nova  Reipublica  Gallicana,  ut  non 
solum  divortium  concessum  fuit  ex  plurimis  casis  in  lege  deter- 
minatis, sed  etiam  ex  mutuo  consensu,  atque  ideo  ex  alterutrius 
coniugis  voluntate,  pro  quo  satis  erat  incompatibilitatem  animi 
vel  characteris  allegare 1.  Anno  1816  post  restitutam  monar- 
chiam, lex  civilis  divortii  abrogata  fuit,  sed  anno  1884  denuo 
fuit  recognitam,  licet  modo  magis  moderato.  Nova  lex  concessit 
divortium  cum  iure  ad  novas  nuptias  celebrandas  propter  pecu- 
liares causas  uti  adulterium,  saevitiam,  et  alia  gravia  mala.  Sed 
haud  raro  tribunalia  localia  divortium  concedebant  propter  leves 
quoque  causas  et  aliquando  mutuo  consensu  coniugum.  Haec 
restitutio  legis  divortii  habita  fuit  contra  protestationes  Catho- 
licorum Galliae  et  in  aperta  provocatione  doctrinae  Catholicae  2. 

Oblivisci  nequit  quod  primum  ex  dubiis  circa  divortium 
civile  ad  S.  Poenitentiariam  propositis,  solum  tres  annos,  sc. 
anno  1887,  post  hanc  restitutionem  divortii  in  Gallia  oblatum 
fuit.  Alia  dubia  non  multum  post  proposita  fuerunt.  Hodie 
post  sexaginta  annos  in  examinandis  hisce  responsis  S.  P.  non 


1 « Pour  causes  deteruninees,  par  consentement  mutuel,  pour  incompatibilite 
d‘humeu  . - Brissaud,  Cowrs  d*hi$toire  generale  du  droit  franqais  public  e' 
prive,  Paris,  1904,  T.  II,  p.  1066. 

2 « A cette  epoque  les  idees  d’emancipation  dominent;  on  veut  secouer  le 
joug  de  FEglise;  on  restitue  au  mariage  son  caractere  de  contrat  purement  civil  ».  - 
Kepertoire  Generale  Alphabeti  que  du  Droit  Franeais,  PaTis  1899,  T.  17,  ari,  « Di- 
vorce  et  separation  de  corps »,  No.  19,  p.  594. 

sufficit  tantum  casus  de  se  examinare.  Debemus  etiam  consi- 
derare contextum  historicum,  in  quo  dubia  proposita  fuerunt. 
Nonne  debemus  prudenter  credere  quodsi  S.  P.  permissionem 
in  illis  casibus  concesserit,  multiplicitas  dubiorum  et  petitionum 
tribunal  civile  adeundi  ad  Curiam  Romanam  magna  nimis  fuis- 
set cum  periculo  facilis  negligentiae  veri  vinculi  matrimonii? 
Gubernium  Gallicum,  illo  tempore,  violenter  massonicum,  in 
oppositione  sua  contra  Ecclesiam  Catholicam,  magis  se  moveret 
ita  ut  legislatores  legem  divortii  idoneam  invenirent?  Probabile 
insuper  est  quod  nulla  tentamina  facta  essent  ad  legem  rescin- 
dendam. Quapropter  videtur  quod  S.  P.  permissionem  in  his 
casibus  denegavit  non  tantum  ob  rationes  doctrinales,  sed  etiam 
et  forte  praesertim,  ob  rationes  disciplinares.  Circumstantiae 
historicae  non  erant  sine  momento.  Quod  S.  P.  in  his  casibus 
recte  et  sapienter  agebat,  potest  ex  consequentiis  videri.  Die 
6 febr.  1896  in  Gallia  adoptata  fuit  lex,  quae  plenam  capaci- 
tatem civilem  uxori  concessit.  Quae  lex  fuit  confirmata  in  legibus 
diei  18  lebr.  1938  et  diei  22  sept.  1942.  Altera  lex,  quae  coniu- 
gibus,  sive  separatis  sive  divortiatis,  eadem  quidem  iura  concedit, 
adoptata  fuit.  Lex  similis  diei  20  martii  1927  in  Belgica  quoque 
Natione  instituta  est.  Credendum  tamen  est  quod  si  Ecclesia,  in 
oppositione  sua  minus  fortis  fuerat  et  quod  si  permissio  adeundi 
tribunal  civile,  illo  tempore,  nimis  facile  concesserat,  hae  leges 
novae  doctrinae  Catholicae  magis  favorabiles,  numquam  adopta- 
tae fuerint.  Debemus  igitur  concludere  quod,  etsi  negatio  S.  P. 
in  his  casibus,  fuerit  tam  definitiva  et  cum  tam  parva  conside- 
ratione apparenti  individui  oratoris,  nihilominus  non  fundaba- 
tur in  opinione  quod  petitio  divortii  erat  intrinsice  mala,  sed 
potius  in  rationibus  historicis  et  disciplinaribus.  Quapropter 
haec  responsa  possunt  interpretari  non  in  favorem  scholae  rigi- 
dioris, sed  potius  in  favorem  scholae  benignae,  praesertim  cum 
opinio  severa  S.  P.  postea  relaxabatur  \ Curia  Romana  prin- 
cipia protegere  non  realitates  negligendas  quaerebat. 

Praeter  haec  responsa  iam  citata,  fuit  aliud  anno  1906 
a Sancto  Officio  datum,  in  quo,  primo  tempore,  permissio  tri- 


1 € Ami  du  Clerge »,  1924,  p.  246 : « 11  est  a notre  connaissance,  que  Rome, 
tres  exceptionnellement  il  est  vrai,  adoucit  pratiquement  aa  s«verite  primitive  >. 


bunal  civile  adeundi  ad  divortium  plenum  sollicitandum  con- 
cessa fuit.  Hoc  responsum  infra  tractemus.  Hic  volumus  citare 
responsa  quae  pertinent  ad  quaestionem  utrum  iudex  Catholi- 
cus possit  licite  pronuntiare  sententiam  divortii  civili,  existente 
vinculo  matrimoniali  coram  Deo  et  Ecclesia. 


RESPONSA,  QUAE  AD  IUDICES  SPECTANT 


Sunto  octo  responsa  Curiae  Romanae,  quae  ad  iudices  spec- 
tant. Aliqua  responsa  opinioni  scholae  rigidae  favere  videntur, 
alia  vero  scholae  mitiori.  Haec  responsa,  integre  citata,  apud 
Gasparri  inveniuntur1;  sed  heic  ea  summarie  exponemus,  ut 
eorum  interpretatio  clarior  sit. 

Primum  dubium  de  ((  liceitate  » actionis  iudicis,  qui  sen- 
tentiam divortii  pleni  pronuntiat  existente  vinculo  matrimo- 
niali, ad  S.  C.  Sancti  Officii  ab  Ordinario  S.  Galli  in  Helvetia 
missum  fuit.  Ordinarius  petivit  utrum  possit  permitti  ut  iudex 
Catholicus  sententiam  divortii  pronuntiet  secundum  legem  Con- 
foederationis Helveticae,  quae  lex  statuebat  dissolvere  vincu- 
lum, ita  ut  coniuges  post  sententiam  divortii  a iudice  latam 
potuissent  ad  alias  nuptias  rite  transire.  In  responso  S.  C.  Sancti 
Officii  diei  3 april.  1877  nulla  permissio  generalis  concedebatur, 
sed  Congregatio  prudenter  respondit  quod  permissio  in  singulis 
casibus  peti  debet,  ut  ipse  iudicium  promere  valeat  secundum 
peculiares  circumstantias  uniusquisque  casus. 

Post  restaurationem  legis  civilis  divortii  in  Gallia,  anno 
1884,  iudices  Catholici  fuerunt  in  positione  vere  perplexa.  Si 
denegabant  iudicare  processum  divortii,  et  similiter  si  syndici 
Catholici  denegabant  sententiam  divortii  pronuntiare,  ade  at 
periculum  ne  ipsi  suo  munere  priverentur;  quod  sine  dubio 
fuit  grave  malum  Ecclesiae  in  Gallia.  Propterea  nonnulli  Epis- 
copi Galliae  Congregationi  S.  Officii  proposuerunt  utrum  possit 
permitti  ut  syndici  (vulgo  « maires  »)  divortium  civile  pro  un- 


1 Gasparki,  op.  cit,.  II,  325-336. 


tiarent.  Tempore  propositi  dubii  syndicus  non  iudex  pronun- 
tiabat divortium  in  Gallia,  sed  non  multo  postea,  procedura 
immutata  fuit  ita  ut,  anno  1886,  iudex  et  non  amplius  syndicus 
divortium  pronuntiaret.  Hoc  dubium  episcoporum  Galliae  circa 
syndicos  et  iudices  continebatur  in  eadem  petitione,  quae  etiam 
plura  dubia  de  casibus  separationis  proponebat.  Responsum 
Congregationis  in  his  rebus  mixtis  facile  perperam  interpreta- 
batur. In  responso  diei  25  iun.  1885  Congregatio  declaravit 
quod  attentis  gravissimis  rerum,  temporum,  et  locorum  adiunctis 
potest  tolerari,  ut  causae  matrimoniales  in  Gallia  tractentur  in 
tribunali  civili,  dummodo  doctrina  catholica  de  matrimonio 
palam  profiteatur.  Sed  videtur  quod  Congregatio  hanc  permis- 
sionem non  concessit,  nisi  ad  causas  separationis  legalis,  id  est 
ad  causas  divortii  semipleni  tractandas.  Congregatio  non  inten- 
debat permittere  ex  hoc  reponso  ut  iudices  vel  syndici  Galliae 
sententiam  divortii  pronuntiarent,  quod  ex  responso  posteriori 
sedulo  clarificabur. 

Re  vera  hoc  responsum  S.  C.  S.  Officii  statim  ad  multas 
perturbationes  et  dubitationes  perduxit.  Propterea  Episcopi 
Galliae  ad  rem  clarificandam  iterum  propositum  dubium  ad 
Sacram  Congregationem  miserunt.  Hac  vice,  modo  particulari, 
rogabant  utrum  pronuntiatio  iudicis  vel  syndici  circa  divortium 
plenum  possit  esse  licita.  Responsum  Congregationis  diei  27  maii 
1886  fuit  aeque  clarum,  sc.  ((  Negative  ». 

Primo  hoc  responsum  visum  est  affirmare  pronuntiationem 
divortii  civili  prohiberi,  quia  res  erat  intrinsice  mala.  Ita  a 
nonnullis  auctoribus  interpretabatur,  praesertim  in  Gallia  et 
in  Belgio  ubi  legislatio  fuit  eadem  quoad  divortium.  At  si  haec 
interpretatio  esset  vera,  nempe  si  pronuntiatio  divortii  a iudice 
civili  lata  esset  res  intrinsice  mala,  numquam  permitteretur,  ut 
iudex  Catholicus  talem  sententiam  pronuntiaret.  Quod  valet  non 
pro  sola  Gallia,  sed  quidem  pro  omnibus  locis.  Cum  ita  sit. 
Catholicus  non  poterit  accipere  umquam  munus  iudicis,  ubi 
ipse  obligeretur  tales  sententias  pronuntiare.  Et  quidem,  si  iam 
tale  munus  habet,  obligetur,  onerata  sua  conscientia  a munere 
decedere. 

Haec  interpretatio  responsi  S.  C.  S.  Officii  animas  multo- 
rum iudicum  Catholicorum  Belgicorum  perturbavit.  Quaestio- 
nes circa  tale  responsum  in  senatu  patrio  propositae  erant  et 

a Gubernio  petebatur  ut  dubium  ad  Nuntium  Apostolicum  mit- 
teretur, ad  sciendum  quid  practice,  in  his  rebus,  faciendum  erat. 
Nuntius  die  14  sept.  1886,  respondit  responsum  S.  C.  S.  Officii 
affirmare  decretum  27  maii  1885  non  respicere  Belgium  sed 
solum  Galliam  \ 

Propterea  cum  ex  hoc  responso  Nuntii  Apostolici  appa- 
reat clare  rem  in  una  natione  omnino  esse  prohibitam,  in  alia, 
vero  saltem  ex  silentio,  tolerari,  impossibile  est,  ex  solo  responso 
diei  27  maii  1886  deducere  pronuntiationem  divortii  civili  esse 
rem  intrinsice  malam.  Putamus  autem  rationem  denegationis 
permissionis  in  Gallia  esse  claram,  scilicet  ad  scandalum  aver- 
tendum et  ob  causas  internas  politico-religiosas,  ut  iam  supra 
exponimus.  Debemus  hic  etiam  notare  quod  hoc  responsum 
27  maii  1886  non  semper  una  ac  eadem  norma  fuit  pro  ipsa 
Gallia.  Re  vera,  ex  variis  S.  Sedis  responsis  aliquot  post  annis 
datis,  quando  scilicet,  in  hac  natione,  adiuncta  mutata  fuerant, 
constatabatur  etiam  relaxio  disciplinae  Curiae  Romanae  in  hac 
materia,  ut  infra  videbimus. 

Post  declarationem  Nuntii  Apostolici,  res  saltem  in  Belgica 
Natione  clara  fuit;  sed,  in  Gallia,  iudices  Catholici  adhuc  incerti 
remanebant;  vel  suam  conscientiam  Catholicam  sacrificare,  di- 
vortium contra  iussum  Ecclesiae  pronuntiando,  vel  a munere 
plane  decedere;  et  ita  malum  Ecclesiae  infligere  oh  privationem 
ex  parte  Status  omnium  iudicum  Catholicorum,  vel  saltem  eo- 
rum, qui  propriae  conscientiae  obediunt.  Quapropter  quidem 
Episcopus  Galliae,  probabiliter  a responso  Nuntii  Apostolici 
in  Belgio  dato  stimulatus,  die  26  iulii  1887  dubium  hoc  S.  Con- 
gregationi S.  Officii  proposuit:  « An  onus  dignitatemque  prae- 
sidis  tribunalis  civilis  possit  acceptare,  cum  perspectum  habeat 
quod  inde  erit  constitutus  in  strictiori  necessitate  ferendi  saepius 
sententiam  divortii?  ».  Quamquam  responsum  S.  Officii  ad  hoc 
dubium  sit  quid  ambiguum,  nihilominus  est  notabile  ob  factum 
quod  non  expresse  prohibet  iudicem  talem  sententiam  ferre 
posse.  Non  est  dubium  quod  si,  ad  mentem  S.  Officii,  pronun- 


1 « Em.  Card.  a secretis  Status  significavit  mihi,  iubente  hoc  Sanctitate  Sua, 
Congregationem  S.  Officii  declarasse,  quod  decretum  diei  27  maii  Belgium,  et 
idcirco  nihil  esse  in  hac  regione  mutatum  quoad  ea,  quae  spectant  ad  materiam 
divortii  ». 

tiatio  talis  sententiae  divortii  esset  intrinsice  mala,  responsum 
fuerit  minus  ambiguum  et  omnino  negativum.  E contra  respon- 
sum decisionem  in  casu  relinquit  prudenti  arbitrio  Episcopi, 
qui  adiuncta  et  circumstantias  locales  necnon  indolem  unius- 
cuiusque iudicis  melius  cognoscere  valet.  Propterea  S.  Officium 
huic  dubio  ita  respondit : ((  Excitandum  summopere  ab  ampli- 
tudine tua  iudicem,  de  quo  agitur,  ut  in  officio  perseveret,  stando 
restrictionibus  iam  datis  a S.  Sede  et  adbibitis  cautelis,  quae 
a virtute  prudentiae  suadentur  ». 

Heic,  prima  vice,  habemus  exemplum  relaxionis  discipli- 
nae Ecclesiae  circa  divortium  civile  in  Gallia.  Ex  hoc  responso 
diei  26  iulii  1887  possumus  prudenter  concludere  sententiam 
divortii  non  esse  rem  intrinsice  malam,  sed  adiunctis  vel  cir- 
cumstantibus pericularibus  perpensis,  posse  a iudice  Catholico 
licite  pronuntiari. 

Responsum  autem  S.  Poenitentiariae  diei  4 apr.  1887  ali- 
quantulum obscurum  est  et  difficilis  interpretationis.  Spectat 
iudicem  in  Gallia,  in  scientia  theologiae  expertum,  qui  post 
officium  multorum  annorum  apud  tribunal  civile,  ubi  ob  gra- 
vissimas rationes  pronuntiaverat  nonnullas  sententias  divortii,  a 
confessario  suo  absolutionem  petivit  ad  quam  credebat  se  ha- 
bere plenum  ius.  Dubium  a confessario  ad  S.  Poenitentiariam 
propositum,  responsum  est:  « Confessarium  teneri,  circa  quaes- 
tionem propositam,  iudices  dirigere  iuxta  recentes  declaratio- 
nes a S.  Sede  editas  ».  Hae  recentes  declarationes  videntur  esse 
responsum  S.  Poenitentiariae  diei  5 ian.  1887  et  responsa  S.  C. 
S.  Officii  diei  25  iun.  1885  et  27  maii  1886.  Quae  responsa, 
ut  iam  innuimus  permissionem  sententiam  divortii  ferendi  iu- 
dici  denegaverunt.  Quapropter  videtur  etiam,  in  hoc  casu,  per- 
missio denegata. 

S.  Poenitentiaria,  die  23  sept.  1887,  Episcopo  Lucionensis 
in  Gallia  responsum  dedit,  in  quo  permissionem  expresse  con- 
cessit, ut  syndicus  divortium  civile  pronuntiet  in  casu  particu- 
lari cum  adiecta  cautione  aperte  declarandi  doctrinam  Catho- 
licam de  matrimonio:  « Endem  (Episcopum  Lucionensem)  in 
hoc  casu  particulari,  si  inspectis  omnibus  eius  adiunctis  ita  in 
Domino  expedire  iudicaverit,  tolerare  posse  ut  syndicus  orator 
ad  actum,  de  quo  in  precibus,  procedat  cum  declerationibus 
ab  ipso  propositis...  )). 

1 - Ecclesia  decretum  vel  normam  generalem  de  hac 

quaestione  numquam  edidit.  Ergo  neque  hodie  mi- 
nime dedit  vel  plenam  denuntiationem  vel  plenam 
tolerantiam,  nec  minus  permissionem  generalem  di- 
vortium sollicitandi  vel  pronuntiandi. 

2 - Ratione  quorumdam  responsorum  (ex.  gr.  cfr.  res- 

ponsum S.  Poenitentiariae  diei  23  sept.  1887)  vi- 
detur quod  S.  Sedes  non  accipit  responsa  casibus 
particulariis  datis,  uti  normam  secundum  quam  alii 
casus  possunt  iudicari.  Quapropter  non  videtur  quod 
responsa  S.  Sedis,  in  hac  materia,  possint  haberi 
uti  argumenta  ex  auctoritate. 

3 - Ratio  cur  S.  Sedes  sententiam  divortii  iudicis  in 

una  natione,  sc.  Belgica,  toleravit,  in  alia  autem, 
sc.  Gallia,  prohibui  educitur  ex  circumstantiis  par- 
ticularibus. In  Gallia  existebant  leges  recentes,  quae 
iuribus  et  legibus  Ecclesiae  directe  oppugnabantur. 
Cooperatio  cum  illis  legibus  ad  detrimentum  com- 
mune Ecclesiae  esset.  Propterea,  Ecclesia  hanc  coo- 
perationem denegans,  omnino  recte  egit.  Nihilomi- 
nus numquam  oblivisci  delibetur  quod  illa  prohibitio 
non  fuit  generalis,  sed  particularis  et  ad  unam  solam 
regionem  directa. 

4 - Ex  silentio  Curiae  Romanae  de  decreto  generali  di- 

vortium permittendi  non  sequitur  sollicitationem  vel 
pronuntiationem  divortii  esse  rem  intrinsice  malam. 
Enimvero,  factum  quod,  in  certis  casibus,  S.  Sedes 
toleravit  ut  divortium  pronuntiaretur,  hoc  aperte 
probat.  Nam  si  divortii  sollicitatio  vel  prolatio  fuis- 
set res  intrinsice  mala,  neque,  in  uno  casu,  num- 
quam illud  sollicitare  vel  proferre  liceret. 

5 - Tandem  sollicitatio  vel  pronuntiatio  divortii  non 

videtur  esse  res  intrinsice  mala,  nec  ratione  obiecti, 
nec  ratione  circumstantiarum: 

a)  non  ratione  obiecti , quia  in  sollicitatione  vel  pro- 
latione spectatur  tantum  dissolutio  rituum  effec- 

tuumque  civilium,  minime  vero  solutio  vinculi 
matrimonialis,  quod  semper  intactum  manet  ex 
favore  quoque  iuris; 

b)  non  ratione  circumstantiarum,  quia  non  adest, 
nec  praesumitur  in  partibus  vel  in  iudice  prava 
intentio  vinculum  matrimoniale  abrumpendi  vel 
iurisdictionem  Ecclesiae  usurpandi;  insuper  quia 
non  adest  cooperatio  directa  et  immediata  ad 
novas  nuptias  post  divortium  ineundos  nec  adest 
scandalum,  quod,  si  adfuerit,  saltem  partem  facile 
removeri  posset. 

Propterea,  ex  his  responsis  S.  Sedis,  generatim  possumus 
concludere  sollicitationem  vel  pronuntiationem  divortii  civilis 
non  esse  actionem  intrinsice  malam,  ac  proinde  in  gravi  ne- 
cessitate licitam  esse. 


E)  De  opportunis  consiliis  practice  proponendis  et  colligendi . 

Hisce  responsis  S.  Sedis  et  regulis  theologiae  moralis,  prae- 
sertim quoad  cooperationem,  consideratis,  nunc  examinandum 
est  quando  et  sub  quibus  conditionibus  aliquando  sit  licitum 
ut  coniuges,  advocati,  iudices  necnon  testes,  in  casu  divortii, 
cum  existat  matrimonium  validum,  participent. 

Quoad  Coniuges 

a)  Plane  intelligitur  coniuges  numquam  posse  licite  divor- 
tium sollicitare  cum  intentione  matrimonium  validum  solvendi 
et  novam  unionem  civilem  ineundi.  Talis  intentio  est  intrin- 
sice mala,  quippe  quae  legi  divinae  et  naturali  necnon  eccle- 
siasticae contraria. 

b)  Necesse  est  ut  commodum  coniugis  innocentis  non  possit 
defendi  alio  modo  quam  unice  sollicitatione  divortii  civilis.  In 
regionibus,  ubi  existit  institutio  separationis  legalis,  quae  habet 
uti  divortium  plenum  eosdem  effectus  civiles  et  plenam  pro- 
tectionem legalem,  vel  in  regionibus,  in  quibus  existunt  similis 
remedia  legalia,  ut  ex.  gr.  institutio  separationis  mensae  com- 
munis, institutio  alimenti  sine  divortio,  etc.,  sollicitatio  divortii 
ibidem  certo  non  erit  licita. 


c)  Antequam  ad  tribunal  civile  adeant,  coniuges  debent 
permissionem  loci  Ordinarii  habere.  Ut  haec  permissio  con- 
cedatur, debent  autem  adesse  causae,  quae  arbitrio  Ordinarii 
aut  eius  delegati,  sunt  causae  canonicae  separationis,  id  est,  illae 
causae  iustae  et  graves  ad  communitatem  vitae  maritalis  ab- 
rumpendam. 

d ) Videtur  quod,  in  genere,  permissio  ad  divortium  civile 
obtinendum  potest  concedi  tantum  quando  adest  causa  separa- 
tionis perpetuae.  Quod  significaret  permissionem  concedi  ad 
unam  solam  causam,  sc.  adulterium.  Sed,  mihi  videtur  quod 
quando  separatio  ad  tempus  indefinitum  conceditur,  et  quando 
prudenter  iudicatur  numquam  haberi  posse  spem  reconcilia- 
tionis, si  adest  causa  gravissima  in  hoc  casu  Ordinarius  potest 
dare  talem  permissionem  divortium  civile  sollicitandi,  dummodo 
coniuges  dent  iusiurandum,  si  cesset  causa  separationis,  vitam 
maritalem  denuo  renovandi.  In  plurimis  nationibus,  ex.  gr.  in 
St.  F.  Am.,  secundum  matrimonium  talium  coniugum  inter  se 
sine  difficultate  ac  multoties  fit. 

Si  autem  separatio  ad  tempus  definitum  concessa  fuit, 
minime  iustificatur  haec  permissio  etiam  plenum  divortium  pe- 
tendi. Enimvero  valde  difficile  erit  animo  concipere  casum,  in 
quo  permissio,  talibus  in  circumstantiis,  fuerit  legitima  tantum 
vel  etiam  necessaria. 

e)  Quamquam  causa  iusta  sufficiat  ad  separationem  eccle- 
siasticam, tamen  ad  permissionem  divortium  petendi  conceden- 
dam debet  adesse  causa  gravisssima  aliqui  auctores  dicunt  cau- 
sam gravissimam  ordinis  privati  non  sufficere,  sed  debere  esse 
ordinis  publici.  Contendunt  cum  malum  divortii  sit  malum  ordi- 
nis publici,  causam  divortium  iustificandam,  ut  sit  malo  pro- 
portionatam,  debere  esse  etiam  ordinis  publici  vel  supernatu- 
ralis.  Difficile  tamen  est  intelligere  quid  sit  causa  gravissima 
ordinis  publici,  quae  sollicitationem  divortii  iustificet.  Qua- 
propter, mihi  videtur,  praesertim  post  considerationem  respon- 
sorum S.  Sedis,  quod  sufficit  causa  gravissima  etiam  ordinis 
privati. 

/)  Coniux,  qui  permissionem  ab  Ordinario  sollicitat,  debet 
iusiurandum  praestare  coram  Ordinario  vel  eius  delegato  et 

duobus  testibus  quod  auctoritatem  potestatis  civilis  vinculum 
matrimonii  solvendi  non  agnoscit  et  quod  merus  effectus  civiles 
quaerit.  Debet  etiam  promittere  se  novum  matrimonium  non 
attentare,  vivente  coniuge,  necnon  omnes  vitare  amicitias  peri- 
culosas cum  altero  sexu,  quae  eum  in  periculo  proximo  incon- 
tinentiae ponant. 

Omnes  auctores  asserunt  concorditer  quod  coniux  inno- 
cens non  est  reus  peccatorum  futurorum  sive  possibilium  sive 
probabilium  alterius  coniugis.  Quapropter  quilibet  etsi  sciat 
quod  alter  coniux  matrimonium  invalidum  post  divortium  at- 
tentabit nequit  impediri  a petenda  permissione  divortium  solli- 
citandi \ 

g ) Attentis  omnibus  circumstantiis  in  casu  particulari  con- 
currentibus, necesse  est  ut  nullum  scandalum  oriatur  ex  con- 
cessione huius  permissionis  ab  Ordinario.  Si  adest  periculum 
gravis  scandali  ex  concessione  permissionis,  bonum  individui 
bono  societatis  cedere  debet. 

Quoad  Advocatos 

luridice  advocatus  eadem  persona  quam  pars  habetur.  Quo- 
ties ergo  partes  seu  coniuges,  id  est  actor  vel  pars  conventa, 
licite,  iuxta  supra  dicta,  divortium  petere  possunt,  etiam  advo- 
cati causas  licite  tutari  valent.  Quapropter  si  coniugibus  deest 
iusta  causa  gravissima  divortium  sollicitandi,  deest  etiam  ad- 
vocato ut  illam  causam  patrocinandam  suscipiat1  2.  Itaque,  sicut 
coniux,  ita  advocatus,  potest  adversus  actorem,  qui  divortium 
civile  petit,  actionem  reconventionalem  coram  tribunali  civili, 
etsi  incompetenti,  instituere.  Hoc  in  casu,  nihil  aliud  ipse  facit 
quam  vinculum  matrimoniale  defendere.  Hac  de  re  interrogata 
S.  C.  S.  Officii  ita  respondit:  <(  Dummodo  Episcopo  constet  de 
probitate  advocati,  et  dummodo  advocatus  nihil  agat,  quod 
a principiis  iuris  naturalis  et  ecclesiastici  deflectat,  posse  tole- 
rari » 3.  Responsum  etiam,  die  25  iun.  1885,  Episcopis  Galliae 
missum,  dixit  quod  potest  tolerari  ut  advocati  causas  matrimo- 


1 Cappello,  op.  cit.,  n.  827;  Gasparri,  op.  cit.,  n.  1174;  Genicot-Salsmans, 
Institutiones  Theologiae  Moralis,  II,  n.  556;  Nolpin-Schmitt,  op  cit.,  n.  678; 
Lkhmkuhl,  op.  cit.,  n.  712;  S.  Alphonsus,  op.  cil.,  n.  %9. 

2 Df,  Smet,  op.  cit.,  n.  404;  Genicot-Salsmans,  op.  cit.,  n.  562,  nota  2. 

■'»  S.  C.  S.  Officii,  22  maii  1860. 

niales  ante  tribunal  civile  tractent,  dummodo  ipsi  aperte  con- 
fiteantur lias  res  esse  obiectum  iurisdictionis  Ecclesiae,  et  non 
attentent  habere  sententiam  divino  aut  ecclesiastico  iuri  repu- 
gnantem \ 

Potest  autem  adesse  gravissima  ratio,  ex.  gr.  notabile  dam- 
num vitandi,  cur  advocatus  causam  agat  etiam  quando  coniuges 
divortium  illicite  petant.  Exemplum  habetur,  si  advocatus  sit, 
qui  res  legales  generales  magni  mercatoris  gerat,  a quo  ipse 
sumit  praecipua  stipendia.  Ita  v.  g. : Mercator  qui  vult  ad  alias 
nuptias  transire  petit  ut  advocatus  casum  divortii  tractet.  Si 
advocatus  recedit,  munus  amittit;  imo  probabile  est  etiam  quod 
mercator  amicos  suos  enixe  hortetur  ne  illum  advocatum  um- 
quam  consulant  in  suis  rebus  legalibus.  Quod  fit  perniciosum 
pro  advocato.  Tunc  id  constituere  potest  causam  gravissimam, 
vi  cuius  advocatus,  in  casu,  possit  etiam  causam  istius  mercatoris 
tractare  ac  defendere. 

Aliud  exemplum  a cl.  Gasparri  (op.  cit.  n.  1311)  allatum 
est  quoad  actionem  reconventionalem,  praesertim  ex  gravi  cau- 
sa, ex.  gr.  ad  filios  salvandos  a comparte  haeretica,  impia  etc., 
tum  quia  hoc  bonum,  licet  privatum,  est  tamen  ordinis  super- 
naturalis,  tum  quia,  reconventionaliter  agens,  ipse  videtur  pe- 
tere minus  malum  in  eadem  linea. 

Procul  dubio,  ratio  sufficiens  gravis  et  publica  existeret, 
si  v.  g.  omnes  advocati  Catholici  in  regione  a tribunali  civili 
expellerentur,  si  casus  divortii  tractare  nollent.  Si  advocatus, 
ex.  gr.  debet,  ex  officio,  iniustam  divortii  causam  tutari  et  ne- 
queat hanc  iniustam  causam  tractare,  quin  ex  albo  advocatorum 
a potestate  civili  expungatur,  probabilius  potest,  ad  vitandum 
hoc  gravissimum  damnum  privatum,  illam  quoque  causam  de- 
fendere. Debet  tamen  curare  ne  eius  cooperatio  in  grave  detri- 
mentum rpligionis  cedat,  et  debet  mere  exponere  coram  tribunali 
solas  legales  rationes,  quibus  nititur  haec  divortii  petitio,  de- 
clarando hanc  causam  principiis  catholicis  esse  oppositam 1  2. 


1 S.  C.  S.  Officii,  25  iun.  1885,  « ...  et  dummodo  animo  comparati  sint  tum 
circa  valorem  et  nullitatem  coniugii,  tum  circa  separationem  corporum...  ut  nun- 
quam proferant  sententiam  neque  ad  proferendam  defendant  vel  ad  eam  provo- 
cent vel  excitent,  divino  aut  ecclesiastico  iure  repugnantem... ». 

2 De  Smet,  op.  cit.,  n.  404. 

Ratio  autem  saepe  saepius  allata  ab  advocatis  catholicis 
ad  acceptionem  causarum  divortii  iustificandam,  est  generaliter 
ordinis  privati.  Contendunt  quod  si  ipsi  id  facere  renuant, 
alius  advocatus  minus  huiusmodi  absque  scrupulis  tractabit. 
Sed  haec  ratio  emolumenti  fonte  amissuri  non  est  ratio  sat  gra- 
vis, quae  in  negotio  tanti  momenti,  attendi  queat  \ Officium 
advocati  non  debet  exclusive  vel  praecipue  esse  casuum  divortii 
tractando.  Ita  possibile  emolumenti  damnum  ob  recusationem 
casus  divortii  tractandi  non  erit  ipso  grave  incommodum.  Tan- 
tum quando  adest  ratio  gravissima  cooperatio  advocati  potest 
esse  licita.  Ergo,  haec  ratio,  ex  laesione  ipsius  boni  privati  de- 
ducta quamquam  saepe  saepius  allegata,  non  potest  iustificare 
interventionem  advocati  in  talibus  casibus  divortii.  In  talibus 
casibus  autem  advocatus  non  debet  casum  divortii  acriter  rei- 
cere,  sed  oportet  ut  ipse  coniugibus  modo  amicali  explicet  cur 
in  conscientia  non  possit  casum  tractare i  2.  Etiamsi  advocatus, 
ita  agens,  unum  clientem  perdit,  probabile  est  quod  acquirat 
alios,  qui  a suis  principiis  moralibus  recte  movebuntur. 

Meminisse  oportebit  quod  religio  coniugum,  in  his  casibus, 
nullius  momenti  est.  Si  existit  matrimonium  validum  sive  quod 
coniuges  sint  Catholici,  Protestantes,  Hebraei  seu  pagani,  po- 
testas civilis  incompetens  est  vinculum  abrumpendi,  et  advo- 
catus non  potest  casum  licite  tractare,  nisi  circumstantiae  sunt 
tales,  ut  eius  cooperatio  permittatur  et  necessaria  sit, 

Unde  proponitur  quaestio  utrum  sit  consulendum  ut  omnes 
advocati  Catholici  omnes  casus,  sine  exceptione,  divortii  recu- 
sent ob  persuasionem  talem  demonstrationem  publicam  oppo- 
sitionis divortio  habere  effectum  numerum  petitionum  divor- 
tiorum minuendi?  Eliam  auctor  Le  Picard  hoc  non  consulit  3. 
Secundum  Le  Picard  quaestio  haberet  felicem  effectum  tantum, 
si  ab  auctoritate,  v.  g.  a S.  Sede  vel  ab  Ordinario  dioecesis, 


i Ibid. 

a « Iis  agiront  avec  tact  et  avec  prudence;  iis  ne  heurteront  pas  de  front  un 
epoux  irrite;  iis  ecouteront  ses  doleances  et  compatiront  a sa  siluation;  iis 
eviteront  de  donner  des  Tabord  Timpression  quMls  sont  hostiles  par  principe 
a la  demande;  et  c’est  quand  ile  auront  gagne  la  confiance  et  que  le  ressentiment 
«e  sera  nn  peu  apaise,  qu’ils  essaieront  de  faire  entendre  raison  ».  Le  Picard,  Di - 
vorce  et  Bien  Public,  p.  95. 

* Ibid. 

quod  supra  relatum  iussum  fuerit.  Conatur  huiusmodi  in  ar- 
ehidioecesi  Cliicagiensis  anno  1944  cum  bono  exitu  iam  incipie- 
batur. De  quo  conatu,  in  quarta  parte,  fuse  tractabitur.  Actiones 
individuales  singulorum  advocatorum  contra  divortium,  secun- 
dum Le  Picard,  parvum  effectum  habent,  et  secundum  notum 
advocatum  Gallicum,  Fliche,  non  sunt  desiderandae  1.  Si  omnes 
advocati  Catholici  omnes  casus  divortii  tractare  recusarent, 
haberetur  periculum  ne  coniuges  infelices  in  insidias  advoca- 
torum absque  scrupulis  cadant,  quibus  interest  minime  bonum 
familiae  vel  societatis,  sed  tintum  amor  lucri  vel  auri  fames. 

Quibus  omnibus  perpensis,  possumus  concludere  quod  coo- 
peratio advocati  in  causa  divortii,  etiam  si  aliquando  possit  esse 
licita,  numquam  debet  esse  formalis  sed  materialis  tantum. 
Etsi  eius  cooperatio  sit  licita,  adsunt  etiam  multae  obligationes, 
scilicet : 

1 - Advocatus  numquam  debet  pravam  intentionem  ac- 

toris, sc.  ad  novas  nuptias  ineundas,  approbare. 
Nihil  debet  facere  ad  tale  divortium  falicitandum, 
sed  tantum  mera  essentialia  legalia  coram  tribunali 
exponere  ac  tutari. 

2 - Debet  semper  vitare  probationes  falsas,  quae  divor- 

tium ex  mutuo  consensu  facilitent  et  foveant. 

3 - Si  retinet  petitionem  divortii  non  esse  rationibus 

gravibus  fulcitam,  debet  reconciliationem  inter  co- 
niuges prorsus  promovere.  Non  minus  quam  index 
oportet  ut  etiam  advocatus  sit  auctor  pacis  domes- 
ticae. Unio  ab  advocato  conciliata,  nonnumquam 
animas  plane  tranquillat. 


1 < J’ajoute  meme  que  cette  exclusion  absolue  des  affaires  de  divorce  ue  me 
parait  pas  desirable.  Si  tous  les  avocat»,  qui  exercent  honorablement  leur  pro- 
fession  et  qui  assilient  avec  une  veritable  douieur  a la  maree  montante  du  divorce, 
cloignaent  ceux  qui  sollicitent  leur  concour»,  ne  risqueraient-ilg  pas  de  les  rejeter 
vers  ces  ignobles  officines,  dont  le»  reclames  s’etalaient  impudiquement  sur  la  voie 
pubiique :.«  Divorce  a bon  marche,  divorces  a credit,  divorces  rapides  »,  et  autre* 
du  meme  genre?  ”.  Fltche,  Peut  on  collaborer  d un  Divorce,  in  Le  Divorce, 
Assoc.  du  Mariage  Chretien,  fiditions  Familiales  de  France,  Paris  1928,  p.  50. 

4 - Si  reconciliatio  inter  coniuges  nec  possibilis  nec 

desiderata  habetur;  et  actor  vult  casum  divortii  sol- 
vere, advocatus  debet  eidem  actori  clare  explicare 
absolutam  discrepantiam  inter  divortium  et  legem 
Dei  et  Ecclesiae. 

5 - Si  in  regione  sua,  quisque  eadem  iura  legalia  obti- 

neat a separatione  civili  quam  a divortio  absoluto 
debet  semper  parti  suadere  ad  separationem  tantum 
sollicitandam  et  obtinendam.  Verum  tamen  est  quod 
multi  viri  laici  ignorent  hanc  legem  separationis, 
et  in  nonnullis  casibus,  si  eam  novissent,  eam  loco 
divortii  elegissent.  Quapropter,  est  officium  advocati 
commodum  separationis  potius  quam  divortii  actori 
exponere. 

6 - Si  autem  nonobstantibus  omnibus  conatibus  advo- 

cati ad  clientem  a divortio  dissuadendum,  nihilomi- 
nus coniux  petitionem  divortii  pleni  adhuc  exigit, 
advocatus  habet  unum  officium,  officium  videlicet 
clientis  sui  exponendi  quod  sententia  a tribunali  civili 
pronuntiata  vinculum  religiosum  minime  afficit,  quod 
semper  remanet  et  novo  matrimonio  clare  oppugnat. 

Haec  principia  prae  oculis  habens,  et  dummodo  obligatio- 
nes supra  dictas  consummet,  videtur  quod  solum  in  certis  casi- 
bus potest  advocatus  causam  licite  tutari  pro  cliente,  qui  divor- 
tium illicite  petierit  \ 

Debet  omnia,  quia  approbationem  talis  actionis  reprae- 
sentant, vitare  et  omnia  facere  ad  coniugum  reconciliationem 
probe  promovendam.  In  praxi , si  advocatus  absque  gravissimo 
incommodo  munus  actoris  pro  divortio  declinare  nequeat,  con- 
fessarius  eum  inquietare  non  debet,  dummodo  inde  scandalum 
ne  oriatur  et  soli  effectus  civiles  palam  intendantur 1  2.  Exceptis 
hisce  casibus  bene  determinatis,  advocatus  Catholicus  causam 
divortii  coniugum  valide  nuptorum  assumere  non  debet,  quia 


1 Genicot-Salsmans,  op.  cit.,  n.  562. 

- Prumtvieb,  op.  cit.,  n.  894;  De  Smft,  op.  cit.,  n.  405. 

ut  dixit  PP.  Leo  XIII,  in  litteris  encyrlicis  « Immortale  Dei»: 
((  Pariter  non  licere  aliam  officii  formam  privatim  sequi,  aliam 
publice,  ita  scilicet  ut  Ecclesiae  auctoritas  in  vita  privata  obser- 
vetur in  publica  respuatur.  Hoc  enim  esset  honesta  et  turpia 
coniungere...  » \ 

Quapropter,  si  cooperatio  advocati  in  divortio  obtinendo 
ex  gravissima  causa  aliquando  potest  esse  licita,  nihilominus 
a gravibus  obligationibus  advocatus  semper  restringitur,  quae 
possint  mala  divortii  gradatim  minuere. 

Quoad  Iudices. 

Ante  omnia  debemus  dicere  quod  auctor  praecipuus  pro- 
positi divortii  non  est  iudex  sed  coniux,  qui  decretum  divortii 
enixe  petit.  Verum  est  quod  cl.  Rosset  iudicem  non  habet  tam- 
quam cooperatorem  solum,  sed  tamquam  causam  efficientem 
praecipuam  et  physicam  divortii 1  2.  Coniuges  et  advocatus  autem, 
secundum  Rosset,  sunt  tantum  causae  morales,  quae  iudicem 
impellant  ad  divortium  sedulo  pronuntiandum. 

Haec  assertio  cl.  Rosset  non  est  nisi  partialiter  vera.  Ve- 
rum est  dicere  iudicem  esse  causam  efficientem  divortii,  quia  est 
eius  actus,  qui  divortium  efficit,  sed  coniux,  qui  divortium  solli- 
citat, est  causa  praecipua  divortii.  Sine  vero  petitione  coniugis, 
non  haberetur  causa  coram  tribunali.  Index,  vi  officii  sui,  non 
potest  denegare  applicationem  legis.  Nihil  dubium  est  quin 
iudex  sit  agens,  qui  solutionem  matrimonii  agat,  sed  est  coniux 
divortium  sollicitans,  qui,  secundum  doctrinam  canonicam  poe- 
nalem, est  mandans  seu  actor  primarius  delicti. 

Coniux  gaudet  libertate  sollicitandi  aut  non  divortium. 
Divortium  sollicitat  nomine  proprio  per  actum  omnino  perso- 
nalem et  liberum.  Iudex  autem  est  persona  publica,  quae,  vi 
officii  sui,  debet  legem  rite  applicare.  Quae  cum  ita  sint,  iudex 
in  causa  divortii  gaudet  magis  indulgentia  quam  coniuges  aut 
advocatus  circa  suas  quaestiones. 

Quod  pronuntiatio  sententiae  divortii  non  sit  res  intrinsice 
mala,  iam  demonstratum  est.  Quapropter  saltem  in  certis  cir- 
cumstantiis, sententia  a iudice  licite  proferri  potest.  Cum  hac 


1 Codice  luris  Canonici  Fontes,  III,  n.  592,  p.  249. 

2 Rosset,  op.  cit.,  III,  n.  4093. 

opinione  plurimi  auctores  hodie  conveniunt.  Etiam  auctor  scho- 
lae tutioris  seu  Wernz.  declarat:  « cum  ipsa  Ecclesia  genera- 
lem decisionem  nondum  dederit  in  favorem  opinionis  rigidae, 
etiam  doctoribus  privatis  ab  absoluta  et  generali  ipsius  pro- 
pugnatione videtur  esse  abstinendum  » \ 

Insuper,  plurimi  auctores  retinent  proprium  obiectum  di- 
vortii esse  dissolutionem  formalitatum  civilium  non  autem  tan- 
gere vinculum  matrimoniale,  quod  totum  quantum  intactum 
manet 1  2.  Possunt  autem  haberi  casus,  in  quibus  iudici  non  liceat 
se  sententiam  divortii  ferre;  sed  sunt  casus  vere  peculiares,  ex. 
gr.  si  in  aliqua  regione,  divortium  fuit  hucusque  ignotum,  vel 
si  nova  lex  divortii  in  odium  religionsis  condita  fuerit.  Potest 
disputari  utrum  hoc  sit  verum  hodie  in  Polonia  necnon  et  in 
aliis  nationibus  sub  iugo  Russico  praeter  « velum  ferreum  », 
ubi  divortium,  adhuc  ignotum,  recenter  introductum  est.  Cum 
autem  Ecclesia  nondum  explicite  vetaverit  ne  iudices,  in  his 
regionibus,  a causis  divortii  sese  abstinerent,  videtur  quod,  pro 
bono  publico  et  pro  bono  Ecclesiae,  melius  est,  ut  iudices  catho- 
lici legem  civilem  divortii  probe  applicent,  si  nequeant  aliter 
agere,  ad  suum  officium  servandum,  quod  hodie  in  his  regio- 
nibus, valde  probabile  est. 

Quamquam  sit  saltem  probabile  quod  pronuntiatio  divortii 
a iudice  lata  non  sit  res  intrinsice  mala,  nihilominus  quando 
actor  divortium  illicite  petit,  iudex  debet  certas  normas  sequi, 
ut  sua  coacta  cooperatio  sit  licita.  Hodie  divortium  est  valde 
diffusum  et  numerus  petitionum  divortii  sat  magnus  ita  ut  spi- 
ritus indulgentiae  et  etiam  veniae  tribunalia  civilia  iam  inva- 
serit et  hic  spiritus,  absque  dubio  etiam  iudices  Catholicos 
permoverit.  Propterea  necesse  est,  ut  omnes  iudices  habeant 
prae  oculis  normas  sequentes  ad  talem  sententiam  divortii  rite 
pronuntiandam. 


1 Wernz-Vidal,  op.  cit.,  n.  712. 

2 « Comme  le  mariage  civil  n*atteint  en  aucune  favori,  en  tant  que  maria ge 
le  for  interieur,  ainsi  le  divorce  n’opere  rien  contre  le  mariage  religieux  ou 
proprement  dit...  Comme  l^figlise  tolere  le  mariage  civil,  pourvu  qu’on  ne  lui 
attribue  pas  les  effetis  qu’il  n’a  pas,  ainsi  nous  ne  voyons  pas  comment  le  pro- 
nonce  du  divorce  civil  serait  intrinsequement  mauvais  a part  ses  effetis ».  Waf- 
felaert,  Cooperation,  apud  De  Smet,  op.  cit.,  p.  342,  nota  4. 

1 - Cooperatio  iudicis  non  debet  esse  formalis , sed  ma- 

terialis tantum. 

Hoc  significat  quod  non  debet  index  pravam  intentionis 
actoris  approbare.  Debet,  in  quantum  potest,  legem  stricte  inter- 
pretari seu  tunc  tantum  pronuntiare  locum  esse  divortio,  quan- 
do, vi  evidentis  tenoris  legis,  aliter  facere  nequeat.  Praeterea, 
non  debet  rationes  divortii,  a lege  admissas,  lata  interpretatione, 
ultra  strictum  legis  finem  vel  ambitum  facile  extendere.  Insuper 
index  debet  reconciliationem  inter  coniuges  semper  fovere  et 
omnia  satagere,  ut  coniuges  a petitione  divortii  ultro  recedant. 
Secundum  quosdam  auctores,  sicut  v.  g.  Rosset,  si  iudex  divor- 
tium cite  pronuntiet  sine  apta  opportunave  investigatione  et 
sine  praevio  conatu  reconciliationis  inter  coniuges,  male  agit 
et  rationem  divortii  concessi  pro  sua  conscientia,  reddere  debet  \ 

Bonum  esset  si  omnes  nationes  exemplum  tribunalium 
Galliae  sequerentur,  ubi  antequam  petitio  divortii  a tribunali 
admittatur,  iudex  a lege  obligatur  reconciliationem  inter  partes 
sedulo  fovere 1  2.  Nefas  omnino  est  iudicem  erga  divortium  ha- 
bere animum  suum  immerito  submissum,  ita  ut  conatum  recon- 
ciliationis omittat  vel  negligat.  In  tali  casu,  divortium  est,  aliquo 
modo,  iudici  ipsi  imputabile! 

2 - Iudex  debet  semper  stricte  revocare  ad,  trutinam  va- 

rias probationes  allatas  ad  divortium  iustificandum. 

Non  debet  umquam  divortium  concedere,  nisi  allatae  pro- 
bationes innuant  ac  procedere  valeant  causam  sufficientem  se- 
cundum legem  ad  divortium  concedendum.  Haud  paucae  sen- 
tentiae divortii,  tamquam  mera  esset  caerimonia,  hodie  facile 
conceduntur,  ob  solam  causam,  quippe  coniuges,  saepe  mutuo 
consensu,  eas  enixe  petant.  Probationes  quae  videntur  neces- 
sariae a nonnullis  tribunalibus,  minoris  momenti  habentur  et 
saepe  minime  ab  iisdem  requiruntur.  Accusationes  coniugis 
innocentis  contra  coniugem  reum  haud  raro  finguntur,  imo 
aliquando  aperta  collusione  utriusque  coniugis,  qui  interesse 
habet. 


1 Rosset,  op.  cit.,  n.  4081. 

2 C«lin  et  Capitant,  Cours  elementaires  de  droit  civil  franqais . p.  218. 

Decet  ergo  ut  iudices  civiles,  in  his  causis  divortii,  servent 
normas  in  Codice  luris  Canonici  pro  iudicibus  ecclesiasticis, 
propositas.  Ita  ((  iudex  ad  eruendam  veritatem  facti  quod  pu- 
blice interest  ut  extra  dubium  ponatur,  debet  partes  interro- 
gare » \ Si  vero  desint  probationes  necessariae,  index  debet 
legem  stricte  applicare  et  debet  clare  edicere  in  casu  non  con- 
stare de  ratione  sententiam  divortii  ferrendi.  Heic  iudices  civiles 
possunt  normam  tribunalium  ecclesiasticorum  sequi,  ubi  dici- 
tur: «matrimonium  gaudet  favore  iuris  ))1  2 3.  Etiam  pro  iudice, 
qui  debet  matrimonium  secundum  legem  civilem  iudicare,  ma- 
trimonium debet  esse  institutionum  ordinis  socialis  tam  neces- 
sarium, ut  non  possit  permitti  illud  legaliter  posse  dissolvi, 
antequam  omne  conditiones,  a lege  requisitae,  stricte  verifi- 
centur. 


3 - Si  vero  nonobstante  conatu  reconciliationis  ex  parte 
iudicis,  actor  in  petitione  divortii  persistit,  iudex  debet  adhuc 
coniuges  monere  suam  sententiam  forte  prolatam  nullatenus 
ipsum  vinculum  matrimoniale,  sed  tantum  effectus  mere  civiles 
seu  separabiles,  spectare.  Responsa  S.  Sedis,  quae  ad  iudices 
spectant,  praesertim  responsum  diei  25  iun.  1885,  aperte  requi- 
runt ut  iudex,  in  causa  divortii,  palam  profiteatur  fidem  in 
doctrina  Catholica  de  matrimonio  et  praesertim  de  eiusdem  in- 
dissolubilitate.  Hoc  quidem  in  regionibus  Catholicis  omnino  re- 
quiri potest;  sed  vix  aut  ne  vix  quidem  in  aliis  regionibus  aca- 
tholicis,  ubi  talis  declaratio  iudicis  temeraria  haberi  poterit  et  a 
coniugibus  in  malam  partem  accipi.  Probabile  est  quod  tantae 
quaerimoniae  fierent  contra  iudicern,  qui  in  regionibus  acatlio- 
licis  palam  doctrinam  Catholicam  de  divortio  declararet,  ut  suo 
munere  privetur  immerito.  Quapropter  si  ita  res  se  habet  videtur 
sufficere  quod  iudex  vitam  agat  plene  et  plane  catholicam  una 
cum  frequentatione  frequenti  sacramentorum,  fortis  semper  in 
fide.  Hac  ceterum  publica  et  ordinaria  fidei  professione,  recta 
principia  ab  Ecclesia  admissa  et  imposita  ipse  profiteri  censetur  8. 


1 C.I.C.,  can.  1742,  § 1. 

2 Ibid.,  can.  1014. 

3 A Coronata,  op.  cit.,  p.  990,  nota  1. 

4 - Debet  semper  adesse  causa  gravissima  et  publica, 
quae  iudicein  ad  divortium  concedendum  impellit.  Equidem 
possumus  dicere  hanc  causam  gravissimam  et  publicam  semper 
adesse  quando  iudex,  nisi  id  faceret,  officium  deponere  deberet, 
seu  nisi  sententiam  divortii  pronuntiaret.  Certum  est  quod  si 
omnes  iudices  Catholici  cuiusdam  regionis  tenerentur  officium 
deponere  malum  grave  auctoritati  publicae  Ecclesiae  simul  ac 
bono  reipublicae  infligeretur.  Itaque  rectius  est  ut  in  suo  munere 
permaneant  iudici  Catholici,  nec  cogantur  officium  dimittere; 
quippe  officii  dimissio,  in  casu,  nonnisi  gravissimo  cum  nocu- 
mento publico  fieret  et  verteretur  in  damnum  animarum. 

Quae  cum  ita  sint,  sc.  quando  adsunt  conditiones  et  circum- 
stantiae supra  enumeratae,  iudex  catholicus  non  est  inquietan- 
dus, si  gravissima  necessitate  pulsus,  sententiam  divortii  pro- 
nuntiare debeat  et  pronuntiet. 

Quoad  Testes. 

Quaestio  non  parvi  momenti,  sed  quae  apud  auctores  raro 
tractatur,  est  utrum  et  sub  quibus  condicionibus  testis  catholicus 
possit  testimonium  suum  dare  coram  tribunali  civili  quoad  pro- 
positam actionem  divortii.  Ut  iam  diximus  de  coniugibus,  de 
advocato,  et  de  iudice,  repetere  possumus  quod  non  est  inquie- 
tandus talis  testis,  si  divortium  petitur  quando  solum  adest  ma- 
trimonium civile  et  non  matrimonium  verum;  aut  etiam  quando 
nullitas  matrimonii  iam  a tribunali  ecclesiastico  regulariter  de- 
clarata fuerit.  Heic  tractamus  solum  casum  verae  sollicitationis 
divortii  matrimonii  certo  validi. 

Ob  vinculum  cognationis  vel  amicitiae  Catholicus  saepe 
requiritur  testificari  in  actione  divortii  peragenda.  In  plurimis 
casibus  divortii  testimonium  testis  magni  momenti  est  et  haud 
raro  est  punctum  supremum,  quod  decernit  utrum  an  non  sen- 
tentia divortii  ferri  possit.  Iudex  decisionem  suam  generaliter 
fert  secundum  testimonium  testium  qui  dubium  expurgarunt  et 
veritatem  in  lucem  protulerunt.  Quapropter  ex  testimonio  tes- 
tium revera  potest  pendere  sententia  totius  iudicii.  Nemo  non 
videt  igitur  magnum  momentum  testimonii  adducti  vel  addu- 
cendi. 

Neque  adhuc  non  datur  decretum  S.  Sedis  de  liceitate 
testis  Catholici,  qui  testimonium  det  in  actione  divortii  coram 

tribunali  civili.  Peropportunum  est  proinde  ut  talis  testes  aliquas 
normas  habeant.  Ad  rem  pauca  dicenda  sunt: 

1 - si  coniuges  possunt  licite  divortium  petere,  secun- 

dum normas  iam  explanatas,  sequitur  quod  etiam 
testes  possint  licite  in  actione  divortii  coram  tribu- 
nal civile  attestationem  reddere. 

2 - si  testis  praevidet  quod  suum  testimonium  erit  in 

favorem  vinculi  matrimonialis  et  nocet  petioni  di- 
vortii, testis  semper  habet  ius  testificando,  imo  et 
officium.  Quare  etiam,  hoc  in  casu  possumus  dicere 
existere  verum  obligationem  moralem  reddendi  hu- 
iusmodi  attestationem  ut  obstetur  vulnus  Ecclesiae 
et  societatis  pro  tali  divortio  obtinendo. 

3 - si  prudenter  praevideatur  quod  petitio  divortii,  non- 

obstantibus  conatibus  testis  ut  coniuges  a petitione 
se  detrahant,  non  possit  impediri,  tunc  testis  potest 
suum  testimonium  dare  in  favorem  partis  innocentis 
contra  partem  ream.  Etiamsi  coniux  innocens  illicite 
enim  divortium  petat,  non  videtur  quod  testis  a testi- 
monio suo  dando  abstinere  debeat.  Enimvero  possunt 
adesse  simul  quaestiones  quoque  accessoriae  e.  g. 
cura  liberorum,  pensio  pro  alimentis  etc.  Si  ergo 
praevidetur  quod  divortium  impediri  non  possit,  pa- 
tet cooperationem  testis  esse  licitam,  maxime  si  tes- 
timonium bonum  coniugis  innocentis  contra  coniu- 
gem  reum  protegat  atque  defendat. 

4 - si  coniuges  divortium  illicite  petunt  praesertim  si 

petunt  divortium  a matrimonio  valido  ut  ad  novas 
nuptias  convolent  testis  generaliter  non  potest  testi- 
monium coram  tribunali  civili  recte  praestare,  si 
praevidet  enim  quod  testimonium  suum  erit  punc- 
tum magni  momenti  quod  sententiam  divortii  facile 
determinet.  Dicimus  <(  generaliter  )),  quia  aliquando 
possunt  adesse  circumstantiae  vel  rationes  tam  gra- 
ves, quae  impellunt  ut  testificetur  in  casu.  Exemplum 
adest  in  persona,  cuius  patronus  eam  testimonium 
dicere  roget  in  actione  divoitii  et  eidem  minitatur, 
quod  si  ipsa  testari  denegat,  munus  perdet,  dum  ipsi 

aut  impossibile  aliud  officium  invenire.  Hoc  in  casu 
et  in  similibus  casibus  ubi  testis  et  familia  sua  in 
statum  paupertatis  reducerentur,  si  testari  denega- 
rent, videtur  quod  potest  testimonium  dari,  etiamsi 
petitio  actoris  illicita  sit. 

5 - Necessarium  est  quod  officium  primarium  testis,  qui 
testimonium  ita  licite  det,  sit  testimonium  omnino 
veritati  conforme  praestare.  Debet  ipse  defugere  omne 
mendacium,  effugium  et  veritatis  simulationem  quae 
abrumptionem  matrimonii  facilitent.  Debet  etiam  ve- 
tari ne  ipsa  et  sui  ab  amicitia  vel  a sympathia  pro 
parte,  quae  divortium  petit  tam  moveatur,  ut  testi- 
monium contra  veritatem  in  favorem  illius  promere 
satagatur. 

Quando  Ordinarius  iudicat  si  vel  non  possit  permissionem 
ad  divortium  civile  petendum  dare,  debet  considerare  leges  ci- 
viles vigentes  in  regione  sua.  Ut  iam  supra  diximus,  si  separatio 
civilis  eandem  protectionem  ac  securitatem  quam  divortium 
plenum  civilem  dat,  permissio  ad  divortium  plenum  numquam 
ab  Ordinario  legitime  dare  potest.  Unde  facile  est  comprehen- 
dere cur  cognitio  legis  civilis  uniuscuiusque  regionis  circa  matri- 
monium et  divortium  omnino  necessaria  sit  ad  recte  causam 
iudicandam.  Quod  est  praecipue  verum  in  Statibus  Foederatis 
Americae  Septentrionalis,  ubi  leges  circa  matrimonium  et  di- 
vortium, in  quasi  omnibus  48  Statibus  inter  se  valde  discrepant. 
Aliquando  enim  partes  in  uno  Statu  matrimonio  iunguntur  et 
postea  in  alio  Statu  domicilium  acquirant  ad  divortium  obti- 
nendum. Causa  petitionis  separationis  vel  divortii  potest  in  uno 
Statu  exoriri  et  in  alio  Statu  impediri  ob  causam  a potestate 
civili  non  admissam.  Haec  omnia  et  alia  considerari  debent.  Si 
ergo  Ordinarius  dioecesis  in  Statibus  Foederis  Americae  Septen- 
trionalis non  habet  cognitionem  accuratam  legum  civilium  non 
solum  Status,  ubi  residet,  sed  etiam  aliorum  Statuum,  valde  diffi- 
cile est  ut  ipse  decisionem  sapientem  in  causa  separationis  vel 
divortii  reddere  valeat.  Quapropter,  in  proxima  parte,  sc.  parte 
tertia,  studium  legum  civilium  circa  separationem  et  divortium 
in  Statibus  Foederatis  Americae  Septentrionalis  hodie  vigentium 
clare  exponemus  et  ad  trutinam  revocabimus. 

PARS  TERTIA 


De  i ure  civili  vigenti  circa  separationem  et 
divortium  in  Statibus  Foederatis  Americae 

Septentrionalis 


Caput  I 

DE  IURIDICA  CONDITIONE  STATUUM  FOEDERATORUM 
AMERICAE  SEPTENTRIONALIS 

Respublica  Statuum  Foederatorum  Americae  Septentriona- 
lis est  unio  foederata,  constans  ex  statibus  48,  uno  districto  foede- 
rato, (seu  Districto  Columbiae  qui  est  caput  totius  nationis 
apud  civitatem  Vashingtonensem),  tribus  territoriis  (Alaska, 
Hawaii,  Insulae  Filippine)  et  tribus  Possessionibus  (Panama 
Canal  Zone,  Puerto  Rico,  et  Insulis  Virginibus).  In  hoc  studio 
de  legibus  divortii  et  separationis  in  St.  F.  Am.  considerabimus 
tantum  legislationem  Reipublicae  continentalis,  id  est  legisla- 
tionem 48  Statuum  et  Districti  Columbiae. 

Art.  1.  — De  iuribus  ac  de  sovranitate  singulorum  Statuum. 

Ad  conditionem  legalem  in  St.  F.  Am.  intelligendam  ma- 
gni momenti  est  non  oblivisci  quod  etsi  Status  inter  se  intime 
iuncti  sint  et  aspectum  verae  unitatis  ac  solidarietatis  praebeant 
in  conspectu  orbis  terrarum,  necnon  aliquid  legis  foederatae, 
in  omnibus  Statibus  commune,  habeant,  nihilominus  singuli 
Status  adhuc  tamquam  Status  vere  independentes  et  sui  iuris 
in  multis  rebus  considerantur,  utpote  si  essent  nationes  vere 
distinctae.  Singuli  Status  sunt  ergo  entia  politica  necnon  iuridica 
mutuo  omnino  independentia.  Re  vera,  secundum  theoriam  con- 
stitutionis legalis  S.F.A.S.,  singuli  Status,  etiam  post  propriam 
accessionem  Unioni,  omnia  iura  nationis  independentis  retinen- 
tes plane  considerantur,  exceptis  iuribus  Gubernio  Foederato 
relictis  secundum  normas  constitutionis  nationalis  a prioribus 
13  Statibus  adoptatae  et  postea  ab  aliis  Statibus  acceptatae. 

Exempla  huiusmodi  iurium  Gubernio  Foederato  relictorum 
sunt  ius  exercitum  et  classem  constituendi,  leges  advenarum  im- 
migrationem  et  modum  ad  civitatem  oblinendam  regentes,  com- 

mercium  inter  ipsos  Status  etc.  Super  quibus  et  aliis  rebus  solus 
Congressus  Foederatus  apud  civitatem  Vashingtonensem  leges, 
pro  tota  natione  supremas  uniformesque  statuere  potest.  Verum 
alia  omnia  iura,  non  expressis  verbis  Gubernio  Foederato  dele- 
gata, propriae  iurisdictionis  singulorum  Statuum  pertinent,  et 
in  territorio  singulorum  Statuum  a legibus  vel  a iure  communi 
legislationis  vel  a tribunalibus  singulorum  Statuum  reguntur. 

Singuli  Status  sunt  maxime  aemuli  suae  libertatis  et  inde- 
pendentiae,  ita  ut  nimis  aegre  ferant,  si  Gubernium  Foederatum 
in  iuribus  determinandis  singulorum  Statuum  (angliee  « States 
Rights  »)  sese  interponeret.  Deputati  legibus  condendis  Status 
operam  dantes  statim  et  vehementissime  repellunt  quamlibet 
legislationem  nationalem  iuribus  singulorum  Statuum  aperte 
oppositam.  Nonnulla  exempla  habuimus  oppositionis  huius  ge- 
neris ex  parte  Statuum  contra  legislationem  Gubernationis  Foe- 
deratae, ex.  gr.  relative  ad  Negros  liberandos  ex  conditione  ser- 
vitutis, in  bello  civili  ab  anno  1860  ad  1865;  et  novissime  in 
electione  Praesidis,  anno  1948  habita,  quando  Statu*  Meridio- 
nales edicto  Praesidis  Truman,  qui  iura  civilia  (angliee  <(  Civil 
Rights  »)  etiam  ad  Negros  Statuum  Meridionalium  extendere 
volebat,  firmissime  sese  opposuerunt. 

Quae  ergo  non  ad  legislationem  nationalem  sed  magis  ad 
legislationem  singulorum  Statuum  pertinent,  respiciunt  relatio- 
nes domesticas,  quae  sunt;  adoptio  et  custodia  filiorum,  testa- 
menta, matrimonium,  divortium  et  separatio  coniugum.  In  hoc 
studio  volumus  disceptare  tantum  de  legibus  singulorum  Sta- 
tuum, quae  cum  divortio  et  separatione  coniugum  apprime  co- 
niunctae  sunt. 

Art.  2.  — Conspectus  historicae  evolutionis  iuris  civilis  vigentis 
de  divortio  in  St.  F.  Am. 

De  explicanda  legislatione  vigenti  singulorum  Statuum 
quoad  divortium  et  separationem,  praeprimis  necesse  est  origi- 
nem legis  civilis  in  St.  F.  Am.  breviter  explanare  \ Respublica 
St.  F.  Am.  ab  emigrantibus  civibus  regionis  Anglicae,  saecu- 


1 Alfori),  Ius  civile  matrimoniale  in  Statibus  Foederatis  Americae  Septen- 
trionalis cum  Iure  Canonico  comparatum,  Romae,  1938,  pp.  26-36. 

Io  XVII,  condita  fuit.  Qui  necessario  rationem  legum  anglicarum 
secum  attulerunt,  quae  ratio  usque  ad  hanc  diem  fundamentum 
legis  civilis  in  America  iure  constituit.  In  iVnglia  divortium  a lege 
communi  usque  ad  annum  1857  numquam  concedebatur,  quare 
a singula  divortia  necessario  requirebatur  concessio  peculiaris 
Senatus  Britannici.  Quamdiu  igitur  America  sub  imperio  Bri- 
tannorum fuit,  coloni  Americani  tamquam  cives  britannici  et 
legis  britannicae  subditi  aperte  considerabantur,  ac  modum  di- 
vortium obtinendi  obtinebant  per  actum  peculiarem  Senatus 
Britannici.  Cum  St.  F.  Am.  suam  independentiam  ab  imperio 
Angliae,  anno  1776,  declaraverunt,  tribunalia  Americana  iure 
communi  Angliae  adbuc  utebantur.  Sed  quia  America,  ab  initio, 
nullum  Senatum  nullamque  legislationem  nationalem  habebat, 
negotia  divortii  per  legislationes  locales  primum  agebantur. 
Sed  petitionibus  divortiorum  multiplicatis,  legislationes  locales 
ab  onere  tam  odioso  se  liberare  cupientes,  negotia  quoque  di- 
ab  onere  tam  odioso  se  liberare  cupientes,  negotio  quoque  di- 
vortiorum tribunalibus  localibus  tradebantur.  In  plurimis  autem 
Statibus  haec  tribunalia  fuerunt  tribunalia  aequitatis  vel  proba- 
tionis (anglice  « probate  »)  et  in  aliquibus  Statibus  fuerunt  tam- 
quam tribunalia  ordinaria  civilia  primaria.  Hodie  tamen  in 
plurimis  Statibus  negotia  divortii  ad  tribunal  superius  («  Supe- 
rior Court  »)  pertinent  et  spectant. 

Art.  3.  — De  disparitate  ac  de  promiscuitate  quoad  Causas 
divortii  in  singulibus  Statibus  A.  S. 

Singuli  Status  proprias  leges  de  divortio  habent,  dum  lex 
nationalis  divortii  omnibus  Statibus  communis  reapse  non  exis- 
tit.  Quare  habetur  diversitas  rerum  cum  confusione  maxima  1. 
Duo  systemata  identica  legum  circa  divortium  in  solis  duobus 
Statibus  non  habentur;  de  facto  nullum  punctum  legis  inveniri 
potest  in  quo  omnes  plane  congruunt,  nisi  in  eo  quod,  in  omni- 


1 Roscoe  Pound,  A symposium  in  the  Law  of  Divorce , Iowa  Law  Review, 
No.  2,  Jan.  1943,  p.  179:  «It  would  not  be  easy  to  find  a subject  more  in  need 
of  the  best  that  scienufic  juri  tic  discussion  can  do  for  it,  than  the  American 
law  of  divorce.  Thorough  - going  impro vernent  of  the  law  on  th‘s  subject  must 
he  not  the  least  item  in  a program  of  improving  our  administration  of  justice. 
Looking  at  the  law  of  the  country  as  a whole  it  doe*  not  admit  or  doubt  that 
our  law  of  divorce  is  in  many  ways  one  of  the  most  unsatisfactory  parts  of 
American  law' 

bus  Statibus,  auctoritas  Ecclesiae  in  bac  materia  plane  reicitur, 
et  proinde  leges  ecclesiasticae  pro  nihilo  in  foro  civili  repu- 
tantur et  aestimantur  \ Emendatio  prima  Constitutionis  Foede- 
ratae prohibet  quominus  Congressus  religionem  particularem 
tamquam  religionem  Status  constituat.  Quae  lex  constitutionis 
foederatae  in  constitutione  nonnullorum  Statuum  repetitur.  Qua- 
propter doctrina  vel  opinio  singularum  religionum  de  divortio 
pro  lege  Status  nihil  interest,  dummodo  illa  legem  criminalem 
peculiarem  nationalem  vel  statalem  non  violet. 

Debemus  semper  prae  oculis  habere  quod  singuli  Status 
habent  ius  leges  proprias  quoad  matrimonium  et  divortium  insti- 
tuendi. Propterea  non  est  admirandam,  si  in  singulis  Statibus 
existit  magna  discrepatio  legislationis  in  hisce  materiis.  Re  vera, 
causae  quoad  divortium  absolutum,  in  omnibus  Statibus,  inter 
se  maxime  discrepant.  Usque  ad  tempora  nostra,  Status  South 
Carolina  ex  nulla  causa  divortium  concessit,  quia  id  in  articulo 
constitutionis  Status,  directe  prohibebatur1  2.  Sed  mense  No- 
vembris 1948,  occasione  electionis  praesidis  nationis,  cives  huius 
Status  South  Carolina  votum  promebant  pro  divortio  permit- 
tendo saltem  ob  causas  quatuor,  nempe,  ob  adulterium,  deser- 
tionem, saevitiam  physicam  et  ebrietatem  habitualem.  In  Statu 
vero  Neo-Eboracensi  invenitur  tantum  una  causa  divortii  abso- 
luti, scilicet  adulterium.  Adulterium  nunc  in  omnibus  Statibus, 
sine  exceptione,  est  causa  divortii  absoluti. 

Causae  autem  magis  frequentes  divortii  sunt  sequentes: 

I - Adulterium  est  pro  omnibus  Statibus,  et  generaliter  unus 
solus  actus  sufficit;  sed  in  Kentucky  et  in  Texas  per- 
duratio  in  adulterio  ex  parte  viri  (((a  living  in 
adultery  »)  omnino  requiritur  ut  uxor  causam  di- 
vortii habeat. 

II  - Desertio  valet  in  47  Statibus.  Solus  Status  Neo-Ebora- 
censis  excipitur.  Duratio  necessaria  desertionis  ab 


1 Goldsmith,  The  competence  of  Church  and  State  over  Marriage,  Disputed 
Points,  Washington,  1944,  pp.  93-99. 

Scc.  3.  - 

2 South  Carolina  Constitntion,  1868,  Art.  XIV,  Sec.  5;  Idem,  1895,  Art.  XVII, 

uno  usque  ad  quinque  annos  variat.  Tantum  New 
Mexico  nihil  de  duratione  desertionis  praescribit. 

III  - Saevitia  valet  in  43  Statibus.  Excipiantur  Neo-Ebora- 

censis,  North  Carolina,  Tennessee  et  Virginia.  Ver- 
bum ((  saevitia  » generaliter  includit  saevitiam  et  cor- 
poralem et  mentalem. 

IV  - Incarceratio  valet  in  41  Statibus.  Condemnatio  delicti 

summi  («  felony  »)  est  causa  solita,  cui  saepe  addi- 
tur phrasis,  <(  seu  alterum  crimen  impium  ». 

V  - Ebrietas  habitualis  valet  in  40  Statibus.  Saepe  requiritur 
ut  duratio  ebrietatis  sit  continua,  e.  g.  uno  vel  duo- 
bus annis. 

VI  - Impotentia  valet  in  33  Statibus.  Est  autem  causa  nulli- 
tatis  matrimonii  in  omnibus  Statibus. 

VII  - Incuria  seu  negligentia  vel  Alimentum  non  providens 
valet  in  22  Statibus.  Plerumque  haec  causa  solum 
contra  maritum  invocetur;  sed  in  legislatione  ali- 
quorum Statuum  mentio  fit  de  ((  gravi  incuria  mu- 
neris » sive  mariti  sive  uxoris.  In  aliquibus  Statibus 
requiritur  spatium  temporis  incuriae  unius  seu  duo- 
rum annorum,  sed  in  plurimis  Statibus  haec  duratio 
determinata  non  exhibitur. 

VIII  - Amentia  valet  in  22  Statibus.  Generaliter  amentia  debet 
esse  permanens  et  incurabilis.  In  plurimis  Statibus 
requiritur,  ut  amens  prius  in  nosocomio  retentus 
fuerit. 

IX  - Praegnatio  pre-maritalis  valet  in  14  Statibus.  Praegnatio 
ab  alio,  non  a marito  causata.  Plerumque  praegna- 
tio, illo  modo  causata,  est  etiam  causa  nullitatis  ob 
fraudem  quoad  iura  coniugalia. 

X  - Bigamia  valet  in  13  Statibus.  In  3 Statibus  tantum  primus 
coniux  innocens  potest  divortium  petere.  In  aliis 

petitio  divortii  a tribunali  reiciatur.  Sed.  ut  supra  diximus,  tri- 
bunal generaliter  non  multum  fert  ad  collusionem  detegendam, 
ita  ut,  in  nonnullis  casibus,  plane  existat  collusio  \ 

Ut  iam  diximus,  haec  diversitas  causarum  divortii  multam 
confusionem  et  multas  distorsiones  efficit.  Altera  origo  confu- 
sionis est  factum  quod  iurisprudentia  super  divortium,  in  quasi 
omni  Statu,  non  est  eadem,  ob  diversitatem  non  solum  verborum 
legislationis,  sed  etiam  eiusdem  interpretationis.  Propterea, 
etiamsi  modo  generali,  videatur  esse  inter  Status  aliqua  concor- 
dia de  certis  causis  super  divortium  (sicut  probatur  in  tabulis 
superpositis),  nihilominus  reapse  nulla  uniformitas  existit.  Quae 
cum  ita  sint,  ut  detur  interpretatio  exacta,  in  casu  specifico, 
semper  necesse  est,  ut  leges  particulares  necnon  iurisprudentia 
Status  in  quo  causa  iudicatur,  perpendantur. 


Art.  4.  — De  nonnullis  tentaminibus  in  cassum  peractis 
ad  quasi  quemdam  unum  aspectum  legis  de  divortio  inducendum 

Ista  diversitas  legum  singulorum  Statuum  valde  incommoda 
est;  id  autem  ab  omnibus  agnoscitur.  Nonnulla  tentamina  ad 
hanc  conditionem  chaoticam  ameliorandam  et  ad  uniformitatem 
legum  in  omnibus  Statibus  inducendam  facta  sunt,  sed  usque 
adhuc  omnia  haec  tentamina  minime  ad  optatum  exitum  per- 
venerunt. Commissio  Nationalis  ad  leges  uniformes  singulis  Sta- 
tibus proponendas,  anno  1899  habita,  proponuit  legem  super 
divortium  praesertim  quoad  domicilium  necessarium,  quo  roga- 
batur nullum  Statum  divortium  permittere,  si  pars,  divortium 
petens,  non  haberet  domicilium  verum  in  Statu  per  unum  an- 
num, si  causa  divortii  in  ipso  Statu  orta  sit,  et  per  duos  annos, 
si  causa  alibi  orta  sit.  Eadem  Commissio,  anno  1900.  legem 
proposuit  causas  divortii  esse  solum  quinque,  scilicet,  adulte- 
rium, saevitiam,  ebrietem  habitualem  vel  usum  habitualem  ve- 
nenorum, condemnationem  ergastulo  propter  crimen,  et  deser- 


1 Collusion  as  a Bar  to  Divordte,  American  Laiw  Review,  1919,  pp.  699-717 ; 
Schouler,  Divorce  Manual,  pp.  239-250. 

tionem  per  quinque  continuos  annos.  Quae  propositiones  legum 
a nullo  Statu  adoptatae  fuerunt  \ 

Eadem  Commissio,  annis  1906  et  1927,  alia  adhuc  consilia 
ad  legem  divortii  ameliorandam  proposuit,  sed  etiam  haec  a Sta- 
tibus reiecta  sunt.  Commissio  Nationalis,  mense  augusti  1930, 
brevem  tandem  actum  iurisdictionis  de  divortio  (Divorce  Juris- 
diction  Act)  adprobavit  quo  prohibebatur  ullum  Statum  casum 
divortii  agere,  nisi  reus  iam  per  saltem  unum  annum  habita- 
tionem habuerit  intra  Statum;  hic  actus  etiam  disposuit  ut  di- 
vortium ab  uno  Statu,  secundum  has  praescriptiones  concessum, 
ab  omnibus  aliis  Statibus  agnosci  deberet.  At  unus  tantum 
Status,  sc.  Vermont,  hunc  actum  iurisdictionis  adoptavit  et  suum 
fecit. 

Cum  igitur  sit  evidens  quod  singuli  Status  sovranitatem  et 
iura  propria  studiose  defendant,  et  proinde  non  solum  iussa 
sed  etiam  consilia  aliorum  Statuum  de  legibus  internis  vehe- 
menter repellant,  omnia  tentamina  ad  hanc  uniformitatem  legis 
super  divortium,  per  pactum  inter  Status,  hodie  aperte  dere- 
licta sunt.  E contrario,  ut  haec  conditio  chaotica  amelioraretur, 
emendatio  Constitutionis  Foederalis  proposita  est,  vi  cuius  iuris- 
dictio  exclusiva  vel  concurrens  super  omnia,  quae  matrimonium 
vel  divortium  tangunt,  Gubernio  foederali  in  Vashington  con- 
cederetur. Resolutiones  hanc  emendationem  proponentes  apud 
Senatum  introductae  fuerunt,  sed  sine  bono  exitu 1  2.  Nam  emen- 
datio constitutionis  foederalis,  ut  fiat  lex,  debet  a 3/4  Statuum 
approbari.  Valde  improbabile  est  quod  haec  approbatio  mox, 
si  forsan  uinquam,  concedatur.  Discrepantiae  profundae,  quae 
sunt  propriae  civium  St.  F.  Am.  discrepantiae  religionis,  ori- 


1 Vernier,  American  Family  Laws,  Stanford  University,  1932,  Stanford,  Ca- 
lifornia,  Vol.  II,  Divorce  and  Separation,  p.  7:  « Anyone  making  a comparative 
reading  of  out  American  divorce  statutes  for  the  first  time  is  astounded  by  the 
unnecessary  variation  and  vagueness  of  this  legislative  output.  From  a purely 
theoretical  standpoint  we  need  a simple  uniform  law.  But  our  present  divorce 
siatutes  represent  such  divergent  vieiws  upon  fundamental  points  that  agreement 
does  not  seem  attainable  except  in  the  distant  future». 

- Proceedings  of  the  79th  Congress,  lst  session,  SJ.  Res.  47,  intr.  March  13, 
1945,  Senator  Arthur  Kapper:  «The  Congress  shall  have  power  to  make  laws, 
which  shall  be  uniform  throughout  the  United  States,  on  marriage  and  divorce, 
the  legitimation  of  children,  and  the  care  and  custody  of  children  affected  by 
annulment  of  marriage  or  by  divorce  ». 


ginis,  necnon  status  socialis  adoptionem  talis  emendationis  con- 
stitutionis valde  difficile  reddunt. 

Haec  oppositio  tentaminibus  legem  uniformem  super  di- 
vortium adoptandi  oritur  non  solum  ex  parte  legislatorum  sin- 
gulorum Statuum,  qui  volunt  sovranitatem  Status  protegere,  sed 
etiam  ex  parte  Ecclesiae  Catholicae,  quae  in  lege  uniformi  foe- 
derali  divortii  videret  grave  periculum  ad  divortium  facilius 
et  magis  frequenter  concedendum  \ 


1 < Unification  of  the  divorce  laws  migbt  take  the  form  of  opening  wider 
the  flood  gates,  by  making  easy  divorce  stili  more  easy.  Obviously,  Catholica 
^ould  use  their  poiwer,  as  citizens,  to  oppose  such  action ».  ■ Rt.  Rev.  Eric 
I.  MacKenzie,  Officialis  Tribunalis  Ecclesiastici  archidioecesis  Bostoniensis,  die 
3 nov.  1948. 

« Wie  are  opposed  to  anything  which  would  make  it  easier  to  obtain  a divorce 
in  tbU  or  any  other  State.  Divorce  destroys  the  essential  unity  and  indissolubility 
of  the  tnatrimonial  bond,  and  it  is  opposed  to  the  Natural  Law.  We  therefore 
feel  that  divorce  is  improper  under  any  circumstances ».  Declaratio  Unionis 
Advocatorum  Catholicorum  Status  Neo-Eboracensis,  1948. 

Caput  ii 

DE  NECESSARIO  DOMICILIO  HABENDO 
PRO  PETENDO  DIVORTIO 

Iu  Statibus  Foederatis  Americae  Septentrionalis  actio  di- 
vortii uti  actio  in  rem  habetur.  Obiecta  causae  divortii  sunt  iura 
coniugalia  super  persona,  quae  tamquam  res  intra  iurisdictionem 
Status  consideratur.  Finis  actionis  in  rem  est  iura  constituere 
vel  denegare  in  re  intra  limites  territoriales  Status.  Cum  finis 
actionis  divortii  sit  unicus,  sequitur  quod  actio  divortii  est  actio 
in  rem,  non  autem  in  personam.  Quapropter  divortium  tantum 
secundum  provisiones  in  lege  Status  concedi  potest  \ 

Art.  1.  — De  statuto  et  necessario  spatio  temporis  pro  legali 
residentia  expostulata  in  singulis  Statibus  A.  S. 

Domicilium  seu  residentia,  est  factum  praecipuum  iurisdic- 
tionis  pro  causa  divortii  in  omnibus  Statibus  sine  exceptione 1  2. 
Ante  iurisdictionem  in  casu  acceptandam,  quilibet  Status  perio- 
dum definitam  residentiae,  quae  a sex  hebdomadibus  usque  ad 
quinque  annos  variat,  requirit.  Leges  plurimorum  Statuum  vo- 
cabulo ((  residentia  » utuntur;  sed  hoc  vocabulum  pro  tribuna- 
libus idem  significat  ac  legale  vocabulum  <(  domicilium  ».  Do- 
micilium, secundum  definitionem  acceptam,  est  ((  vera,  stabilis, 
necnon  permanens  domus  seu  locus  praecipuus  ad  quem  homo, 
quando  abest,  redire  intendit ))  3. 

Cum  leges  Status  residentiam,  seu  domicilium,  tamquam 
fundamentum  iurisdictionis  pro  actione  divortii  agnoscant,  lo- 
cum, in  quo  causa  divortii  orta  sit  vere  negligunt  4. 

In  fine  huius  partis  tertiae  invenitur  charta  ostendens  spatia 
temporis  domicilii,  quae  in  singulis  Statibus  ad  iurisdictionem 


1 Vernier,  op.  cit.,  II,  pp.  98-99;  Schoueer,  op.  eit.,  pp.  1736-1740;  Bishop, 
Marriag (e  and  Divorce,  4th  Edit..  Chicago,  1891,  § 164. 

2 Domicile  in  Divorce,  Michigan  Law  Review,  Vol.  39,  No.  5,  March  1941, 
pp.  689-718. 

: Story,  Conflic i of  Laics,  § 41 : < a domicile  is  a true,  fixed,  permanent  home 
and  priricipal  establisbment  to  Which,  when  a man  is  absent,  he  means  to  return  ». 

1 Vernier,  op.  cit.,  II,  p.  106;  Cheney,  A.  E.  Residence  in  Divorce  cases 
1921.  Nevada  Bar  Assoc.  26-36,  4244. 

Residentia  5 annorum 


exercendam,  requiruntur.  In  plurimis  Statibus  minimum  spa- 
tium temporis  saltem  unius  anni  requiritur.  Infra  invenitur 
summarium  durationis  residentiae  in  singulis  Statibus  generatim 
requisitae : 

in  2 Statibus  [Missachusitts  et  H.  Oakota) 

3 » »2 

2 » »5 

1 anni  » 29 

6 mensarum  » 2 

3 » »1 

2 » » 2 


6 hebdomatarum  » 2 


(fiorth  Carolina  et  Vermont) 
(Florida) 

Wyoniing  et  Mansas) 
(Ma  et  Idaho) 


Tres  Status,  se.  New  York,  Louisiana,  et  Wisconsin  nul- 
lum spatium  temporis  residentiae  constituunt,  sed  ob  paucitatem 
causarum  admissarum  divortii  et  difficultates  processus  in  bis 
tribus  Statibus  contigit  ut  animae  multorum  coniugum  ab  ac- 
tione divortii  instituenda  avertantur  \ In  plurimis  Statibus 
(sc.  39)  spatium  temporis  residentiae  necessarium  tantum  parti 
divortium  petenti  refertur.  In  decem  Statibus  requiritur  tantum, 
ut  una  ex  partibus  in  Statu,  iuxta  tempus  in  lege  statutum,  do- 
micilium habeat. 

Status  confusionis  saepe  oritur  etiam  ex  facto,  quod  in 
nonnullis  Statibus  propter  varias  circumstantias  existunt  excep- 
tiones contra  spatium  temporis  requisitum.  Tales  circumstantiae 
possunt  esse,  ex.  gr.  factum  quod  matrimonium  in  ipso  Statu 
contractum  fuerit,  vel  etiam  factum,  quod  pars  rea  in  ipso 
Statu  residet. 

Quae  discrepantia  requisiti  temporis  residentiae  est  aliud 
exemplum  diversitatis  necnon  confusionis  legum  quoad  divor- 
tium in  St.  F.  Am.  Praeterea,  requisita  adiuncta  legalis  residen- 
tiae saepe  variant  secundum  severitatem  vel  laxitatem  legislato- 
rum Statuum.  Dolendum  est  quod,  in  aliquibus  Statibus,  desi- 
derium commercium  et  negotia  attrahendi,  quae  ex  praesentia 
concursus  coniugum,  qui  divortium  petant,  consequuntur  a mente 
legislatorum,  saepe  a mercatoribus  localibus  suasorum,  ut  legem 


1 Divorce  in  America,  p.  11. 

relaxent,  non  absit  \ Status,  qui  negotia  divortii  aperte  et  de- 
liberate sollicitant,  requisita  divortii  reducentes  et  promulgan- 
tes, sunt  sequentes,  sc.  Arkansas,  Florida,  Idaho,  Nevada,  et 
Wyoming.  Status,  minima  requisita  pro  divortio  habentes,  sunt 
Wyoming  (2  menses)  necnon  Nevada  et  Idaho  (6  hebdomada). 
Nomen  civitatis  Reno,  in  statu  Nevada,  per  orbem  terrarum 
pernotum  est  ut  caput  obtinendi  divortii  « facilis  »  1  2.  Ad  hanc 
flebilem  rerum  conditionem  curandam,  Commissio  Legislaturae 
Status  Neo-Eboracensis  conatur  proponere  legem  de  statuta  re- 
sidentia pro  omnibus  Statibus  conformem.  Sed  ista  lex  de  resi- 
dentia usque  adhuc  nullum  exitum  habuit;  et  timendum  est  ne 
idem  factum  lex  uniformis  causarum  divortii  habeat. 

Art.  2.  — De  divortio,  quod  dicitur  « migratorio  », 
ac  de  difficultatibus,  quae  ab  eodem  oriri  possunt  et  solent. 

Haec  competitio  inter  Status  circa  requisita  residentiae  in- 
duxit et  promovit  quod  vocatur  in  St.  F.  Am.  divortium  « mi- 
gratorium  ».  Quod  definitur  uti  divortium  in  uno  Statu  obten- 
tum a personis  alius  Status,  quae  statuto  spatio  temporis,  in 
primo  Statu  a lege  requisito,  revera  sedem  habuerunt  3. 

Legaliter  et  theoretice  requiritur,  ut  domicilium  in  bona 
fide  intra  Statum  constituatur  et  ut  pars  habeat  residentiam 
actualem  in  Statu  per  spatium  temporis  statutum.  Praesumitur 
quod  actor  habeat  intentionem  centrum  totius  vitae  suae,  in  hoc 
Statu,  ad  tempus  indefinitum  constituendi.  Non  sufficit  quod 
quis  resideat  in  Statu  solum  ut  divortium  obtineat.  Spatium  tem- 
poris minimum  residentiae  necessarium  generaliter  intelligitur 
uti  probatio  intentionis  domicilium  verum  et  perfectuum  in 
Statu  constituendi. 


1 € In  some  States  there  exists  a notorious  divorce  racket,  whose  foster- 
fathers  are  short-sighted  legislatore,  avaricious  chambers  of  commerce,  resort 
promotors,  and  commercially-minded  lawyers ».  - The  Divorce  Mill  Advertises, 
Law  and  Contemporary  Problems,  School  of  Law,  Duke  University,  Vol.  II, 
No.  3,  1935. 

2 « Estimates  of  what  the  divorce  business  means  to  Reno  run  from  three 
to  four  million  dollars  a year.  It  costs...  five  hundred  to  six  hundred  dollars  to 
get  a divorce  in  Reno.  Counsel  fees  vary  widely.  The  basic  fee  is  said  to  be 
5 100  in  Las  Vegas,  §•  150  in  Reno.  From  there  it  ranges  up  to  about  $ 5,000  for 
tlie  average  wealthy  client,  a great  deal  more  for  the  fabulously  rich  (Gloria 
Vanderbilt  is  said  to  bave  paid  S 25,000  for  her  freedom)  Barbara  Hutton 
S 50,000 ».  Ex  ephemeride  «Business  Week  »,  14  iul.  1945. 

3 Divorce  of  FoTeigners , Ernst  Rabel,  28  Iowa  Law  Review,  No.  2,  Jan.  1943, 
p.  197. 

Sed  haec  omnia  sunt  in  theoria  legis.  In  praxi,  autem,  est 
omnino  contrarium.  Hodie  intentio  actoris  circa  residentiam 
a nullo  tribunali  quaeritur,  et  si  minimum  spatium  temporis 
necessarium  iam  completum  est,  tribunal  iurisdictionem  suam 
libenter  declarat.  Ut  iam  diximus  supra.  Status  in  quo  plurima 
divortii  <(  migratoria  » obtinentur,  est  Nevada.  Anno  1947  di- 
vortia erant  3.3  ex  1000  civibus  in  omnibus  St.  F.  Am.,  sed 
99.3  ex  1000  in  Nevada.  Anno  praecedenti,  in  Nevada  erant 
146.0  per  1000;  unde  clarissime  probatur  maiorem  partem  di- 
vortiorum in  Statu  Nevada  personis,  aliorum  Statuum  indige- 
nis, sed  qui  per  minimum  tantum  spatium  temporis  requisitum 
ab  illo  Statu  sedem  habent  concedi 1. 

Art.  3.  — De  valore  decisionum  Supremi  Tribunalis 
super  divortio  migratorio. 

Ex  his  divortiis  migratoriis  oriuntur  quaestiones  legales  val- 
de dubiae  et  difficiles.  Saepe  adest  verum  periculum  quod  di- 
vortium migratorium,  in  uno  Statu  obtentum,  ab  alio  non  agnos- 
catur 2.  Tribunal  unius  Status  suum  ius  quoad  huiusmodi  iuris- 
dictionem coram  aliis  fortiter  defendit.  Iurisdictio  tribunalis, 
ut  iam  diximus,  a domicilio  vel  residentia  partium  pendet.  Sed 
etiam  cum  quaestio  domicilii  iam  decisa  sit,  possunt  oriri  diffi- 
cultates, v.  g.  quomodo  ad  sequentes  quaestiones  responden- 
dum sit: 

1 - teneturne  tribunal  habens  iurisdictionem  «ecundum 

legem  Status  in  quo  matrimonium  contractum  fuit, 
casum  iudicare? 

2 - teneturne  casum  iudicare  secundum  legem  Status,  in 

quo  causa  divortii  orta  sit? 

Circa  primam  quaestionem  omnes  Status  iam  conveniunt  id 
non  esse  necessarium.  Circa  secundam  quaestionem  autem  ne- 
queunt convenire.  Maior  pars  dicit  petitionem  divortii  secundum 
legem  Status  in  quo  divortium  petitur  indicandam  esse  et  legem 


1 Federal  Security  Agency,  Publish  Health  Service,  National  Office  of  Vital 
Statistics,  Provisional  Marriage  and  Divorce  Statistics,  United  States,  1947,  Vol.  29, 
No.  4,  Sept.  9,  1948,  p.  51. 

2 Storey,  Conflict  of  laws,  8th  edit.,  Sec.  230  a;  «Attacks  on  Decrees  of  Divor- 
ce», Michigan  Laiw  Review.  XXXIV,  April,  193)6,  pp.  749-808;  ibidem,  May,  1936. 
pp.  959-97«. 


104  — 


Status  in  quo  causa  divortii  orta  sit,  non  esse  considerandam. 
Nonnulli  Status,  e contrario,  insistunt  iudicandam  esse  causam 
divortii  in  Statu  domicilii  partis,  id  est  in  Statu,  in  quo  divor- 
tium petitur;  vel  saltem,  si  causa  ibi  non  sit  orta,  causam  deci- 
dendam esse  a Statu  in  quo  orta  sit. 

Factum  praecipuum  legum  divortii  interstatalis  sunt  verba 
constitutionis  foederalis,  « full-faith-and-credit  » (Art.  4,  sec.  1), 
quae  tenent  acta  publica,  praesertim  iudicialia,  unius  Status 
ab  omnibus  aliis  Statibus  agnosci.  Si  unus  Status  decernit  divor- 
tium duarum  personarum,  quae  simul  habent  domicilium  legiti- 
mum in  hoc  Statu,  omnes  alii  Status  hinc  decreto  plenam  fidem 
et  honorem  dare  debent.  Sed  si  reus  in  alio  Statu  sedem  habet 
— et  hoc  magni  momenti  est  — hic  Status  ius  habet  examinandi 
utrum  Status  divortium  permittens  veram  iurisdictionem  ha- 
beat necne.  Si  probat  Statum  divortium  permittentem  veram 
iurisdictionem  non  habuisse,  non  tenetur,  secundum  clausulam 
constitutionis  foederalis  plenae  fidei  et  honoris,  iudicium  alius 
Status  agnoscere.  Talis  controversia  inter  tribunalia  duorum 
Statuum  a Tribunali  Supremo  in  Vashington,  quod  est  aucto- 
ritas suprema  in  his  rebus,  solvitur. 

Anno  1906  Tribunal  Supremum  in  Vashington,  in  decisione 
valde  clara  et  historica  divortium  in  Connecticut  obtentum  edixit 
tamquam  invalidum  agnoscendum  esse  propter  defectum  iuris- 
dictionis  tribunalis  Status  Connecticut  \ Anno  1945,  Tribunal 
Supremum  validitatem  divortiorum  migratoriarum  oppugnavit, 
plane  sententiam  tribunalis  Status  North  Carolina  approbans, 
quae  invalidum  declaraverat  divortium  a duobus  indigenis  Status 
North  Carolina  in  Statu  Nevada  obtentum 1  2.  Die  7 iunii  1948 
autem  Tribunal  Supremum  iurisprudentiam  suam  quoad  divor- 
tium migratorium  mutavit,  quando  declaravit  decretum  divortii 
in  aliquo  Statu  probare  residentiam  actoris,  si  partes  ante  tri- 
bunal adfuerint  et  opportunitatem  iurisdictionem  tribunalis  ad 
trutinam  revocandi  habuerint 3. 

Vi  huius  sententiae,  lex  Status  Massachusetts,  anno  1835 


1 Haddock  v.  Haddock  (1906),  201  U.S.  562,  26  Supr.  Ot.  525,  50  2 ed.  867. 
5 Ann.  Cases  I.  Schouler,  Divorce  Mamw.l,  pp.  535-575. 

2 Williams  v.  North  Carolina  (1945),  325  U.S.  226,  65  Supr.  Ct.  1092,  89  L. 
Fd.  1577. 

3 The  Jurist.  Washington.  D.C.,  July,  1948,  Vol.  VIII,  No.  3,  pp.  369-371. 


statuta,  abrogata  fuit.  In  hac  sententia,  a Tribunali  Supremo 
reiecta,  duo  decreta  divortiorum  in  Nevada  et  Florida  obtenta 
tamquam  invalida  condemnata  fuerunt  a tribunali  Massachusetts, 
vi  legis  anni  1835,  ut  sequitur:  « Si  persona  sedem  in  hoc 
Statu  habens  in  aliam  iurisdictionem  vadit,  ad  divortium  obti- 
nendum propter  causam  quae  oriebat  dum  partes  heic  residebant, 
vel  propter  causam  a legibus  huius  Status  non  admissam,  tale 
divortium  nullam  vim  seu  effectum  in  hoc  Statu  habebit  » \ 

Haec  tamen  sententia  Tribunalis  Sppremi  diei  7 iunii  1948 
sententiam  eiusdem  tribunalis  anni  1945  non  plene  mutavit. 
In  causa  vero  1948  utraque  pars  ante  tribunal  adfuit  vel  saltem 
ab  advocatis  repraesentabatur  coram  tribunali,  a quo  divortium 
migratorium  concessum  fuit.  Quapropter  tribunal  iurisdictionem 
necessariam  habebat.  Sic  videtur  quod  quando  reus  ante  tribunal 
alius  Status  subesse  vel  repraesentari  recusat,  tribunal  illius  Sta- 
tus iurisdictionem  necessariam  non  obtinet.  Ergo  decretum  di- 
vortii a tali  tribunali,  quod  hac  iurisdictione  caret,  potest  oppu- 
gnari et  invalidum  declarari  a tribunali  Status  in  quo  reus  re- 
sidendam habet. 

Art.  4.  — De  validitate  ac  simul  de  efficacia 
divortii  ” migratorii  ” 

Conditio  actualis  circa  divortium  migratorium  hodie  vide- 
tur, uti  sequitur:  Secundum  Constitutionem  Foederalem,  a Su- 
premo Tribunali  interpretatam,  tribunal  singulorum  Statuum 
habet  ius  examinandi  decreta  divortii  subiectorum,  id  est  eorum 
qui  residentiam  actualem  intra  Statum  habent,  in  alio  Statu 
obtenta.  Si  tribunal  primi  Status  iudicat  tribunal  alius  Status 
iurisdictione  caruisse  habet  ius  quidem  decretum  divortii  ibi 
obtentum  reiciendi.  Ergo  non  est  impossibile  quod  coniuges  pos- 
sint considerari  in  uno  Statu  tamquam  legaliter  matrimonio 
iuncti  et,  uno  eodemque  tempore,  in  alio  Statu  tamquam  lega- 
liter divortiati.  Ex  hoc  possunt  oriri  aliae  difficultates  ex.  gr. 
periculum  bigamiam  contra  legem  declarandi  etc.  Quod  est 


1 « If  an  inhabitant  of  this  Commomvealth  goes  into  another  jurisdiction  to 
obtain  a divorce  for  a cause  occurring  here  while  the  parties  resided  here,  or 
for  a cause  which  would  not  authorizie  a divorce  by  the  laiws  of  this  Commonwealth, 
a divorce  so  obtained  shall  be  of  no  force  or  effect  in  this  Commomvealth  ». 

adhuc  aliud  exemplum  confusionis  et  difficultatis  legum  divor- 
tiorum in  America  \ 

Art.  5.  — De  dubia  validitate  iuridica  divortii  in  propinqua 
Naitone  Mexicana  obtenti , 

Annis  recentioribus,  multi,  qui  residentiam  habebant  in 
Statibus,  in  quibus  existunt  leges  valde  severae  circa  divortium, 
v.  g.  Neo-Eboracensi,  tribunalia  proximioris  nationis  Mexicanae 
ultro  adibant.  Talia  divortia  ab  his  tribunalibus  obtenta  divortia 
Mexicana  vel  etiam  divortia  per  publicos  tabellarios  («  mail- 
order  divorces »)  vocantur.  Requisita  legalia  quoad  processus 
fructum  ex  his  legibus  laxis  multum  coeperunt,  et  ita  haec  di- 
bio  ad  lucrum  accipiendum.  Multi  « actores » ex  Hollywood 
fructum  ex  his  legibus  laxis  multum  coeperunt  et  ita  haec  di- 
vortia Mexicana  nimiam  evulgationem  habuerunt.  Exemplum 
harum  legum  est  factum  quod  nonnulla  tribunalia  in  Mexicana 
ditione  non  requirunt,  ut  pars  divortii  oratrix  habeat  ibidem 
suam  sedem,  nec  ut  ipsa  ante  tribunal  adeat.  Adest  tribunal 
(Campeche),  quod  intra  horas  24,  post  petitionem  traditam, 
divortium  concedit.  Hic  modus  sese  habendi  in  processibus  di- 
vortiorum, severe  iudicatur  in  nonnullis  ephemeridibus  legalibus 
et  saecularibus  St.  F.  Am.1  2. 

Multa  decreta  divortiorum  in  tribunalibus  Mexicanis  ob- 
tenta a tribunalibus  St.  F.  Am.  merito  oppugnantur.  Initio  tri- 
bunalia St.  F.  Am.,  forsitan  ad  bonas  relationes  amicales  («  Good 
Neighbor  Policy  »)  fovendas  ac  servandas,  decreta  Mexicana  ap- 
probaverunt, praesertim  si  reus  decretum  Mexicanum  iam  rece- 
perit 3.  Postea  tamen  talia  divortia  Mexicana  invalida  prorsus 
declarata  sunt  a tribunalibus  St.  F.  Am.  ob  defectu  iurisdictionis 


1 « A man  who  remarries  and  crosses  a State  line  has  the  right  to  know  whether 
he  has  a wife  or  a lawsuit  on  his  hands.  The  unicertainties  that  resuit  (from 
conflicting  statutes)  are  not  merely  technical,  nor  are  they  trivial.  They  affect 
fundamental  rights  and  relations  such  as  the  lawfulness  of  two  persons  living 
together,  their  children’s  legitimacy,  their  title  to  property,  and  even  whether 
they  are  law-abiding  persons  or  criminale ».  - Justice  Jackson  of  U.  S.  Supreme 
Court,  William  v.  "William,  63  Supr.  Ct.  207. 

2 The  Divorce  of  Americans  in  Mexico,  15  American  Bar  Assoc.  Journal  709 
(1929).  Summers,  The  Divorce  Law  of  Mexico,  2 Law  and  Contemporary  Fro- 
hlems,  Duke  University,  310  (1935). 

3 Weber  v.  Weber  (1929  Campeche),  135  Misc.  717,  238  N.Y.  Supp.  333. 

tribunalium  Mexicanorum,  quia  parte  residentiam  in  Mexicana 
regione  numquam  habuerunt  \ 

Novissimis  temporibus,  tribunalia  Mexicana  prae  oculis  ha- 
bentia hostilitatem  tribunalium  St.  F.  Am.  hanc  laxam  praxim 
emendaverunt.  Summum  tribunal  Mexicanum  decisiones  varias 
nonnullorum  tribunaliorum  inferiorum  iam  reicit.  Sperandum 
igitur  est  quod  haec  facilis  concessio  divortiorum  ab  omnibus 
tribunalibus  Mexicanis  omittatur  et  quod  processus  divortiorum 
ita  firmentur,  ut  divortia  ab  eis  concessa  in  futuro  iterum  eandem 
validitatem  habeant  in  St.  F.  Am.  sicut  habent  decreta  divortio- 
rum aliorum  tribunalium  alienorum. 

Art.  6.  — De  divortio  peregrinorum  vel  alienigenarum 
in  St.  F.  Am. 

Leges  circa  divortia  migratoria  inter  Status  et  praesertim 
sententiae  Tribunalis  Supremi,  advenas,  ex  aliis  nationibus  ve- 
nientes. non  afficiunt.  Si  advena  in  Statu  domicilium  sibi  com- 
parat et  facit  omnia,  quae  a lege  ad  residentiam  praescripta 
sunt,  tribunal  huius  Status  iurisdictionem  accipit  et  iudicare 
valet.  Casus  suus  iudicatur  secundum  legem  Status,  non  secun- 
dum legem  nationis,  cuius  ipse  civis  est.  Tribunal  Status  minime 
observat  leges  vel  praescriptiones  quoad  divortium  vigentes  in 
natione  originis  actoris.  Nec  considerantur  causae  divortiorum 
in  patria  eius  acceptae.  Sed  ante  sententiam  definitivam  tribunal 
debet  sibi  prae  oculis  ponere  quod  pars  rea  recte  edocta  fuit 
de  actione  divortii,  et  realem  opportunitatem  actionem  ad  truti- 
nam revocandi  habuit 1  2. 


1 Ajlzmann  V.  Maher,  1930,  Sonora,  231  App.  Div.  139,  246  N.Y.  Supp.  60; 
Columb  i a Law  Review  892;  Hirsch  v.  Hirsch,  1944,  51  N.Y.  Supp.  2d  432. 

2 Validity  of  a Divorce  Decree  Granted  by  a Court  of  a Foreign  Country , 19 
Lawyers’  Reports,  Annotated  515-518  (1893).  Waltqn’,  FjP.,  Divorce  in  EngUind,  thc 
United  States,  and  Canfida,  22  Yale  Law  Journal,  531-544  (1913). 

Caput  . III 

DE  EFFECTIBUS  SENTENTIARUM  DIVORTII 


Art.  1.  — Dissolutio  plena  el  definitiva  civilis  matrimonii. 

Effectus  regularis  decreti  divortii  absoluti  — - post  elapsum 
spatium  temporis  necessarium  (si  id  sit  necessarium)  — est  dis- 
solutio completa  legalis  matrimonii  cum  omnibus  suis  iuribus 
et  officiis,  necnoii  cum  cessatione  omnium  obligationum  circa 
alteram  personam  et  bona.  Mulier  potest  nomen  suum  originale 
resumere,  quod  quidem  in  ipso  decreto  divortii  aliquando  re- 
quiritur. Generaliter  utrique  coniugi  conceditur  libertas  totalis 
novum  matrimonium  contrahendi.  Permissio  ad  novum  matri- 
monium contrahendum  aliquando  mulieri  denegatur  usque  ad 
novem  menses  post  divortium,  vel  parti  reae,  si  delicti  adulterii 
rea  est,  usque  ad  unum  vel  plures  annos  post  divortium.  36 
Status  ex  lege  circumscribunt  ius  personarum  ob  divortium  se- 
paratarum ad  novas  nuptias  ineundas.  Violatio  huius  legis  de- 
licto bigamiae  aequivalens  est.  Spatium  temporis  requisitum  pro 
ineundo  matrimonio  post  divortium  obtentum  in  singulis  Sta- 
tibus variat,  a sex  mensibus  (v.  g.  in  12  Statibus)  usque  ad 
finem  vitae  (v.  g.  in  Louisiana  pars  rea,  ob  delictum  adulterii 
disiuncta,  numquam  potest  cum  complici  delicti  sui  novum  ma- 
trimonium contrahere). 

Art.  2.  — De  decretis  interlocutoriis  quoad  divortium. 

15  Status  concedunt  decretum  ((  nisi  » — etiam  decretum 
((  interlocutorium  » vocatum  — seu  decretum  divortii  coni  uncte 
elatum  quod  in  aliquibus  Statibus  post  determinatum  elapsum 
tempus  automatice  absolutum  fit  dum,  in  aliis  Statibus,  iterum 
una  ex  partibus  illud  absolutum  nova  petitione  quaerere  debet. 
Omnes  alii  Status  decretum  supremum  divortii  absoluti  imme- 
diate post  sententiam  iudicis  in  processu  edicunt.  Perdurante 
spatio  temporis  ad  domicilium  constituendum,  matrimonium 
tamquam  legaliter  dissolutum  nondum  consideratur  unde  omnia 
iura  legalia  et  circa  bona  et  circa  omnes  obligationes  coniugum 


adhuc  permanent.  Praeterea,  in  omnibus  Statibus,  in  quibus 
decreta  interlocutoria  divortii  existunt,  si  novum  matrimonium, 
antequam  supremum  decretum  divortii  locum  habeat,  intra  limi- 
tes Status  attentetur,  tale  matrimonium  attentatum  invalidum 
retinetur  \ 

Decretum  interlocutorium  multis  commodis  gaudet.  Tendit 
ad  dissuadendas  animas  a petitione  praecipita  et  inconsiderata 
divortii,  necnon  a novis  nuptiis  praecipitis  recte  impedit.  Dat 
tribunali  opportunitatem  fraudem  vel  collusionem  perspiciendi, 
dum  effectus  praecipuus  optandus  huius  decreti  interlocutorii 
est  quod  inter  decretum  interlocutorium  et  declarationem  di- 
vortii absoluti  partes,  errorem  cognoscentes,  saepe  saepius  vitam 
maritalem  restaurant  et  petitionem  divortii  a tribunali  repetunt 1  2. 

At  semper  est  possibile  personis,  a novo  contrahendo  ma- 
trimonio in  uno  Statu  prohibitis,  ad  alium  Statum  viciniorem 
ire  et  ibi  novum  matrimonium  legaliter  contrahere.  Nihil  inte- 
rest  utrum  an  non  in  aliis  Statibus  vigeant  leges,  quae  matri- 
monium post  divortium  limitent.  Hoc  est  ita,  quia  etiam  in 
Statibus  in  quibus  matrimonium  post  divortium  limitatur , haec 
lex  tantum  eos  afficit , qui  in  ipso  Statu  decretum  divortii  rite 
obtinuerunt.  Non  tangit  autem  illos,  qui  in  alio  Statu  decretum 
divortii  obtinuerunt  vel  obtinent.  Ratio  est  quia  legislatio  de 
novo  matrimonio  post  divortium,  tamquam  legislatio  poenalis 
consideratur.  Quapropter  nullum  extra  territorium  ipsius  Status 
habere  potest;  et  tantum  cives  ipsius  Status,  minime  cives  alius 
Status,  tangit  3. 

In  nonnullis  Statibus  (v.  g.  Neo-Eboracensis)  secundae  nup- 
tiae, in  alio  Statu  celebratae,  si  ibi  validae  considerantur,  etiam 
in  Statu  in  quo  primum  matrimonium  a divortio  solutum  est, 
pari  vigore  considerabantur  4.  Sed  sunt  alii  Status,  qui  secundas 
nuptias  tamquam  invalidas  habent  et  partes  bigamiae  reas  de- 
clarant. 

Praeter  solutionem  legalem  matrimonii  sunt  alii  effectus 
decreti  divortii,  qui  sequuntur. 


1 Corbett  v.  Corbett,  113  Cal.  App.  595,  298,  p.  819. 

2 Vernieb,  American  Family  Laws,  II,  152. 

3 Nelson,  Divorce  and  Annulment,  3 vol.  Callaghan  and  Co.,  Gliicago,  1945. 

II,  p.  604.  t 

4 Fisher  v.  Fisher,  250  N.Y.  3*13,  165  N.E.  460,  61,  American  Law  Review 
1523. 

Iura  circa  bona.  — Post  solutionem  legalem  matrimonii  om- 
nia iura  circa  bona  quae  dependet  a consortio  maritali  finem 
habent.  Omnia  alia  iura  autem  utriusque  coniugi  quae  ex  ma- 
trimonio non  proveniunt  adhuc  supersunt.  Pactum  de  iuribus 
mutuis,  tempore  processus  divortii,  fieri  quidem  potest;  imo 
decretum  tribunalis  de  hoc  pacto  fit  res  iudicata.  Si  vero  eodem 
tempore  processus  divortii  iura  circa  bona  non  determinentur, 
novus  processus  ad  ea  determinanda  necessarius  erit. 
Alimentum  (anglice  « Alimony  »). 

Alimentum  est  determinata  summa  pecuniae  a marito  data 
ad  alendam  uxorem,  legaliter  separatam  \ Fundamentum  insti- 
tutionis alimenti  in  obligatione,  ex  iure  communi,  mariti  uxorem 
alendi  generaliter  habetur 1  2.  Propterea,  ratio  alimenti  non  est 
maritum  punire,  sed  potius  uxorem  alere.  Quapropter  quando 
uxor  est  pars  rea  praesertim  si  rea  est  adulterii,  generaliter 
alimentum  ei  non  conceditur.  Alimentum  uxori  concedi  solet, 
sed  in  aliquibus  Statibus  leges  quoad  divortium  expresse  per- 
mittunt, ut  alimentum  quoque  marito  concedatur  si  est  pars 
innocens  3. 

Art.  4.  — De  cura  filiorum  ac  de  alimentis  praestandis. 

Generaliter  eodem  tempore,  quo  alimentum  conceditur,  tri- 
bunal determinat  pecuniam  uxori  vel  tertiae  personae  concessam 
pro  filiorum  minorum  cura  ac  subsidiis.  Plurimi  Status  habent 
leges  ad  definiendum  subsidium  huius  generis  pro  hisce  casibus. 
Summa  subsidii  dependit  ab  adiunctis  et  determinatur  a sumpti- 
bus necessariis  ad  filios  alendos,  perpensis  eorum  aetate  ac  eorum 
conditione  valetudinis,  necnon  conditione  oeconomica  patris. 

Unum  ex  muneribus  difficillimis  tribunalis  divortii  est 
custodiam  filiorum  concedere 4.  Custodia  filiorum  non  decer- 
nitur ad  puniendum  vel  ad  remunerandum  alterutrumve  coniu- 
gem.  Valetudo  et  commodum  ipsorum  filiorum  sunt  rationes 


1 Alimony,  Law  and  Contemporary  Pioblems,  School  of  La/w,  Duke  University, 
Vol.  VI,  no.  2. 

2 Cary  V.  Cary,  112  Connecticut,  256,  152  A.  302. 

3 Bal>l  v.  Ball,  42  Ohio  App.  547,  192  N.E.  364. 

4 « !The  courts  have  no  greater  responsability  or  more  diccult  question  than 
the  determ‘nation  of  the  question  resipecting  the  custody  of  cbildren  ».  - Varney 
v.  Trout,  532  Ky.  5 B,  23,  S.W.  2nd  944. 


custodiam  determinandi  et  omnibus  aliis  considerationibus  su- 
persunt '.  Custodia  autem  filiorum  parti  innocenti,  praesertim 
si  est  mater,  plerumque  conceditur.  Aliquando  etiam  parti  reae 
conceditur,  si  v.  g.  valetudinem  et  commoditatem  filiorum  ita 
melius  protegi  a tribunali  iudicatur.  Generatiin  lex  matri,  iuve- 
num  custodi  naturali,  favet.  Sic  custodia  infantium  et  filiorum 
minorum  generatim  matri  conceditur,  etsi  sit  pars  rea,  si  non 
probetur  esse  personam  ad  filios  educandos  minus  idoneam 
Attamen  baec  custodia  filiorum  matri,  delicti  adulterii  condem- 
natae, concedi  non  solet1  2. 

In  casibus,  in  quibus  parentes  diversae  religioni  adhaerent, 
(quod  est  non  rarum  in  St.  F.  Am.,  in  quibus  matrimonia  mixta 
religionis  sunt  perplura)  tribunalia,  sacrum  facientes  principium 
separationis  Ecclesiae  et  Status  secundum  praescriptiones  Con- 
stitutionis Foederalis,  religionem  filiorum  minime  considerant. 
Putant  talem  quaestionem  religionis  esse  magis  delicatam  ac 
minus  disputatam. 

Non  raro  efficitur  ut  tribunal  custodiam  filiorum  det  co- 
niugi  qui  diversam  religionem  ab  illa  quam  filius  persequitur; 
quod  facilius  evenit  si  tribunal  iudicat  valetudinem  filiorum 
ita  melius  servari 3. 

Quando  tamen  filii  ad  aetatem  rationis  rite  perveniunt,  tri- 
bunal desiderium  ipsorum  filiorum  aliquando  considerat;  et 
tunc  eos  parenti,  quem  ipsi  optant,  concedit.  Experientia  plu- 
rimorum tribunalium  est  optimam  solutionem  esse  custodiam 
divisam;  ita  filii  iuxta  spatium  temporis  praescriptum,  ex.  gr. 
per  sex  menses,  in  domo  alterutrius  parentis  habitant. 


1 Children  of  Divorced  Parents,  Law  and  Conteraporary  Problems,  School  of 
Law,  Duke  University,  Vol.  X,  No.  5,  1944. 

2 Sawyer  v.  $AjWYER.  157  Maryland,  18,  145  A.  190. 

3 Stone  v.  Stone,  1-6  Washington,  2d  315. 


112  — 


Caput . IV 


DE  MATRIMONII  NULLITATE 
(ANGLICE  (( ANNULMENT  ») 

Art.  1.  — De  discrimine  inter  matrimonii  nullitatem 
ac  divortium . 

Saltem  tlieoretice  institutio  matrimonii  nullitatis  ab  insti- 
tutione divortii  in  iure  St.  F.  Am.  clare  differt;  at  haec  diffe- 
rentia in  legibus  singulorum  Statuum  non  semper  evidenter  ap- 
paret \ In  actione  divortii  causae  ad  complendam  vitam  marita- 
lem sufficienter  post  matrimonium  valide  contractum  ortae  sunt; 
in  actione  autem  nullitatis , negatur  matrimonium  validum  inter 
partes  umquam  exstitisse.  Divortium , sicut  mors,  ex-coniuges 
de  facto  creat. 

Decretum  vero  nullitatis  declarat  partes  numquam  veros 
coniuges  fuisse  et  semper  coelibes  fuisse.  Divortium  est  dissolutio 
unionis  a lege  recognitae. 

Decretum  nullitatis  est  decretum,  quod  edicit  matrimo- 
nium reale  numquam  exstitisse.  Divortium  a die  obtenti  decreti 
matrimonium  dissolvit. 

Decretum  nullitatis  relationes  maritales  ab  initio  non  fuisse 
veras  decernit. 

In  plurimis  Statibus  decretum  nullitatis  facilius  quam  de- 
cretum divortii  obtinetur. 

Quod  est  verum,  praesertim  in  Statu  Neo-Eboracensis,  in 
quo  tantum  una  sola  causa  divortii  (scilicet  adulterium)  dum 
plus  quam  his  centum  causae  nullitatis  habentur  “. 

Partes  in  Actione  nullitatis. 

Heic  rursus  diversitas  actionis  nullitatis  ab  actione  divortii 
apparet: 


1 Schouler,  James,  Marriage,  Divorce  and  Domestic  Relations,  II,  1412;  Ver- 
nier,  op.  cit.,  I,  237. 

2 Clevenger,  Joseph  R..  Annulment  of  Marriage,  Mjattherw  Bender  Co.,  Albany, 
N.Y.,  1946,  p.  29. 

a)  In  actione  divortii  - solum  coniuges  possunt  actionem  instrue- 

re, et  solum  coniux  innocens  potest  eam  prosequi. 

b)  In  actione  nullitatis  - vero  non  solum  coniuges,  sed  etiam 

eorum  parentes,  consanguinei,  vel  tutores,  in  certis  casi- 
bus, possunt  hanc  actionem  instruere  \ 

Praeterea  quamquam  in  actione  divortii  ob  adulterium, 
coniuges  contra  seipsos  testes  esse  nequeunt,  in  actione  autem 
nullitatis  hoc  generatim  permittitur 1  2. 

Art.  2.  — De  iurisdictione  tribunali  in  actione 
nullitatis  instituenda. 

Dissimiliter  a requisitis  residendae  in  actione  divortii,  resi- 
dentia in  Statu,  dum  actio  agitur,  pro  actione  nullitatis  genera- 
tim non  requiritur 3.  Plurimi  Status  tribunal  domicilii  iuris- 
dictionem  ad  nullitatem  declarandam  habere  contendunt.  Sed 
etiam  tribunalia  loci  in  quo  matrimonium  contractum  fuit  pos- 
sunt iurisdictionem  huiusmodi  sibi  assumere.  Re  vera,  sunt 
auctores,  qui  contendunt  solum  tribunal  loci  celebrationis  ma- 
trimonii habere  hanc  auctoritatem  illud  dirimendi  4.  In  praxi. 
autem,  plurima  tribunalia  loci  domicilii  iurisdictionem  assu- 
munt, sed  sequuntur  legem  loci  celebrationis  matrimonii  5. 

Art.  3.  — De  causis  necessario  requisitis  pro  concedenda 
matrimonii  nullitate. 

Causae  nullitatis  in  plurimis  Statibus  a lege  determinantur, 
licet  in  nonnullis  Statibus  nullitas  matrimonii  sine  legis  prae- 
scripto aliquando  etiam  conceditur.  In  Statibus  in  quibus  causae 
nullitatis  a lege  non  definiuntur  fieri  potest  actionem  nullitatis 
apud  tribunal  aequitatis  («  court  of  equity  »)  peragi6. 

Causae  magis  communes  nullitatis  sunt  sequentes: 


1 Vernier,  op.  cit.,  p.  250-252;  Nelson  op.  cit.,  III,  286-287. 

2 Clevenger,  op.  cit.,  p.  28. 

3 Vernier,  op.  cit.,  I,  p.  261. 

4 32  Harvard  Law  Review,  806;  Schouler,  op.  cit.,  p.  1413;  Vernier,  op.  cit., 
I,  p.  260. 

5 20  Harvard  Law  Review,  412;  Cunningham  v.  Cunningham,  206  N.Y.  341, 
99  N£.  845. 

0 Schouler,  op.  cit.,  p.  1416. 

A - hnfra  aetatem  consensus  legalis. 

Aetas  legalis  in  singulis  Statibus  variat  a 14  ad  21  annos 
pro  viris,  et  a 12  ad  18  annos  pro  feminis.  Lex  communis  aetatis 
ad  validum  consensum  eliciendum  est  14  pro  masculis  et  12 
anni  pro  feminis. 

B - Amentia  tempore  matrimonii  probata. 

C - Fraus  vel  vis  ad  consensum  extorquendum  \ 

Fraus  plerumque  debet  esse,  si  res  essentialis  ad  ineundum 
matrimonium  occultetur  vel  falso  ostendatur 1  2.  Sed  disputatur 
a tribunalibus  quid  sit  matrimonio  essentiale.  Hoc  laxissime 
interpretatur  a nonnullis  tribunalibus,  praesertim  a tribunalibus 
Neo-Eboracensi  et  New  Jersey.  Exemplum  famosum  fraudis, 
uti  causa  nullitatis  a tribunali  New  Jersey  admissa,  fuit  falsa 
declaratio  hominis,  qui  se  civem  St.  F.  Am.  simulavit,  ut  mulier 
alienigena  eundem  in  matrimonium  recipiat  3. 

Adulteratio  circa  religionem,  in  aliquibus  Statibus,  uti  causa 
nullitatis  admittitur,  sed  de  hoc  non  datur  regula  generalis.  In 
casu  Protestantis,  qui  ante  initium  matrimonium  civile,  novas 
caeremonias  in  Ecclesia  Catholica  promiserat  et  postea  recu- 
saverit, tribunal  Status  Wisconsin  fraudem  sufficientem  ad  nul- 
litatem  concedendam  non  retinuit 4.  E contra  sunt  nonnulla 
exempla,  in  quibus  matrimonium  nullum  a tribunali  declaratum 
est,  quia  unus  ex  coniugibus  promittens  se  facturum  caerimo- 
niam religiosam,  peracta  caerimonia  civili,  postea  eam  recu- 
savit 5. 

Castitas  praenuptialis  uxoris  uti  causa  nullitatis  ob  frau- 
dem olim  habebatur;  sed  hodie  talis  non  habetur,  nisi  possit 
probari  praegnantiam  tempore  celebrationis  matrimonii  ab  alio 
quam  marito  causatam  esse.  Si  autem  maritus  uxorem  ante 
matrimonium  carnaliter  cognoverat  et  uxor,  inde  gravida  ef- 
fecta post  matrimonii  celebrationem  procreaverit  filium,  qui 


1 Vernier,  op.  cit.,  p.  242. 

2 Nelson,  op.  cit.,  p.  312. 

* Ysern  v.  Horter,  91  N.J.  Eq.  189,  110  A 31. 

4 Wells  v.  Talham,  180  Wis.  654;  cf.  etiam  Russo  v.  Russo,  168,  Misc.  551, 

5 N.Y„  S 2d  845. 

r>  Clevencer,  op.  cit.,  p.  160-166;  White,  Rev.  Robert  J.,  Canonica]  Ante- 
ftuptiol  Promises  and  the  Civil  Law,  Washington,  1934. 


possit  esse  filius  alius  quam  mariti,  nec  tunc  nullitas  matrimonii 
conceditur. 

D - Bigamia. 

E - Incapacitas  physica  matrimonium  ineundi. 

In  26  Statibus  existunt  leges,  quae  prohibent  matrimonium 
membrorum  generis  albi  cum  Nigris  vel  mixtis  seu  vulgo  « mu- 
lattis  ».  Talia  matrimonia  sunt  nullitate  affecta. 

In  6 Statibus  prohibitur  etiam  matrimonium  virorum  albo- 
rum cum  « Mongolibus  ».  In  plurimis  Statibus  conatus  ipse  hu- 
iusmodi  matrimoniorum  tamquam  crimen  habetur  \ 

F - Amentia  insanabilis  vel  per  quinque  vel  plures  annos  per- 
durans. 

Quae  causae  generales  in  variis  causis  particularibus  divi- 
duntur. In  Statu  Neo-Eboracensi  inveniuntur  causae  generales 
simul  ac  particulares,  quae  plures  sunt  numero  ac  varietate, 
quam  in  omnibus  aliis  Statibus  simul  sumptis.  Exempli  gratia, 
in  Statu  Neo-Eboracensi  non  existit  notio  legalis  fraudis  et 
inde,  in  singulis  casibus,  iudex  potest  definitionem  suam  fraudis 
conficere.  Sic  sub  nomine  generali  fraudis,  in  hoc  Statu,  plus 
quam  150  causae  particulares  et  differentes  nullitatis  admissae 
sunt.  Exempla  harum  causarum  particularium  ob  fraudem  ad- 
missarum sunt  v.  g.  denegatio  amoris  et  fidelitatis  («  love  and 
loyalty  »)  necnon  denegatio  relationum  sexualum 1  2.  Ex  multipli- 
citate et  varietate  causarum  nullitatis  et  ex  facilitate  sententiam 
nullitatis  obtinendi,  reapse  numerus  petitionum  nullitatis  nume- 
rum petitionum  divortii  in  Statu  Neo-Eboracensis  valde  excedit  \ 

Art.  4.  — De  effectibus  peractae  et  obtentae 
nullitatis  matrimonii . 

Effectus  praecipuus  nullitatis,  ut  supra  diximus,  est  matri- 
monium nullum  ab  initio  reddere.  Idem  est  ac  si  matrimonium 


1 Drummqnd,  Isabel,  Getting  a Divorce,  AIfred  Knoipf,  N.Y.  1936,  p.  51. 

2 Clkvenger,  op.  cit.,  p.  26. 

;;  « The  court  is  left  free  to  meet  each  case  as  it  arises  and  to  apply  to  the 
defendant^  conduct  the  immemorial  test  of  fair  and  conscientious  dealing », 
(Laace  v.  Laage,  176  Misc.  190,  26  N.Y.  S.  2d  874. 

numquam  extiterit  \ Deductio  naturalis  huius  nullitatis  est 
quod  filii,  ex  hac  unione  nati,  sunt  vero  illegitimi.  Haec  rerum 
conditio  autem  a lege  corrigitur,  quae  legitimationem  talium 
filiorum  omni  modo  fovet1  2.  Nonnulla  tribunalia  ad  iniustitiam 
pro  partibus  avertendam,  praesertim  in  casibus  in  quibus  quaes- 
tio est  de  iuribus  circa  bona,  matrimonium  nullum  declarant, 
sed  illud  non  ab  initio  tamquam  nullum  considerant.  Haec  fictio 
iuris  ad  iustitam  quodammodo  servandam  utitur  et  apud  legis- 
peritos St.  F.  Am.  tamquam  iusta  et  laudabilis  habetur  3. 


1 Veeniej»,  op.  cit.,  I,  p.  266. 

2 iL.  c.,  I,  p.  230,  273. 

3 L.  c.,  I,  p.  267;  etiam  Amer.  Surety  Co.  v.  Co>neh,  251  N.Y.  1,  166.  N.E.  783. 


Caput  V 


DE  LEGALI  SEPARATIONE 


Separatio  iudiciaria  civilis,  seu  divortium  semiplenum,  in 
favorem  sive  mariti  sive  uxoris,  in  33  tantum  Statibus  existit. 
Auctoritas  legalis  prorsus  necessaria  est  ad  separationem  a 
mensa  et  thoro  concedendam,  cum  talis  separatio  a tribunalibus 
iuris  communis  vel  aequitatis  numquam  concedatur.  Quaprop- 
ter in  Statibus,  in  quibus  non  existit  lex  positiva  de  bac  mate- 
ria, omnino  impossibile  est  separationem  legalem  obtinere.  Sta- 
tus, qui  carent  tali  legislatione,  et  in  quibus  est  impossibile 
coniuges  separationem  legalem  obtinere,  sunt  sequentes:  Con- 
necticut,  Idalio,  Illinois,  Iowa,  Kansas,  Mississippi,  Minnesota, 
Nevada,  Ohio,  South  Carolina,  Texas,  Washington,  West  Vir- 
ginia, et  Wyoming.  In  istis  quidem  Statibus  coniuges  tantum 
recursum  ad  divortium  vere  plenum  habent.  Ex  Statibus,  qui 
separationem  permittunt,  sunt  quatuor,  qui  hanc  separationem 
solum  in  favorem  uxoris  concedunt,  scilicet,  Arizona,  Colorado, 
Pennsylvania,  et  South  Dakota.  In  uno  solo  Statu,  scilicet  Flo- 
rida, separatio  iudiciaria  a lege  expresse  prohibetur.  Propterea 
in  illo  Statu  petitio  divortii  debet  esse  semper  petitio  divortii 
pleni,  id  est  solutionis  vinculi  matrimonialis.  Si  autem  coniuges, 
auctoritate  propria,  sese  separent,  uxor  habet  ius  ad  actionem 
pro  alimentis  obtinendis.  Separatio  legalis,  seu  divortium  semi- 
plenum, a divortio  pleno  et  ab  actione  nullitatis  in  plurimis 
magni  momenti  differt.  Imprimis  quoad  partes  actionis.  In  plu- 
rimis Statibus,  in  quibus  separatio  a lege  permittitur,  actio  sepa- 
rationis, ut  supra  diximus,  sive  a marito  sive  ab  uxore  institui 
potest;  sed  talis  actio  a sola  parte  innocenti  institui  potest.  Ge- 
neraliter actio  petit  subsidium  separatum  et  perpetuum  uxoris 
vel  uxoris  et  simul  filiorum.  In  plurimis  casibus  actio  ex  deser- 
tione vel  a saevitiis  mariti  erga  uxorem  pendet. 

Requisita  circa  residendam . 

Quindecim  Status  habent  leges,  quae  residendam  ab  uno 
anno  usque  ad  quinque  annos,  intra  Statum  requirunt  antequam 
actio  separationis  institui  possit.  Leges  istae  autem  magis  libe- 
rales sunt  ad  iurisdictionem  in  casu  separationis  miam  in  casu 
divortii  concedendam.  Alii  Status,  qui  etiam  separationem  per- 
mittunt, inter  divortium  plenum  et  semiplenum,  quod  attinet 
ad  requisita  residentiae,  minime  distinguunt  et  idem  decernunt. 


Art.  2.  — De  causis  necessario  requisitis  ad  legalem 
separationem  concedendam . 

Separatio  tantum  ob  causas  in  legibus  Status  expresse  enu- 
meratas concedi  potest.  Causae  saepissime  invocatae  sunt  deser- 
tio malitiosa  (in  33  Statibus)  et  saevitia  (in  30  Statibus).  Spa- 
tium minimum  temporis  desertionis  necessarium  ad  actionem 
separationis  instituendam  a sex  mensibus  in  aliquibus  Statibus 
usque  ad  tres  annos  in  aliis  variat.  Alia  causa  autem  separationis 
est  defectio  subsidii  uxoris  a marito  (v.  g.  in  21  Statibus). 

Adulterium  autem  est  causa  separationis  tantum  in  23  Sta- 
tibus, quamquam  est  causa  divortii  pleni  in  omnibus  48  Stati- 
bus. In  Statu  Neo-Eboracensi,  adulterium  tamquam  causa  sepa- 
rationis usque  ad  annum  1947  non  habebatur.  In  illo  tamen 
anno  per  interventum  civium  Catholicorum,  lex  adulterium  uti 
causa  non  solum  divortii  pleni  sed  etiam  separationis,  recognita 
fuit  \ In  Arizona  et  Pennsylvania  tantum  uxor,  non  autem 
maritus,  potest  separationem  petere  ob  adulterium  alterius  co- 
niugis.  Status  etiam  Kentucky  inter  maritum  et  uxorem  distin- 
guit. In  illo  Statu  mera  indoles  turpis  uxoris  est  legitima  causa 
separationem  a marito  petendi;  e contrario  ut  separatio  uxori 
permittatur,  necesse  est  ut  maritus  in  statu  continuo  adulterii 
vivat  et  probetur. 

Ebrietas  habitualis  est  causa  separationis  in  20  Statibus. 
Spatium  temporis  ebriositatis  ab  uno  usque  ad  tres  annos  va- 
riat. In  Statu  Arizona  separatio  ob  hanc  causam  uxori,  non 


1 The  Jurist.  Washington,  Vol.  VII.  April  1947,  p.  341. 

autem  marito,  conceditur.  Sunt  etiam  32  aliae  causae  summatim 
separationis,  quae  tamen  in  singulis  Statibus  variant.  Quod  exem- 
plum praebet  confusionis  et  diversitatis  legum  circa  familiam 
in  St.  F.  Am.  vigentium. 

Art.  3.  — De  ordine  servando  in  processibus 
legalis  separationis . 

In  plurimis  Statibus  ordo  processus  in  actionibus  separa- 
tionis est  idem  ac  in  actionibus  divortii  pleni  \ In  duobus  Sta- 
tibus, sc.  Michigan  et  Neo-Eboracensi,  in  actione  separationis 
permittitur  alteri  quoque  coniugi,  ut  ipse  actionem  divortii  pleni 
instituat.  In  plurimis  Statibus  actiones  divortii  pleni  sunt  publi- 
cae dum  in  quinque  Statibus  tales  actiones  publicae  a lege 
imperantur  tales.  In  aliis  Statibus  actio  divortii  potest  pri- 
vatim  institur,  si  adsunt  circumstantiae  peculiares.  In  Statu 
Delaware  plurimae  actiones  privatim  aguntur;  sed  iudex  potest 
iubere  actionem  publicam  haberi.  Processus  publicus  non  ne* 
•cessario  significat  idem  esse  omnibus  apertum  et  liberae  ianuae. 
Iudex  semper  sibi  reservat  — etiam  in  processu  publico  — ius 
a tribunalis  introitu  excludendi  omnes,  exceptis  tantum  parti- 
bus, auctoritatibus  publicis,  advocatis,  et  testibus. 

Processus  separationis  autem  generatim  privatim  aguntur. 
Tantum  in  Statu  Neo-Eboracensi  existit  lex,  quae  auditores  a 
tribunali  in  processu  separationis  expresse  excludit. 

Art.  4.  — De  effectibus  iudicialis  decreti 
legalis  separationis. 

Effectus  primarius  et  praecipuus  decreti  separationis  legalis 
est  ius  dirimendi  cohabitationem;  nota  enim  praecipua,  divortio 
contraria,  est  quod  separatio  vinculum  matrimoniale  coram 
lege  non  tangit.  Decretum  separationis,  a tribunali  civili  conces- 
sum, confirmat  cum  vi  legis  recusationem  partis  innocentis  sese 
marito,  si  ipse  est  reus,  iubet  ut  ipse  uxori  afferat  subsidia. 
Quo  nonobstante,  prae  oculis  legis  partes,  semper  uti  maritus 


1 Schoulej»,  Marriuve,  Divorce,  and  Domestic  Rclations,  6th  edit.,  Sec.  1476. 

et  uxor,  habentur,  uti  ex  sequentibus  considerationibus  patet 
nempe 

1 - coniuges,  qui  sunt  legaliter  separati,  non  possunt 

contra  se  testimonium  dare  in  processu  criminali; 

2 - iura  circa  bona  utriusque  coniugis  non  mutantur. 

Morte  unius,  alter  coniux  tamquam  heres  habetur. 

3 - generaliter  uxor  nomen  mariti  adhuc  retinet. 

Effectus  primarius,  ut  supra  diximus,  est  dirimere  ius  coha- 
bitandi. Si  autem  partes  reconciliationem  habuerunt  et  iterum 
cohabitent,  hic  effectus  cessat.  In  quindecim  Statibus  antequam 
partes  possint  legaliter  iterum  cohabitare,  necesse  est  ut  tribu- 
nal, parte  oratrice  decretum  separationis  revocet.  In  aliis  18 
Statibus  talis  revocatio  tribunalis  non  est  necessaria. s Cum  vero 
decretum  separationis  vinculum  matrimoniale  non  tangat,  ipsa 
reconciliatio  reassumptionem  vel  continuationem  vitae  maritalis 
merito  constituit.  Effectus  legalis  talis  reconciliationis  est  quod 
si  post  reconciliationem  partes  iterum  separantur  etiam  ob  mo^ 
rem  eandem  causam  necesse  est  ut  pars  novam  separationem 
legalem  iterum  petat  ac  si  decretum  prius  numquam  exstiterit  \ 

Res  magni  momenti  est  quod  aliqui  Status  retinent  decre- 
tum separationis  post  certum  spatium  temporis  in  decretum 
divortii  absoluti  mutari.  Haec  mutatio  potest  peti  non  solum  a 
parte  innocenti,  sed  etiam  a parte  rea.  Gravitas  talis  provisionis 
legis  evidens  est  pro  Catholico,  qui  propter  conscientiam  divor- 
tium plenum  non  petebat,  sed  tantum  separationem  sollicitabat. 
Ita,  se  exponit  periculo,  quod  eius  coniux  reus,  post  necessarium 
spatium  temporis  divortium  plenum  petere  valeat,  et  hoc  parti 
Catholicae  multas  difficultates  afferre  certo  potest. 

Art.  5.  — De  temjyoris  spatio  quoad  institutam  separationem. 

In  legibus  quatuordecim  Statuum  aperte  statuitur  quod 
tribunal  potest  decretum  separationis  ad  tempus  definitum  con- 
cedere. In  omnibus  vero  aliis  Statibus  separatio  ad  tempus  etiam 
indefinitum  habetur.  In  omnibus  Statibus  retinetur  separatio- 
nem usque  ad  reconciliationem  partium  perdurare,  vel  usque 
ad  tempus,  quo  tribunal  decretum  separationis,  post  reconci- 


1 Vernier,  op.  cit.,  p.  435. 


liationem  coniugum,  revocet  maxime  in  Statibus,  in  quibus  talis 
revocatio  est  necessaria. 

In  Statu  Indiana  coniuges,  qui  post  decretum  separationis 
iterum  simul  cohabitent,  a lege  puniantur;  imo  talis  cohabitatio 
tamquam  adulterium  habetur.  Coniugibus  separatis,  qui  sine 
permissione  tribunalis  iterum  cohabitant,  poena  quinquaginta 
doliarium  cum  traditione  in  custodiam  sex  mensium  merito 
imponitur. 


Art.  6.  — Nonnullae  animadversiones  atque  obiectiones  contra 
legalem  separationem  ab  advocatis  et  a iuris 
cultoribus  passim  depromptae. 

Separatio  legalis,  seu  divortium  semplenum  ab  iurisperitis 
civilibus  St.  F.  Ani.  severe  condemnatur,  quia  ipsi  intelligunt 
hoc  esse  periculum  pro  moribus  coniugum  et  propterea  eiusdem 
abolitionem  fovent  \ Plurimi  advocati  St.  F.  Am.,  etiam  Ca- 
tholici, conantur  suos  clientes  a tali  separatione  civili  dissua- 
dere, affirmantes  separationem  clientibus  protectionem  plenam 
non  dare.  Imo  legem  debilem  esse  considerant  et  clientes  adhor- 
tantur divortium  plenum  petere,  quod  non  solum  in  praesenti 
tempore,  sed  etiam  in  posterum  eos  protegat. 

Post  separationem  legalem,  aiunt  isti  advocati,  adhuc  re- 
manent multae  dubitationes  («  loose  ends  »),  quae  in  posterum 
a rea  parte  uti  possint  ad  detrimentum  partis  innocentis. 

Nonnulli  scriptores  de  mutuis  relationibus  domesticis,  sicut 
Vernier,  qui  tamquam  auctoritas  maxima  in  hac  materia  apud 
St.  F.  Am.  habetur,  repetunt  hodie  non  esse  iustificationem 
vel  etiam  necessitatem  talis  institutionis  separationis  legalis.  Con- 
tendunt quod  sub  conditionibus  hodiernis  uxori  desertae,  sub- 


1 € This  proceeding...  is,  while  destitute  of  juslice,  one  of  the  most  corrupt- 
ing  devices  ever  imposed  by  serious  natures  on  blindness  and  cruelty.  It  was 
tolerated  only  because  men  believed,  as  a part  of  iheir  religion,  that  dissolution 
would  be  an  offense  against  God;  whence  the  slope  was  easy  towards  any  com- 
promise  witli  good  sense;  and  as  the  fruit  of  compromise  we  have  this  ilbbegotten 
monster  of  dirvorce  a mensa  et  tlioro,  made  up  of  prious  doctrine  and  wordly 
stupidity  ».  • Bishop,  J.P.,  Neiv  Commentariis  on  Marriage , Divorce , and  Separa - 
hon , Vol.  I,  Sec.  68. 

sidiiun  concedi  probe  potest  etiam  sine  necessitate  actionis  di- 
vortii. seu  separationis  \ 

Multi  momenti  est  notare  heic  legem,  quae  permittit  ob 
rationes  religiosas  divortium  semiplenum,  seu  separationem, 
potius  quam  divortium  plenum  peti  esse  vere  illegalem  et  con- 
tra ipsas  normas  Constitutionis  Foederalis 1  2. 

In  Statu  quidem  Michigan,  etsi  partes  tantum  separationem 
a mensa  et  thoro  sollicitant,  tribunal  potest  auctoritate  sua  et 
contra  voluntatem  partium,  « ob  bonum  publicum  » etiam  di- 
vortium absolutum  concedere.  Quod  ille  facit  ad  impediendum, 
iudicio  tribunalis,  hoc  malum,  nempe  coactum  statum  coeliba- 
tum pro  personis,  quae  coram  lege  sunt  nec  nuptae  nec  innup- 
tae. Secundum  hanc  legem  Status  Michigan,  desideria  personalia 
partium  ignorari  possunt.  Eadem  lex  apud  quoque  Statum  Wis- 
consin  viget,  in  quo  si  adsunt  probationes  sufficientes,  tribunal 
potest  divortium  plenum  semper  concedere,  quamvis  actor  tan- 
tum separationem  a mensa  et  thoro  sollicitaverit 3. 


1 «As  the  situation  now  stands...  our  chief  lecommandation  would  be  that 
this  divorce  (semiplenum)  be  abolished ».  - Vernier,  op.  cit.,  p.  349. 

2 Middleton  v.  Middxeton,  54  NJ.  Eq.  692:  35  ATL.  1065;  37  ATL.  1106: 
55  Amer.  St.  Rep.  602;  36  LJEt.A.  221. 

3 Nexson,  op.  cit.,  III,  p.  409. 

Caput  VI 


DE  SEPARATIONE  MENSAE 
(((SEPARATE  MAINTENANCE  ») 


Art.  1.  — De  natura  separationis  mensae  communis : Quomodo 

differt  a decreto  sejmrationis  a mensa  simul  et  a thoro. 

Magni  momenti  est  non  confundere  separationem  a mensa 
et  thoro  cum  separatione  mensae  (anglice  « separate  mainten- 
ance  »).  Decretum  separationis  mensae  definiri  potest  decretum, 
in  quo  tribunal  mariot  iubet  summam  determinatam  pecuniae 
definitis  intervallis,  ex.  gr.  semel  in  mense,  uxori  praebere  ad 
eius  et  filiorum  subsidium,  dum  separatim  a viro,  sine  culpa  sua, 
vivere  cogatur.  Aliquando  vocatur  etiam  « alimentum  sine  di- 
vortio ».  In  facto  est  actio  pro  subsidiis  sine  petitione  divortii 
pleni  vel  semipleni  et  nullo  modo  vinculum  matrimoniale  tan- 
git, et  statum  maritalem  coniugum  minime  mutat.  Consideratur 
quidem  uti  actio  per  se  stans,  etsi  in  se  completa  et  ab  actione 
divortii  totaliter  dissimilis.  Est  actio  in  personam  et  uti  transi- 
toria habetur  in  oppositionem  ad  actionem  divortii,  quae  in  rem 
et  permanens  habetur.  In  Statibus,  in  quibus  separatio  a mensa 
et  thoro  in  lege  non  existit,  alimentum  seu  subsidium  uxori 
conceditur  ob  tale  decretum  separationis  mensae.  Fundatur  in 
obligatione  mariti,  dum  matrimonium  persistat,  uxorem  susten- 
tandi. Decretum  separationis  mensae  generatim  est  in  favorem 
uxoris,  licet  fieri  potest  ut  uxor  aliquando,  compellatur  ad  ipsum 
maritum  infirmum  sustinendum. 

Haec  separatio  mensae  existit  in  omnibus  Statibus  tantum- 
modo excepto  Statu  New  Hampshire  ‘.  Leges  speciales  quae  huic 


i Ibid.,  p.  312. 


125  — 


separationi  legali  sese  referunt,  vigent  in  decem  Statibus,  sc. 
California,  Montana,  Nevada,  New  Mexico,  North  Carolina, 
North  Dakota,  Ohio,  Oklahoma,  Pennsylvania,  et  South  Dakota. 
In  Statibus,  in  quibus  tales  leges  speciales  non  existunt,  actiones 
separationis  mensae  apud  tribunal  aequitatis  («  Court  of 
Equity  »)  tractantur  \ 


Art.  2.  — De  causis  necessario  requisitis  pro  concedenda 
separatione  mensae  communis. 

Causae  pro  concedenda  separatione  mensae  communis  sunt 
in  nonnullis  Statibus  prorsus  eaedem  quam  causae  divortii  ple- 
ni; sed  in  aliquibus  Statibus  separatio  mensae  communis  con- 
cedi potest  ob  causas,  quae  non  sunt  causae  divortii.  In  aliis 
Statibus,  e contra,  haec  actio  separationis  mensae  communis 
agi  potest  solum  ob  causas,  quae  sunt  causae  divortii  pleni  seu 
semipleni  a lege  iam  recognitae.  Quapropter,  ad  separationem 
mensae  communis  in  illis  Statibus  obtinendam,  necesse  est  ut 
uxor  possit  easdem  probationes  afferre,  quae  fuissent  necessa- 
riae, si  ipsa  uxor  divortium  plenum  seu  semiplenum  quaesivisset. 
Requisita  ad  separationem  mensae  communis  obtinendam  in 
diversis  Statibus  maxime  differunt;  quare  ad  requisita  unius  Sta- 
tus particularis  cognoscenda,  leges  particulares  illius  Status  prae 
oculis  habendae  sunt. 

Causa  maxime  communis  et  facillime  alligata  est  desertio 
malitiosa.  Generatim  nullum  spatium  determinatum  temporis 
desertionis  necessarium  est,  antequam  huiusmodi  actio  agi  pos- 
sit. Actio  agi  potest,  etiam  post  viginti  vel  triginta  annos  ab 
inita  desertione.  Alia  causa  frequenter  alligata  est  saevitia  ex 
parte  mariti.  Uxor  separationem  mensae  communis  ob  hanc  cau- 
sam obtinere  potest  si  actionibus  suis  minime  saevitiam  inci- 
taverit. Aliae  causae  saepe  alligatae  sunt  etiam  mores  pessimi, 
adulterium,  negligentia  uxoris  ex  parte  mariti,  et  praesertim 
denegatio  mariti  uxorem  alendi. 

1 41  American  Laiw  Review  399:  « Suppo rt  of  the  wife  is  the  legal  duty  of 
the  husband.  The  wife  has  a right  to  demand  it,  but  as  a remedy,  when  this  right 
is  denied,  is  not  full  and  adequate  to  compel  it  at  laiw,  equity  ought  to  enforce 
it  ».  - Garland  v.  Garland,  50  Miss.  694.  Keezer,  Marriage  and  Divorce,  Bobbs- 
Merrill  Co.,  IndianopoHs,  3rd  edit.,  1946,  p.  325. 

Art.  3.  — De  ordine  servando  in  huiusmodi 
causis  decidendis. 

In  genere  processus  ad  separationem  mensae  communis 
obtinendam,  idem  est  quam  processus  separationis  a mensa  et 
tboro.  Non  requiritur  spatium  temporis  residentiae  determina- 
tum, nisi  in  lege  expresse  statuitur.  Status  Indiana,  ex.  gr.  idem 
spatium  temporis  residentiae  ad  separationem  mensae  commu- 
nis obtinendam  requirit  quam  pro  obtinendo  divortio  absoluto. 
Generatim  in  pluribus  Statibus  residentiae  cuiuslibet  temporis 
sufficit  ut  tribunal  Status  iurisdictionem  circa  partes  habeat. 
Quasi  omnes  Status  requirunt  ut,  antequam  haec  actio  institui 
possit,  coniuges  iam  separati  sint  et  in  habitationibus  diversis 
vivant. 

Decretum  autem  separationis  mensae  communis  non  est 
impedimentum  ad  divortium  plenum  postea  obtinendum,  etiam 
ob  easdem  causas.  Quaestiones  peractae  in  actione  separationis 
mensae  communis  iam  fiunt  res  iudicatae  et  uti  possunt  in  ac- 
tione quoque  divortii.  Ita  decretum  separationis  mensae  com- 
munis in  favorem  uxoris  concessum,  eam  ut  partem  innocentem 
et  maritum  ut  partem  ream,  constituit.  Decretum  divortii  pleni 
a marito  obtentum  in  alio  Statu,  cuius  kmsdictioni  uxor  neque 
subicitur  neque  se  subiecit  decretum  separationis  mensae  com- 
munis ab  uxore  in  Statu  sui  domicilii  obtentum,  minime  di- 
rimit \ 

Decretum  separationis  mensae  communis,  natura  sua  tem- 
porarium est,  et  ob  reconciliationem  coniugum  vel  ob  mortem 
unius  partis  plene  absolvitur. 


1 42  American  Law  Review,  1375. 

Schema  II  — DE  DOMICILIO  NECESSARIO  QUOAD  DIVORTIUM 
IN  SINGULIS  STATIBUS  A.  S. 


Alabama 

Annum 

Arizona 

1 

>* 

Arkansas 

60 

Dies 

California 

1 

Annum 

Colorado 

1 

Connecticut 

3 

Annos 

Delaware 

District  of  Columbia 

Florida 

» 

Montana 

Nebraska 

Nevada 

New  Hampshire 
New  Jersey  . 
New  Mexico 
New  York 
North  Carolina 
North  Dakota 

Oklahoma 
Oregon 
Pennsylvania 
Rhode  Island 
South  Carolina 
South  Dakota 
Tennessee 
Texas  . 

Utah  . 

Wyoming 

1 Annum 

1 Annum 

1 » 

1 » 

1 » 

1 » 

2 Annos 

Nondum  stabilitum 

1 Annum 

2 Annos 
1 Annum 

6 » 

1 Annum 
1 » 

1 » 

2 Annos 

PARS  QUARTA 


De  consentaneis  ac  opportunis  mediis  ad 
usum  perniciosum  divortii  quam  maxime 
minuendum,  praesentim  apud 
Status  Foederatos  Americae  Septentrionalis 


Art.  1.  — De  cura  et  inspectione  ab  Ordinario  loci , 
per  constitutos  moderatores , apte  peragendis  quoad  coniugum 
separationem  ac  super  civilis  divortii  petitione. 

In  epistula  encyclica  « Sertum  laetitiae  » quam  ad  Epis- 
copatum Statuum  Foederatorum  Americae  Septentrionalis,  die 
primo  novembris  1939,  scripsit,  occasione  anni  CL  ab  ecclesias- 
tica hierarchia  in  illa  natione  constituta,  Pius  PP.  XII,  malum 
divortii  hisce  verbis  aperte  deploravit:  « Utinam  patria  vestra 
alieno  experimento  potius  quam  proprio  usu  novisset  damno- 
rum cumulum,  quem  divortiorum  licentia  parit!  Suadeat  reli- 
gionis reverentia,  suadeat  erga  nobile  americanum  genus  pietas, 
ut  dire  invalescens  curetur  et  avellatur  morbus  » \ Et  quidam 
Summus  Pontifex  merito  conturbatus  est  ob  grave  malum  di- 
vortii in  Statibus  Foederatis  Americae  Septentrionalis.  Nam 
anno  1947,  in  U.S.A.  471,000  divortii  concessi  fuerunt  et  anno 
praecedenti,  sc.  1946,  primo  post  bellum  anno,  numerus  divor- 
tiorum concessorum  usque  ad  610,000  pervenit! 

Numerus  autem  personarum  quae  divortium  obtinuerunt 
et  quae  adhuc  vivent  in  U.S.A.  sunt  quasi  4,000,000.  Singulis 
annis  divortium  vitam  100,000  liberorum  circiter  afficit.  Praeter 
Russicam  nationem  non  est  alia  natio,  in  qua,  divortium  est  tam 
magnum  et  tam  facile  obtenturum  quam  in  Statibus  Foederatis 
Americae  Septentrionalis. 

Populus  catholicus  nationis  americanae  est  circiter 
25,000,000,  seu  20%  totius  populi  nationalis.  Hoc  autem  si- 
gnificat quod  pars  personarum,  quae  divortium  petunt,  esse  vi- 
detur catholica.  Proportio  tamen  accurata  non  fuit  peracta. 
Plurimi  horum  catholicorum  divortium  etiam  sine  permissione 
Ordinarii  petunt,  et  hoc  negari  nequit.  Sed  debet  admitti  etiam 
quod  plurimi  ipsorum,  sicut  et  eorundem  advocati,  ignorant 
prorsus  necessitatem  huiusmodi  permissionis,  sive  separationem 
sive  divortium  petendi.  Sciunt  bene  quod  prohibitum  est  ad 
novas  nuptias  post  divortium  adire,  sed  non  habent  uti  rem 
culpabilem  divortium  sponte  sollicitare  sine  Ordinarii  permis- 
sione. Porro  verum  est  quod  legislatio  Concilii  Plenarii  Balti- 


i A.A;S.,  vol.  XXXI,  1939,  p.  640. 

morensis  III,  quod  talem  divortii  sollicitationem  sine  permis- 
sione prohibet,  practice  plurimis  Catholicis  hodie  adhuc  igno- 
ta est  \ , 

Et  probe  notandum  quod  cum  haec  legislatio  Concilii  Balti- 
morensis  legislationi  Codicis  luris  Canonici  minime  opponatur, 
sed  potius  eam  suppleat,  adhuc  plenam  vim  suam  iuridicam  re- 
tinet 1 2.  Ratio  vero  cur  haec  legislatio  plurimis  Catholicis  in  Sta- 
tibus Foederatis  Americae  Septentrionalis  hodie  adhuc  ignota  re- 
maneat, est  quia  lex  separationis  et  divortii  populo  non  satis  et 
probe  publici  iuris  facta  sit.  Ergo  videtur  quod  ad  malum  di- 
vortii exstirpandum  iuxta  Summi  Pontifici  vota,  ante  omnia  opus 
est  ut  populus  instruatur  bene  de  legislatione  Ecclesiae  hac  in 
materia.  Itaque  singula  in  dioecesi  debet  constitui  coetus  inspec- 
torum quoad  omnes  separationes  et  divortia  catholicorum.  Qui 
coetus  principiis  canonicis  et  catholicae  traditioni  omnino  con- 
formis est.  Nonne  forsan  decet  ut  Ecclesia  suam  compententiam 
plenam,  legislativam  necnon  iudicialem,  pleno  iure  vindicet  de 
omnibus,  quae  res  matrimoniales  baptizatorum  tangunt,  praeser- 
tim de  quaestione  separationis  coniugum?  Merito  hac  in  materia 
sola  Ecclesia  est  vere  competens  et  numquam  ipsa  debet  permit- 
tere quod  potestas  civilis  suam  competentiam  usurpet. 

Circa  competentiam  super  causis  separationis  coniugum 
adest  antiqua  traditio  Ecclesiae  favens.  In  quadam  enim  de- 
cretali Innocentii  III,  ubi  loquitur  de  separatione  propter  adul- 
terium, clare  distinguitur:  « accusatio  coram  iudice  saeculari 
ad  poenam  infligendam  et  accusatio  coram  iudice  ecclesiastico 
ad  separationem  obtinendum  3. 

Apud  Sanchez  eandem  quoque  distinctionem  invenimus  et 
legimus:  « Solus  vero  iudex  ecclesiasticus  est  competens  ad  co- 
gnoscendum de  adulterio,  ut  ratione  illius  celebretur...  Quia 


1 Acta  et  Decreta  Concilii  Plenarii  Baltimorensis  Tertii,  n.  124:  «...mani- 
feste apparet  gravissimae  culpae  illos  esse  reos,  qui  a magistratu  civili  matrimo- 
nium dissolvi  postulant... ». 

2 Barrett,  A Comparative  Study  of  the  Third  Plenary  Council  of  Baltimore 
and  the  Code,  The  Catholic  University  of  America  Canon  Law  Studies,  n.  85 
(Washington,  DjC.,  1932),  p.  134. 

C.  5,  X,  de  procuratoribus,  I,  38. 

cum  agatur  de  viribus  matr.  dissolvendis,  quod  sacramentum 
est,  huiusmodi  cognitio  est  solius  iudicis  ecclesiastici  ))  \ 

Insuper  et  ad  separationem  ob  alias  rationes  obtinendam 
haec  adest  nota  regula : « Imo  etsi  de  sola  coniugum  separatione 
ad  tempus  ob  lepram  agatur,  solus  Ecclesiasticus  est  compe- 
tens »  1  2. 

Itaque  per  multos  annos  Ecclesia  auctoritatem  suam  quoad 
necessitatem  cobabitationis  coniugum  probe  exercuit.  Saeculis 
tamen  decimo  sexto  et  decimo  septimo  propter  nimia  impedi- 
menta politica  et  moralia  Ecclesia  conditionem  suam  quoad  in- 
stitutum separationis  mutavit  3.  At  hodie  nulla  adest  ratio,  cur 
disciplina  antiqua  non  vindicetur  ita  ut  per  firmam,  etsi  pru- 
dentem, tractationem  et  solutionem  difficultatum  matrimonia- 
lium, stabilitas  familiae  christianae  iterum  in  suo  robore  redu- 
catur. Possumus  quidem  sperare  quod  usus  perniciosus  coniu- 
gum auctoritate  propria  sese  separandi  aut,  quod  est  peius, 
ad  tribunal  civile  sine  debita  permissione  adeundi  exstirpetur, 
vel  saltem  minuatur,  cum  a principiis  canonicis  et  a talis  usus 
traditione  saeculorum  valde  distet,  aperte  damnetur  et  vinculo 
sacro  matrimoniali  prorsus  sit  infestus. 

Sunt  iam  multae  dioeceses,  quae  utilitatem  huius  consilii 
quoad  separationem  coniugum  rite  agnoverunt  et  propterea  ido- 
nea media  adoptaverunt  ad  communitatem  vitae  coniugalis  ma- 
xime firmandam.  Quibusdam  autem  in  dioecesibus  haec  media 
sunt  solum  instructiones  parochis  factae  ab  Ordinariis,  qui  pa- 
rochos sedulo  edocuerunt  ad  rixas  et  disputationes  coniugales 
dirimendas  et  ad  reconciliationem  si  coniuges  iam  separati  sint, 
omnia  qua  par  est  zelo  efficiendam.  Quo  munere  parocho,  non 
vero  confessario,  rite  commisso,  auctoritas  ecclesiastica  clare 
demonstrat  ipsam  considerare  separationem  coniugum  vere  esse 
abusum  contra  bonum  publicum.  Munus  autem  confessarii  solum 
ad  forum  internum  pertinet;  quapropter  officium  suum  ad  con- 
silium animo  individuali  dandum  omnino  limitatur.  Non  est 
dubium  quod  confessarius  debeat  facere  omnia  quae  potest  ad 
reconciliationem  per  motiva  spiritualia  efficiendam;  sed  verus 


1 Sanchez,  De  Sancto  Matrimonio  Sacramento,  lib.  X,  disp.  VIII.  n.  15. 

13,  21,  44. 

2 L.  c. 

3 Le  Picakd,  Im  ComnumaiUe  de  la  vi  e conjugale,  obligation  des  epoux,  § t, 
13,  21,  44. 

reconciliator,  vi  officii  sui,  in  foro  externo,  est  praeprimis  paro- 
chus. Si  enim  paenitens  reconciliationem  penitus  recuset,  munus 
confessarii  generaliter  restringitur  ad  solam  absolutionem,  non 
tam  facile  concedendam,  dummodo  certior  factus  sit  de  non- 
culpabilitate  poenitentis  vel  de  sincera  promissione  quamprimum 
parochum  adeundi,  ut  causa  in  foro  externo  etiam  iudicetur 

Conatus  parochi  reconciliandi  coniuges  aliquando  non  sem- 
per  felix  est;  aliquando  enim  adest  causa  canonica  separationis, 
dum  reconciliatio,  saltem  immediata,  impossibilis  est.  In  casibus 
urgentibus  Codex  remittit  coniugi  innocenti  propria  auctoritate 
sese  separare  ab  altero  coniuge,  sed  nonnullae  dioeceses  hanc 
necessitatem  urgentem  merito  praevident  et  decanis  paroecia- 
libus  permittunt  facultatem  separationem  provisoriam  conce- 
dendi. In  aliis  dioecesibus  e contra,  necesse  est,  ut  omnes  petitio- 
nes separationis  semper  Ordinario  mittantur,  ut  apud  peculiare 
tribunal,  dicto  ((  separationis  »,  regantur  et  definiantur.  Contra 
eos,  qui  hanc  praescriptionem  legis  non  observant  poenae  spe- 
cificae iam  promulgatae  sunt;  generaliter  adest  pro  ipsis  sacra- 
mentorum privatio  et  in  aliquibus  casibus,  (e.  g.  in  Australia) 
poena  quoque  excommunicationis  infligitur.  Statuta  dioecesium 
aliquando  aperte  loquuntur  de  ((  poenis  salutaribus  » vel  de 
« remediis  opportunis  ». 

Non  est  dubium  quod  auctoritas  ecclesiastica  in  conti- 
nuatione communitatis  vitae  coniugalis  nonnullis  in  casibus  ef- 
fectum salutarem  et  efficacem  habuerit.  In  illis  dioecesibus,  ubi 
considium  separationis  efficax  est,  adruptio  nonullorum  familia- 
rium devitata  fuit  ob  interventionem  opportunam  ipsius  auctori- 
tatis dioecesanae,  non  solum  cum  spe  reconciliationis  sed  etiam 
ob  sanctionem,  si  lex  Ecclesiae  sperneretur  in  casu.  Signum 
notabile  huius  actionis,  quod  potest  quoque  aliis  dioecesibus,  uti 
exemplar,  servire,  est  peropportunum  certamen  contra  malum 
separationis  et  divortii  quod,  anno  1944  in  archidioecesi  Chi- 
cagiensis  sub  cura  S.  E.  Cardinalis  Stritcli,  institutum  fuit.  Emus 
Cardinalis  commotus  numero  coniugum  catholicorum  qui,  ad 
detrimentum  sive  propriae  vitae  sive  Ecclesiae  et  societatis,  cum 
aperto  contemptu  disciplinae  ecclesiasticae,  auctoritate  propria, 
se  separaverant,  in  omnibus  ecclesiis  archidioecesis  conferentias 
pro  catholicis  educandis  instituit  ac  fovit.  Coniuges  omni,  qua 

par  erat  studio  de  gravi  obligatione  cohabitationis  moniti  fue- 
runt; imo  omnes  clare  edocti  sunt  quod  separatio,  auctoritate 
propria,  coniugibus  penitus  prohibetur;  et,  in  omni  casu,  per- 
missio separationis  apud  cancellariam  archidioecesis  expresse 
peti  debet.  Monitio  insuper  confessoribus  data  fuit,  ut  poeni- 
tentes,  quos  ipsi  suspicaruntur  esse  coniuges  separatos  diligenter 
interrogarent,  pro  hortationibus  peragendis  ad  rem.  Ita  coniu- 
ges, qui  iam  separati  vivebant  aut  qui  separationem  expectarent, 
ad  sectionem  specialem  cancellariae  seu  « tribunal  separatio- 
num » («  Separation  Court  »),  mittere  debebant.  Poenae  autem 
infligendae  eis,  qui  iussa  auctoritatis  ecclesiasticae  spreverint, 
clare  et  statim  promulgatae  fuerunt,  quae  privationem  sacra- 
mentorum et  sepulturae  christianae  quoque  includebant.  Eadem 
monitio  et  eadem  denuntiatio  poenarum  datae  sunt  etiam  omni- 
bus advocatis  catholicis  totius  archidioecesis. 

Inde  forma  novae  educationis  in  praedicationibus,  sermo- 
nibus et  deliberationibus  necnon  in  diariis  saecularibus  professa 
effectum  quasi  immediatum  produxit.  Cancelleria  archidioece- 
sis brevi  tempore  facta  est  impar  pro  concurrente  multitudine 
coniugum,  qui  iam  separati  erant  aut  qui  permissionem  separa- 
tionis nunc  petebant.  Itaque  sectio  specialis  cancelleriae  ad  has 
solas  causas  coniugum  separationis  tractandas  rite  instituta  fuit. 
Iudices,  pro  his  causis  separationis  electi  ac  deputati  fuerint 
viginti  et  unus  sacerdotes  experientia,  prudentia,  in  iure  cano- 
nico peritia,  necnon  etiam  sympathia  humana  noti  ac  praediti; 
qui  omnes,  iam  operi  ordinario  paroeciali  addicti,  unam  diem 
per  hebdomadam  etiam  operi  tribunalis  separationis  tribuunt. 
Singulis  annis  fere  tria  milia  causarum  separationis  apud  hoc 
tribunal  Chicagiensis  tractantur.  Cuius  tribunalis  finis  primarius 
est  coniugum  reconciliatio.  Experientia  tribunalis  Chicagiensis 
docet  quod  triginta  super  centum  causarum  agitatarum  solvun- 
tur per  reconciliationem  coniugum.  Certum  est  quod  sine  hoc 
interventu  tribunalis,  plures  coniuges  numquam  reconciliaren- 
tur. Quare  clare  apparet  quam  magna  utilitas  adsit  talis  tribu- 
nalis in  singulis  dioecesibus!  Interim  prae  oculis  ponitur  modus 
operandi  tribunalis  separatione  in  archidioecesi  Chicagiensis 
Coniuges  tribunal  petunt,  aliquando  simul,  aliquando  soli.  Im- 
primis loquuntur  cum  secretario  laico,  qui  tempus  locumquti 

constituit  ad  sacerdotem  iudicem  consultandum.  Sacerdos  autem 
omnes  informationes  de  matrimonio  et  de  causis  separationis 
scripto  colligit  et  ad  trutinam  revocat.  Si,  in  casu,  adest  causa 
nullitatis  matrimonii,  coniuges  ad  sectionem  cancelleriae,  quae 
lias  causas  nullitates  tractat,  remittuntur.  Si  vero  matrimonium 
est  validum,  tunc  iudex  tribunalis  pro  separatione  coniugum 
ad  instructionem  causae  procedit.  Si  coniux  solus  ad  tribunal 
ivit,  alter  coniux,  ut  comparetur  ante  tribunal,  per  tabellarios, 
certior  fit.  Si  alteruter  coniux  est  acatholicus,  forma  specialis 
ad  ipsum  interrogandum  utitur.  Magni  momenti  est  habere  testi- 
monium utriusque  coniugis.  Si  alter  coniux  catholicus  compa- 
rere  recusat,  monetur  poenis  infligendis  si  casus  ferat,  ut  se 
sistat  coram  tribunali.  Coniuges  interrogantur  simul  et  separa- 
tim.  Generaliter  plures  consultationes  necessariae  sunt  antequam 
decisio  in  casu  ferri  possit.  Opus  iudicis  valde  difficile  et  ali- 
quando ingratum  est;  sed  saepe  post  nonnullas  consultationes 
ope  constantiae  et  perseverantiae  ad  obtinendam  reconciliatio- 
nem, etiam  in  casibus  desperatis,  coniuges  iterum  domesticam 
pacem  restaurant.  At  si  iudex  videt  reconciliationem  omnino 
impossibilem,  tunc  potest  ipse  auctoritate  ab  Ordinario  delegata 
separationem  generaliter  ad  tempus  definitum  coniugibus  con- 
cedere. Separatio  ad  spatium  sex  mensum  plerumque  concedi- 
tur. Sed  in  fine  huius  periodis  temporis  coniuges  debent  iterum 
ante  tribunal  comparere,  ut  causa  iam  mota  denuo  perpendatur. 
Si  post  sex  menses  experimenti  peractae  vitae  separatae  recon- 
ciliatio adhuc  impossibilis  videatur,  nova  separatio  unius  anni 
conceditur.  Quo  spatio  temporis  elapso,  si  prudenter  praevide- 
tur possibilitatem  reconciliationis  inter  coniuges  nullam  esse, 
tunc  conceditur  etiam  separatio  ad  tempus  indefinitum  cum 
iuramento,  scripto  dato  coniugibus  quod  causa  separationis  ces- 
sante vitae  communionem  iterum  ipse  ultro  restaurent. 

In  plurimis  casibus  qui  coram  hoc  tribunali  veniunt  non 
separationem  solam  sed  etiam  permissionem  divortium  civile 
sollicitandi  petunt.  Si  post  constantem  et  inutilem  conatum  re- 
conciliationem promovendi,  iudex  aestimet  adesse  causam  suffi- 
cienter urgentem  et  gravem  divortii  et  sciat,  quod  est  peius, 
coniuges  ad  divortium  petendum  cum  aut  sine  permissione  Ec- 
clesiae paratos  esse,  in  hoc  casu  iudex  se  gerat  ut  coniuges 


148  — 


petant  separationem  legalem,  quae  peculiariter  in  Statu  Illinois 
dat  quasi  protectionem  et  iura  quae  confert  divortium,  excepta 
tantum  permissione  novas  nuptias  ineundi. 

Si  tamen  separatio  legalis  non  dat  satis  protectionem  coniugi 

innocenti,  et  insuper  adsit  causa  gravissima  et  urgentissinia 
divortii,  in  hoc  casu,  iudex  ordinarius  sententiam  definitivam 
non  ferat,  sed  causam  integram  ad  tribunal  speciale  refert.  Quod 
tribunal  speciale  duorum  iudicum  causam  agitat  et  sententiam 
definitivam  pronuntiat.  In  omnibus  casibus  decisio  tribunalis 
coniugibus  scripto  per  publicos  tabellarios  mittitur.  Si  sententia 
dat  permissionem  divortium  civile  petendi,  permissio  tribunalis 
etiam  advocato,  qui  hanc  causam  tractat,  per  telephonium  con- 
ceditur et  communicatur.  Rationes  vero  permissionis,  in  casu 
particulari,  concessae  numquam  significantur.  Ratio  est  ne  ad- 
vocati, in  casibus  similibus,  partes  instruant  quid  dicere  aut 
velare,  coram  tribunali  ecclesiastico,  debeant  pro  singulis  quae- 
sitis. 

Permissio  autem  scripta  tribunal  civile  adeundi  etiam  in 
nonnullis  aliis  dioecesibus  Statuum  Foederatum  Americae  Sep- 
tentrionalis conceditur.  In  archidioecesi  enim  Cincinnatensis  v. 
g.  permissio  mittitur  non  ad  coniuges,  sed  ad  parochum,  qui 
coniugibus  oretenus  permissionem  significat.  Qui  modus  melior 
videtur.  Permissio  scripta  archidioecesis  Cincinnatensis  expli- 
cite  includit  verba  haec:  ((  permissio  divortium  sollicitandi 
coram  tribunali  civili  » (((  permission  to  appeal  to  the  civil 
courts  for  a civil  divorce  »).  At  magis  felix  videtur  esse  forma, 
quae  in  archidioecesi  Detroitensis  utitur,  sc.  « permissio  con- 
ceditur absolute  separandi  necnon  instituendae  procedurae  lega- 
lis necessariae , ut  efficiantur  effectus  civiles  huius  permissionis  » 
(«  permission  is  given  to  separate  completely  and  to  institute 
whatever  legal  proceeding  are  necessary  to  realize  the  civil  effects 
of  this  permission  »).  Hoc  in  modo  vitatur  equidem  usus  verbi: 
<(  divortium  ».  Nam  opus  est  non  tantum  ut  coniuges  hanc  per- 
missionem explicitam  cancellariae  archidioecesi  habeant  sed 
etiam  ut  advocati  catholici  casum  divortii  sine  permissione  Or- 
dinarii tractare  minime  debeant.  Si  ipsi  hanc  regulam  non  obser- 
vant, eaedem  poenae,  sc.  privatio  sacramentorum  et  sepultura 
christiana,  eis  quoque  infligendae  veniunt.  Pro  causa  divortii 

clientis  catholici  agitanda  advocatus  prius  debet  clientem  suum 
ad  cancellariam  dirigere.  In  causa  vero  clientis  acatholici  advo- 
cati catholici  tenentur  observare  peculiares  normas,  quas  offi- 
ciales Curiae  archidioecesanae,  in  conferendis  coram  Societate 
Advocatorum  Catholicorum,  iam  exposuerunt. 

Ab  initio  haec  clara  et  firma  enucleatio  mentis  Ecclesiae 
quoad  divortium  petendum  aliquam  oppositionem  ex  parte  ad- 
vocatorum, etiam  catholicorum,  promovit,  sed  quando  intellexe- 
runt actionem  Ecclesiae  bonum  publicum  spectare,  oppositio 
gradatim  evanuit,  ita  ut  hodie  cooperatio  advocatorum  non  solum 
catholicorum  sed  etiam  acatholicorum  quasi  completa  est.  Imo 
sunt  nonnulli  advocati  Chicagiensis,  qui  iam  omnes  causas  di- 
vortii et  a priori  recusant.  Brevi  tempore  perpaucorum  annorum 
obiectum  igitur  novae  educationis  de  hac  materia  iam  perfectum 
haberi  potest.  Hodie  non  adest  catholicus,  in  tota  archidioecesi 
Chicagiensis,  qui  non  sciat  separationem  vel  divortii  sollicita- 
tionem, sine  permissione,  omnino  prohibitam  esse.  Alius  autem 
effectus  non  minoris  momenti  huius  novae  educationis  est  etiam 
deminutio  separationum  voluntariarum  et  sollicitationum  di- 
vortii sine  permissione,  quia  multi  Catholici  etiam  quando  haec 
permissio  eis  negatur,  sanctiones  ecclesiasticas  timentes,  ab  ae« 
tione  apud  tribunal  civile  statim  recedunt.  Quod  apud  civitatem 
Chicagiensem  iam  peragitur,  etiam  alibi  haberi  potest;  unde 
aliae  dioeceses  actionem  tribunalis  separationis  Chicagiensis  uti 
exemplar  habere  possunt  et  debent. 

In  Anglia  apud  archidioecesim  Westmonasteriensem,  anno 
1946,  fundatum  fuit  Concilium  Matrimoniale  («  Catholic  Mar- 
riage  Guidance  Council  »)  \ Finis  primarius  huius  concilii  non 
est  permissionis  separationis  vel  divortium  sollicitandi  concessio, 
sed  restauratio  communitatis  vitae  coniugalis.  Constat  viris  laicis 
et  quodam  sacerdote  consultore.  Coniugibus  separatis  oblatur 
auxilium  medicorum,  psychiatrorum,  psychologicorum,  et  alio- 
rum peritorum,  qui  suum  opus  gratis  concedunt.  Anno  primo 
operis  800  causae  tractatae  fuerunt.  Ab  initio  concilium  ex 
donis  et  emolumentis  voluntariis  sustinebatur;  sed  anno  1948 


1 Arti  cies  ol  Association,  The  Catholic  Marriage  Advisory  Council,  Lon- 
don,  1946. 

gubernium  Britannium  sibi  proposuit  momentum  talis  <(  operis 
pro  bono  publico  et  summam  1,500  libellarum  sterlina  » eidem 
concilio  donavit,  imo  etiam  promisit  expensas  educandi  et  in- 
struendi consultores  ab  aerario  publico  persolvendas  esse.  Non 
est  sine  utilitate  hic  notare  numerum  reconciliationum  apud 
Londinium  eumdum  esse  ac  apud  civitatem  Chicagorensem,  sc. 
30%.  Uti  dixit  Ernus  Cardinalis  Griffin,  archiepiscopus  West- 
monasteriensis : « Etiamsi  Concilium  unam  solam  familiam  re- 
conciliandam curaverit,  mihi  videtur  esse  utile,  et  Ego  huic 
operi  adiumentum  et  benedictionem  meam  dare  continuabo  ». 

Ab  exemplo  ergo  tribunalis  separationis  Chicagiensis  et 
Concilii  Matrimonialis  Westmonasteriensis  probatum  manet 
quod,  cum  Ecclesia  temperet  coniuges,  qui  attentant  communi- 
tatem vitae  coniugalis  adrumpere,  habetur  quoque  deminutio 
numerorum  separationum;  imo  datur  minor  possibilitas  ut  illae 
separationes  ad  divortium  plenum  deveniant.  Heic  apte  citentur 
verba  Rosset,  qui  ex  experientia  sua  pastorali,  uti  Ordinarius 
Maurianensis  in  Gallia,  aperte  necessitatem  temperandi  separa- 
tiones coniugum  proclamavit:  « Sixtus  V,  in  citata  Constitu- 
tione (Ad  compescendum)  dicit:  ’ si  ulla  unquam  tempora  fue- 
runt, quae  iudiciorum  et  legmn  severitatem  recurrerent,  certe 
haec  ipsa  temporum  conditio,  qua  Nos  Deus  ad  Ecclesiae  suae 
gubernacula  vocavit,  hoc  vel  maxime  exposcit  At  praesens 
temporum  conditio  est  adhuc  deterior,  praesertim  ob  invectum 
matrimonium  civile  et  divortium  quoad  vinculum  instauratio- 
nem a lege  civili;  ideo  munus  est  eorum  qui  praesunt,  frenum 
cohibere , disciplinam  urgere , et  inter  iuris  communis  limites 
divortia  concludere  » \ 

Quae  verba  Ordinarii  Maurianensis  fuerunt  quidem  magni 
momenti  quando,  anno  1896,  scripta  fuerunt;  sed  hodie,  anno 
1949,  sunt  iam  maioris  momenti,  et  quam  maxime  ponenda  et 
ad  usum  plane  deducenda. 

Art.  2.  — De  poenis  infligendis  ad  coercendos  postulatores 

civilis  divortii  absque  praevia  Ordinarii  loci  licentia. 

Finis  omnium  poenarum  ecclesiasticarum  est  non  solum 
punitio  sed  etiam  correctio  et  emendatio  delinquentis.  Ita 

1 Rosset,  De  sacraniento  matrimonii , lib.  VI,  cap.  III,  art.  1,  n.  4014  (T.  VT, 
p.  357). 

can.  2215  C.I.C.:  «poena  ecclesiastica  est  privatio  alicuius 
boni  ad  delinquentis  correctionem  et  delicti  punitionem  a legi- 
tima auctoritate  inflicta  ».  Ex  positione  verborum  videtur  correc- 
tionem esse  finem  primarium  poenae,  esd,  secundum  probatos 
auctores,  non  est  ita.  Cl.  Roberti  asserit  finem  essentialem  et 
necessarium  poenae  esse  restaurationem  ordinis  socialis,  quae 
contituit  intrinsecam  rationem  poenae  \ Sed  non  obstante  hoc 
fine  essentiali  poenae  ecclesiasticae,  adsunt  etiam  alii  fines,  sc. 
motiva  emendativa  et  exemplaris  '1 2. 

Ex  definitione  censurae  id  melius  apparet,  nempe:  « poena 
qua  homo  baptizatus  delinquens  et  contumax,  quibusdam  bonis 
spiritualibus  vel  spiritualibus  adnexis  privatur,  donec,  a contu- 
macia recedens,  absolvatur  » 3. 

Censurae  emendationem  delinquentis  principaliter  spec- 
tat 4.  Ut  igitur  melius  temperentur  separationes  et  divortii  sol- 
licitationes in  dioecesi,  valde  decet  ut  Ordinarius  decernat  et 
praeconstituat  collectionem  poenarum  infligendarum  eis  qui  auc- 
toritatem Ecclesiae,  in  hac  gravi  materia,  facile  spernunt. 

Codex  luris  Canonici  nullam  poenam  particularem  pro 
postulatoribus  separationis  sine  permissione  Ordinarii  ponit. 
Imo  neque  poenam  praescribit  pro  sollicitantibus  divortium 
civile  sine  permissione;  etiamsi  hoc  omnino  illicitum  sit.  Iam- 
vero;  quomodo  explicetur  haec  negligentia  apparens  Codicis 
in  poenis  providendis  super  culpa  tam  magna  et  tam  perni- 
ciosa?... Explicatio  videtur  esse  quia  in  nonnullis  regionibus 
ob  legislationem  civilem,  e.  g.  in  illis  regionibus,  ubi  separatio 
legalis  ex  lege  civili  non  existit,  talis  sollicitatio  divortii  qui- 
busdam in  circumstantiis  potest  esse  licita.  Itaque  ius  commune 


1 Frangiscus  Roberti,  De  Delictis  et  Poenis , apud  Custodiam  Librariam  Pon- 
tificii Instituti  Utriusque  luris,  Romae,  edit,  altera,  1944,  Yol.  I,  Pars  II,  p.  248. 

2 Roberti,  op.  cit.,  p.  250:  «(Emendatio  delinquentis  maximum  momentum 
habet  in  qualibet  societate,  sed  praesertim  in  Ecclesia,  quae  tamquam  finem 
ultimum  prosequitur  aeternam  salutem  singulorum...  Exemplaritas  est  alius  finis 
poenae.  Poena  enim  statim  ac  constituta  est,  iam  aliquem  influxum  exercet  ad 
deterrendos  homines  a delinquendo.  Postquam  vero  irrogata  fuerit,  multo  magis 
et  delinquentem  removet  a delicto  et  aliis  exemplo  est  ne  similiter  delinquant 

3 Can.  2241,  § 1. 

4 CHELom-CiPRom,  Ius  Canonicum , De  Delictis  et  Poenis  et  De  Indiciis  Cri- 
minalibus, Editio  Y,  Libreria  Moderna  Editrice,  Trento,  1943,  p.  39:  «At  eo  ipso 
quod  spiritualibus  bonis  privat,  censura  est  gladius  anceps  qui  non  modo  in  aedi- 
ficationem, sed  etiam  in  destructionem  cedere  potest  3>. 

Ecclesiae  contra  talem  sollicitationem  divortii  nullam  poenam 
inflixit  et  proposuit.  Codex  autem  considerat  matrimonium  esse 
semper  indissolubile,  quapropter  non  curat  de  mera  possibili- 
tate divortii  civilis. 

Quod  tamen  minime  significat  auctoritatem  ecclesiasticam, 
in  regione  particulari  vel  in  provincia  particulari,  non  posse 
legislationem  cum  poenis  specialibus  pro  tali  illicita  sollicita- 
tione divortii  rite  ponere.  Hodie  enimvero  videtur  quasi  neces- 
sarium et  essentiale  talem  legislationem  statui  et  clare  promul- 
gari, ut  haec  male  in  se  tam  culpabilia  et  pro  societate  tam 
nefaria,  plane  deleantur.  Valde  inutile  est  malum  deplorare, 
si  media  opportuna  ad  illud  avellendum  et  deleandurn  non  po- 
nuntur. 

Reapse  contra  sollicitationem  divortii  sine  permissione 
nulla  poena  latae  sententiae  in  iure  communi  existit;  sed  dici- 
tur ferendae  sententiae  pro  Episcopi  iudicio.  Ita  Concilium 
Plenarium  Baltimorensis  III,  anno  1886  talem  sollicitationem 
divortii  sine  permissione  Ordinarii  referens,  declaravit:  <(  ...  ma- 
nifeste apparet  gravissimae  culpae  illos  esse  reos,  qui  a ma- 
gistratu civili  matrimonium  dissolvi  postulant...  » \ Quae  talis 
declaratio  minime  sufficit  ad  ius  ecclesiasticum  tuendum  in  hac 
quaestione.  Non  sufficit  dare  simplicem  declarationem  culpabi- 
litatis  talis  actionis;  sed  necesse  est  ut  illa  declaratio  sit  annexa 
poenae  clarae  et  definitivae,  e.  g.  interdicto  personali  vel  huius- 
modi  quam  poenam  potest  infligere  quilibet  quoque  Ordinarius 
pro  sua  dioecesi. 

Nec  magis  adequata  videtur  declaratio  Concilii  Provin- 
cialis Portlandensis  in  Oregon,  quarti,  anno  1932.  In  decreto  310 
enuntiatur:  <(  accurate  instruatur  populus  fidelis  divortium  ci- 
vile absque  praevia  licentia  Ordinarii  loci  obtentum,  esse  contra 
legem  ecclesiasticam  sat  magni  momenti  propter  scandala  facile 
oritura  »  1  2.  Inutile  enim  videtur  declarare  actionem  esse  contra 
legem,  sed  poenam  specificam  ad  fideles  coercendos  a tali  in- 
fractione legis  non  constituere. 

Magis  quidem  apta  videtur  poena  die  29  martii  1948,  clare 


1 iConc.  Plen.  Balt.  III,  Acta,  n.  124. 

2 Acta  et  Decreta  Concilii  Provincialis  Portlandensis  in  Oregon  Quarti,  1932, 
Sentinel  Press,  Portland,  Oregon,  p.  112. 

definita  ac  promulgata  ab  Ordinario  archidioecesis  S.  Antonii  in 
Texas.  Decrevit  ipse  poenam  interdicti  personalis,  sibi  reserva- 
tam, ipso  facto  contrahi  ab  omnibus,  qui  sine  permissione  scripta 
auctoritatis  ecclesiasitcae  divortium  civile  sollicitaverint.  Ut  ap- 
paret ex  can.  2275  C.I.C.  haec  poena  interdicti  personali  se- 
cumferat  etiam  prohibitiones  sequentes;  seu: 

1 - officiis  divinis,  excepta  praedicatione  verbi  Dei  as- 

sistendis ; 

2 - sacramenta  et  sacramentalia  recipiendi; 

3 - sepulturam  ecclesiasticam  recipiendi  \ 

In  dioecesi  Helenensis  poena  autem  maior  est,  quia  mera 
sollicitatio  divortii,  absque  praevia  licentia  Ordinarii,  punitur 
excommunicatione  Ordinario  reservata.  Quae  severa  poena,  sc. 
excommunicatio,  est  in  vigore  etiam  in  nonnullis  dioecesibus 
Australiae.  Si  talis  poena,  sc.  sive  excommunicatio  sive  inter- 
dictum personale,  in  singulis  dioecesibus  St.  F.  Am.  statuatur 
contra  eos  qui  auctoritatem  Ecclesiae  spernunt  et  sponte  sollici- 
tant divortium  civile  sine  permissione  facile  haberetur  deminu- 
tio numerorum  talium  sollicitationum  ad  unicum  maius  bonum 
familiae,  Ecclesiae,  et  societate  civilis. 

Etsi  Codex  luris  Canonici  nullam  mentionem  faciat  de  poe- 
nis contra  eos,  qui  sine  permissione  se  separant  vel  divortium 
sollicitant,  tamen  est  prorsus  explicitus  circa  secundum  matri- 
monium post  divortium  attentatum.  Secundum  can.  2356  poena 
talis  bigamiae  est  infamia  iuris.  Canon  quidem  providet  ut,  non- 
obstante  admonitione  Ordinarii,  si  fideles  persistant  concubina- 
tum legalem  exercere,  excommunicentur  vel  poena  interdicti 
personalis  sedulo  punientur  2.  Quae  poena,  in  dioecesibus  St.  F. 


1 Canon  2275  C.LC.:  « Personaliter  interdicti: 

1°  Nequeunt  divina  officia  celebrare  eisve,  excepta  praedicatione  verbi  Dei 
assistere;  passive  assistentes  non  est  necesse  ut  expellantur;  sed  ab  assistentia 
activa,  quae  aliquam  secumfert  participationem  in  divinis  officiis  celebrandis, 
repellantur  interdicti  post  latam  sententiam  condemnatoriam  vel  declaratoriam, 
aut  alioquin  notorie  interdicti; 

2°  Prohibentur  Sacramenta  et  Sacramentalia  ministrare,  conficere  et  recipere, 
ad  normam  can.  22601,  2261; 

3°  Praescripto  can.  2265  etiam  ipsi  adstringuntur; 

4°  iCarent  sepultura  ecclesiastica  ad  normam  can.  1240  § 1,  n.  2. 

2 Canon  2356 : « Bigami,  idest  qui,  obstante  coniugali  vinculo,  aliud  matri- 
monium, etsi  tantum  civile,  ut  aiunt  attentaverint,  sunt  ip60  facto  infames;  et  si, 
spreta  Ordinarii  monitione,  in  illicito  contubernio  persistant  pro  diversa  reatus 
gravitate  excommunicentur  vel  personali  interdicto  plectantur ». 

Am.  iam  in  vigore  fuit  vi  legislationis  Concilii  Plenarii  Baltimo- 
rensis  Tertii,  quod  decrevit  poenam,  ipso  facto  incurrendam 
excommunicationis  contra  eos,  qui  matrimonium  post  divortium 
civile  attentaverint  \ Haec  autem  legislatio  Concilii  Baltimoren- 
sis,  cum  non  sit  Codici  contraria  adhuc  in  vigore  remanet 1  2. 

Evidens  est  quod,  in  casibus  peculiaris  gravitatis,  Ordina- 
rius possit  semper  poenam  specialem  secundum  c.  2222,  § 1 
imponere  seu  infligere. 

Quae  praescriptiones  sunt  media  apta  ad  impediendum  ne 
coniuges  divortium  sine  permissione  sollicitent.  Sed  quid  agen- 
dum post  factum,  i,  e.  quando  forsan  sententia  divortii  iam 
obtenta  sit?  Si,  in  dioecesi  ad  rem  nulla  praevia  existit  sanctio, 
nulla  etiam  adest  difficultas;  confessarius,  auctoritate  sua,  potest 
poenitentem  absolvere.  Sed  si  pro  tali  sollicitatione  divortii  sine 
permissione  adest  determinata  sanctio  specifica,  quid  facien- 
dum est? 

Ante  omnia  oportet  distinguere  inter  eos,  qui  divortium 
civile,  bona  fide,  et  eos  qui,  mala  fide,  petierunt.  Sunt  enim 
multi  Catholici,  qui  ignorant  talem  sollicitationem  esse  prohi- 
bitam. Nesciunt  se  peccare  ita  facientes.  Nemo  autem  malus 
praesumitur,  nisi  probetur.  Secundum  aliquos  auctores,  si  partes 
divortium  civile  e bona  fiide  petierunt,  videtur  melius  eos  non 
esse  inquietandos.  Ita  Gasparri:  a Dari  potest  casus,  quo  partem, 
quae  putant  se  licite  posse  divortium  petere,  magis  expediat, 
ad  prudentiae  regulas,  relinquere  in  bona  fide  » 3.  At  oppor- 
tunum est  adnotare  quod  haec  assertio  cl.  Gasparri,  in  editio- 
nibus post  Codicem  publicatis,  non  amplius  invenitur. 

Mihi  videtur  quod  etiam,  in  casu  quo  divortium  bona  fide 
petatur,  debent  requiri  eaedem  cautelae  ac  promissiones,  quae 


1 Cone.  Plen.  Balt.  III,  1884,  n.  124:  «...ad  haec  crimina  compescenda,  poe- 
nam excommunicationis  statuimus,  Ordinario  reservatam,  ipso  facto  incurrendam 
ab  eis,  qui  postquam  divortium  civile  obtinuerint,  matrimonium  ausi  fuerint 
attentare  ». 

2 Barrett,  A Comparative  Study  of  the  Councils  of  Baltimore  and  the  Code 
of  Canon  Law , Washington,  1932  : «This  censure  (n.  124)  is  incurred  by  those 
and  only  those  who,  already  validly  married,  attempt  after  a civil  divorce  a new 
marriage,  and  applies  Whether  they  go  before  a priest,  a non-Catholic  minister 
or  a representative  of  the  State.  There  being  in  the  Code  no  corresponding 
penalty  or  anything  to  abrogate  it,  this  local  censure  continues  among  those. 
reeerved  to  the  Ordinary  ». 

3 Gasparri,  De  Matrimonio,  ed.  III,  1904,  append.  n.  1555,  3°;  P.  Fourneret,  Le 
Mariage  Chretien,  edit.  III,  p.  360;  «L’Ami  du  Clerge »,  20  april  1939,  p.  256. 

ab  eis.  qui  divortium  mala  fide  petunt,  rogantur.  Prudentia 
autem  debet  persuadere  ut  a monitione  aliquando  abstineatur, 
praesertim,  in  casu  morituri,  ubi  scitur  monitionem  vanam  fac- 
turam esse.  Sed  magni  momenti  est  non  oblivisci  quod  non  agitur 
tantum  de  individuo  aut  de  casu  particulari,  sed  agitur  etiam 
de  bono  publico.  Silentium,  in  tali  materia,  potest  interpretari 
uti  approbatio  tacita:  et  ita  possunt  oriri  magnae  et  graves  con- 
clusiones pro  collectivitate.  Cum  igitur  permissio  ad  tribunal 
civile  adeundi  sit  actus  fori  externi,  melius  videtur  perturbare 
etiam  bonam  fidem  partis  quae  credit  se  licite  egisse  vel  agere; 
maxime  si  adest  periculum  quod  silentium  possit  malum  propa- 
gare. Heic  merito  possumus  comparationem  facere  cum  silentio 
culpabili  circa  malum  onanismi  de  quo  locutus  est  Pius  PP.  XI 
in  litteris  encyclicis,  « Casti  connubii  » in  quibus  graviter  monet 
confessarios  et  alios  sacerdotes,  qui  curam  animarum  habent, 
<(  ne  circa  gravissimam  hanc  Dei  legem  fideles  sibi  commissos 
errare  sinant...  Si  quis  vero  confessarius  aut  animarum  Pastor, 
quod  Deus  avertat,  fideles  sibi  creditos  aut  in  bos  errores  ipse- 
met  induxerit,  aut  saltem  sive  approbando  sive  dolose  tacendo 
in  eis  confirmarit,  sciat  se  Supremo  Iudici  Deo  de  muneris  pro- 
ditione severam  redditurum  esse  rationem...  » \ 

Ergo,  pari  ratione,  credimus  quod  quando  silentium  cleri 
stimulat  propagationem  talis  erroris,  sc.  divortium  sine  permis- 
sione petendi,  necnon  facilius  reddit  eiusdem  mala  consectaria, 
istud  silentium  debet  uti  culpabile  haberi.  Credimus  quod,  in 
singulis  casibus,  sacerdos  debet  poenitenti  explicare  christianam 
obligationem  reconciliationis,  vel,  si  hoc  impossibile  sit,  eum 
urgere  ut  saltem  separatio  aut  divortium  ab  auctoritate  eccle- 
siastica quam  primum  approbetur. 

Si  quis  autem  divortium,  mala  fide , petierit,  ac  proinde 
formaliter  peccaverit,  antequam  absolutionem  concedi  eidem 
possit,  opus  est  ut  ipse,  de  hoc  peccato  sincere  se  doleat1  2.  Prae- 


1 Ency  cl.  « Casti  connubii »,  A.A.S.,  1930,  p.  560. 

2 Divorce  witkom  authorization  of  Ordinary,  The  American  Ecclesiastical 
Review,  nov.  1941,  p.  412:  «A  Catholic  who  has  committed  a serious  wrong  by  his 
guing  for  a civil  divorce  without  proper  ecclesiastical  authorization  is  thereby 
barred  from  the  reception  of  the  sacraments  as  long  as  he  continues  unrepentant 
of  his  former  wrongful  attitude  of  mind  and  heart.  If  his  wrong-doing  was 
admittedly  of  a public  and  manifest  nature,  and  if  it  is  also  publicly  certain  that 

terea,  si  possibile  sit,  ipsemet  debet  cum  derelicta  coniuge  se 
reconciliari  atque  consortium  maritale  iterum  instaurare.  Quod 
quidem  facile  permittitur  in  Statibus  Foederatis  Americae  Sep- 
tentrionalis secundum  leges  civiles.  Si  vero  reconciliatio  sit 
reapse  impossibilis  vel  aliquando  inopportuna  iudicetur,  tunc 
poenitens  debet  scandalum  forte  provocatum  saltem  reparare 
et  sententiam  separationis  ab  auctoritate  ecclesiastica  humiliter 
petere  et  obtinere.  Debet  insuper  promittere  quod  novas  nuptias 
minime  attentabit  et  quod  nec  personas  alterius  sexus  pecca- 
minose  frequentabit.  Debet  firmiter  declarare  se  scire,  si  falsum 
iusiurandum  eliciat,  poenam  privationis  Sacramentorum  ipso 
facto  se  incurrere.  Quibus  rite  peractis  potest  tunc  ad  sacra- 
menta admitti;  imo,  si  ipse  facit  promissionem  quoque  solem- 
nem  de  futura  executione  dictae  obligationis,  immediate  absolvi 
potest  \ 

Ad  scandali  tamen  reparationem,  retractatio  coram  testibus 
necessaria  est  tantum  quando  scandalum  fuit  publicum  atque 
grave.  Generaliter  cliristiana  receptio  sacramentorum  iam  ha- 
betur uti  reparatio.  Ita  Noldin  (De  Praeceptis,  n.  115):  « Quoad 
modum  separationis,  ita  distinguendum  est: 

a)  Scandala  ordinaria,  quae  nempe  in  solis  peccatis  co- 
ram aliis  commissis  constituunt,  sive  scandala  privata 
sive  publica  sunt,  implicite  reparare  sufficit,  nempe 
cessatione  a scandalo,  bono  exemplo,  sacramenti  pae- 
nitentiae  publica  susceptione,  etc. 

b)  Scandala  autem  eo  data,  quod  doctrinae  falsae  et  per- 
niciosae in  vulgus  sparsae  fuerint,  vel  eo  quod,  aliquis 
crimina  graviore  censura  digna  commiserit  (e.  g.  ma- 
chinationem contra  Ecclesiam)  explicite  reparari  de- 
bent, falsas  doctrinas  revocando  vel  crimina  publice 
detestando  )) 2. 

Si  autem  coniuae  separatus  novas  nuptias  post  divortium 
civile  attentaverit,  optanda  solutio  foret  ut,  obtento  legali  di- 


he  never  made  any  attempt  to  rectify  his  wrong,  then  such  a person  would  have 
to  be  classed  as  a public  and  manifest  sinner  to  whom  Chri&tian  burial  must  be 
denied  aceording  to  the  laiw  of  c.  1240,  § 1,  6°.  Qf.  etiam  American  Ecclesiastica! 
Review,  April  1938,  p.  372. 

1 De  Smet,  op.  cit.,  p.  353. 

3 Noldin,  De  Praeceptis,  Oeniponte,  1935,  n.  115. 

vortio  civili  ab  altero  pseudo-vineulo,  reconcilietur  cum  suo 
legitimo  coniuge  et  iterum  communitas  vitae  maritalis  rite  in- 
stauretur. Quo  in  casu  auctoritas  ecclesiastica  multis  cum  cau- 
tionibus procedere  oportet;  quippe  quod  ad  instantiam  tertiae 
personae,  facile  auctoritas  quoque  ecclesiastica  citari  coram 
tribunali  civili  poterit  et  insuper  accusari  ipsam  matrimonium 
legale  abrumpere  attentasse. 

Si  divortium  civile  tamen  a novo  coniuge  ipse  obtinere 
nequit,  (v.  g.  ob  insufficientiam  motivorum  legalium),  tunc 
ingendus  est  poenitens,  ut  saltem  a publico  concubinatu  statim 
recedat.  Quod  generaliter  sine  nimia  difficultate  fieri  potest, 
quia,  saltem  in  Statibus  Foederatis  Americae  Septentrionalis, 
lex,  quae  vult  ut  cohabitent  coniuges  vix  unquam,  in  praxi, 
urgetur. 

Si  autem  post  abrumptionem  concubinatus,  reconciliatio 
a priore  coniuge  refutatur  dummodo  adsit  causa  gravissima, 
permissio  pro  divortio  obtento  recte  concedi  potest  et  etiam 
poenitens  ad  sacramenta  potest  admitti.  Si  tandem  legitima  com- 
pars  defuncta  sit,  remedium  unum  consistit  in  novo  matrimonio 
religioso  ineundo  cum  persona  civiliter  ducta,  remoto  semper 
praevio  scandalo  \ Quare  in  fine  huius  articuli  de  poenis  infli- 
gendis eis,  qui  sine  permissione  ecclesiastica  se  separant  vel 
divortium  petunt,  iterum  spem  exprimimus,  ut  omnes  et  singulae 
dioeceses  legislationem  specialem  et  idoneam  ferant,  quae  fideles 
enixe  moneat  non  solum  de  illicitate,  sed  etiam  de  poenis  con- 
nexis cum  prohibitis  actibus  contra  matrimonii  firmitatem  et 
sanctitatem.  Suggerimus  poenam  interdicti  personalis  adoptan- 
dam esse  in  omnibus  dioecesibus  Statuum  Foederatorum  Ame- 
ricae Septentrionalis  contra  eos,  qui  divortium  civile  absque 
praevia  licentia  Ordinarii  sollicitant.  Et  inde  iterum  instamus 
ut  iam  in  principio  huius  articuli  asseruimus,  rationem  prae- 
cipuam hisius  poenae  non  esse  tantum  punitionem  sed  potius 
correctionem  et  emendationem  delinquentis. 

Firme  credimus  promulgationem  talium  prohibitionum  et 
poenarum  multum  ad  minuendum  numerum  separationum  et 
divortiorum,  quae  hodie,  praesertim  in  Statibus  Foederatis  Ame- 


1 De  Smet,  op.  cit.  p.  354. 

ricae  Septentrionalis  malum  in  dies  semper  augent.  Ad  propo- 
nendum talis  legislationis,  quae  generaliter  in  synodis  dioecesa- 
nis  valde  negligitur,  in  proximo  articulo  fuse  exponimus  normas, 
quae,  in  huiusmodi  synodis  adoptari  possint  ac  debent. 

Art.  3.  — De  Normis  Forte  Statuendis , attentis  circumstantiis 

temporum , locorum  et  personarum , ac  probe  servandis 
in  subiecta  materia. 

In  principio  huius  articuli  volumus  iterum  manifeste  ex- 
ponere ac  repetere  quod  ratio  praecipua  regularum  et  poena- 
rum, quas  proponimus,  est  ut  efficiatur  reconciliatio  coniugum 
separatorum  et  ita  stabilitas  familiae  Christianae  probe  firme- 
tur. Nemo  est  qui  non  videat  impossibile  esse  mores  individuo- 
rum ope  tantummodo  legis  vel  legum  emendare.  Sed  non  est 
dubium  quod  si,  in  singulis  dioecesibus  Statuum  Foederatorum 
Americae  Septentrionalis,  adsint  leges  et  statuta,  quae  coniuges 
de  gravi  obligatione  cohabitandi  necnon  de  prohibitatione  ad 
tribunal  civile  sine  permissione  Ordinarii  adeundi  moneant, 
fideles  saltem  scirent  bene  tales  actus  esse  illicitos,  dum,  usque 
adhuc,  opinio  publica,  ob  defectum  legum,  quae  eos  expresse 
prohibent,  bona  fide,  licitos  considerat  vel  aestimat.  Adsunt 
in  re  pastorali  negotia  magni  momenti,  de  quibus  silentium 
personarum,  quam  officium  est  fideles  regere  et  docere,  aliquando 
potest  esse  vere  culpabile.  Quando  bonum  publicum  observa- 
tionem legis  exigit,  et  in  casu  cohabitationis  coniugum  hoc  cer- 
tum est,  silere  videtur  fere  officium  graviter  negligere.  Heic  vix 
meminisse  iuvabit  verba  Johannis  Andreae:  «Nota  quod  ec- 
clesia ex  officio  suo  reconciliare  debet  etiam  nullo  agente  ma- 
trimonialiter  coniunctos,  qui  rancore,  vel  odio  a cohabitatione 
auctoritate  propria  recesserunt  » \ Bona  fides  de  liceitate  sepa- 
rationis et  divortii  sollicitationis  sine  permissione  Ordinarii  bono 
publico  est  tam  noxia,  ut  debeat  eliminari  a novae  educationis 
cultura  et  forma  quae  opinionem  publicam,  de  hac  re,  probe 
edoceat. 

Bonum  est  si  talis  instructio  de  separatione  coniugum  in 


1 Iohannes  Andreae,  in  c.  11,  X,  De  sponsalibus,  IV,  1,  n.  3,  V°  Compellas. 

libello  quodam  speciali  describitur,  in  quo  de  agitata  materia 
dentur  opportuna  consilia  ex  officio  sive  clericis  sive  fidelibus 
dioecesis.  Similis  instructio  t\pis  impressa  iam  clero  archidioe- 
cesi  Bostoniensis,  anno  1948,  distribuebatur;  imo  mense  octobris 
1948,  fuit  thema  eonferentiae  clericalis  in  archidioecesi  Detroi- 
tensis.  At  si  tales  instructiones  et  eonferentiae  sint  utiles,  nihi- 
lominus, ut  acta  magis  permanentia  et  cum  plena  rigore  legis 
habeantur,  melius  videtur  quod  hae  praescriptiones  de  separa- 
tione coniugum  et  de  divortio  sollicitatione  in  peculiari  sum- 
mario legislativo  dioecesis,  nempe  in  statutibus,  definite  inclu- 
dantur. 

Possibile  est  quod  aliqui  indicent  numerum  articulorum, 
quae  de  his  quaestionibus  tractent  esse  nimium  et  male  pro- 
portionatum  alias  quaestionibus  eiusdem  momenti  in  synodo 
et  statutis  tractatis;  sed  bene  animadvertendum  quod  ratio  sta- 
tutorum dioecesis  est  quidem  dare  plenam  et  claram  instruc- 
tionem clero  et  fidelibus,  ita  ut  in  ipsis  non  adsit  ulla  possibili- 
tas ignorantiae  vel  erroris.  Negari  minime  potest  quod,  nostris 
diebus,  multa  confusio  et  non  parva  habetur  incertitudo  de  his 
quaestionibus,  ita  ut  non  sit  insolitum  videre  etiam  legislationem 
alicuius  dioecesis  quoad  hanc  materiam  a legislatione  alius 
dioecesis  totum  et  plane  differre.  Quapropter  utile  omnino  vi- 
detur habere  definita  statuta,  quae  ut  exempla  servare  possunt  ac 
debent.  Quod  propositum  statutorum  necessario  supponit  deci- 
sionem auctoritatis  dioecesanae  contra  malum  separationis  et  di- 
vortii se  fortiter  pugnare.  Cum  malum  in  Statibus  Foederatis 
Americae  Septentrionalis  sit  tam  magnum  necnon  in  dies  ingra- 
vescat, non  est  dubium  quod  unusquisque  Ordinarius  huius  na- 
tionis habeat  hanc  firmam  decisionem.  Propositum  autem  sup- 
ponit etiam  constitutionem  canonicam  conformem  ad  haec  gra- 
via et  ardua  problemata  tractanda  apud  curiam  dioecesanam 
iam  paratam  esse  et  ad  usum  deducendam. 

Ut  clarius  appareant,  statuta  in  tria  capita  dividimus, 
nempe : 

§ 1.  De  Separatione  Canonica. 

§ 2.  De  Separatione  Civili. 

§ 3.  De  Divortio  Civili. 

En,  igitur,  statuta,  quae,  ut  quoddam  exemplar  possunt 
prae  oculis  haberi  et  servari. 

§ 1.  — De  Separatione  Canonica. 

A - Clerici  sedulo  fidelibus  clare  enuntiare  ne  omittant 
haec  duo  principia: 

a)  Quando  de  christianis  agitur,  unius  Ecclesiae  est  non 
auctoritatis  civilis,  iudicare  de  causis  matrimoniali- 
bus, praesertim  quoad  obligationem  et  firmitatem  co- 
habitationis  coniugum. 

b)  Obligatio  cohabitationis  coniugum,  cum  ad  bonum 
publicum  spectet,  respicit  non  tantum  forum  inter- 
num sacramentale  sed  praesertim  forum  externum 
auctoritatis  ecclesiasticae  pro  bono  publico  favendo 
et  servando. 

Ita  Can.  1960:  « Causae  matrimoniales  inter  baptizatos  iure 
proprio  et  exclusivo  ad  iudicem  ecclesiasticum  spectant  ». 

Etiam  Cone.  Trident.,  sess.  XXIV,  de  matrimonio,  can.  12: 
« Si  quis  dixerit,  causas  matrimoniales  non  spectare  ad  iudices 
ecclesiasticos:  anathema  sit». 

B - Curent  parochi  et  omnes,  qui  curam  animarum  habent, 
recte  edocere  fideles  ante  matrimonium  de  stricta  obligatione 
cohabitationis  et  de  prohibitione  sese  separandi  sive  causis  ca- 
nonicis et  sine  approbatione  auctoritatis  ecclesiasticae. 

Ad  rem:  Can.  118: 

((  Coniuges  servare  debent  vitae  coniugalis  communio- 
nem, nisi  iusta  causa  eos  excuset  ». 

Can.  1033: 

((  Ne  omittat  parochus,  secundum  diversam  persona- 
rum conditionum,  sponsos  docere...  mutuas  coniugum 
obligationes...  ». 

S.  C.  de  Sacram.,  matr.  Sacramentum,  29  iun.  1941,  n.  8 

(A.A.S.,  T.  XXXIII,  pag.  305): 

« Ulterius  exporet  parochus...  et  prae  ceteris,  utrum 
probe  noscant  sanctitatem  et  indissolubilitatem  ehris- 
tiani  connubii  obligationesque  status  matrimonialis  ». 

C - Curent  parochi  ut  coniuges,  iam  separati,  quam  primum 
reconcilientur  inter  se  et  vitae  consuetudinem  restaurent.  Si 
coniuges  vero  illegitime,  propria  auctoritate,  se  separent  parochi 
debent  illos  serio  monere  ac  redarguere  de  obligatione  reas- 
sumendi  cohabitationem. 

Si  post  dictam  exhortationem,  coniuges  vitam  communem 
restaurare  sine  iusta  causa  adhuc  recusent,  parochi  debent  rem 
ad  Ordinarium  deferre  ut,  si  casus  ferat,  reluctantibus  salutare 
poenitentias  opportune  infligat. 

Ita  Can.  2308: 

((  Si  ex  alicuius  conversatione  scandalum  vel  gravis 
ordinis  perturbatio  oriantur,  est  locus  correptioni, 
ab  Ordinario  per  se  vel  per  interpositam  personam, 
etiam  per  epistolam  faciendae,  peculiaribus  accom- 
modatae conditionibus  personae  et  facti  de  quo 
agitur  ». 

Can.  2310: 

« Monitionibus  et  correctionibus  incassum  factis,  vel 
si  ex  eisdem  effectum  sperare  non  liceat,  detur  prae- 
ceptum, quo  quid  agere  quidve  evitare  praeventus 
debeat,  accurate  iudicetur,  cum  poenae  comminatione 
in  casu  transgressionis  ». 

D - Curent  autem  confessarii  ne  tam  facile  coniuges  absol- 
vent qui  seiuncti  vivent,  nisi  ipsi  serio  promiserint  quamprimum 
se  parochum  adituros  esse  eiusque  mandatis  stare. 

E - Si,  iudicio  parochi,  adsunt  legitimae  causae  separationi, 
ipse  debet  causam  instruere  et,  extra  casum  adulterii  certi  ac 
notorii,  acta  ad  Ordinarium  remittere,  cui  competit  de  suffi- 
cientia rationis  allatae  iudicium  ferre  et  separationem  permit- 
tere aut  denegare  in  casu. 

F - Possunt  autem  Decani  provisorie  permittere  pro  fide- 
libus sui  districtus  ob  causas  in  can.  1131  § 1 indicatas  aliasque 
a theologicis  cultoribus  probatas  separationem  ad  tempus.  Qui 
vero,  infra  tres  menses,  non  se  reconciliaverint  ad  Ordinarium 
deferendi  sunt  et  ab  Ipso  iudicandi  vel  puniendi. 

§2  — De  Separatione  Civili. 


A)  - Nulla  extante  causa  urgentissima  et  gravissima  ad  se- 
parationem civilem  petendam,  parochi  debent  coniugibus  pror- 
sus suadere  ne  unquam  tribunal  civile  adeant.  Si  admoniti,  non 
resipiscant,  ut  exinde  grave  scandalum  oriatur,  parochi  Ordi- 
narium certiorem  faciant  ut  ipse  contumaces  moneat  et  si  casus 
ferat,  remediis  opportunis  adigat  ad  bonam  frugem  redire. 

B ) - Si  autem  separatio  civilis  videtur  necessaria  et  legitima 
prius  Ordinarium  consulat,  eiusque  veniam  obtineat. 

Ad  rem  Cone.  Plen.  Balt.  ///.  1884,  n.  126: 

((  ...  iis  omnibus  qui  matrimonio  coniuneti  sunt,  prae- 
cipimus ne  inconsulta  auctoritate  ecclesiastica  tribu- 
nalia civilia  adeant  ad  obtinendam  separationem  a 
thoro  et  mensa.  Quod  si  quis  attentaverit,  sciat  se  gra- 
vem reatum  incurere  et  pro  Episcopi  iudicio  punien- 
dum esse  ». 

C)  - Advocati  catholici  ne  acceptant  mandatum  clientis  pro 
separatione  civili  sine  praevia  licentia  Ordinorii. 


§ 3 — De  Divortio  Civili. 

A - Edoceantur  fideles  vinculum  matrimonii  esse  indisso- 
lubile; propterea,  stante  vinculo  semper  illicitum  est  christianis, 
absque  praevia  licentia  Ordinarii,  ad  legem  civilem  recurrere, 
ut  sententiam  divortii  obtineant. 

Ita  Can.  1013  § 2: 

« Essentiales  matrimonii  proprietates  sunt  unitas  ac  in- 
dissolubilitas,  quae  in  matrimonio  ebristiano  peculia- 
rem obtinent  firmitatem  ratione  sacramenti )). 

S.  C.  de  Sacram.,  instr.  29  iun.  1941,  allegat.  I,  n.  15 
(A.A.S.,  1941,  p.  312): 

((  Ad  fraudes  et  causas  nullitatis  praecavendas,  pa- 
rochus in  locis  ubi,  Episcopi  iudicio,  id  expedire  vi- 

cieatur,  utrique  nupturienti  innuat  se  pro  certo  habere 
ambos  matrimonium  contrahere  velle  ad  tramitem  doc- 
trinae catholicae,  prout  universiin  fit  a fidelibus,  nem- 
pe unum,  indissolubile...». 

B - Licentia  divortium  civile  petendi  ab  Ordinario  ne  de- 
tur, nisi  ob  urgentissimam  et  gravissimam  necnon  admodum  ra- 
ram causam,  de  cuius  sufficientia  iudicare  solius  est  Ordinarii 
loci. 

C - Qui  nonobstante  moniitone  auctoritatis  ecclesiasticae, 
divortium  civile  petant,  publici  peccatores  habeantur  et  nisi 
scandalum  reparetur,  sacramentis  et  sepultura  christiana  merito 
priventur. 

Ita:  Can.  855,  § 1;  Can.  1240,  1,  6°. 

D - Iidem  uti  par  est  ab  associationibus  catholicis  arceantur. 
Ita:  Can.  693  § 1. 

E - Qui,  post  divortium  civile  obtentum,  ad  novas  nuptias 
transire  ausi  fuerint,  coniuge  legitimo  superstite,  poenam  ex- 
communicationis Ordinario  reservatam,  ipso  facto  incurrunt. 

Ita  Cone.  Plen.  Balt.  III , n.  124: 

((  ...  poenam  excommunicationis  statuimus,  Ordinario 
reservatam,  ipsi  facto  incurrendam  ab  eis,  qui  post- 
quam divortium  civile  obtinuerint,  matrimonium  ausi 
fuerint  attentare  )). 


Art.  4.  — De  peculiaribus  consiliis  praebendis  ad  civiles  divortii 
malum  radicitus  evellendum. 

Hoc  articulo  tractamus  media  practica,  quibus  mala  divortii 
et  separationis  possunt  vitari  vel  mitigari.  Haec  media  sunt  du- 
plicis ordinis,  sc.  legalia  et  pastoralia.  Ut  institutiones  matri- 
monii et  familias  christianae  rite  protegantur,  auctoritas  eccle- 
siastica singularum  dioecesium,  per  interventum  prudentem  una 
cum  auxilio  legislatorum  necnon  iudicum  et  advocatorum  ca- 
tholicorum, potest  excolere  legislationem  civilem  de  matrimonio. 

Ita,  in  singulis  Statibus  S.F.A.S.,  ubi  non  existit  legislatio  sepa- 
rationis et  ubi  solum  remedium  ad  gravia  mala  vitanda  est  di- 
vortium plenum,  catholici  debent  omne  studium  ponere  ut  lex 
in  publico  legislatorum  coetu  Status,  adaptetur  et  mutetur.  In 
Statibus  v.  g.  ubi  separatio  legalis  adhuc  in  legislatione  civili 
non  existit,  catholici  possunt  iuste  conari,  ut  talis  legislatio 
proponatur  ad  iura  religiosa  eorum,  quibus  divortium  repugnat, 
protegenda  \ Aliqui  autem  Status  (Michigan  et  Wisconsin), 
ubi  separatio  legalis  iam  existit,  possunt,  etiam  contra  volunta- 
tem partium,  forte  decernere  decretum  divortii  pleni  locum 
habere  separationis 1  2.  Catholici  autem  huic  immoderationi  legis 
aperte  adversarios  se  praebeant. 

Scimus  quod,  in  nonnullis  regionibus  S.F.A.S.,  ubi  nume- 
rus catholicorum  parvus  est,  hoc  valde  difficile  erit,  ob  oppo- 
sitionem plurimorum  legislatorum  et  advocatorum,  qui  insti- 
tutionem separationis  legalis  contemptibilem  habent.  Sed,  in 
Statibus,  ubi  catholici  sunt  maior  pars  et  magnam  gratiam  in  re 
politica  habent,  talis  interventus  auctoritatis  ecclesiasticae  ali- 
quando potest  multum  valere  et  efficere  ut  lex  mutetur.  Bonum 
exemplum  talis  interventus  in  Statu  Neo-Eboracensis  iam  habe- 
mus. Ad  remedium  habendum  pro  adulterio,  in  Statu  Neo- 
Eboracensis,  ante  annum  1947  fuit  unice  divortium  plenum. 
Sed,  post  conatum  persistentem  auctoritatis  ecclesiasticae  et  le- 
gislatorum catholicorum,  Coetus  Legislativus  Status,  die  10  apri- 
lis  1947,  legem  adoptavit,  quae  iam  permittit  non  solum  divor- 
tium plenum,  sed  etiam  simplicem  separationem  etiam  ob  adul- 
terium 3.  Ita,  in  Statu  Neo-Eboracensi,  separatio  ob  adulterium 
iam  plenum  effectum  legalem  habet,  quem  antea  solum  habebat 
divortium  plenum.  Ergo,  in  hoc  Statu  catholici,  ad  iura  prote- 
genda, divortium  plenum  non  amplius  petere  possunt  vel  debent, 
et,  hoc  modo,  legislatio  civilis  legislationi  Ecclesiae  amplius  in 
dies  accommodatur.  Dubium  non  est  mutationem  legis  paractam 
in  Statu  Neo-Eboracensi  per  interventionem  prudentem  aucto- 
ritatis ecclesiasticae,  alibi  etiam  fieri  posse,  et,  hoc  modo,  ad 


1 Status  ubi  separatio  legalis  adhuc  non  existit  in  S.F.A.S.  sunt:  Connecticut, 
Idaho.  Illinois,  Iowa,  Mississippi,  Missouri.  Nevada.  Oregon.  Texas,  Washington, 
West  Virginia,  et  Wyoming. 

2 Nelson,  op.  cit.,  p.  409. 

3 The  Jurist,  July,  1947,  p.  341. 

scandali  devitationem  et  ad  familiam  christianam  defensionem. 
Catholici  opus  suum  impendere  adamussim  valetlt. 

Institutio  legalis  divortii  in  legislatione  necnon  in  animo 
indoleve  americana,  iam  tam  firmiter  statuitur,  ut  non  videtur 
probabile,  ne  possibile  quidem,  quod  plane  eradicetur.  Dolen- 
dum  est  quod  haud  pauci  cives  S.F.A.S.,  mente  saeculari  imbuti, 
divortium  quasi  tamquam  necessitatem  existimant.  Divortium 
tamen  habent  non  tamquam  abusum,  sed  potius  tamquam  ali- 
quid bonum  vel  utile.  Quapropter  catholici  non  debent  habere 
spem  illusoriam  legislationem  civilem  divortii  in  S.F.A.S.  plane 
eradicandi.  Re  vera,  omnino  impossibile  videtur  doctrinam  Ec- 
clesiae catholicae  de  indissolubilitate  matrimonii  in  legislatione 
civili  S.F.A.S.  plene  adoptari,  uti  in  legislatione  aliarum  natio- 
num, post  concordata  inter  easdem  et  Sanctam  Sedem  conclusa 
fit.  V.  g.  Lithuania  (1927),  Italia  (1929),  Austria  (1934),  Porto- 
gal  (1940),  Colombia  (1942)  \ 

Sed,  etsi  impossibile  sit  institutionem  legalem  divortii  om- 
nino eradicare,  nihilominus  Ecclesia  potest  multum  facere,  ut 
mala  divortii  diminuantur.  Potest  e.  g.  consulere  commutationes 
salutares  legibus.  Ob  defectionem  legis  foedualis  matrimonii 
et  ab  zelotypiam  singulorum  Statuum  suae  potestatis  legisla- 
tionis matrimonialis,  videtur  conatus  legislationem  matrimonii 
et  divortii  commutandi,  non  in  Caeter  nationali,  sed  in  Caeter 
singulorum  statuum,  fieri  deberi.  Sed  etiam  si,  per  interventum 
prudentem  auctoritas  ecclesiastica  possit  commutationes  salu- 
tares in  legibus  efficere,  nihilominus  adhuc  remanet  officium 
grave  coniuges  reconciliandi,  ita  ut  nullum  sit  opus  ad  tribunal 
civile  adeundi  etiam  pro  separatione. 

Officium  Reconciliationis  inter  coniuges. 

Ut  iam  pluries  diximus,  ratio  primaria  cur  Ecclesia  talem 
vigilantiam  supra  separationem  et  divortium  exercere  pro  mu- 
nere cupit  non  est  qoniuges  separatos  punire  sed  potius  eorum 
reconciliationem  obtinere  ad  maius  bonum  ipsorum  coniugum 
et  societatis  tum  civilis  tum  ecclesiasticae.  Equidem  Ecclesia 
pericula  et  mala  separationis  bene  intelligit!  Praeter  mala  enim 
temporalia,  coniugibus,  inter  alias,  imminent  sive  incontinentiae 


2 Ottaviani,  Institutionles  luris  Publici  Ecclesiastici,  II,  p.  366  ss. 

ac  perpetuae  inimicitiae  pericula  sive  prolis  mala  educatio  et 
pravum  exemplum  parentum,  simulque  familiae  dedecus  et  po- 
puli scandalum.  Quare  ministrorum  Ecclesiae  et  praesertim  pa- 
rochorum grave  officium  est  opportunis  remediis  monitionibus- 
que separationes  vel  divortia  quam  maxime  praepedire  atque 
etiam  coniuges  iam  separatos  omni  cura  reconciliare.  Ita  aperte 
sermo  fuit  de  officio  advocatorum  et  magistratuum  clientes  suos 
separatos  recinciliandi;  ac  proinde  magis  diligenter  et  ardenter 
debent  ministri  Ecclesiae  talem  reconciliationem  procurare  et 
perficere,  ita  ut  coniuges  reinstaurare  valeant  suam  vitam  coniu- 
galem  ratione  non  solum  materiali,  sed  praesertim  spirituali! 

In  litteris  encyclicis  « Arcanum  Dei  »,  Leo  PP.  XIII  paro- 
chos de  officio  suo  coniuges  separatos  reconciliandi  ita  monuit: 

« Quod  si  res  eo  devenirent,  ut  convictus  ferri  diutius  non  posse 
videatur,  tum  vero  Ecclesia  sinit  alterum  ab  altera  seorsum  age- 
re, adhibendisque  curis  ac  remediis  ad  coniugum  conditionem 
accommodatis,  lenire  studet  secessionis  incommoda;  nec  um- 
quam  committit,  ut  de  reconcilianda  concordia  aut  non  laboret 
aut  desperet  » \ 

Ceterum  ipse  Ioannes  Andreae  fortiter  declaravit  hoc  opus 
reconciliationis  esse  verum  officium  Ecclesiae:  «Nota  quod  Ec- 
clesia ex  officio  suo  reconciliare  debet  etiam  nullo  agente  matri- 
monialiter  coniunctos,  qui  rancore,  vel  odio  a cohabitatione  auc- 
toritate propria  recesserunt  »  1  2. 

Nostris  vero  diebus,  nonnullis  in  regionibus,  Ecclesia  ad 
hoc  opus  reconciliationis  omne  studium  posuit  et  se  mancipavit. 
Ad  rem  mentionem  conatuum  reconciliationis  in  archidioecesi- 
bus  Chicagiensis  et  Westminsterensi  iam  fecimus.  Sed  etiam  in 
ditione  Hollandica  existunt  duodeviginta  Consilia  matrimonialia 
ab  Episcopis  constituta  in  quibus  adsunt  praeter  ceteros  sacerdos 
et  medicus,  qui  coniuges  ad  difficultates  vitae  maritalis  solven- 
dam probe  adiuvant.  Ita,  anno  elapso  (1948)  iam  10,000  coniu- 
ges suas  difficultates  maritales  ad  haec  Concilia  libenter  retu- 
lerunt. 


1 Codicis  luris  Canonici  Fontes,  III,  p.  166. 

- Ioannes  Andreae,  De  sponsalibus,  IV,  I,  n.  3,  V. 

Officium  pro  iuventa  rite  Educanda  Ante  Matrimonium 
contrahendum. 

Omnes,  qui  in  opere  reconciliationis  coniugum  sese  occu- 
pant, ut  sacerdotes,  medici,  magistrati,  et  advocati,  generatim 
concludunt  reconciliationem  revera  esse  tantum  sera!  Opus  ma- 
ioris momenti  est  quaedam  praevia  iuvenium  educatio  iam  ante 
matrimonium.  Nonnullae  difficultates,  quae  in  vita  maritali  exur- 
gunt,  saepe  apta  instructione  et  opportuna  consultatione  prae- 
matrimoniali  vitari  omnino  possunt.  Enimvero  instructiones  et 
consultationes  post  peractam  separationem  coniugum  non  sem- 
per  bonum  effectum  sortiuntur.  Difficile  est  matrimonium  vul- 
neratum, ad  pristinum  statum  felicem  restituere.  Est  semper 
facilius  malum  impedire,  quam  curare! 1. 

Ergo  ad  mala  separationis  et  divortii  avertenda,  peculiaris 
momenti  apparet  officium  reconciliandi  coniuges,  imo  videtur 
esse  grave  officium  fideles,  ante  matrimonium,  de  vera  notione 
sacramenti  matrimonii  et  familiae  christianae  instruendi.  ((  O- 
portet  igitur  ad  rectum  ordinem  in  re  coniugali  restituendum, 
ut  omnes  divinam  de  matrimonio  rationem  contemplentur  ad 
eamque  se  conformare  studeant  ))  2. 

Re  vera  optimum  medium  separationem  et  divortium  prae- 
veniendi est  fideles  debita  instruere  scientia:  de  mutuis  officiis 
coniugalibus,  viri  et  uxoris;  de  fine,  qui  in  contrahendo  matri- 
monio prae  oculis  haberi  debet;  de  adhibenda  prudentia  in 
eligenda  comparte;  de  parentum  sollicitudine  circa  filiorum 
nuptias;  de  fuga  peccatorum  tempore  procationis  et  de  sancta 
preparatione  spirituali  ad  matrimonium  ineundum. 

In  epistula  encyclica  ad  episcopatum  S.F.A.S.  Pius  PP.  XII 
ad  rem  sacerdotes  sic  admonuit : « Ad  familias  idcirco  secundum 
Evangelicae  sapientiae  normam  constituendas  ad  servandas  cre- 
bro debent  compellere  fideles  ii,  qui  in  ecclesiis  rectorum  et 
doctorum  ministerio  fungentes  adsidua  enituntur  sollertia,  ut 
plebs  Domino  paretur  perfecta  )) 3. 

1 Archiepiscopo  Richard  J.  Cushing,  Bostoniensis,  in  praedicatione  1948: 

« The  most  effective  way  to  stop  the  rising  prevalence  of  divorce  would  be  to 
anticipate  the  conditions  which  make  people  seek  divorce.  That  can  be  done 
only  by  an  intelligent  preparation  for  marriage  on  the  part  of  those  who  intend 
to  make  marriage  a vocation ». 

2 Pius»,  PP.  XII,  « Casti  connubii  »,  A.A.S.,  XXII,  p.  577. 

3 Pius  PP.  XII,  « Sertum  Laetitiae »,  A <AjS.,  XXXI,  1939,  p.  640. 

Interim  morem  gerentia  huic  potissimum  deprecationi  Sum- 
mi Pontificis  multa  experimenta  ad  fideles  quoad  ineundum  ma- 
trimonium praeparandos  in  S.F.A.S.  condita  sunt.  Tanti  igitur 
momenti  est  experimentum  Conferendae  Canae.  Die  19  augusti 
1944  apud  Chicagiensem  urbem  fundatum,  hoc  experimentum 
nunc  quasi  omnibus  in  dioecesibus  Americae  Septentrionalis 
iam  invenitur;  et  anno  1947  episcopi  S.F.A.S.  partem  integram 
Conferendae  Vitae  Familiaeris,  National  Catholic  Welfare  Con- 
ference,  ad  effectum  deduxerunt.  Nomen  a Cana  »,  matrimonium 
Canae  Galileae  revocat,  ubi  Servator  Noster  primum  miracu- 
lum fecit,  et  ita  Suam  sollicitudinem  pro  felicitate  coniugum 
demonstravit.  Conferendae  Canae  est  animorum  motus  cuius 
ratio  est  hortari  coniuges  catholicos  ad  ideam  christianam  ma- 
trimonii servandam.  Constat  autem  instructionibus  perdurante 
una  integra  die,  coniugibus  datis  a sacerdote  ad  hoc  ministerium 
apte  preparato.  Postea,  hae  instructiones  intervallis  statutis  re- 
petuntur. Differt  a periodo  exercitiorum  spiritualium,  quia  haec 
vitam  spiritualem  individuam  colunt;  illae  actiones  ordinarias 
vitae  familiaris  sanctificant  et  ita  vitam  communem  coniugum 
probe  nutriunt  ac  fovent.  lura  matrimonii  et  quaestiones  vitae 
maritalis  sedulo  tractantur,  necnon  salutaria  principia  ad  faus- 
tum matrimonium  christianum  necessaria.  Dignitas,  officia,  et 
gaudium  status  matrimonialis  apte  enucleantur.  Haec  conferen- 
tia insuper  coniugibus  demonstrat  statum  matrimonialem  esse 
veram  vocationem  sicut  statum  clericalem  vel  religiosum.  Coniu- 
ges vitam  ordinariam  diuturnam  cum  sua  religione  integrare 
adiuvant. 

Conferendae  tamen  Canae  sunt  solum  pro  eis,  qui  iam  in 
matrimonio  coniuncti  sunt.  Iam  existit  alius  animorum  motus, 
qui  dicitur:  « Pre-Cana  Conference  » anno  1946  fundatus  cuius 
ratio  est  fideles,  et  praesertim  sponsales,  ante  matrimonium  cla- 
ram notionem  sacramenti  matrimonii  attente  atque  omni  sub 
aspectu  praebere.  Instructiones,  per  spatium  temporis  quatuor 
hebdomadarum,  a sacerdotibus,  a medicis  necnon  a quibusdam 
coniugibus  eminenter  catholicis  dantur.  Hae  « Pre-Cana  Con- 
ferendae » iam  multa  bona  effecerunt;  et  ab  anno  1947  plus 

quam  10,000  sponsales,  in  sola  civitate  Chicagiense  has  instruc- 
tiones libenter  receperunt  \ 

Nonobstante  autem  bono  operi  huiusmodi  animorum  motus 
remanunt  semper  permulti  fideles,  qui  longe  vivunt  et  hisce 
dictamnibus  non  tanguntur.  Haec  est  ratio,  cur  sacerdotes  om- 
nes, et  praesertim  parochus,  ab  obligatione  sponsales  ante  matri- 
monium instruendi  numquam  dispensantur.  Supradicti  animo- 
rum motus  uti  Conferendae  Canae,  sunt  quidem  boni  adiutores; 
sed  semper  est  peculiare  officium  proprium  parochi,  ut  spon- 
sales ante  receptionem  sacramenti  matrimonii  rite  ad  rem  in- 
struantur. Ceterum  non  solum  Codex  luris  Canonici1  2,  sed  etiam 
Instructio  « Sacrosanctum  » hoc  grave  munus  parochi  revocant ! 
Non  est  sine  significatione  quod  in  instructione  « Sacrosanctum  » 
textus  Codicis  compleatur  cum  verbo  « indissolubilitas  ».  In  in- 
structione enim  legimus: 

« Ulterius  exploret  parochus,  nisi  personarum  quali- 
tas hanc  explorationem  inutilem  reddat,  utrum  nup- 
turientes christianam  doctrinam  satis  calleant,  et  prae 
ceteris  utrum  probe  noscant  sanctitatem  et  indissolu- 
bilitatem  christiani  connubii  obligationesque  status 
matrimonialis  » 3 4. 

Insuper  in  exemplari  formae  interrogationis  sponsalium, 
huic  instructioni  annexo,  invenimus  eandem  quoque  sollicitudi- 
nem instructionis  opportunae  nupturientium:  « Percontetur  pa- 
rochus an  nupturientes  sufficienter  instructi  sint  in  doctrina 
christiana  et  praesertim  in  praecipuis  matrimonii  finibus,  iuribus 
et  obligationibus  atque,  si  casus  ferat,  nefasta  placita  contra 
catholicam  fidem  refutet,  genuinam  Ecclesiae  catechesim  de  lioc 
sacramento  recolendo  » 


1 S.  E.  Card.  Stritch,  archiepiscopus  Chicagiensis : « Ve  seek  in  the  Pre- 
Cana  and  Cana  Conferences  to  build  uip  in  the  lives  of  those  to  be  wed  and  those 
already  wed  the  great  Christian  ideal  of  the  family...  We  seek  to  make  every 
family  a sanctuary  in  human  society  from  which  tliere  would  come  those  worthy 
to  build  and  prepare  to  build  a Christian  world  ». 

2 Can.  1033:  «Ne  omittat  parochus,  secundum  diversam  personarum  condi- 
tionem,, sponsos  docere  sanctitatem  sacramenti  matrimonii,  mutuas  coniugum 
obligationes  et  obligationes  parentum  erga  prolem;  eosdemque  vehementer  adhor- 
tetur  ut  ante  matrimonii  celebrationem  sua  peccata  diligenter  confiteantur,  et 
sanctissimam  Eucharistiam  pie  recipiant ». 

3 S.  C.  de  Sacram..  Instr.  Sacrosanctum,  29  iun.  1941,  n.  8 (A.A.S.,  XXXIII, 
p.  305). 

4 Ibid.,  p.  311. 

Merito  innuitur  quod  — absque  dubio  — unum  ex  erroribus 
praecipuis  de  matrimonio,  de  quibus  parochus  in  instructione 
ante  matrimonium  debet  nupturientes  bene  monere  ac  edocere 
est  malum  separationis  et  divortium  plenum  coniugum.  Qua- 
propter parochus  legem  indissolubilitatis,  quae  ad  essentiam 
matrimonii  spectat,  necnon  obligationem  cohabitationis,  integri- 
tatem eiusdem  complentis,  revocare  debet  et  prae  oculis  ponere. 
Ratio  instructionum  ante  matrimonium  est  non  solum  ad  matri- 
monia nulla  vel  malitiose  peracta  impedienda,  sed  etiam  ad  nup- 
turientes de  muneribus  et  obligationibus  status  matrimonialis 
probe  ac  mature  instruendos.  S.  C.  de  Sacramentis  per  instruc- 
tionem diei  27  decembris  1930,  suggerit,  ut  antequam  candida- 
tos ad  sacros  ordines  admittet,  Episcopus  perlegat  alta  voce  et 
explicet  verba  Pontificalis  Romani  quae  ad  rem  omnino  fa- 
ciunt \ Ita  videtur  esse  non  minus  utile,  ut  etiam  in  instructione 
ante  matrimonium  parochus  candidatis  gravitatem  necnon  no- 
tam definitivam  status  matrimonialis  aperte  revocat. 

Si  ergo  parochi  munus  nupturientes  ante  matrimonium  in- 
struendi non  negligunt,  sed  sedulo  peragunt,  imo  si  hae  instruc- 
tiones a praedictis  animorum  motibus,  uti  Conferentiae  Canae 
et  Pre-Canae,  complentur,  coniuges  statuum  matrimonialem 
plena  cum  perspicuitate  ingrediuntur.  Ipsi  intelligenl  matri- 
monium non  esse  quemlibet  contractum  facile  ac  libidine  vio- 
landum, sed  unionem  sacram  et  indissolubilem.  Ita  coniugibus 
notione  vera  matrimonii  imbutis,  familia  christiana  locum  pris- 
tinum honoris,  ut  cella  vitalis  societatis,  iterum  habebit  et  pro- 
priam missionem,  quasi  divinam,  continuabit  in  orbe  terrarum. 

Concludimus  igitur  verbis  Summi  Pontificis,  Pius  PP.  XII, 
ad  episcopatum  St.  F.  Am.  prolatis:  « Quid  iucundius,  quid 
laetius  in  terra  est  quam  christiana  familia?  Orta  coram  Domini 
ara,  ubi  amor  sanctus  appellatus  est  nexus  perpetuoque  man- 
surus, eodem  amore,  quem  superna  gratia  alit,  solidatur  et 
crescit.  Illic  « honorabile  conubium  in  omnibus  et  torus  imma- 
culatus » (Hebr.,  XIII,  4);  tranquillae  domus  parietes  non  reso- 
nant iurgis,  non  vident  secreta  martyria  ob  vafras  parefactas 


1 8.  C.  j>e  Sacram.,  instr.  27  dec.  1930  n.  9 (A<A.S„  1931,  XXIII,  p.  124): 
« Unde  expediens  erit  ut  idem  Episcopus  verba  quae  in  Pontificali  Romano  refe- 
runtur candidatis  perlegat  atque  accuratius  explicet...». 

adulterorum  insidias;  solidissima  fiducia  suspicionis  aculeos  de- 
pellit; mutuo  benevolentiae  affectu  leniuntur  dolores,  augescunt 
gaudia.  Illic  nati  non  gravia  pondera,  sed  dulcia  aestimantur 
pignora;  neque  foeda  commodorum  ratio  sterilisque  voluptas 
efficiunt,  ut  munus  prohibeatur  vitae  ac  fratum  sororumque  sua- 
vis desuescat  appellatio...  Summopere  curandum  est,  ut  dogma, 
quod  adserit  divino  iure  individuum  perpetuumque  matrimo- 
nium vinculum,  a nuptias  contrahentibus  religiose  retineatur 
sancteque  custodiatur.  Quod  catholicae  doctrinae  caput  pluri- 
mum valere,  ut  constent  familiae,  societas  civilis  prospere  cedat, 
polleant  sanitate  populi,  genuina  humanitatis  laus  splendeat, 
haud  pa$ci  confitentur  etiam  a fide  nostra  alieni,  civili  sapientia 
insignes...  In  adversis  rebus  non  queluli,  in  secundis  autem 
non  ingrati  christianae  incolae  domus  nullo  non  tempore  con- 
fidunt Deo,  cuius  imperio  oboediunt,  in  cuius  voluntate  re- 
quiescunt, cuius  auxilia  haud  frustra  praestolantur. 

Ad  familias  idcirco  secundum  Evangelicae  sapientiae  nor- 
mam constituendas  et  servandas  crebro  debent  compellere  fideles 
ii,  qui  in  ecclesiis  rectorum  et  doctorum  ministerio  fungentes 
adsidua  enituntur  sollertia,  ut  plebs  Domino  paretur  perfecta  » \ 


1 Epistula  Eneycliea  «Sertum  Laetitiae»,  A.A.S.,  vol.  XXXI.  1939,  p.  6394)40. 

SPECIMEN  AD  LICENTIAM  SEPARATIONIS  PETENDAM 


Exc.me  ac  Rev.rne  Domine, 

Ego,  infrascriptu9,  domicilium  habens  in  paroecia 
sita  in  oppido  humillime  peto  licentiam  a coniuge  meo 

separationem  instituendi  propter  rationes,  quae  sequuntur: 


Declaro  ac  promitto,  causa  separationis  cessante,  iterum  vitae 
consuetudinem  cum  coniuge  me  rea  ssump  turum. 

Interim  obsequii  et  reverentiae  sensus  libenter  profiteor. 
Addictissimus  in  Christo  servus 

N.  N. 


Testis  N 

(parochus) 

Ecclesia 

Oppidum 

Datum 

Animadversiones  parochi 


Datum 

Sigillum 


N. 


(parochus) 


SPECIMEN  AD  LICENTIAM  SEPARATIONIS  CONCEDENDAM 


Num.  Prot. 
In  Causa 


Cancellorui  Dioecesis  N. 

N.  N.  Parocho  Ecclesiae  N. 

Rev.me  Domine , 

Cum  Nobis  die  mensis  anni  N.  N. 

supplicem  libellum  obtulerit  ut  concedatur  licentia  instituendi  sepa- 
rationem (ad  tempus,  permanentor)  a coniugo  suo,  Nos,  auctoritate 
Nobis  a iure  concessa,  auditis  partibus  ac  re  mature  perpensis,  hisog 
litteris  decernimus  ac  significamus  N.  N.  habere  iustam  causam  disce- 
dendi a N.  N.  (in  perpetuum,  ad  tempus  indefinitum,  ad  men- 

tes, annos). 

Causa  vero  separationis  cessante,  vitae  consuetudo  restaurari  debet. 
Datum,  etc. 


Ordinarius 


Cancellarius 


Sigillum. 


SPECIMEN  AD  LICENTIAM  TRIBUNAL  CIVILE 
ADEUNDI  PETENDAM 


Exc.me  et  Rev.me  Domine , 

Ego,  infrascriptus,  domicilium  habens  in  paroecia  N.,  oppidi 
N.,  humillime  peto  licentiam  me  separandi  a coniuge  meo  et  insti- 
tuendi coram  tribunali  civili  processum  necessarium  ad  effectus  civi- 
les talis  separationis  obtinendos. 

Rationes  petitionis  hae  sunt: 


Declaro  quod  non  agnosco  decretum  tribunalis  civilis  posse  dare 
dissolutionem  vinculi  matrimonialis.  Sollemniter  iuro  quod,  coniuge 
meo  adhuc  vivente,  novum  matrimonium  cum  tertia  persona  non  atten- 
tabo, neque  personas  alterius  sexus  frequentabo. 

Praeterea  promitto,  causa  separationis  cessante,  reconciliationem 
cum  coniuge  meo  me  sedulo  facturum. 

Interim  obsequii  et  reverentiae  sensus  profiteor. 


N. 

Testis 

parochus) 

Ecclesia 

Oppidum 

Datum 


Addictissimus  in  Christo  servus, 

N.  N. 


Animadversiones  parochi 


Datum. 

Sigillum. 

N. 


(parochus) 


SPECIMEN  AD  LICENTIAM  TRIBUNAL  CIVILE 
ADEUNDI  CONCEDENDAM 


Num.  Prot. 
In  Causa 


Concellaria  Dioecesis  N. 

N.  N.,  Parocho  Ecclesiae  N. 

Rev.me  Domine, 

Cum  Nobis  die  mensis  anni  N.  N.  sup- 

plicem libellum  obtulerit,  ut  concedatur  licentia  instituendi  separa- 
tionem (ad  tempus,  permanenter)  a coniuge  suo  N.  N.,  Nos,  auctoritate 
Nobis  a iure  concessa,  auditis  partibus  et  re  mature  perpensis,  hisce 
litteris  decernimus  N.  N.  habere  iustam  causam  discedendi  a N.  N. 
(in  perpetuum,  ad  tempus  indefinitum,  ad  menses,  annos). 

Concedimus  etiam  licentiam  instituendi  coram  tribunali  civili 
processum  necessarium  ad  effectus  civiles  huius  separationis  obtinen- 

- i ; . . 

dos.  Causa  vero  separationis  cessante,  vitae  consuetudo  restaurari  debet. 

Hoc  documentum  non  est  partibus  tradendum,  sed  in  archivo 
paroeciae  probe  conservari  debet. 

Datum,  etc. 

N. 

Ordinarius 

Cancellarius 


Sigillum. 

